ישיבת מליאה, כנסת 25, פרוטוקול מספר 87, 2023-06-28 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום יום רביעי ט' בתמוז התשפ"ג, 28 ביוני 2023

אמיר אוחנה:       עד שיגיע שר הביטחון, אני מתכבד לברך משלחת נכבדה שנמצאת כאן איתנו מהקונגרס האמריקאי

אמיר אוחנה:  ברשותכם, אני אברך אותם בשפה האנגלית

אמיר אוחנה:       Members of Knesset, I am honored to welcome a distinguished bipartisan delegation from the United States House armed Services Committee here with us today, headed by Congressman Jimmy Panetta – It's good to see you again, Jimmy – and Congressman Doug Lamborn

אמיר אוחנה:  Welcome to Jerusalem, Welcome to the Knesset

אמיר אוחנה:      שר הביטחון הגיע, ולכן נעבור לנושא הבא על סדר-היום – שאילתה של חבר הכנסת ארז מלול, הסרטון הפוגעני של חיילי צה"ל

אמיר אוחנה:  אנא, שר הביטחון, תפוס את מקומך לידי בדוכן

אמיר אוחנה:  חבר הכנסת מלול, בבקשה

ארז מלול: אדוני היושב-ראש, כבוד שר הביטחון, חבריי חברי הכנסת, על רקע פעילות צה"ל השבוע בג'נין, שלושה חיילים דוברי ערבית העלו סרטון לרשת שבו הם עודדו את תושבי ג'נין

ארז מלול:  בסרטון החיילים פנו לפלסטינים בג'נין ואמרו: "שלום לתושבי ג'נין, אלוהים עומד לצד פלסטין

ארז מלול:  שישראל תלך לעזאזל, יאללה לתת בראש"

ארז מלול:       ברצוני לשאול את כבוד השר:     איך משרדך פועל כדי שמקרה זה לא יישנה?     

אמיר אוחנה: תודה לחבר הכנסת מלול

אמיר אוחנה:  בבקשה, אדוני השר

הביטחון יואב גלנט: אדוני היושב-ראש, חבריי חברי הכנסת, חבר הכנסת מלול, קודם כול, אני רוצה להבהיר בצורה הנחרצת ביותר שהאמירות של החיילים הן אמירות פסולות

הביטחון יואב גלנט:  האמירות האלה אינן מייצגות את צה"ל

הביטחון יואב גלנט:  כתוצאה מכך, צה"ל, במסגרת סמכות המפקדים, נקט את הצעדים המתאימים, והחיילים, לאחר חקירה של משטרה צבאית, נמצאים כבר בכלא לתקופות מאסר המקסימליות הניתנות על ידי מפקדים לפי חוק השיפוט הצבאי – 30 יום לכל היותר

הביטחון יואב גלנט:  אני שוחחתי עם הרמטכ"ל, והרמטכ"ל יבחן יחד עם מפקדים אחרים את המשך שירותם לאחר המעשה הזה

הביטחון יואב גלנט:       אני מבקש בתוך העניין הזה לומר: אסור להשליך בשום פנים ואופן מהתנהגותם של החיילים האלה על התנהגותו של צה"ל וחיילי צה"ל בכלל, ובפרט לא על התנהגותם של לוחמים בדואים, בוודאי לא לוחמים דרוזים, שהולכים איתנו בשדות הקרב לאורך שנים ארוכות, מחרפים את נפשם ופועלים במסירות, בהתמדה ובהצלחה רבה

הביטחון יואב גלנט:       אני רוצה לומר עוד דבר: החיבור שנעשה בצה"ל הוא לא רק בין חלקי העם היהודי שחי בארץ ישראל מולדתו ומכונן בה, באמצעות צבא ההגנה לישראל, את היכולת להגן על עצמו בכוחות עצמו

הביטחון יואב גלנט:  אני חושב שבצבא ההגנה לישראל נוצרת גם הזדמנות לחיבור בין חלקי החברה הישראלית, בתוקף זה שחיילים שבאים גם ממגזרים אחרים באוכלוסייה, בעיקר הדרוזים והבדואים, יכולים לקבל מעמד ראוי

הביטחון יואב גלנט:  אני לחמתי לצד לוחמים דרוזים

הביטחון יואב גלנט:  היו לי מפקדים דרוזים גם כטירון וגם כתת-אלוף

הביטחון יואב גלנט:  היו לי לוחמים דרוזים רבים שפעלו תחת פיקודי, קצינים מהמצטיינים בצה"ל, אנשים אמיצים; חלקם נפלו בקרב

הביטחון יואב גלנט:       לכן, בואו לא ננסה לצבוע אף אחד

הביטחון יואב גלנט:  במיוחד אני אומר, קשה לנו לאורך שנים לגייס את האוכלוסייה הבדואית, אבל תמיד ישנם מאות לוחמים בדואים בצה"ל, בגדוד הסיור הבדואי וביחידות נוספות בצה"ל וכמובן גם בתפקידי הגששים בכל הגזרות

הביטחון יואב גלנט:  הם עושים עבודה מאוד טובה, מאוד מקצועית, במסירות רבה, ורבים מהם מוקעים על ידי האוכלוסיות במקומות שמהם הם מגיעים

הביטחון יואב גלנט:  אני רואה בהם גשר אל האוכלוסייה

הביטחון יואב גלנט:  ראיתי את זה בתפקידיי השונים כמח"ט, כמפקד אוגדה, כאלוף פיקוד

הביטחון יואב גלנט:  תמיד חיפשתי את המחבר

הביטחון יואב גלנט:  לכן אני מציע את ההפרדה הברורה: מי שפועל נגד ערכי צה"ל או קורא קריאות נגד מדינת ישראל, יש לטפל בו; מי שהולך איתנו – יש כאלה שאנחנו אפילו לא מזכירים את שמותיהם, כי אסור לצטט אותם

הביטחון יואב גלנט:  אני מזכיר לחבריי, לכל מי ששומע פה, את סגן אלוף מ', שנהרג במבצע בעזה לפני שנים אחדות במבצע שהציבור הישראלי בכלל לא ידע ממנו

הביטחון יואב גלנט:  יש כמוהו רבים שמחרפים את נפשם יום-יום

הביטחון יואב גלנט:  בואו נוקיר אותם, נעריך אותם, ניתן את המעמד הראוי ואת הכבוד הראוי להם ולמה שהם מייצגים

הביטחון יואב גלנט:  מצד שני, מי שפועל נגד מדינת ישראל, נגד ערכי צה"ל, בוודאי אם הוא חייל צה"ל, צריך להביא אותו לדין, כפי שנעשה, ולמצות את הדין איתו באופן פרטני

הביטחון יואב גלנט:  תודה

אמיר אוחנה: תודה רבה לשר

אמיר אוחנה:  שאלת המשך לחבר הכנסת מלול, אם יש

ארז מלול: ראשית, בנושא זה רציתי לשאול איך משרדך פועל כדי שמקרה זה לא יחזור על עצמו

ארז מלול:  כמו שכבודו אמר, יש הפרדה מלאה בצה"ל בין עשבים שוטים לכלל חיילי צה"ל מכל המגזרים, אבל צריך לעשות אולי פעולת מנע, כי זה כן פוגע בצה"ל

ארז מלול:  נכון שיש הפרדה, אבל לראות את זה במדים וזה מפורסם בכל העולם, זאת לכאורה פגיעה בביטחון המדינה

ארז מלול:  לא יודע איך – החמרת ענישה, הסברה; צריך לעשות איזו פעולה, חשיבה פעולתית, פעולת מנע

ארז מלול:       ברשותך, אני רוצה לשאול בעוד נושא, כדי לא להטריח את כבודו לבוא לעוד שאילתה שהייתה בקנה, בעניין חייל צה"ל

ארז מלול:  יש חייל מוכר שסובל מפוסט-טראומה חריפה

ארז מלול:  פורסם כי הוא יצטרך לעמוד לדין על היעדרותו מהשירות בזמן שעבר טיפולים פסיכולוגיים שנדרש להם

ארז מלול:  החייל נפגע לאחר שראה את חברו הקרוב נהרג מאש כוחותינו לפני כשנה במהלך פעילות מבצעית

ארז מלול:  לאחר פרק זמן, הובחן כלוקה בפוסט-טראומה חריפה הן על ידי פסיכיאטר אזרחי בבית החולים ברזילי והן על ידי פסיכיאטר צבאי

ארז מלול:  בסוף חודש מאי האחרון דנה ועדה רפואית צבאית במצבו של החייל כשהוא במצב חרדתי ונוטל טיפול תרופתי

ארז מלול:  הוועדה אישרה את המלצת הפסיכיאטר, התאימה לו פרופיל 45, והמליצה לקב"ן לאפשר לו ללון בביתו לפחות ארבעה ימים בשבוע

אמיר אוחנה: חבר הכנסת מלול, נא לקצר

אמיר אוחנה:  אני מניח שלשר לא תהיה תשובה למקרה הקונקרטי כרגע, אז הוא בוודאי ישיב בכתב

ארז מלול: אני מקצר, כבודו

ארז מלול:  זה באמת מקרה רגיש שפנו אליי, וזה גם פורסם

ארז מלול:  בעקבות הטיפולים הנפשיים שהחייל נזקק להם, הוא נעדר מהגדוד הקרבי שבו הוא משרת מסוף חודש אפריל

ארז מלול:  כתוצאה מההיעדרות, צה"ל הבהיר לחייל כי הוא נדרש לחזור לגדוד כדי לחתום על טופס טיולים לקראת שיבוץ מחדש

ארז מלול:  עוד נאמר לו שהוא חייב להישפט בדין משמעתי לפני שייפלט מהגדוד בשל הזמן שהוא נעדר משירות פעיל

ארז מלול:       אני שואל את כבוד השר: א

ארז מלול:  האם הנושא מוכר לכם? ב

ארז מלול:  ראינו את המקרה של החייל נכה צה"ל ששרף את עצמו

ארז מלול:  יש איזו הרגשה שכאילו הטיפול באנשים שנזקקים לטיפול נפשי, עוד פעם, כתוצאה מהשירות שלהם, זה כאילו לא בראש מעיינכם – לא רוצה להגדיר חס וחלילה סרח עודף, אבל זה כאילו נטל, ומתנהגים אליהם לא בצורה שמגיעה להם

ארז מלול:  אז אשמח לתשובה מכבוד השר

אמיר אוחנה: אני מודה לחבר הכנסת מלול

אמיר אוחנה:  שאלה נוספת – לחבר הכנסת ואטורי

אמיר אוחנה:  לאחר מכן השר ישיב במרוכז

אמיר אוחנה:  בבקשה

ניסים ואטורי: תודה רבה

ניסים ואטורי:  קודם כול, אני חושב שמגיעה מילה טובה לשר, שעומד בלחצים מאוד גדולים מצד אחד, ומצד שני עושה עבודה קשה יחד עם חיילי צה"ל וכוחות הביטחון

ניסים ואטורי:  לגבי ארבעת החיילים, אני חושב שהסכנה היא איך אנחנו רואים את זה בשלב לחימה, כמו שראינו את החסימות בוואדי עארה, וגם בכביש 6 יכול להיות בהמשך, אם מוביל טנקים כזה יכול להפוך טנק באמצע הכביש ולחסום את מדינת ישראל ולא תהיה אספקה לחזית, כמו שראינו במלחמת לבנון השנייה

ניסים ואטורי:  ועם כל החשיבות – ואני מאוד מעריך את זה, ואני חושב שזה נכון מה שאמרת לגבי השילוב, של בני העדה הדרוזית בעיקר, גם מוסלמים, גם נוצרים

ניסים ואטורי:  כולם ראויים לשרת בצה"ל, וזה באמת החיבור של החברה הישראלית

ניסים ואטורי:  תודה

אמיר אוחנה: תודה

אמיר אוחנה:  בבקשה, השר

הביטחון יואב גלנט: אני רוצה לפתוח ולומר שבצה"ל משרתים מאות אלפי חיילים בסדיר ובמילואים

הביטחון יואב גלנט:  צה"ל הוא כלי המגן של מדינת ישראל, וכמו בכל ארגון גדול, יש זרם עיקרי, מרכזי, שפועל כראוי וכשורה, והוא מונה 99

הביטחון יואב גלנט: 99% פלוס מהחיילים, הלוחמים, המפקדים, ויכולות להיות תופעות שוליות – דרך אגב, בהרבה מאוד דברים, לא רק בנושא הזה; בהרבה מאוד דברים, כי זה ארגון גדול

הביטחון יואב גלנט:  כמובן שהמציאות שאנחנו חיים בה היום, שבה אדם בודד או קבוצה קטנה של אנשים, עם סרטון אחד, במצלמה אחת, מטלפון אחד, יכולים לעורר מהומה גדולה – המציאות הזאת יוצרת מצבים שהם מצבים מורכבים

הביטחון יואב גלנט:  אבל בואו לא נשפוט את הכלל לפי הפרט

הביטחון יואב גלנט:  וההפרעות הן הפרעות

הביטחון יואב גלנט:  אנחנו נדע להתמודד, וכמו שציינתם, ההתמודדות קשורה לחינוך, ההתמודדות קשורה להנחיות וההתמודדות קשורה לאכיפה משמעתית

הביטחון יואב גלנט:  את כל הדברים האלה נעשה

הביטחון יואב גלנט:       לצבא, בתוקף תפקידו הייחודי, מסורות גם סמכויות ייחודיות

הביטחון יואב גלנט:  אחת מהן, שאיננה מסורה לשום גוף במדינה, זה לאכוף בכורח רצונו של המפקד, של היחיד, את החלטתו על הרוב, מהנחיות שר הביטחון בשם הממשלה אל הצבא, עבור להנחיות הרמטכ"ל והמפקדים האחרים, כל אחד לפי סמכותו

הביטחון יואב גלנט:  זה העניין – אתה למעשה מכופף את צורכי הפרט לרצון המערכת, כי אחרת, כאשר צריך להסתער בקרב, אז הפחד יכול לשתק מישהו, ואם המשמעת איננה קיימת והמחויבת איננה קיימת, אתה יכול, במקום להתנהג כצבא, להתנהג כאספסוף

הביטחון יואב גלנט:       כל הרעיון הזה הוא רעיון שמחילים אותו גם על דברים אחרים

הביטחון יואב גלנט:  אחד הדברים הללו זה לראות שאין לנו תופעות חריגות, ואנחנו נעסוק בנושא ונחנך אנשים ונפעל

הביטחון יואב גלנט:  אני כבר אומר שלא נהיה במצב שבו יש אפס תקלות במערכת הזאת; זה פשוט דבר לא אפשרי, גם בגופים יותר קטנים

הביטחון יואב גלנט:  אבל אני מתחייב לכם שאנחנו נפעל לשפר ככל הניתן כל דבר שיש בו גילוי של בעיה כזאת או אחרת

הביטחון יואב גלנט:       זה כמובן משיק מהצד ההפוך אל השאלה השנייה שלך, כי מה אתה אומר? אתה אומר: פלוני שאינני מכיר אותו, יש לו מקרה מיוחד, וקרה כך וקרה אחרת, והמערכת, לפי החלטתה – אם הבנתי טוב מדבריך, הוא למעשה נפקד או עריק מהשירות – המערכת טיפלה בו לפי הכללים

הביטחון יואב גלנט:  נכון, המערכת אוכפת את הדברים

הביטחון יואב גלנט:  יש לה סממנים ומסננות על מנת לקבוע מי ראוי להשתחרר ומי אינו ראוי, מי ראוי לשרות כזה או לשרות אחר, והתוצאה הכוללת של הדברים זה שהיא קובעת

הביטחון יואב גלנט:  גם פה, מאחר שאנחנו גם אנשים קשובים, והמפקדים הם מפקדים רגישים והם מטפלים במסירות וברגישות באנשיהם, הייתי אומר, אז הם ימצאו את הדרך גם לשמוע את המקרים החריגים, כפי שקורה

הביטחון יואב גלנט:  דרך אגב, זה לא מבטיח שהתשובה תהיה תשובה כזאת או אחרת – הסמכות נתונה למפקד הרלוונטי במקום הרלוונטי

הביטחון יואב גלנט:       באופן כללי, אני ממליץ לכל אדם שמקבל צו גיוס, או לחלופין צו קריאה למילואים או משהו דומה, להתייצב באופן מיידי בהתאם לצו

הביטחון יואב גלנט:  זה החוק במדינת ישראל, ואם יש צורך למצוא חריג, ימצאו חריג בהתאם לעניין, אבל אם כולם יהיו חריגים – אני כבר מבוגר מדי להחזיק את הרובה לבד בחזית

הביטחון יואב גלנט:  אולי אני עוד יכול לעשות את זה, אבל צריך שהצעירים יעשו את העניין הזה, ולכן כולנו צריכים להירתם ולעשות את מה שצריך

אוריאל בוסו: תודה רבה

ארז מלול: כבוד השר, ראשית, אני מודה לכבודו, באמת, על התשובה, למרות שזה לא היה מונח לפני כבודו, אבל לא יכולה להיות תשובה יותר טובה מזאת, שבאמת יש כללים למערכת

ארז מלול:  זו מערכת ייחודית, שונה ממערכות אזרחיות, אחרות, והטיפול בה חייב להיות יותר אחראי ויותר – לגבי כל נושא, גם לגבי אדם שנפגע בנפש

ארז מלול:  עוד פעם, אני משתתף בציון – לא שכבודו צריך ציונים, אבל לכל המערכת היום צריך באמת שר עם ניסיון, אחראי ושקול מכל הצדדים

ארז מלול:  יש, לצערי, קיצוניים בכל הצדדים, וצריך מישהו שיאזן את המצב, ייתן מענה ויגיב על כל פעולה כזאת או אחרת, ולא משנה מאיזה צד, לא משנה מאיזה

ארז מלול:      כבודו, בחודש האחרון פורסם כי עשרות אלפי כדורים נגנבו מבונקר תחמושת בבסיס צה"ל בצאלים אשר בדרום הארץ

ארז מלול:  דובר צה"ל אישר את דבר הגנבה

ארז מלול:  לאחר הבדיקה שנעשתה, נודע כי נגנבו כ-30,000 כדורים – סכום הזוי, כמות הזויה

ארז מלול:  אציין כי גנבת כלי הנשק ותחמושת בבסיסי צה"ל אינה תופעה יוצאת דופן, אם כי היא לא מתרחשת לעיתים קרובות

ארז מלול:  גורמים פליליים גונבים אמצעי לחימה לשימוש עברייני – ולצערי, אני חייב להזכיר מה קרה רק אתמול בלילה: שלושה נרצחו מהמגזר – אך אירעו בשנה האחרונה כמה אירועים שבהם אמצעי הלחימה נמכרו לסוחרי נשק ברשות הפלסטינית, ואלו העבירו אותם לגורמי טרור

ארז מלול:       שאלתי: האם נערך תחקיר על המקרה? מה מסקנותיו? האם יש עלייה במקרים אלו לעומת השנה שעברה? עוד פעם, בהנחה שכבודו לא קיבל את החומר, אז גם תשובה – זה יכולה לעזור

ארז מלול:  הרי מאיפה הם מביאים נשק? הם לא מייצרים נשק

ארז מלול:  איך מגיע נשק לכל המגזר הערבי, לכל הרוצחים האלה? יש פה איזה ספק, יש פה איזה מישהו שמקבלים ממנו

ארז מלול:  לצערי, אני רואה בחומר שהכנתי שזה גם מגיע לרשות הפלסטינית, לגורמי טרור

ארז מלול:  זה הזוי, כבודו

הביטחון יואב גלנט: אני אומר כך: ראשית, למרות שלא זכור לי שהשאלה מופיעה על סדר-היום או על חלקים מסדר-היום או על שוליים של סדר-היום, כמובן, מתוקף תפקידי אני בקי בפרטים

הביטחון יואב גלנט:  ראשית, התופעה של גנבת נשק ותחמושת היא תופעה פסולה, מסוכנת, ואנחנו נאבקים בה

הביטחון יואב גלנט:  צה"ל השיג הישגים הרבה יותר טובים בשנים האחרונות

הביטחון יואב גלנט:  יש תהליך שיפור, בעיקר, דרך אגב, במניעת גנבת כלי נשק, וגם שיפור, אבל בקנה מידה יותר קטן, במניעת גנבת תחמושת

הביטחון יואב גלנט:      עכשיו אני רוצה להסביר

הביטחון יואב גלנט:  קודם כול, לצה"ל יש הוראות פתיחה באש מחמירות כאשר מדובר על קליטה של סיטואציה כזאת בשעת מעשה, כלומר, אם רואים את מי שעושה את הפעולה מותר להגיע עד כדי נוהל מעצר חשוד לפי הוראות הפתיחה באש של צה"ל, דבר שהשתנה בתקופה האחרונה

הביטחון יואב גלנט:      אבל חלק ניכר מהמקרים הללו מתבצעים מול מחנות גדולים מאוד ומצבורי תחמושת רחוקים

הביטחון יואב גלנט:  אנחנו הולכים ומשפרים את אמצעי ההגנה, גם האלקטרוניים, גם האחרים, והתוצאות הולכות ונהיות יותר משמעותיות

הביטחון יואב גלנט:  אני חוזר כאן על מה שהצעתי ואמשיך ואציע ואעלה בנוגע לצד המשפטי של העניין, כי הוא הבעיה

הביטחון יואב גלנט:  אחרי שאתה תופס את האדם – למשל אלה שגנבו את 30,000 הכדורים שעליהם דיברת בצאלים, נתפסו בביר הדאג' לפי חקירה מהירה זמן קצר לאחר מכן וגם התחמושת נמצאה

הביטחון יואב גלנט:  להערכתי, הם לא יהיו יותר משבועות אחדים במעצר או בכלא

הביטחון יואב גלנט:  זו הסיטואציה

הביטחון יואב גלנט:  ואז נשאלת השאלה אם זה הדבר הנכון, כי אין הרתעה

הביטחון יואב גלנט:  אני הצעתי כאן, על בימת הכנסת, עוד כחבר אופוזיציה, ואז הקואליציה דאז, שהיא היום באופוזיציה, לשמחתנו, התנגדה לעמדתי

הביטחון יואב גלנט:  אני אמרתי שמי שנתפס עם נשק לא חוקי – מינימום שלוש שנות מאסר; מי שיורה בנשק לא חוקי – חמש שנות מאסר; מי שסוחר בנשק לא חוקי – שבע שנות מאסר מינימום

הביטחון יואב גלנט:  נדחיתי

הביטחון יואב גלנט:  מי דחה? מי הצטרף מתוך מה שהיה אז האופוזיציה לקואליציה של אז? כל חברי הכנסת הערבים, למרות שזה פוגע בהם הכי הרבה

הביטחון יואב גלנט:  שאלתי את עצמי למה זה קורה

הביטחון יואב גלנט:  התשובה שלי היא שאם רוצים לאכוף חוק וסדר, צריך בראש ובראשונה לקבוע חקיקה וענישה מרתיעה

הביטחון יואב גלנט:  זה הדבר המרכזי, אחרת התופעות יחזרו

הביטחון יואב גלנט:      בלי קשר, צה"ל עושה עבודה הולכת ומשתפרת, ועד שלא נגיע לאפס בעניין הזה, מבחינתי לא באנו ולא יצאנו ידי חובתנו

פנינה תמנו: אני רוצה לשאול שאלה נוספת

אוריאל בוסו: רק שנייה

אוריאל בוסו:  בנושא הזה?     

פנינה תמנו: בנושא אחר, אבל כל כך – – – בחברה הישראלית – – –     

אוריאל בוסו: אז יש לנו שאילתה נוספת ושם אני אתן אפשרות לשאלות נוספות, שאילתה לשר הביטחון

אוריאל בוסו:  שאילתה נוספת שהגיש חבר הכנסת בועז טופורובסקי

הביטחון יואב גלנט: עד מתי אנחנו פה?     

אוריאל בוסו: אוקיי, אני אעדכן אותך

אוריאל בוסו:       חבר הכנסת בועז טופורובסקי, בבקשה, שואל את שר הביטחון

הביטחון יואב גלנט: יש לי גם עבודה

בועז טופורובסקי: תודה רבה, אדוני היושב-ראש

בועז טופורובסקי:  אדוני שר הביטחון, בתאריך 30 ביוני, בסוף השבוע, פוקע הסדר הגיוס של תלמידי הישיבות ותוחל חובת גיוס כללית

בועז טופורובסקי:  הממשלה, עם זאת, לקחה לעצמה את הסמכות שלא לגייס תלמידי ישיבות עד לחקיקת חוק חדש

בועז טופורובסקי:  ברצוני לשאול:     האם בכוונתך לפעול בניגוד לחוק ולא לקיים חובת גיוס שווה לכלל האזרחים?     

הביטחון יואב גלנט: אדוני היושב-ראש, חבריי חברי הכנסת, חבר הכנסת טופורובסקי, בהחלטת הממשלה מיום ראשון האחרון נקבע שממועד פקיעת ההסדר בבג"ץ ועד לחקיקת חוק הגיוס המיועד למושב החורף וחוק הוקרת השירות שיבוא איתו במקביל, ימשיך להתקיים המצב כפי שנהוג היום, כלומר לא יינתנו דחיות שירות חדשות לתלמידי ישיבות ובוגרי מוסדות לימוד חרדיים, אבל גם לא יינקטו צעדים לשם גיוסם

הביטחון יואב גלנט:  מדובר בהחלטה שיוצרת גישור זמני עד להשלמת הליך חקיקה סדור

הביטחון יואב גלנט:  כל התהליך הזה נעשה בהחלטת ממשלה בעצה אחת עם הייעוץ המשפטי לממשלה ובאישורו, ותוך הצהרת כוונות ברורה לקידום חקיקה חליפית שתסדיר את דחיית השירות

הביטחון יואב גלנט:  ההסדר הזמני הזה נקבע גם לנוכח העובדה שהליכי גיוס דורשים פרק זמן ממושך ומלווים גם בהקצאת משאבים, למי מגיעים ואיך פונים

הביטחון יואב גלנט:       כוונתנו להעביר את חוק הוקרת השירות, שישפר משמעותית את תנאי השירות של החיילים לפי עיקרון שאומר: מי שמשרת יותר ותורם יותר יתוגמל בהתאם

הביטחון יואב גלנט:  זה חוק שאני מוביל ביחד עם הרמטכ"ל ומנכ"ל משרד הביטחון, ואני מניח שאנחנו נגיע לחקיקתו במקביל לחוק הגיוס

הביטחון יואב גלנט:      ברור לכולם שהיעד הוא להשאיר את השירות בצה"ל כערך עליון, מעל כל דבר אחר

הביטחון יואב גלנט:  אני מציין שהחלטת הממשלה וכוונתה לפעול בדרך חלופית הוצגו לבג"ץ, ובעת הזאת בג"ץ לא ראה לנכון להתערב, כך שאמירה "פעולה בניגוד לחוק" היא משוללת יסוד, כמובן, אבל זו לא הפעם הראשונה שמעל דוכן הכנסת או מושבי הכנסת מושמעים דברים שהם משוללי יסוד, כידוע

הביטחון יואב גלנט:  עכשיו, אם יהיו עוד שאלות, אני ארחיב בעניין הזה

בועז טופורובסקי: אכן יש לי שאלה נוספת, ברשותך

בועז טופורובסקי:  בניגוד לחוק או לא, את זה באמת יכריע בג"ץ

בועז טופורובסקי:  לי זה נראה הגיוני שכאשר יש אימהות ששולחות את הילדים שלהן שיכולים למות באימון כמו אתמול או בפעילות מבצעית ויש אימהות שהילדים שלהן לא הולכים, יש כאן חוסר שוויון

בועז טופורובסקי:      השאלה שאני שואל אותך היא אם מקובל עליך שיש אוכלוסייה כל כך גדולה במדינת ישראל שיש לה פטור משירות למען המדינה, בין שזה שירות צבאי ובין שזה שירות אזרחי

בועז טופורובסקי:  יש אנשים שמחויבים לפי חוק, ואם הם לא הולכים ומשרתים את המדינה הם הולכים לכלא, וזה נחשב גם ערך בעיניהם, ויש אנשים שאין בעיניהם שום ערך בשירות למען המדינה

בועז טופורובסקי:  השאלה אם עליך, כשר הביטחון של מדינת ישראל, זה מקובל

בועז טופורובסקי:  אם כן, זה דבר אחד; אם לא, איך אתה מאריך את המצב הזה שמפלה בין אנשים ובין קבוצות של אנשים?     

הביטחון יואב גלנט: טוב

הביטחון יואב גלנט:  אני עומד כאן כשר הביטחון של מדינת ישראל במצפון נקי

הביטחון יואב גלנט:  שירתי 35 שנים בצבא, אבא שלי היה לוחם, הבן שלי והבנות שלי לוחמים, ואני מגיע לכאן ללא רגשי נחיתות בענייני גיוס

הביטחון יואב גלנט:  לכן אני רוצה לומר לכם מהו המצב

הביטחון יואב גלנט:  המצב הוא שבמשך 75 שנה, מאז קום המדינה ועד היום, לא גויסו חרדים שתורתם אומנותם בכפייה

הביטחון יואב גלנט:  זה לא קרה בממשלת בן-גוריון ולא בממשלת גולדה ולא בממשלת אשכול ולא בממשלת בגין ולא בממשלת – –     

אוריאל בוסו: רבין

הביטחון יואב גלנט: – – רבין ולא בממשלה קצרת הימים של בנט-לפיד וגם לא בממשלות של הליכוד

הביטחון יואב גלנט:  יתרה מזאת, מאז 1998 הנושא הזה נמצא בבג"ץ

הביטחון יואב גלנט:  ההכרעה הראשונה הייתה ב-1998 – 25 שנה – ומאז, במשך 25 שנה מוצגים מספרים ממספרים שונים של מה יהיו מכסות הגיוס ומה ייעשה ומה לא ייעשה

הביטחון יואב גלנט:      אני הייתי בין אלה שיישמו את ההחלטות להקים את גדוד נצח יהודה, גדוד הנח"ל החרדי הראשון, ולקבוע את התקנים שלו עוד בשנת 2000

הביטחון יואב גלנט:  חשבנו שזה יביא מזור

הביטחון יואב גלנט:  זה היה זמן קצר אחרי הדיונים בבג"ץ

הביטחון יואב גלנט:  התוצאה הייתה שאכן מי שרצה להתגייס, התגייס, אבל מי שלא רצה להתגייס, לא התגייס

הביטחון יואב גלנט:  כך זה נמשך

הביטחון יואב גלנט:  לכן, אנחנו לא מתמודדים עם בעיה חדשה

הביטחון יואב גלנט:  ואני אגיד לכם יותר מזה, כל השיטות שמוצו עד היום, אף אחת מהן לא הביאה באותה דרך לידי פתרון, לא בממשלות ימין, לא בממשלות שמאל ולא בממשלות אחדות

הביטחון יואב גלנט:       בואו נשים את הדברים על השולחן

הביטחון יואב גלנט:  מדוע? מפני שלצערנו – אולי לשמחתנו, תלוי איך מסתכלים על הדברים – חוק הוא לא דבר שחקוק בסלע, חוק הוא דבר שדורש הסכמה חברתית רחבה

הביטחון יואב גלנט:  כאשר קבוצות מתוך האוכלוסייה שמונות אחוזים או עשרות אחוזים פועלות ואומרות: יש לנו עקרונות אחרים – גם בתוך מדינה דמוקרטית אתה לא יכול לאכוף בכוח חוק ולגייס עשרות אלפי אנשים בכוח

הביטחון יואב גלנט:  אני אומר את זה כי אנחנו חיים במדינה דמוקרטית

הביטחון יואב גלנט:  אני הראשון, כפי שפתחתי את הדברים, שחושב שכולם צריכים לשרת

הביטחון יואב גלנט:  לכן, דרך אגב, לא אני – הממשלה, בקווי היסוד, טרם מינויי בכלל לשר ביטחון, קבעה שהיא תפעל בפרדיגמה אחרת בעניין הזה והיא תובא לדיון

הביטחון יואב גלנט:  אני התעקשתי, כמי ששמע על הפרדיגמה, לומר שאם יש אנשים שישוחררו מהשירות מכוח החלטה וחוק, אני דורש שמי שכן משרת בשירות יקבל יותר, והרבה יותר, על מנת שלפחות בתוך חוסר השוויון נקיים שוויון מסוים, שאומר: מי שנותן יותר מקבל יותר, י שנותן פחות מקבל פחות, ומי שלא נותן בכלל לא מקבל בכלל

הביטחון יואב גלנט:       זו הייתה גישתי, ואני מקווה שחוץ מכל מה שעשינו עד עכשיו, שהוא מאוד משמעותי, במסגרת התקציב הרב-שנתי ותקציב המדינה לעניין הביטחון והטיפול בחיילי צה"ל, עשינו דבר גדול

הביטחון יואב גלנט:  מעבר לזה, אם יתברר שיש פה דבר שיפעל באופן פרמננטי כך שיהיה שחרור, אנחנו נדאג שמי שמשרת יקבל את הוקרת השירות המתאימה, גם בחובה, גם בסדיר, גם בקבע וגם במילואים, יותר ממה שהוא מקבל עכשיו, על מנת להוקיר אותו, כי מגיע לו

הביטחון יואב גלנט:  אני מקווה שהעניין הזה, לפחות כפיצוי סביר, יתקבל בהבנה על ידי כל חלקי הבית

הביטחון יואב גלנט:  תודה

אוריאל בוסו: תודה רבה

אוריאל בוסו:  שאלות המשך, שאלות נוספות – חברת הכנסת שרון ניר תחילה, לאחר מכן – – –      

טלי גוטליב: אדוני השר, הזכרת את אבא שלך, הלוחם, אז אולי נזכיר שמבצע יואב – על שמו אתה נקראת

טלי גוטליב:  ואימא שלך, זיכרונה לברכה, לא נשכח שהייתה ניצולת שואה ועלתה באוניית אקסודוס

טלי גוטליב:  אתה לא מזכיר

טלי גוטליב:  הזכרת את אביך הלוחם, אז אולי ככה על הדרך – "שועלי שמשון" והיסטוריה גדולה שכרוכה בלחימה וערכים

אוריאל בוסו: זכויותיו של השר בשורשי המדינה

בועז טופורובסקי: מדינת ישראל חייבת הרבה לשר הביטחון גלנט

טלי גוטליב: ולהוריו

הביטחון יואב גלנט: תודה רבה לכם

הביטחון יואב גלנט:  אני מודה לכם על הדברים האלה, בעיקר מפני שזה נוגע בהורים שלי וזה מכבד אותם

הביטחון יואב גלנט:  אני מעריך ומוקיר את זה

הביטחון יואב גלנט:  תודה רבה

אוריאל בוסו: אתם רוצים שאני אוסיף? אולי היא תספר על יואב, חברת הכנסת שרון ניר

שרון ניר: ואני אמשיך אולי באותה רוח, לפני שאני אתחיל את השאילתה, שיש לי היום בן, קצין, לוחם בסיירת צנחנים, שקוראים לו יואב, על שם מפקד האוגדה דאז יואב גלנט

שרון ניר:  זה ככה המשך, כדי לסגור את העניין

אוריאל בוסו: זו אמירה אמיתית

אוריאל בוסו:  יישר כוח

אלעזר שטרן: לך תענה לה עכשיו

שרון ניר: אני רוצה לשאול אותך

שרון ניר:  אדוני שר הביטחון, אני מבקשת להפנות אותך לסעיף חשוב בחוק הגיוס, סעיף 16א, שנוגע לשוויון בשירות ושירות לוחמות, כפי שאתה בטח מכיר והוסבר לך עליו לא מעט

שרון ניר:  הסעיף האמור חוקק לאחר בג"ץ אליס מילר, והוא קובע עיקרון שלפיו לכל אישה יש זכות שווה לזכותו של גבר למלא תפקיד כלשהו בשירות צבאי, ואני מוסיפה: על פי מבחן כישורים ויכולת ומבחן האדם הנכון במקום הנכון

שרון ניר:  אתמול, השר, הוציא בג"ץ צו על תנאי שמהווה למעשה צו מקדים לקבלת העתירה של לוחמות לסיירות, כפי שבטח אתה מכיר

שרון ניר:  בג"ץ למעשה שלח את המדינה, את הצבא, לחשב מסלול מחדש ולעשות חושבים בנוגע למסלול ותפקידי שירות לחימה לבנות, לנשים, ללוחמות

שרון ניר:       אני זוכרת היטב מה אמרת פה בתחילת החודש

שרון ניר:  אמרת: לוחמות ולוחמי צה"ל – חד הם; אמרת: אין דבר כזה נשים או גברים בראייה שלי; ציינת שבתך, כמו שציינת היום, שירתה כלוחמת בקרקל ושעל פי מיטב היכרותך, נשים יכולות להיות גם לוחמות בשייטת

שרון ניר:  כידוע לך בוודאי, 18% מכוח האדם הלוחם היום זה לוחמות, ויש ניסיון מוצלח של למעלה משני עשורים בשירות לוחמות וצורך הולך וגובר בצבא במיצוי פוטנציאל

שרון ניר:  אני כל הזמן אומרת שבמקום שיש פוטנציאל איכותי בלתי רגיל של נשים וצורך מבצעי, אז יש לנו סיפור הצלחה

שרון ניר:  וגם, בין היתר, על מתן פטור גורף כמעט למגזר שלם שאתם נותנים לו היום סוג של מיסוד, לצערי הרב, אני רוצה לומר

שרון ניר:      אני רוצה לשאול: מה הדירקטיבות שלך לגבי שירות לוחמות, ולוחמות בכלל התפקידים בצבא?      

הביטחון יואב גלנט: תודה רבה לחברת הכנסת ותת-אלוף במילואים שרון ניר, אשתו של תת-אלוף יריב ניר, שהיה קצין הקשר באוגדה 340 כאשר פיקדתי עליה

הביטחון יואב גלנט:  כן, זו דוגמה של משפחה של שני תתי-אלופים שמסרו את כל חייהם למען הגנת המדינה, ואני חושב שירבו כמוכם – זו אכן גאווה

הביטחון יואב גלנט:       אני כמובן קראתי, למדתי את פסק הדין שניתן אתמול, וקודם כול אני רוצה לפתוח בזה שמדינת ישראל היא מדינת חוק, והחלטות בג"ץ, יהיו אשר יהיו, חלות על משרד הביטחון ועל צה"ל ועל כל היתר

הביטחון יואב גלנט:  בהיבט הזה אנחנו נלמד ונראה ונגיד את הדברים

הביטחון יואב גלנט:       עכשיו, אחרי שאמרתי את זה, אני גם פרסתי באופן מצומצם, במענה על שאלות לפני שבועות אחדים, את משנתי בעניין, ואני אחזור ואומר את הדברים

הביטחון יואב גלנט:  ראשית, אני מסתובב בצה"ל, מסייר ופוגש לוחמות ומפקדות וקצינות, והלב מתרחב

הביטחון יואב גלנט:  העבודה שלהן היא בלתי רגילה במערכים שונים, חלק מהן ברמת סיכון מאוד גבוהה, במקומות מאוד רגישים, חלק מהן במקומות אחרים, חלק ביחידות מעורבות, ואני מאוד גאה בעניין

הביטחון יואב גלנט:  לצערנו, לוחמות נופלות בקרב

הביטחון יואב גלנט:  זה קרה לנו לפני שבועיים בגבול מצרים, בהר חריף

מירב בן ארי: ליה בן נון

הביטחון יואב גלנט: כן, כן, הלוחמת ליה בן נון נפלה בקרב, והדבר הזה הוא לא איזשהו אירוע שאנחנו לא מכירים, לצערי, מהעבר

הביטחון יואב גלנט:  אז אני מוקיר, מעריך, מכבד את הלוחמות בדיוק כמו את הלוחמים, ואת הקצינות כמו את הקצינים – זה בשביל לשים את הדברים קודם כול בשורה המתאימה

הביטחון יואב גלנט:  אתמול עסקתי אפילו בנושא הזה באופן ספציפי, גם דרך בדיקה וקידום של נשים וכל הדברים האחרים שאני חושב שהם מאוד חשובים

הביטחון יואב גלנט:       עכשיו, משימתו העיקרית של צה"ל היא משימת הביטחון: ההגנה, אם צריך התקפה, ושימור היכולת להגן על מדינת ישראל, על עם ישראל ועל אזרחי ישראל

הביטחון יואב גלנט:  זו המשימה העיקרית

הביטחון יואב גלנט:  המשימה הזאת מקנה לו גם את התוקף המוסרי וגם את הזכות לפעול לפעמים באמצעים שהם, נקרא לזה, אמצעי אכיפה, על מנת לממש דברים

הביטחון יואב גלנט:  אין הרבה אנשים במדינת ישראל שיש להם, אם בכלל, סמכויות גוברות, כמו לשר הביטחון או לרמטכ"ל ולעיתים לאלופי צה"ל – ברצונו מגייס אנשים, ברצונו קובע שבאזור מסוים צריך לשים סוללת כיפת ברזל, קובע את העניין על מנת להגן על הכלל

הביטחון יואב גלנט:  זה ברור

הביטחון יואב גלנט:  בתוך זה אנחנו גם מגייסים את האזרחים, את הנשים והגברים

הביטחון יואב גלנט:       אמרתי בעבר ואני חוזר ואומר כאן: לטעמי נשים יכולות לשרת ביחידות מיוחדות

הביטחון יואב גלנט:  אולי לא בכל התפקידים, אבל בתפקידים רבים בתוך יחידות מיוחדות

הביטחון יואב גלנט:  נתתי דוגמה מהשייטת

הביטחון יואב גלנט:  התהליכים האלה דורשים התאמה, יש דברים ספציפיים שצריך לסדר, אבל יכולות לעשות את זה

הביטחון יואב גלנט:  אבל כאן, גם על הבמה הזאת, אמרתי ואני חוזר ואומר: יש דברים מסוימים שאני חושב שלא כדאי לתת בהם עדיפות לצד החברתי על פני הצד המקצועי-ביצועי, ומניתי באופן מיוחד את חילות השדה המתמרנים – חי"ר, שריון והנדסה

הביטחון יואב גלנט:  אני חושב שבשאר המערכים, ברובם, הדבר הזה כבר קורה, ואם לא קורה, אז יקרה

הביטחון יואב גלנט:  בארטילריה, בחיל האוויר, בחיל הים, בוודאי במודיעין, כל הדברים האלה קורים

הביטחון יואב גלנט:      אני מציע לא לקדש את הסמל החברתי מעל הציווי הביטחוני

הביטחון יואב גלנט:  זאת ההגדרה, ולפרטים אני פחות רוצה להיכנס

הביטחון יואב גלנט:  אני גם לא הכינותי את עצמי מבעוד מועד עם כל הדוגמאות, כי השאלה הזאת כמובן נשאלת באופן חופשי ואני אענה עליה באופן חופשי, כפי שראוי להיות

הביטחון יואב גלנט:  אם אני מקצר ומסכם את הדברים, נשים יכולות לשרת ברוב התפקידים; אנחנו נבצע את הוראות בג"ץ; שלוש, אנחנו נבהיר בצורה מפורשת מהי עמדתנו

הביטחון יואב גלנט:  תפקידי, תפקיד הרמטכ"ל והאחרים, זה לשקול ולתעדף בין הצורך המבצעי לבין דברים אחרים, לאזן ביניהם ולמצוא את שביל הזהב ככה שמדינת ישראל תמשיך ותתקיים ותגן על עצמה כמדינה חזקה

אוריאל בוסו: תודה רבה

אוריאל בוסו:  שאלה נוספת ביקש חבר הכנסת אלוף במילואים אלעזר שטרן

אלעזר שטרן: אדוני השר, קודם כול אני רוצה להודות לך ובשמך ללוחמי צה"ל, חיילי צה"ל וזרועות הביטחון, חיילות צה"ל, יהודים, דרוזים, מוסלמים, על העבודה החשובה שאתם משקיעים ועל המסירות, הזמן והמשאבים הבלתי-נדלים שאתם משקיעים בזה

אלעזר שטרן:  תודה רבה

אלעזר שטרן:       לפני השאלה, שמחתי לשמוע ואני מסכים איתך שיש החלטות שצריכות להתקבל בהסכמה רחבה, חוק שצריך להתקבל, אחרת אין לזה משמעות

אלעזר שטרן:  קשרת את זה לשירות בצה"ל

אלעזר שטרן:  אני מבקש שגם החברים האחרים יבינו שיש הסכמות, החלטות, רפורמות, שצריכות להתקבל בהסכמה רחבה, אחרת יש לזה השפעה גם על השירות בצה"ל

טלי גוטליב: הוא מציע רעיון מאוד נכון בחקיקה הזאת

אלעזר שטרן: אני רוצה לשאול שאלה קצרה, ממוקדת

אלעזר שטרן:  בימים האחרונים, בדיונים שנערכו כאן, היה ניתן להבין שצה"ל לא צריך יותר חיילים; שצבאות בעולם – המספרים שלהם מגיעים לשלב מסוים של מיצוי, שיש אמצעים טכנולוגיים, פלטפורמות חדשות של אש, ולכן יכול להיות שאפשר ללכת לאיזשהם הסדרים שחלק מסוים, כבר לא צריך אותו בצבא

אלעזר שטרן:  אני רציתי לשאול, ברשותך, שתי שאלות קצרות וממוקדות, כמי שמכיר את הנתונים, וגם שירתנו, ישבנו באותו מטכ"ל, גם כשחשבנו שהצבא מאומן וגם כשחשבנו שבגלל חוסר בפעילות גדודי בט"ש, סדיר ומילואים, יש מה לשפר ברמת האימונים, ברמת המוכנות למלחמה וגם ברמת הביטחון שאנחנו מקנים לתושבי מדינת ישראל כולם

אלעזר שטרן:       ולכן השאלה שלי: האם צה"ל, גם בעידן הטכנולוגי של היום, צריך עוד לוחמים בצבא הסדיר על מנת להקנות יותר ביטחון לתושבי ישראל?      השאלה השנייה: האם תוספת של לוחמים בסדיר ובמילואים תוסיף לביטחון גם בבט"ש באיו"ש ובגזרות השונות וגם בהתכוננות למלחמה הבאה? אני חושב, אדוני, שהשאלה הזאת, הכי טוב שתיענה – אני לא מכתיב לך, כמובן – בכן ולא

אלעזר שטרן:  זאת אומרת, אפשר להלביש על זה אידיאולוגיות, והשאלה היא פשוטה, בגלל שהאי-הבנה או הספקנות נהייתה לא ברורה

אלעזר שטרן:  האם אנחנו צריכים עוד חיילים? האם עוד חיילים שיתגייסו, לוחמים, יעזרו לנו יותר בהקניית ביטחון למדינת ישראל? האם, כמו שאמרת קודם על מה שאתם מתכננים, על ערך השירות, אנחנו יודעים את הקשיים של המילואימניקים? אתה ציינת את הילדים שלך, אנחנו מכירים מהילדים שלנו, מכירים את הקושי הגדול בזמנים האלה להביא לוועדת חוץ וביטחון עוד הארכה ועוד הארכה ועוד הארכה

אלעזר שטרן:  תודה

אוריאל בוסו: תודה רבה

הביטחון יואב גלנט: אדוני היושב-ראש, חבריי חברי הכנסת, חבר הכנסת אלעזר שטרן – האלוף במילואים אלעזר שטרן, ראש אכ"א לשעבר, בקי בענייני כוח אדם, עונה את התשובות תוך כדי השאלות

הביטחון יואב גלנט:  זה בסדר

אלעזר שטרן: אני מקווה

הביטחון יואב גלנט: ברשותך, אני אחרוג מהבקשה שלך ולא אענה במילה אחת – זה לא יהיה מכובד שהתשובה תהיה קצרה מהשאלה

הביטחון יואב גלנט:  בכל זאת, אני רוצה לומר לכם מהו המצב

הביטחון יואב גלנט:  קודם כול, הייתי רוצה לראות את כל חייבי הגיוס מכל רובדי הציבור משרתים בצבא ההגנה לישראל מכוח חוק

הביטחון יואב גלנט:  אני חושב שלעניין הזה יש ערך גם בהקשר של לחימה וגם בהקשר של יצירת תשתית חברתית נכונה

הביטחון יואב גלנט:  למעשה, במדינת ישראל, בתוקף המצב המיוחד שאנחנו נמצאים בו, יש לנו זכות מיוחדת לקבל תקופת ילדות שנייה לאלה שאנחנו מחנכים אותם

הביטחון יואב גלנט:  כמו בכיתה א', אנחנו מקבלים תקופה בין גיל 18 ל-20, 21, והמרחק מגיל הילדות מגושר באמצעות האינטנסיביות הנוהגת בשירות והאכיפה של רצון המפקדים ורוח צה"ל על האנשים

הביטחון יואב גלנט:  התוצאה היא שמה שלא עשית במערכת החינוך – ואני אומר את זה גם כשר חינוך לשעבר – מה שלא הצלחת לעשות, יש לך סיכוי לתקן

הביטחון יואב גלנט:  אין ספק, למשל, כאשר אתה מסתכל על רוח היזמות, המנהיגות, ההייטק, על דברים אחרים, יש להם חלק ניכר בתוך מערכת החינוך, אותה מערכת שהרבה אנשים אוהבים לתקוף אותה

הביטחון יואב גלנט:  אבל איך יכול להיות שאנחנו מייצרים מדינה שמרוויחה 45,000 דולר או 50,000 דולר לשנה, תלוי בשער הדולר, פר-קפיטה, Per capita income, הכנסה לנפש, וזה לא קשור ל-18 או 15 שנות חינוך? אז התשובה היא שזה קשור

הביטחון יואב גלנט:  אבל שלוש השנים של השירות תורמות תרומה מכרעת, והן, ממצב נתון בסיסי, עושות upgrade ושיפור שכולנו נהנים ממנו

הביטחון יואב גלנט:  צה"ל מוציא כל שנה אלפי אנשים מוכשרים ביותר אל תוך החיים האזרחיים, והוא מוציא אותם כלוחמים לשעבר, מפקדים לשעבר, אנשי הייטק

הביטחון יואב גלנט:  התוצאה של זה היא שמי שנהנה מזה זה הם, משפחותיהם וכולנו, כי זה מקום שעושה שיפור מאוד משמעותי בדברים

הביטחון יואב גלנט:       אז אני אומר גם בהקשר התועלתי, ואני גם זוכר, שטרן, את הלוגו שכראש אכ"א טבעת: עם בונה צבא בונה עם

הביטחון יואב גלנט:  אני זוכר את זה טוב מאוד

הביטחון יואב גלנט:  זה עם התייחסות או רמיזה לדברים שאמר בן-גוריון שנים לפני כן

הביטחון יואב גלנט:  אני חושב שזאת אמירה מאוד נכונה ומאוד מייצגת, ולכן עמדתי הבסיסית היא שכולם צריכים לשרת

הביטחון יואב גלנט:       עכשיו, בוא נשים רגע את הדברים בצורה יותר מדויקת

הביטחון יואב גלנט:  איך אנחנו מצליחים לשמור על קיומנו כאשר מדובר כאן על מדינה של פחות מעשרה מיליון נפש, עם מאות מיליונים מסביבנו, שיש להם כוחות וצבאות ועוצמות והרבה מאוד אנשים? בתוך זה אנחנו מצליחים גם לשמר את הביטחון השוטף, גם לקיים התכוננות למלחמה וגם, כאשר צריך להילחם, לנצח

הביטחון יואב גלנט:  איך אנחנו עושים את זה? החיבור הוא חיבור בין האנשים לבין התוצר שהאנשים האלה או הוריהם או אחיהם עשו בעבר, והוא הטכנולוגיה, הטכנולוגיה הצבאית

הביטחון יואב גלנט:  כלומר, כאשר אתה מסתכל על חיילת צעירה, בת 19, שיושבת על גבול רצועת עזה, במערכת שקוראים לה "רואָה יורָה", והיא רואה מחבל מנסה לעבור את הגדר, היא פונה למפקדת שלה, שהיא סגן-משנה בת 20, מבקשת אישור לירי, ויורה, ופוגעת מקילומטרים, באמצעות מקלע מכוון, מונחה מראש על ידי מערכות מדויקות, במחבל הזה

הביטחון יואב גלנט:  עכשיו, מה קורה פה? את המערכת הזאת ייצר האבא שלה או הדוד שלה או מישהו דומה לו ברפאל או בתעשייה האווירית או במקום אחר

הביטחון יואב גלנט:  בזמן שהיא נמצאת על הגדר, היא חסכה את העבודה שאנחנו היינו עושים 30 שנה לפני כן, כשהיינו מגהצים את הגדר בפטרולים, כי אז, החיילים של היום, שזה החבר שלה או האח שלה, יכולים ללכת ולהתאמן ולעשות את מה שצריך, וכתוצאה מזה הטכנולוגיה יוצרת את השיפור

הביטחון יואב גלנט:       מה שאני בא לומר, שהמגבלה האפקטיבית על מערכת הביטחון היום איננה מגבלת האנשים

הביטחון יואב גלנט:  אני לא אומר שלא צריך אותם, אבל אני לא רוצה חיילים שאני שולח אותם עם M16 לקרב

הביטחון יואב גלנט:  אני רוצה שלפני שחייל נכנס לקרב, מי שיפגוש את האויב יהיה מטוס של חיל האוויר, ואחרי זה טנק ואחרי זה דחפור, ובקצה גם החייל שמגיע – מדוגם, מוגן, עם אפוד וכן הלאה

אלעזר שטרן: את זה כולנו רוצים

הביטחון יואב גלנט: העניין הזה עולה כסף, ולכן המגבלה האפקטיבית היא אמצעי הלחימה, היכולת לאמן את האנשים והיכולת לעשות אותם

הביטחון יואב גלנט:  אנחנו צריכים צבא יותר חזק; למרות שהצבא מאוד חזק – יותר חזק

הביטחון יואב גלנט:  תזכרו שהפרדוקס שלנו תמיד היא שצה"ל גדול על תקציב המדינה אבל קטן על האיום, ואתה צריך לחיות בין שני הדברים האלה

הביטחון יואב גלנט:  המגבלה התקציבית – לשמחתי השתפרנו מאוד בעניין הזה

הביטחון יואב גלנט:  בתקציב האחרון המדינה העבירה תקציב רב-שנתי, שהממוצע שלו הוא 68 מיליארד שקלים, לא כולל הסיוע ולא כולל סעיפים נוספים, כי היא הכירה בערך של העניין הזה

הביטחון יואב גלנט:       אני רוצה לגייס עוד חיילים לוחמים, אבל לבנות חטיבה לוחמת – כמו שאתה יודע היטב, שטרן – זה לא רק כמה חיילים יש בפלוגה; יש להם גם פלוגה מסייעת, ויש לה נשק שהוא יותר יקר, ובתוך המערכת החטיבתית צריך גם יכולת קשר ויכולת נ"ט ויכולות אחרות, במערכת האוגדתית צריך כבר גדודים מסייעים וכדומה, וכל הדבר הזה הוא דבר שצריך לאמן אותו, להכשיר אותו וכן הלאה

הביטחון יואב גלנט:  לכן, כל העניין צריך להיעשות כעניין שלם

הביטחון יואב גלנט:       אני חושב שאנחנו מאוד מאוד זקוקים לחיילים

הביטחון יואב גלנט:  מצד שני, אני חושב שזה צריך להיות בהלימה לדברים אחרים

הביטחון יואב גלנט:  נכון להיום, לשמחתנו, הילודה במדינת ישראל גבוהה, מספר המתגייסים עולה באלפים כל שנה, כמו שאתה יודע היטב, ולכן בדברים מסוימים ובמקצועות מסוימים אנחנו יכולים לעשות פשרות בקשר לאורך השירות ולתעדף מקצועות אחרים, כפי שהעברנו – –     

אלעזר שטרן: פשרות במשך השירות זה נכון

אלעזר שטרן:  שירות דיפרנציאלי

הביטחון יואב גלנט: – – כפי שהעברנו עכשיו בהחלטה

הביטחון יואב גלנט:  ואנחנו נמצא גם דברים נוספים

הביטחון יואב גלנט:  אני אומר כאן, הפיצוי שאני מעוניין לתת מתוקף חוק יוקרת השירות לא נובע מתוך אידיאולוגיה שאני חשבתי שיש אנשים שלא צריכים לשרת, אבל משנכפה עלינו המצב הזה לאורך 75 שנה – לא היום; זה מתקיים 75 שנה, מי כמוך יודע – אז אני אומר: לפחות אלה שמשרתים, תן להם יותר

הביטחון יואב גלנט:  בזה שנמשיך ונצעק ונקים ועדות, דבר לא יקרה

אלעזר שטרן: השר, על זה אין ויכוח

אלעזר שטרן:  רק שאלה פשוטה: האם אנחנו נשמח – האם צה"ל יקנה יותר ביטחון אם יהיו לו יותר לוחמים, גם אם השירות שלהם יהיה דיפרנציאלי וכל מה שאמרת?     

הביטחון יואב גלנט: התשובה היא, אם יהיו לנו יותר לוחמים מאומנים, מוכשרים, מצוידים כראוי, מצבנו יהיה טוב יותר

הביטחון יואב גלנט:  ואני עדיין ערני, פתוח, גם לנושאים הכלכליים, גם החברתיים, גם למגבלות האחרות

הביטחון יואב גלנט:  אני אשמח לשתף פעולה עם כל מי שעוסק בעניין

אוריאל בוסו: תודה רבה

אוריאל בוסו:  חברת הכנסת טלי גוטליב ביקשה

טלי גוטליב: אדוני השר, אם אפשר משהו אחד

טלי גוטליב:  אולי כדאי שהדברים שאמר השר היום באמת ישודרו, כי השר נתן פה הסבר על הסוגיה הכי מורכבת שקשורה לגיוס

טלי גוטליב:  אולי דווקא בגלל שבנית פה מתווה אחר אל מול המורכבות שכרוכה בנושא הזה, אולי כדאי שנבקש דחייה מבג"ץ, כדי שבאמת – כמו שאמר שטרן, כמו שאמר טופורובסקי וכמו שאמרו חברי הכנסת, הסוגיה הזאת כל כך מורכבת, שצריך לנסות להגיע פה להסכמה

טלי גוטליב:  גם אם בג"ץ הורה לנו לעשות את זה ביולי, אפשר לבקש דחייה, כמו שאנחנו יודעים לבקש דחייה בנושאים אחרים, ואולי כדאי לשמוע את הדברים שאמרת פה היום על כל הסוגיות שכרוכות בגיוס, עם התייחסות גם לצבא, לצורכי הצבא, למציאות שנכפתה עלינו, לאיך נכון

אוריאל בוסו: זה חלק מהתהליך

הביטחון יואב גלנט: חברת הכנסת גוטליב, אני בטוח שהדברים שלי יישמעו, בעיקר אם אמרתי דברים שמישהו חושב שהם לא נכונים

הביטחון יואב גלנט:  זה – בטוח יישמע

הביטחון יואב גלנט:  ככה זה בחיים

אוריאל בוסו: חבר הכנסת עודד פורר ביקש לשאול שאלה

עודד פורר: תודה, אדוני

עודד פורר:  אדוני שר הביטחון, אתה ציינת בדבריך עד כמה חשובה היכולת שלנו מבחינה תקציבית וכצבא קטן לעמוד אל מול האיומים

עודד פורר:  נוכח זאת, אי-אפשר להתעלם מחשיבות הקשר האסטרטגי עם ארצות הברית

עודד פורר:  נוכח הפרסומים האחרונים – – –     

טלי גוטליב: סליחה שהפרעתי, חבר הכנסת

עודד פורר: אני כבר התרגלתי, טלי

עודד פורר:  ציינת את החשיבות, ומתוך החשיבות הזאת ברור עד כמה הקשר האסטרטגי עם ארצות הברית הוא קריטי, לא רק ברמה התקציבית, גם הרבה מעבר לכך – בשיתוף הפעולה הצבאי

עודד פורר:  נוכח זאת, הפרסומים האחרונים כאילו ראש הממשלה רוצה – כדי להכניס אצבע בעין לאמריקאים – מנסה לחזק את הקשר מול הממשל הסיני, כשהמשמעות הברורה היא מה קורה בין האמריקאים לבין הסינים, כולל זה, אדוני, שאתה כשר ביטחון עדיין לא ביקרת בארצות הברית, מסיבות לא ברורות – נראה כאילו התקבלו כל מיני החלטות של מדיניות, ואני לא בטוח שהן נדונו בקבינט או בדיון ביטחוני כלשהו, גם בהקשר של הקשר האסטרטגי עם האמריקנים

עודד פורר:  השאלה היא אם היה דיון כזה כשהתקבלה החלטה לחזק פתאום איזשהו קשר מול הסינים אל מול האמריקאים, ואם לא, איפה זה שם אותנו ברמה הביטחונית?      

הביטחון יואב גלנט: אני מציע, חבר הכנסת פורר, שהשאלה תופנה למי שעוסק בעניין

הביטחון יואב גלנט:  אני לא מכיר את הדברים, ולצערי, בגלל לוח הזמנים שלי, אפילו לא קראתי עליהם בעיתון

הביטחון יואב גלנט:  אני מציע שזה יופנה אל מי שצריך

עודד פורר: אני מניח ששמעת עליהם

הביטחון יואב גלנט: תודה לך

אוריאל בוסו: חברת הכנסת פנינה תמנו שטה ביקשה לשאול שאלה

פנינה תמנו: אדוני השר, כבוד שר הביטחון, אני יודעת שבדרך כלל נהוג יותר לתת זמן כדי שבאמת יהיו יותר חומרים, אבל מכיוון שאני יודעת שזה נושא שקרוב לליבי אבל גם קרוב לליבך, חשוב לי להעלות אותו גם על סדר-יומה של המליאה, וגם בפניך להביע את הדברים

פנינה תמנו:  גם יצא לנו לשוחח

פנינה תמנו:  עניין החיילים העולים, ובתוכם בפרט חיילים יוצאי אתיופיה וחיילים של בני המנשה – מחד גיסא, כשאני הייתי שרת העלייה והקליטה, התחלנו עבודה בכל מה שקשור לחיילים יוצאי אתיופיה

פנינה תמנו:  אנחנו ראינו מגמות וגם הסללה, לצערי, לתפקידים שאינם מספיק איכותיים של הקבוצה הזאת

פנינה תמנו:       יוצאי אתיופיה, יש להם מוטיבציה לגיוס מאוד מאוד גבוהה

פנינה תמנו:  אתה מכיר את זה, היית מפקד שנים ארוכות

פנינה תמנו:  אותו הדבר בני המנשה

פנינה תמנו:  אבל יש פה אתגר, כי אנחנו צריכים באמת לפרק את נושא ההסללה, להפסיק עם זה

פנינה תמנו:  הם לא צריכים להיות רק נהגים או עובדי רס"ר, או לראות מוקדים שאנחנו רואים שבאופן מובהק יש שם ריכוזים גבוהים, כמו למשל – אני לא יודעת

פנינה תמנו:  צריך לבדוק אם יש יד מכוונת או אין יד מכוונת

פנינה תמנו:  בזה אני יודעת שיש יד מכוונת

פנינה תמנו:  אבל למשל מג"ב – אתה תמצא המון המון עולים חדשים מברית המועצות לשעבר, יוצאי אתיופיה, דרוזים ועוד ועוד

פנינה תמנו:       התחלנו עבודה עם ראש אכ"א יניב עשור

פנינה תמנו:  אני מנסה להיפגש איתו די הרבה זמן

פנינה תמנו:  הייתי גם בסיור בכלא

פנינה תמנו:  אני אומרת שהפיקוח צריך להיות תחת המטה שלך, כשאתה נמצא בדיון הזה, עוקב אחר הדבר הזה, וחלילה שזה לא ייצור מצב של פגיעה במוטיבציה לגיוס

פנינה תמנו:  אלה באמת אנשים שרוצים כל הזמן לצאת לקרבי, אבל צריך להגן על הזכויות שלהם, כמו לדוגמה החוק המבורך שהתחלנו ואתה ממשיך אותו, שזה הגנה על התשלומים של חיילים בודדים וחייליים עולים כאשר יש עיקול על החשבונות

פנינה תמנו:  הייתי רוצה לשמוע את דעתך ומה אתה מתכוון לעשות בעניין הזה

הביטחון יואב גלנט: גברתי חברת הכנסת פנינה תמנו שטה, ראשית, אני רוצה לומר לך שאת ואני שותפים לכך שבצה"ל יש הזדמנות לתת מעמד ויכולת ותנופה לחיים לכל החיילים, ובמיוחד לאלה שהתחילו מבסיס יותר נמוך

הביטחון יואב גלנט:  למה הכוונה? יש הבדל בין מי שבא ממקום מבוסס וממשפחה שהיא שורשית לבין עולה חדש; הרבה פעמים עולה חדש נמצא כאן בגפו כחייל בודד, זה ודאי נכון, אבל לכל עולה חדש

הביטחון יואב גלנט:  אני חושב שצה"ל עושה ויעשה גם בעתיד מאמצים מאוד גדולים על מנת לשפר את המצב הזה

הביטחון יואב גלנט:  אני חושב שבמובן הזה, זה כלי מרכזי לטובת מדינת ישראל

הביטחון יואב גלנט:       אני רוצה לומר עוד משהו, ואני מנצל את ההזדמנות הזאת שנותנים לי לדבר באופן חופשי ולהסביר את הדברים

הביטחון יואב גלנט:  הרי בואו נסתכל על כולנו: כל מי שנמצא כאן בארץ ישראל, כל יהודי שנמצא בארץ ישראל, הוא עולה חדש או בן של עולה חדש או נכד של עולה חדש או נין של עולה חדש

הביטחון יואב גלנט:  זה המצב

הביטחון יואב גלנט:  וההבדל הוא כמה זמן אתה נמצא כאן, והייתי אומר, רמת האינטגרציה והקליטה של הקהילה הספציפית בתוך העניין

הביטחון יואב גלנט:  ההורים שלי היו עולים חדשים, פליטי שואה, וזה נכון לרבים אחרים בזוויות שונות

הביטחון יואב גלנט:  ההורים של אשתי והיא עצמה הגיעו כעולים חדשים ממרוקו לפני 60 שנה, וכמובן יש עליות יותר מאוחרות

הביטחון יואב גלנט:  ולכן, קודם כול, בואו נכבד את אלה שבאים למצב הזה – יש פה ריבוי פתקים

הביטחון יואב גלנט:  עשיתי משהו לא בסדר?     

אוריאל בוסו: רק טוב אתה עושה

פנינה תמנו: אני רוצה יוצאי אתיופיה ב-8200, וגם מבני מנשה

פנינה תמנו:  אנחנו רוצים אותם בכל יחידות העילית

ינון אזולאי: אני רוצה לשאול שאלה

מירב בן ארי: מה? מה? מה?     

אוריאל בוסו: בסדר, גם את תשאלי, מירב

מירב בן ארי: סבבה

מירב בן ארי:  אנשים כאן יושבים שעה וחצי

מירב בן ארי:  מה זה עוד שאלה? מה זה הדבר הזה? בדרך כלל נותנים שתיים-שלוש שאלות לשר

מירב בן ארי:  בשבילו אני אומרת

מירב בן ארי:  משחררים אותו

מירב בן ארי:  סבבה שיש לך רביזיה בוועדת החוקה, אבל איפה נראה דבר כזה?     

פנינה תמנו: הוא מסיים

פנינה תמנו:  הוא מסיים

מירב בן ארי: זה לא קשור

מירב בן ארי:  אני אתגבר על זה

מירב בן ארי:  מה שהם עושים פה עכשיו זה – – –     

אוריאל בוסו: מירב, הקדמנו את החוק שלך

הביטחון יואב גלנט: זה לא יפה שאת לא נותנת לי ליהנות

מירב בן ארי: נשמה – – –     

אוריאל בוסו: שר הביטחון לא נמצא כל יום על הדוכן

אוריאל בוסו:  מירב, שר הביטחון לא כל יום נמצא כאן

אוריאל בוסו:  הוא ענה על שאלות שאנשים כל כך נהנו מהן

מירב בן ארי: אל תדאג, אני יודעת

מירב בן ארי:  אני יודעת

הביטחון יואב גלנט: יש לי עוד כמה דיונים, ואני צריך להמריא לבה"ד 1 – יש היום טקס סיום קורס קצינים בבה"ד 1 – קורס טיס מחר

פנינה תמנו: אדוני השר, בבקשה

פנינה תמנו:  תתמקד בזה

אוריאל בוסו: הינה, הוא עונה, הוא עונה

מירב בן ארי:  – – – את צריכה לחינוך, כשהם מגיעים לצבא זה כבר מאוחר

הביטחון יואב גלנט: אני רואה שתשומת הלב שניתנת לאופוזיציה לא מספקת, אז אני רוצה לחלק את זה בצורה ראויה, שכולכם תקבלו תשומת לב

הביטחון יואב גלנט:  אל דאגה, אני אחזור לכולם

הביטחון יואב גלנט:      אני אמרתי לך, אני חושב שאנחנו צריכים לעשות כל מה שאנחנו יכולים על מנת להכניס את העולים החדשים, ובכללם עולי אתיופיה, לתוך הדברים, ולתת להם את המקום הטוב ביותר, שתואם את המציאות

הביטחון יואב גלנט:  לשמחתי, צה"ל פועל ללא משוא פנים כאשר מדובר על חיילים

הביטחון יואב גלנט:  אתה יכול למצוא חייל שהגיע מרקע סוציו-אקונומי מאוד נמוך מפקד על אחר שגדל בשכונת יוקרה

הביטחון יואב גלנט:  זה דבר די סטנדרטי בצבא, ואני שמח שזה המצב, וכולנו זכינו

הביטחון יואב גלנט:  גם אני לא נולדתי בשכונת יוקרה – נולדתי ביפו, בג'בליה – וברוך השם, צה"ל התייחס אליי כמו שצריך

הביטחון יואב גלנט:  אני רוצה לומר לך בהיבט הזה שיש לנו דרך לעשות, ואני מוכן לכל תהליך שאפשר וצריך לעשות

הביטחון יואב גלנט:  אני רואה בזה משימה

הביטחון יואב גלנט:      לפני יותר מ-40 שנה הייתי בין הלוחמים הצעירים, לפני מבצע משה, שהביאו את הראשונים שבעולי אתיופיה על סירות גומי, ואחרי כן בספינות, מחופי סודן

הביטחון יואב גלנט:  לאחר מכן, לשמחתנו, בהחלטות של הממשלות, כולל ההחלטה המפורסמת של יצחק שמיר, הובאה כל האוכלוסייה האתיופית עם הנגזרת של האוכלוסייה ששייכת לפלשמורה, ואנחנו נמצא את הדרך, אני מקווה, להביא גם אותם

הביטחון יואב גלנט:  עסקתי בזה גם כשר קליטה, ולכן אני מחויב לעניין גם בצד הנפשי והצד הרגשי

הביטחון יואב גלנט:  דרך אגב, גם כשר הבינוי והשיכון דאגתי למאות דירות, אולי אפילו לאלפים, ולמשכנתאות בתנאים שאין לאף אחד אחר, עם הורדה של כל מיני מגבלות, על מנת לאפשר לבני הקהילה, כאלה שנישאים בתוך הקהילה או עם אחרים מחוץ לקהילה – לתת להם אפשרויות נוספות, משכנתאות עומדות ודברים אחרים; דרך אגב, נגד דעתם של רבים בממשלה, באוצר דאז

הביטחון יואב גלנט:  זה היה לפני שש-שבע שנים, ואני אמשיך לפעול בכיוון

הביטחון יואב גלנט:      אני חושב שלצד המשימה העליונה של צה"ל, שזה ביטחון והגנה על המדינה, על ריבונותה, על אזרחיה, יש לנו משימה נוספת, והיא לדאוג שעם ישראל יראה בצה"ל את הגרעין המלכד שלו, את מה שנותן בו הזדמנות שווה, וישפר את היכולות של כל מי שיוצא מצה"ל, ובמיוחד מי שמגיע ממצב פחות טוב – יביא אותו למצב יותר טוב

הביטחון יואב גלנט:  אני מוכן לכל עבודה בעניין, אני מצהיר את זה כאן מעל במת הכנסת, ואנחנו נשתף בזה פעולה

אוריאל בוסו: תודה רבה

אוריאל בוסו:  חברת הכנסת מירב בן ארי ביקשה לשאול שאלה

הביטחון יואב גלנט: אמרת שזה ארוך, מירב

מירב בן ארי: א

מירב בן ארי:  אני כבר שעה פה אם לא יותר, ואני אגיד לך את כל מה שיש לי לומר

אוריאל בוסו: רשמתי אותך בזמן שהגעת

מירב בן ארי: קודם כול, תודה, אדוני היושב-ראש, ותודה לשר שעומד פה כבר מעל לשעה, כי יש הצבעות בוועדת החוקה, ועכשיו יש גם רוויזיה, ב-12:20

מירב בן ארי:  שר הביטחון, אני לא יודעת מתי הטקס הבא שלך – אתה לא יוצא מהדוכן לפני 12:30

מירב בן ארי:  הינה, אני אתן לך את הלו"ז

מירב בן ארי:  ואתה יודע מה, אדוני היושב-ראש, הינה אני אומרת: אין לי בעיה

מירב בן ארי:  אני פה מ-2015

מירב בן ארי:  נהוג, כששר עולה, שנותנים שתיים-שלוש שאלות מהצד; פה יש כבר כמעט שש-שבע

מירב בן ארי:  רק לזכור את זה לפעם הבאה שיהיו שישה-שבעה חברי אופוזיציה – זה כל מה שאני אומרת, ולא רק בגלל שאתם מצביעים בוועדת חוקה

אוריאל בוסו: אני אענה, לא השר

מירב בן ארי: אין לי בעיה

מירב בן ארי:  שכולם ישאלו

אופיר כץ: מה השאלה? מה השאלה לשר?     

מירב בן ארי: מה אתה קפצת? אדוני, אל תדאג, השאלה שלי כבר מוכנה

אוריאל בוסו: אופיר

אוריאל בוסו:  אופיר, רגע

אוריאל בוסו:  קודם כול, למדנו מהטובים

מירב בן ארי: לא לא לא, אני לא עשיתי הצבעות ביום רביעי בוועדה

אוריאל בוסו: דבר שני, זו סמכות היושב-ראש

אוריאל בוסו:  בבקשה, תשאלי את השאלה

מירב בן ארי: אדוני היושב-ראש, רק אתמול הערתי לך גם באופן אישי על משהו שעשית נכון, וגם היום אני מעירה לך

מירב בן ארי:  אין בעיה, תעשה את זה, רק תזכרו שיהיו כאן חברי כנסת מהאופוזיציה – תנו להם לשאול, גם אם אין הצבעות

אוריאל בוסו: אגב, היום יותר מהאופוזיציה שאלו שאלות

מירב בן ארי: אני יודעת

מירב בן ארי:  מה שקורה כאן היום – בקיצור, יש רוויזיה ב-12:20 בוועדת חוקה

אוריאל בוסו: אלא אם כן את כבר בקואליציה

מירב בן ארי: אולי תביא לו מים או תמר, כי הוא תכף בפיליבסטר

מירב בן ארי:  ועכשיו לשאלה שלי, אדוני

מירב בן ארי:  קודם כול, אני רוצה להגיד לך תודה

אוריאל בוסו: אגב, את עוזרת לנו לפיליבסטר עכשיו

מירב בן ארי: אין בעיה

מירב בן ארי:  הרי זה לא יעזור – תעלה פה עוד אחד ועוד אחד

מירב בן ארי:  יש פיליבסטר

מירב בן ארי:      אני רוצה להגיד תודה לשר, הוא כמו רוח מרעננת בתוך הקבינט או הממשלה הזאת, או איך שאפשר לקרוא לדבר הזה, שבדרך כלל גם ריק

מירב בן ארי:      אני רוצה לשאול אותך על אירוע שרפת הבתים – סליחה רגע, זה מפריע לי

מירב בן ארי:  וסרלאוף, עד 13:00 נתתי לך, מה חזרת? בבקשה, כל הקואליציה באחריותי

מירב בן ארי:  הינה, אני אומרת לך: היה אירוע של שרפת בתים

מירב בן ארי:  אני לא הייתי קצינת מודיעין בצבא, הייתי קצינת חינוך של חטיבת גולני, ואני מאוד גאה בזה

מירב בן ארי:  לא צריך להבין יותר מדי במודיעין כדי להאמין שחס וחלילה, חס וחלילה, חס ושלום – אבל אנחנו מדינה מוכת טרור, אנחנו לוקחים את זה בחשבון – באירוע הטרור הבא, כנראה שוב המתנחלים יצאו לשרוף בתים

מירב בן ארי:  זה כבר קרה פעמיים, זה כנראה יהיה

מירב בן ארי:  עוד פעם אני אומרת: לא צריך להיות קצין מודיעין

יצחק שמעון וסרלאוף: – – –     

מירב בן ארי: מה לעשות, הם שרפו את הבתים ולא החילונים

מירב בן ארי:  זו האמת, וסרלאוף

מירב בן ארי:  האמת קשה

מירב בן ארי:  היא לא נעימה לי

מירב בן ארי:  חלק מהמתנחלים הלכו ושרפו בתים ביום שבת

מירב בן ארי:  תסתכלו לבעיה בעיניים, תפסיקו למצמץ

מירב בן ארי:      אני רוצה לדעת, אדוני השר: האם בפעם הבא שחס וחלילה שוב, חס ושלום, יהיה אירוע טרור, יהיה מודיעין שימנע את האירוע הזה? אבוי לנו אם בבית אחד יהיו אישה, איש, ילד, ילדה, שיישרפו

מירב בן ארי:  אוי ואבוי

מירב בן ארי:  שוב, אני מסייגת הכול

מירב בן ארי:  האם הצבא מוכן לאירוע הבא? שוב אני אומרת: אתה לא צריך להצטיין במודיעין כדי להבין שזה מה שיקרה

מירב בן ארי:      אני גם רוצה לדעת: האם בשני אירועי שרפות הבתים, מכוניות, יש עצורים? לדעתי, על שרפת צמיג במודיעין – – –     

חנוך דב מילביצקי: מה עם אירוע השרפה אתמול במודיעין? מה איתו? לא אכפת לך להגיד

חנוך דב מילביצקי:  הצביעות הזאת חוגגת

מירב בן ארי: אל תפריע לי

מירב בן ארי:  בשאילתות לא מפריעים לח"כים

אוריאל בוסו: תן לה

מירב בן ארי: אתה לא מכיר את הכללים בכנסת

מירב בן ארי:  תוציא אותו, בבקשה

אוריאל בוסו: חבר הכנסת חנוך

חנוך דב מילביצקי: לא אכפת לך להגיד

חנוך דב מילביצקי:  הצביעות הזאת חוגגת הרבה מדי זמן

מירב בן ארי: לא, לא

מירב בן ארי:  חבל על הזמן, הוא לא ישנה פה את הכללים

אוריאל בוסו: חבר הכנסת מלביצקי

מירב בן ארי: בשאילתות לא מפריעים לחברי כנסת

מירב בן ארי:  קשה לך – תצא החוצה, תשתה מים

מירב בן ארי:  אל תפריע לי לדבר

חנוך דב מילביצקי: בסדר

חנוך דב מילביצקי:  בסדר

חנוך דב מילביצקי:  שמעתי עלייך

מירב בן ארי: אל תפריע לי לדבר

אוריאל בוסו: חבר הכנסת מלביצקי

מירב בן ארי: לא מפריעים בשאילתות

חנוך דב מילביצקי: הצביעות שלכם – עלתה עד לפה הצביעות שלכם

אוריאל בוסו: חבר הכנסת מלביצקי, אתה יכול לשבת – – –     

מירב בן ארי: מה זה? כל הכללים פה נשברים?     

חנוך דב מילביצקי: כן

חנוך דב מילביצקי:  נשברו

מירב בן ארי: תצא ותשתה מים קרים

אוריאל בוסו: חבר הכנסת חנוך מלביצקי, תן לה – – –     

מירב בן ארי: תן לי לסיים, אדוני

מירב בן ארי:  באירוע שרפת הצמיג בעיר מודיעין – – –     

חנוך דב מילביצקי: רם בן ברק עלה פה ותמך בסרבנות

חנוך דב מילביצקי:  איפה אתם?     

מירב בן ארי: תגיד לי, זה נראה לך הגיוני שהוא מפריע לי בשאילתה?     

חנוך דב מילביצקי: אני אפריע לך כמה שאני רוצה

אוריאל בוסו: לא, חבר הכנסת חנוך מלביצקי, אני מבקש לשבת

אוריאל בוסו:  תודה

מירב בן ארי: שיצא החוצה אם הוא לא מסוגל לשמוע

מירב בן ארי:  אתה לא מפריע לי בשאילתות

מירב בן ארי:  שילמדו את הכללים של המשכן הזה

מירב בן ארי:      באירוע שרפת הצמיג במודיעין, האירוע הדרמטי שגרר פה גינויים all over the place, יש שישה עצורים

חנוך דב מילביצקי: – – –     

מירב בן ארי: נו, די כבר

מירב בן ארי:  די כבר עם האירוע המביך הזה

מירב בן ארי:  לא מפריעים בשאילתות

מירב בן ארי:  זה לא קריאות ביניים

מירב בן ארי:      האירוע במודיעין לא באחריותך, אל תענה לי, רק נתתי אותו כדוגמה

מירב בן ארי:  תענה לי איך בגזרת איו"ש, כשיודעים שיכולים לקום המתנחלים האלה, שגם ביזו אלוף משנה, את מח"ט בנימין – מתי היה כאן אירוע שמח"ט מגיע לנחם ונערי גבעות עומדים מאחוריו ומקללים אותו? מתי היה דבר כזה? בחיים שלי לא שמעתי על אירוע כזה

מירב בן ארי:  אנחנו רוצים לדעת שהצבא ערוך, אם חס וחלילה בפעם הבאה הם יצאו לשרוף בשבת, בשישי, בחג או בחג הקורבן, אני לא יודעת מה

מירב בן ארי:  מישהו צריך לבלום את אירוע השרפה הבא

מירב בן ארי:  תודה, אדוני

אוריאל בוסו: תודה רבה

מירב בן ארי: ושלא יפריעו בשאילתות, שילמדו את הכללים בכנסת הזאת

אוריאל בוסו: תודה רבה

הביטחון יואב גלנט: תודה לחברת הכנסת מירב בן ארי

הביטחון יואב גלנט:  אני חושב שהשאלה שאת מעלה היא שאלה רצינית

הביטחון יואב גלנט:  אני אגיד יותר מזה: בדרך כלל את מעלה דברים רציניים, ואני מודה לך על העניין הזה

הביטחון יואב גלנט:  אני לומד ממך גם על מה שקורה מאחורי הקלעים, כי אני לא מכיר את כל הצדדים הפרלמנטריים שהביאו לעניין

הביטחון יואב גלנט:  אבל אני שמח שיש לי את ההזדמנות לדבר עם חברי הכנסת

אוריאל בוסו: אנחנו נהנים מכל רגע

הביטחון יואב גלנט: ואני מניח שאתם מבינים שלא הכינותי מבעוד מועד תשובה על כל שאלה, אבל אני אעשה כמיטב יכולתי

הביטחון יואב גלנט:  השאלה שלך היא שאלה רצינית שנוגעת בדבר מאד רציני, אבל לפני שאני עונה לך, אני רוצה לתקן חלק מהדברים שהיו יכולים, הייתי אומר, להיות מוצגים כביכול מתוך השאלה כתובנה

הביטחון יואב גלנט:  הציבור היהודי ביהודה ושומרון, מה שנקרא בפיך "מתנחלים" – המתיישבים, החלוצים – הם ציבור שומר חוק וסדר ביסודו של דבר, ואני רוצה לשים את זה כאן על השולחן

הביטחון יואב גלנט:  לא משנה אם הם גרים ביישוב מבודד או בעיר מרכזית

הביטחון יואב גלנט:  וזה נכון ל-99

הביטחון יואב גלנט: 99%

הביטחון יואב גלנט:  אני אגיד יותר מזה – יש קבוצה, תכף נדבר עליה, של פורעי חוק וסדר

הביטחון יואב גלנט:  חלק ניכר מהם לא באים מתוך יהודה ושומרון – הם באים ממרכז הארץ, הם באים מירושלים, הם באים ממקומות אחרים

הביטחון יואב גלנט:  הם לא תושבי יהודה ושומרון

הביטחון יואב גלנט:  מדובר על קבוצה מאוד מסוכנת, מוקעת על ידי ההתיישבות, דרך אגב, על ידי כל ראשי המועצות וראשי הערים, ועל ידי אחרים

הביטחון יואב גלנט:  והקבוצה הזאת גדלה, ואני מודאג מזה, ואני לא היחיד

הביטחון יואב גלנט:  גם ראש הממשלה מודאג מזה וגם הרמטכ"ל וראש השב"כ מודאגים מזה

הביטחון יואב גלנט:  כולנו מסתכלים על זה מאוד ברצינות

הביטחון יואב גלנט:       ראשית, באחד הדיונים הסגורים שהשתתפתי בהם לאחרונה אמר ראש שירות הביטחון הכללי רונן בר – טבע משפט, ואני אומר דברים בשם אומרם

הביטחון יואב גלנט:  הוא אומר: זה פוגע בהגדרה מה הוא יהודי, לא מיהו יהודי

הביטחון יואב גלנט:  אנחנו לא פועלים, ולא שורפים, ולא הורגים, ולא פוגעים באנשים שהם חפים מפשע ובלתי מעורבים, קודם כול כאתוס לאומי יהודי, לתפיסתי – דבר ראשון

הביטחון יואב גלנט:  דבר שני – אני לא אאפשר מצב שאנחנו נתנהג כמו האויבים שלנו

הביטחון יואב גלנט:  זה דבר שלא מקובל עליי

הביטחון יואב גלנט:  ראשית, זה לא הנורמות שלנו, זה לא התרבות שלנו, זה לא הדרך שבה עם הספר צריך להתנהג

הביטחון יואב גלנט:  ואני אגיד לכם עוד דבר

הביטחון יואב גלנט:  לשמחתי, המטרות שלנו ושל האויבים שלנו, כולל הטרוריסטים ביהודה ושומרון, הן מטרות שונות: הם רוצים להרוג אותנו ולגרש אותנו מפה; אנחנו רוצים לשמור על ביטחוננו, להקים מדינה משגשגת לכל מי שחי בה

הביטחון יואב גלנט:  זה ההבדל

הביטחון יואב גלנט:  ולכן, מעבר לעניין הציווי הערכי, גם בצד הפרקטי אנחנו לא יכולים לפעול בשיטות האלה

הביטחון יואב גלנט:  זה לא מקובל

הביטחון יואב גלנט:  חוץ מזה, יש מי שממונה על החוק והסדר, גם אם הוא עושה את מלאכתו ב-99

הביטחון יואב גלנט: 9% ולא ב-100%

הביטחון יואב גלנט:  קוראים לו כוחות הביטחון, 100% מכוחות הביטחון

הביטחון יואב גלנט:  המג"דים במילואים, חלק מהם, והמ"פים במילואים, שהותקפו על ידי אותן קבוצות פורעים – שאני אומר, זה לא המתיישבים, זה קומץ שלא מקובל על ההתיישבות – חלק מהמג"דים האלה הם תושבי ההתיישבות ביהודה ושומרון, מה שאת קוראת מתנחלים

הביטחון יואב גלנט:  חלק מהם

הביטחון יואב גלנט:  והם היו מזועזעים מהעניין

הביטחון יואב גלנט:  זאת אומרת, יש לנו פה תופעה חברתית מסוכנת שצריך להילחם בה

הביטחון יואב גלנט:       אני הצעתי אתמול לראש הממשלה בדיון להחתים את כל שרי הממשלה

שרון ניר: למה הם לא חתמו? איפה בן גביר?      

הביטחון יואב גלנט: רגע

הביטחון יואב גלנט:  אני פונה אלייך

הביטחון יואב גלנט:  אני מציע, בואו נעשה עצומה מתואמת עם צה"ל ועם השב"כ שקוראת ל-120 חברי הכנסת לחתום

הביטחון יואב גלנט:  תבואי את, מהאופוזיציה, יבוא אחד מחברי הכנסת בקואליציה

הביטחון יואב גלנט:  הינה, יש את תת-אלוף פוגל, נראה לי אדם ראוי ומתאים

הביטחון יואב גלנט:  בואו, תביאו שניכם עצומה בשם הקואליציה והאופוזיציה שאומרת: אנחנו, 120 חברי הכנסת של מדינת ישראל, קוראים לזה שלא יהיה מצב שאוכלוסייה יהודית נוטלת את הרסן – מסירה את הרסן ונוטלת את החוק לידיה ופוגעת בחפים מפשע, לא ביהודה ושומרון ולא בשום מקום אחר, אבל קודם כול, לא באמצעות מעשים שהם פשע: שרפת בתים, פתיחת בלוני גז וניסיון לפוצץ דברים, שרפת מכוניות ואירועים חמורים אחרים

הביטחון יואב גלנט:  אני לא מקבל את זה, אני חושב שזה בעייתי

הביטחון יואב גלנט:       עכשיו בואו נשים על השולחן את הדברים

הביטחון יואב גלנט:  האמצעים שלנו כאשר מדובר בזה הם במסגרת החוק

הביטחון יואב גלנט:  בשביל להכניס מישהו לכלא אתה צריך להביא אותו לדין ולשפוט אותו

הביטחון יואב גלנט:  כאשר ראש השירות ממליץ בפניי על מעצרים מינהליים, אני גם שוקל אותם, ואני אפרסם בקרוב כמה מהם שאישרתי; לא הכול אישרתי, אבל מה שאישרתי

הביטחון יואב גלנט:  מדוע? מפני שאתה לא יכול לקחת בן אדם שמסתובב – ליטרלי, לא באלגוריה – עם מכל דלק ביד ומנסה לשרוף דברים, ולדעת מי זה, וגם אם ההוכחה שלך היא קיימת, אבל אתה לא יכול להסגיר את המקור המודיעיני, אתה לא יכול לתת לו להסתובב חופשי, כי הוא יעשה את זה בפעם הבאה

הביטחון יואב גלנט:  אנחנו עושים מעצר מינהלי מפני שאנחנו לא יכולים לאפשר לו לעשות את הפעולה הזאת

הביטחון יואב גלנט:  ומצד שני, אם נחשוף את המקור, הוא לא יהיה לנו לפעם הבאה, לא משנה אם הוא אנושי או אלקטרוני או אחר

הביטחון יואב גלנט:  ולכן, כאשר זה המצב, אנחנו צריכים כולנו לגנות, לעמוד מאחורי צה"ל

הביטחון יואב גלנט:  ואני מזכיר מה זה צה"ל – צה"ל זה יהודים, מוסלמים, דרוזים, נוצרים; צה"ל זה ימין, שמאל, חילונים דתיים

הביטחון יואב גלנט:  זה צה"ל

הביטחון יואב גלנט:  צה"ל זה הילדים שלנו, האחים שלנו, ואצל הצעירים שבכם – ההורים שלנו

הביטחון יואב גלנט:  זה צה"ל

הביטחון יואב גלנט:  לכן, צריכה לצאת – – –     

מירב בן ארי: אתה מוכן לאירוע הבא, אם יקרה? הצבא מוכן? זה הכי חשוב – שלא ישרפו עוד פעם

הביטחון יואב גלנט: אני רוצה לומר לך משהו

הביטחון יואב גלנט:  אני אסביר

הביטחון יואב גלנט:  אנחנו העברנו סדר כוחות גדול מאימונים לתוך יהודה ושומרון בגלל מעשי הטרור והפעולות של אותו קומץ של מתפרעים שנוקט אלימות

הביטחון יואב גלנט:  ואני אומר עוד פעם, בפעם השלישית: זה לא ההתיישבות

הביטחון יואב גלנט:  ההתיישבות היא אחראית

הביטחון יואב גלנט:  אני מדבר על הקומץ הזה

הביטחון יואב גלנט:  הפעולות האלה מפריעות לנו

הביטחון יואב גלנט:  מאחר שאתה לא מנהל פה מעקבים וביצוע של פעולות אלימות נגדם, אז אתה צריך הרבה סד"כ בשביל לשמור

הביטחון יואב גלנט:  אבל יש 500 כפרים פלסטיניים, חלקם גדולים כמו ערים, והם לא נקראים ערים, אבל יש בהם אלפי אנשים, עשרות אלפי אנשים

הביטחון יואב גלנט:  אתה לא יכול להגן על הכול בו זמנית, ואם מישהו רוצה לעשות פעולה, הוא יכול להפריע

הביטחון יואב גלנט:  אז האם אנחנו מוכנים? התשובה היא: כמיטב יכולתנו בחלוקת הקשב בין ניסיון לפגוע באוכלוסייה היהודית – ואני מזכיר מה קרה פה בעלי לפני ימים אחדים

הביטחון יואב גלנט:  זה לא אירוע אחר

מירב בן ארי: נכון

הביטחון יואב גלנט: יוצאים שני מחבלים, הורגים ארבעה אזרחים, ביניהם נערים, כולם חפים מפשע

הביטחון יואב גלנט:  לא ביקשו, לא עשו להם שום דבר רע

הביטחון יואב גלנט:  אנחנו נגיע למחבלים האלה

הביטחון יואב גלנט:  אנחנו לאלה הגענו כבר, אבל נגיע לכל השולחים שלהם ונביא את כולם או לבית משפט או לבית קברות

הביטחון יואב גלנט:  לא יהיו פה חוכמות, וכל מה שצריך נעשה

הביטחון יואב גלנט:  וכל מי שרוממות הדיבורים של: צה"ל לא עושה וצה"ל לא פועל, שיסתכל מה הוא אמר לפני חודש, לפני שפעלנו בעזה, ומה הוא אמר אחרי

הביטחון יואב גלנט:  סוף מעשה במחשבה תחילה, והדברים דורשים התכוננות וסבלנות

הביטחון יואב גלנט:  אנחנו לא נאפשר טרור

הביטחון יואב גלנט:  יחד עם זה, אני קורא לכל מי שחושב לקחת את החוק – – –     

מירב בן ארי: אגב, אני, אין לי בעיה לעשות מכתב, אבל בקושי בממשלה הצלחת – – –     

הביטחון יואב גלנט: אני לא התחלתי, אני בסך הכול התנעתי

הביטחון יואב גלנט:  אני התנעתי, ואני בטוח שמ-120 חברי הכנסת, יהיו פה רבים

הביטחון יואב גלנט:  אני לא יכול לנקוב במספר

הביטחון יואב גלנט:  זה יהיה מעל 100, אם נעשה את זה נכון – –     

אוריאל בוסו: בהחלט

הביטחון יואב גלנט: – – שיבואו ויגידו: אנחנו את זה לא מקבלים

הביטחון יואב גלנט:  אי-אפשר לקבל את זה, כי זה באמת לחתוך את הענף שאנחנו יושבים עליו במובן הכי בסיסי

הביטחון יואב גלנט:  ואני אומר עוד פעם כאן: לא מדובר פה על מתיישבים, וגם לא מדובר פה על אלפים

הביטחון יואב גלנט:  מדובר פה על קומץ שצריך להוקיע

הביטחון יואב גלנט:  הוא מזיק לנו פנימית, הוא מזיק למוסר שלנו והוא מזיק לתדמית היהודית והישראלית בכלל

אוריאל בוסו: חבר הכנסת מיכאל מרדכי ביטון ביקש לשאול שאלה

מירב בן ארי: החוק הבא הוא החוק שלי

מירב בן ארי:  כולם בעד

מירב בן ארי:  אתה יכול לשחרר אותו, יש לו עוד אירועים

הביטחון יואב גלנט: אני נהנה פה, מה?     

מירב בן ארי: החוק הבא הוא חוק בהסכמה

מיכאל ביטון: אדוני שר הביטחון, אני רוצה לשאול אותך שאלה דחופה, מעשית, ולבקש עזרה, אבל בפתח הדברים אני רוצה להעריך אותך, ראשית, שאתה כאן

מיכאל ביטון:  הייתי שר במשרד הביטחון, אני החלפתי את בני גנץ בתשובות כאן, אבל כשהשר עצמו מגיע באורך רוח ומשיב ולא מתחמק ואומר דברים נכוחים ואמיצים – אני חושב שאין לך אדם שאין לו מקום, ואין לך אדם שאין לו שעה, אין לך דבר שאין לו שעה, והמקום והשעה האלה הם שלך, ואתה פועל באחריות ובממלכתיות

מיכאל ביטון:  וממך אל מפקדי צה"ל, שלעיתים מותקפים – אנחנו רוצים לשלוח חיזוק והוקרה של כנסת ישראל

מיכאל ביטון:       בעניין הדחוף, עשינו אני ויצחק קרויזר יום למען הלומי הקרב

מיכאל ביטון:  היה מדהים, מרגש, והיה שם פאנל נשים הלומות קרב, ושם בפאנל הזה עלה דבר חמור וקשה: אישה – אגב, בתוך הלומי הקרב לפעמים יש גירושים ופרידות בגלל המצב הנפשי – האישה אמורה לקבל טיפול, והילדים צריכים לקבל טיפול, ולפעמים היא אשת הקשר עם משרד הביטחון

מיכאל ביטון:  היה מקרה שהלום קרב בכעס על אשתו ביטל את ייפוי הכוח שלה לפנות למשרד הביטחון לטיפולים הנפשיים שלה ושל הילדים

מיכאל ביטון:  בגלל המצב המיוחד הזה של הלומי קרב, אנחנו מבקשים שהאישה תוגדר כאחת שיכולה לפנות לענייני הטיפולים המשפחתיים, הנפשיים והאחרים

מיכאל ביטון:  זה דחוף, זאת הצלת נפשות – ילדים שרוצים להתאבד, אישה במשבר נפשי

מיכאל ביטון:       אנחנו מבקשים ממך, א

מיכאל ביטון:  להנחות את הצוותים; ב

מיכאל ביטון:  לאפשר לי ולחבר הכנסת קרויזר שיחת זום עם ראש אגף שיקום ועם הנציג בצה"ל שהקימו אגף לנכי צה"ל

מיכאל ביטון:  אנחנו נציג בפניהם את הבעיה, ובברכתך, את הטיפולים המשפחתיים לפחות לא נתנה בייפוי כוח, כי בת הזוג סובלת מאוד – פתאום נחסמים בפניה השירותים הבסיסיים ביותר למשפחה, והיא אשת הקשר, היא המתפקדת

הביטחון יואב גלנט: תודה לידידי חבר הכנסת מיכאל ביטון, השר לשעבר במשרד הביטחון

הביטחון יואב גלנט:  אני רוצה לומר לכם שכאשר נכנסתי לתפקידי לפני כחצי שנה, אחד הנושאים המרכזיים ששמתי על סדר-היום הוא הסיוע והטיפול – שיפור הטיפול ושיפור התגמול והתקצוב לנכי צה"ל וגם למשפחות שכולות, לאלמנות וליתומי צה"ל, להבדיל

הביטחון יואב גלנט:       אני אגיד לך עוד דבר

הביטחון יואב גלנט:  כאשר השתחררתי מצה"ל, פנה אליי יושב-ראש ארגון נכי צה"ל דאז וביקש ממני להקים את אגודת הידידים של נכי צה"ל

הביטחון יואב גלנט:  נעניתי לעניין, הקמתי את האגודה ועמדתי בראשה, גייסנו משאבים וכסף רב לטובת סיוע ושיקום, אבל הדבר שלשמו הזכרתי את זה הוא שאחרי 35 שנים בצבא למדתי דברים שלא חשבתי שאני יכול ללמוד על נכי צה"ל

הביטחון יואב גלנט:  אנשים נפצעו לידי והפכו למשותקים או לנכים, חלקם באופן קשה, חיילים שלי וחברים שלי, וחשבתי שאני מבין

הביטחון יואב גלנט:  כשאתה נכנס לתוך הכאב והסבל של נכה צה"ל ומשפחתו, אחרי שעוברות שנים – לחלק מהאנשים האלה הדברים הללו קרו במלחמת ששת הימים או במלחמת יום כיפור, עברו 50 או 57 שנים; חלק מהאנשים באירועי עבר, וכמובן יש גם את כל הפעילויות המבצעיות שקורות

הביטחון יואב גלנט:       אני חושב שאנחנו מחויבים מבחינה מוסרית לכל אחד ואחת, אחת ואחד מנכי צה"ל מתוקף חובתנו כמדינה

הביטחון יואב גלנט:  דרך אגב, התקציב שמשרד הביטחון מקצה לעניין גדל, ואתה מכיר אותו

הביטחון יואב גלנט:  מדובר על מיליארדים רבים בכל שנה מתוך תקציב שהייתי אומר שלא נופל מ-10% מתקציב הביטחון, לא פחות, רק לנושא הזה, אז צריך להבין שאנחנו לוקחים את זה מאוד ברצינות

הביטחון יואב גלנט:       הדבר השני, באשר לעניין עצמו – עוד הפעם, מדובר על דבר נקודתי, ואני לא בקיא בפרטים, אבל אני יכול לומר שכתפיסה אנחנו נלך לקראת כל הצעה, ובלבד שהיא תחומה בתוך המעטפת החוקית או המשאבית, כי אנחנו צריכים לדאוג לדברים נוספים

מיכאל ביטון: אנחנו רוצים אישור שאני וקרויזר, ראשי השדולה להלומי קרב, ננהל שיחה עם ראש אגף בביטחון וראש אגף שיקום נכים בצה"ל, רבע שעה על העניין הספציפי הזה, שהוא דחוף

הביטחון יואב גלנט: בואו לא נייתר את תפקידם של העוזרים הפרלמנטריים והאחרים ונסגור עסקאות ואמירות מעל בימת הכנסת

הביטחון יואב גלנט:  אני באתי לענות על דברים באופן עקרוני

הביטחון יואב גלנט:  אנחנו נהיה קשובים לעניין

הביטחון יואב גלנט:  תפנו, ונשקול את העניין בחיוב

הביטחון יואב גלנט:  תודה רבה

הביטחון יואב גלנט:       אדוני היושב-ראש, אני מצטער שהדברים היו קצרים, אני דווקא נהניתי, רציתי להמשיך

אוריאל בוסו: אנחנו נהנינו מכל רגע ששר הביטחון היה איתנו כאן

אוריאל בוסו:  זה לא כל יום

הביטחון יואב גלנט: תודה רבה

מירב בן ארי: תודה רבה, שר הביטחון

אוריאל בוסו: תודה רבה לשר הביטחון

אוריאל בוסו:       אם כן, הסתיים פרק השאילתות הדחופות

אוריאל בוסו: [הצעת חוק פ/3134/25; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא על סדר-היום – הצעות חוק פרטיות בקריאה הטרומית

אוריאל בוסו:  ההצעה הראשונה היא של חברת הכנסת מירב בן ארי ושל חבר הכנסת יוסף טייב, הצעת חוק התכנון והבנייה (תיקון – דחיית תשלום היטל השבחה אגב גירושין), התשפ"ג–2023, פ/3134/25, של חברת הכנסת מירב בן ארי

אוריאל בוסו:  להצעת חוק הזו הוצמדה הצעת חוק נוספת, של חבר הכנסת יוסף טייב, שיהיה כאן באולם

אוריאל בוסו:  תודה

אוריאל בוסו:  עשר דקות לרשותך, אם תנצלי את מרב הזמן

מירב בן ארי: תודה, אדוני היושב בראש

מירב בן ארי:  כנסת נכבדה, אני רוצה לתת לשר הביטחון לשתות מים, קפה, איזה תמר קטן, אחרי הפיליבסטר שעשיתם כאן

מירב בן ארי:  טוב, בכל יום מגלים עוד דברים חדשים, ולא – אל תגידו לי שלמדתם מהטובים ביותר

אופיר כץ: – – –      

מירב בן ארי: ידעתי שתגידו את זה

אופיר כץ: עדיין לא הגענו אליכם

מירב בן ארי: הינה, קפצת

מירב בן ארי:  לא, לא עשינו הצבעות ביום רביעי עד 12:30

מירב בן ארי:  די, חבר'ה

אברהם בצלאל: – – –     

מירב בן ארי: הינה, הינה, באמת הרבה זמן לא שמעתי ממך

אופיר כץ: תעבירי עוד חוק, תעבירי – – –      

מירב בן ארי: חוקים טובים, אין סיבה שלא

מירב בן ארי:  בניגוד אליכם, אנחנו גם מצביעים על חוקים טובים

אופיר כץ: סליחה, בניגוד אליכם?     

מירב בן ארי: הו, שר הרווחה החביב עליי – – –     

אוריאל בוסו: מירב, לא זכור לי שעברו כל כך הרבה חוקים של אופוזיציה כמו בתקופה הזאת

אופיר כץ: בדיוק, אתם אישרתם חוקים בוועדת שרים

אוריאל בוסו: בפער

מירב בן ארי: קודם כול, יש אצלנו בצפון אפריקה מנהג שאומר לא לפתוח עין על אנשים

מירב בן ארי:  אני ממליצה לכולם לאמץ את המנהג

אוריאל בוסו: אנחנו בעד

אוריאל בוסו:  בבקשה

אופיר כץ: מירב, כשאת אומרת את זה, תסתכלי לשם

מירב בן ארי: מה?     

אופיר כץ: כשאת אומרת את זה, לא לפתוח עין, תסתכלי לכיוון ההוא

מירב בן ארי: קודם כול, בכלל לא ידעתי שלחבר הכנסת טייב, שגם הוא חביב עליי, יש חוק שהוא אותו דבר, אז בכלל נהדר, אז אנחנו עושים ביחד קואליציה ואופוזיציה, אז אל תיקח קרדיט כאילו זה רק חוק שלי

מירב בן ארי:  אבל מכיוון שאתם נורא מתעניינים – – –     

יוסף טייב: מה, את אומרת שאישרו לך בגלל שגם לי?     

מירב בן ארי: לא, אני אומרת שפתאום ראיתי שנצמדת

מירב בן ארי:  אין בעיה, עוד יותר טוב – ככה גם נעביר את זה יחד בוועדה, יהיה נחמד

מירב בן ארי:       בסוף זה חוק טוב, כי החוק הזה עושה צדק עם זוגות שמתגרשים

אוריאל בוסו: תסבירי במה מדובר

מירב בן ארי: אתם נורא רוצים לשמוע

מירב בן ארי:  הינה חוק טוב, שמונע מהם לשלם היטל השבחה אף שלא הייתה השבחה של הנכס

מירב בן ארי:       לפי סעיף 4א בחוק מיסוי מקרקעין, ניתנת דחייה מתשלום מס רכישה ומס שבח לבני זוג שמתגרשים

מירב בן ארי:  דוחים בדרך כלל את התשלום, כי מבינים שמי שמחזיק את הדירה – אחד מבני הזוג, כמובן עם הילדים, וטרם נמכר הנכס – לכן לא ראוי לגבות את המס

מירב בן ארי:  למעשה, אין כאן אירוע מיסוי, ולמרות זאת, כמו שאמרתי לכם, גובים מהם

מירב בן ארי:       כמו מס רכישה, כמו מס שבח, הצעת החוק הזו יוצרת דחייה בתשלום היטל ההשבחה, שכמו שאתם יודעים, נעשה בשני מצבים: או כשמתבצעת העברת זכויות באמצעות מכירה, או כשרוצים להשביח את הנכס באמצעות בנייה

מירב בן ארי:  שני המקרים האלה לא מופיעים במקרה של גירושים

מירב בן ארי:  הנכס נשאר עדיין בידי בן המשפחה – שבדרך כלל, אגב, גם משאיר אצלו את הנכס – ולכן אין כאן אירוע מכירה

מירב בן ארי:  לפיכך, במצב הזה לא ראוי לגבות את דמי היטל ההשבחה

מירב בן ארי:  אני חושבת שצריך שתהיה אחידות בעניין

מירב בן ארי:      אני רוצה להודות לעו"ד בצלאל הוכמן, שפנה אליי במכתב, ועשיתי את מה שמצופה מחברי כנסת לעשות – לקבל פניית ציבור, לחקור אותה

מירב בן ארי:  הלכתי, התייעצתי עם עורכי דין לדיני משפחה, קיבלתי חוות דעת, והבנתי שהחוק הזה חשוב

מירב בן ארי:  אני רוצה להודות לשר האוצר בצלאל סמוטריץ', שהבין שהחוק הזה חשוב, ולכל חברי ועדת השרים לענייני חקיקה

מירב בן ארי:  אני חושבת שבחוק הזה, חוק פשוט שעוזר לציבור, אנחנו צריכים להתגייס יחד

מירב בן ארי:      עכשיו, אני רוצה להודות במיוחד לחבר הכנסת אופיר כץ, יו"ר הקואליציה – לא בציניות – שהרבה פעמים רואה חוקים טובים ולא מעכב אותם רק בגלל שאני מהאופוזיציה

מירב בן ארי:  זה כן ראוי לציון, אני לא אומרת את זה בציניות

מירב בן ארי:  נכון שהיום גם ראיתי שלחבר הכנסת טייב יש את החוק הזה – טייב, תשמע רגע משהו – מה שעוד יותר יאפשר לנו לעבוד יחד, נראה לי, בוועדת הכספים, שהיא המקום לקדם את החוק

אוריאל בוסו: בוועדת הפנים והגנת הסביבה, לפי – – –     

מירב בן ארי: הפנים? בגלל שזה מוניציפלי?     

אוריאל בוסו: כי זה תכנון ובנייה

מירב בן ארי: אין בעיה, עוד יותר טוב

מירב בן ארי:  לעבוד ביחד, להביא את החוק ולעזור לאותם זוגות

מירב בן ארי:      אני רוצה גם להזכיר לך, טייב, שיש עכשיו עררים שמתנהלים בבתי משפט בדיוק על זה, כך שככל שנמהר לקדם את החוק ולהעביר אותו ביחד – זה מצוין שאנחנו ביחד – נוכל להקל על אותם זוגות שנמצאים עכשיו בתוך הליך משפטי – רגע, רגע, שיהיה מרוכז, אני צריכה אותו

מירב בן ארי:  היי, העוזר מאחור, שנייה, אני רוצה שהוא יקשיב

מירב בן ארי:  עכשיו חשוב? תקשיב שנייה, זה הרבה יותר חשוב לי, הוא יכול לחכות

קריאה: ברור

מירב בן ארי: ברור

מירב בן ארי:  יש לנו עכשיו ארבעה מקרים של עררים שמתנהלים בבית המשפט

מירב בן ארי:  ככל שנקדים לעבוד יחד, נוכל לסייע לאותם זוגות להיפטר מתשלום היטל ההשבחה

מירב בן ארי:  זה מה שרציתי לומר לך

מירב בן ארי:  תודה רבה לכולם

מירב בן ארי:  אני כמובן אשמח שתצביעו בעד

מירב בן ארי:  תודה

אוריאל בוסו: תודה רבה לחברת הכנסת מירב בן ארי

אוריאל בוסו: [הצעת חוק פ/25/936; נספחות

אוריאל בוסו: ] 

אוריאל בוסו: להצעת החוק הזו הוצמדה הצעת חוק של חבר הכנסת יוסף טייב, 936/25

אוריאל בוסו:  בבקשה, שלוש דקות לרשותך

אוריאל בוסו:  אגב, מירב, מסתבר שלפי הפ', הוא כבר הגיש את זה גם הרבה לפני

מירב בן ארי: אני ראיתי והגבתי

מירב בן ארי:  אין לי שום בעיה שיהיה גם לפניי

אוריאל בוסו: לא, לא, ודאי

אוריאל בוסו:  אני אומר, מסתבר – – –     

מירב בן ארי:  אגו זה ממש לא התחום שלי

מירב בן ארי:  שיהיה לפניי

אוריאל בוסו: חשוב מאוד

אוריאל בוסו:  לא, מצוין

אוריאל בוסו:  בבקשה

יוסף טייב: אנחנו ביחד

יוסף טייב:  איך אמרת? נגד עין הרע, עזוב, היא לפניי

אוריאל בוסו: תוניסאי

מירב בן ארי: אבל אני מבקשת, תוניס היא מדינה ולוב היא מדינה – שתי מדינות שונות

יוסף טייב: בדיוק

יוסף טייב:  טוב, אדוני היושב-ראש, אדוני השר, חבריי חברי הכנסת, גברתי השרה, קודם כול אני שמח, באמת

יוסף טייב:  אני רואה שהצעת החוק הזאת באה גם מהאופוזיציה וגם מהקואליציה

יוסף טייב:  אני חושב שבנושאים האלה אנחנו צריכים לבוא ולייצג את אזרחי מדינת ישראל

יוסף טייב:  אופוזיציה וקואליציה מייצגים אותם נאמנה יחד, ודאי בנושאים חשובים כאלה

יוסף טייב:      יש לנו איזשהו אתגר, והצגת את זה בצורה הטובה ביותר: לצערי, זוגות שהולכים ומתגרשים – אנחנו נחשפים לתופעה שבה בשונה ממס רכישה, לצורך העניין, שבו אנחנו מעמידים – והחוק מתייחס לזה כאילו לא היה פה איזשהו אירוע מס – בהיטלי השבחה יש לנו בעיה

יוסף טייב:  זוג מתגרש, ואחד מבני הזוג קונה את החלק השני של בן הזוג – בעצם מי שנשאר עם הנכס, נופל עליו החוב של היטל השבחה

יוסף טייב:      עכשיו, היטל השבחה, כמו שהסברת בצורה מפורטת, נופל על בעל הנכס בשני אופנים: או שהוא פשוט מנצל את האפשרות ומשביח את הנכס, או שהוא פשוט מוכר את הנכס

יוסף טייב:  במקרה כזה אנחנו צריכים להבין – והגיעו אליי כמה פניות, וכמו שאמרת, יש פניות שנמצאות עכשיו בערר בבית משפט

יוסף טייב:  יש לי איזושהי אישה צרפתייה שהתגרשה, ויש לה עסק

יוסף טייב:  היא מטפלת בילדים לבד, ובעלה חזר לחו"ל, והיא נמצאת עכשיו פה עם החלק של בעלה בדירה, טורחת ועובדת קשה מאוד בשתי משרות כדי לשלם את המשכנתה, והינה, כשהיא באה להעביר את הדירה, אומרים לה: גברתי, בואי תשלמי עכשיו היטלי השבחה

יוסף טייב:  עכשיו, היא אומרת: אין לי אפשרות לשלם היטלי השבחה

יוסף טייב:  אם אני צריכה לשלם היטלי השבחה, אני צריכה למכור את הנכס, הווי אומר שאין קורת גג לילדים, ואין לי איך לקדם את הנושא הזה, ואני לא יכולה לטפל בזה

סימון מושיאשוילי: יוסי, היטל השבחה בודקים לפני – – –      

יוסף טייב: כן, ברור

יוסף טייב:  אבל אני אומר, מתברר שהיא צריכה, זה בלית ברירה, היא חייבת – היא מתגרשת

יוסף טייב:  יפה, אז היא צריכה לקבל את הנכס, והיא אומרת: אין לי אופציה, זה או שאני משלמת היטלי השבחה, או שאני לא שומרת את הנכס

יוסף טייב:  אנחנו פוגעים פה גם בה, גם בילדים וגם בשאר האנשים שנמצאים תחת אותה קורת גג

יוסף טייב:      לכן אני שמח שגם האופוזיציה וגם הקואליציה הולכות לתמוך בחוק הזה

יוסף טייב:  ביחד אנחנו נפעל כמה שיותר מהר, כמו שאמרת, כדי לפחות לתת – מכאן ולהבא זה ודאי יהיה, אבל לפחות לאותם אנשים ונשים שנמצאים בערר – –      

טלי גוטליב: גם אין מה לדאוג, זה לא פוגע באוצר, כי האוצר יגבה את זה כשהיא תמכור יום אחד

יוסף טייב: – – הם יוכלו לקבל את המענה, ויוכלו להתייחס לדבר הזה

יוסף טייב:  תודה רבה, אדוני

אוריאל בוסו: תודה רבה לחבר הכנסת טייב

אוריאל בוסו:       השרה אורית סטרוק תגיב בשם שר הפנים השר משה ארבל, בבקשה

אוריאל בוסו:  מירב, לא דרשתם שמית?     

יוסף טייב: אנחנו רוצים לדעת מי בעד

אורית סטרוק: אדוני היושב-ראש, חבריי חברי הכנסת – – –     

טלי גוטליב: אל תשכחו שהטיעון הכי חזק הוא שזה לא פוגע באוצר, כי הם ישלמו את זה אם הם ימכרו את הדירה יום אחד

אורית סטרוק: טלי, אני מנסה לענות להם

טלי גוטליב: אה, סליחה, השרה

אורית סטרוק: תודה

אורית סטרוק:  חברת הכנסת בן ארי, חבר הכנסת טייב, אני מתכבדת להשיב לכם בשם ידידי השר משה ארבל, שר הפנים

אורית סטרוק:  הצעת חוק התכנון והבנייה (תיקון – דחיית תשלום היטל השבחה אגב גירושין): הצעת החוק הזו מבקשת לייצר אחידות במיסים המוטלים על זכויות במקרקעין, כך שהעברת זכויות הנעשית על פי פסק דין אגב גירושין, אם בהעברה בין בני הזוג ואם בהעברה מהם לילדיהם, לא תהווה מימוש זכויות לעניין תשלום היטל השבחה, כפי שאינה מהווה מימוש זכויות המחייב במס לעניין תשלום מס רכישה ומס שבח לדירה יחידה גם היום

אורית סטרוק:      הרציונל העומד מאחורי תפיסה זו, אשר קיימת גם היום בדין, הוא שמבחינה מהותית העברה מסוג זה לא מהווה אירוע מס שמצדיק תשלום מס

אורית סטרוק:  בקיצור, חוק הגיוני בסך הכול

אורית סטרוק:  משמעות התיקון היא דחיית מועד תשלום היטל ההשבחה לאירוע מימוש מאוחר יותר, כגון מכר נוסף או הוצאת היתר בנייה, בדומה להסדר שנקבע בחוק מיסוי מקרקעין (שבח ורכישה), שבו במקרה של העברת זכויות במקרקעין הנעשית על פי פסק דין אגב הליכי גירושין, לא יראו אותה כמכירה לעניין חבות במס שבח ורכישה

אורית סטרוק:      וכאן הבשורה הטובה: ועדת השרים לחקיקה החליטה לתמוך בהצעת החוק שלכם בקריאה הטרומית, בכפוף לכך – –     

אוריאל בוסו: סיעות אופוזיציה, לקרוא לחברת הכנסת פנינה תמנו לחוק הבא

פנינה תמנו: אני פה

אוריאל בוסו: את פה? תודה שהגעת

אורית סטרוק: – – שהמשך קידום ההצעות ייעשה בהסכמה ובתיאום של משרד האוצר ושל מינהל התכנון

אורית סטרוק:  אם המציעים מקבלים את ההתניה הזו, בהתאם לאמור ובכפוף להסכמת המציעים להתניות, אנו מציעים לחברינו, חברי הכנסת כולם, לתמוך בהצעות ההגיוניות האלה

אוריאל בוסו: תודה רבה לשרה אורית סטרוק

אוריאל בוסו:  חברת הכנסת מירב בן ארי, חבר הכנסת טייב, מקובלת עליכם ההודעה? חבר הכנסת טייב, מקובלת עליכם התשובה של השרה? אוקיי

אוריאל בוסו:       אם כך, אפשר לעבור להצבעה

אוריאל בוסו:  ההצבעה תהיה אלקטרונית

אוריאל בוסו:  נעשה שתי הצבעות

אוריאל בוסו:  הצבעה ראשונה: הצעת חוק התכנון והבנייה (תיקון – דחיית תשלום היטל השבחה אגב גירושין), 3134, של חברת הכנסת מירב בן ארי

אוריאל בוסו:  תראי כמה אנשים רצים בשביל לזכות במצווה

מירב בן ארי: לא, גם יעקב, יו"ר הוועדה

אוריאל בוסו: הצבעה – ירוק בעד, אדום נגד

אוריאל בוסו:  רגע, יש עוד הצבעה, חברת הכנסת הרכבי

אוריאל בוסו: בעד ההצעה להעביר את הצעת החוק לוועדה – 23 

אוריאל בוסו: נמנעים – אין 

אוריאל בוסו: 23 בעד, אין מתנגדים, אין נמנעים

אוריאל בוסו:  אני קובע שהצעת חוק התכנון והבנייה (תיקון – דחיית תשלום היטל השבחה אגב גירושין), התשפ"ג–2023, של חברת הכנסת מירב בן ארי, התקבלה בקריאה הטרומית, ותעבור לוועדת הפנים והגנת הסביבה להכנתה לקריאה הראשונה

אוריאל בוסו:      נעבור להצעת חוק התכנון והבנייה (תיקון – דחיית תשלום היטל השבחה אגב גירושין), של חבר הכנסת יוסף טייב

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 23 

אוריאל בוסו: נמנעים – אין 

אוריאל בוסו: 23 בעד, אין מתנגדים, אין נמנעים

אוריאל בוסו:  אני קובע שהצעת חוק התכנון והבנייה (תיקון – דחיית תשלום היטל השבחה אגב גירושין), התשפ"ג–2022, פ/936/25, של חבר הכנסת טייב, התקבלה אף היא בקריאה הטרומית ותעבור להכנתה לקריאה הראשונה בוועדת הפנים והגנת הסביבה

אוריאל בוסו: [הצעת חוק פ/3145/25; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא, לסעיף הבא בסדר-היום – הצעת חוק אימוץ ילדים (תיקון – איסור הפרדה בין אחים בהליך אימוץ), התשפ"ג–2023, של חברת הכנסת פנינה תמנו וקבוצת חברי הכנסת

אוריאל בוסו:  בבקשה, גברתי, עשר דקות לרשותך

אוריאל בוסו:  ישיב כמובן שר הרווחה והביטחון החברתי השר יעקב מרגי

פנינה תמנו: איכשהו כל פעם שאצלי, הוא חותך בזמנים

אוריאל בוסו: עשר דקות לרשותך

דבורה ביטון: טוב שלא באת עם – – –     

מירב בן ארי: אני דיברתי שלוש דקות

פנינה תמנו: חמש ו-50 שניות

פנינה תמנו:  תודה, אדוני היושב בראש

פנינה תמנו:  כבוד השרה, כבוד השר, חברי כנסת וחברות כנסת נכבדים, אדוני היושב-ראש, החוק הזה הוא תולדה של המציאות

פנינה תמנו:  אני רוצה לספר לכם סיפור שלא עוזב אותי קרוב לשש-שבע שנים

פנינה תמנו:  ה' – אני לא אומר את שמה – ילדה בת 20, בחורה בת 20, פונה אליי באחד מן הימים במייל, כותבת לי את סיפור חייה

פנינה תמנו:  הורים אסירי ציון שעלו מאיראן, הם מגיעים לארץ אחרי תלאות, אסירי ציון, כי הם באמת נאסרו על ידי הרשויות

פנינה תמנו:  הם מגיעים חבולים לארץ, עם פוסט-טראומה, מקימים כאן בית, מולידים ילדים

פנינה תמנו:  בהתחלה נולדים להם שלושה ילדים, אדוני השר, שר הרווחה, ובשלב מסוים האימא מידרדרת מבחינה נפשית

פנינה תמנו:       לאחר מכן גם הפוסט-טראומה של האבא מכניעה אותו, והילדים מוצאים לפנימייה

פנינה תמנו:  אותם ילדים היו בגיל יסודי, אבל באמת הוציאו אותם לאותה פנימייה כך שהם יכלו לראות אחד את השני

פנינה תמנו:  הם היו חוזרים לביתם אחת לשבועיים

פנינה תמנו:  בשלב מסוים נולד ילד נוסף למשפחה

פנינה תמנו:  ההורים מתחילים לעלות על מסלול תקין, על דרך המלך, אבל לצערנו, זה לא החזיק הרבה זמן מעמד, וגם הילד הרביעי מוצא מהבית

פנינה תמנו:  לפני שהוא מוצא מהבית, בגיל חמש, אותם ילדים שהיו בפנימייה גדלים, חלקם כבר בני 15, 16 ו-17, והם מדי שבועיים פוגשים את אחיהם הקטן החמוד

פנינה תמנו:       וכמובן, כמי שגדלה בפנימייה אני יכולה להגיד לך, שר הרווחה, שאחים זה אחים גם אם אתה פוגש אותם אחת בשבועיים

פנינה תמנו:  אין כמו אחים

פנינה תמנו:  מעטים הקשרים כשל אחים ואחיות

פנינה תמנו:  ואם אני אגיד כאן לאנשים להצביע למי יש אחים ואחיות, ברוך השם, לרובנו יש אחים ואחיות, ואחרי בורא עולם, הורים, ברור לנו שאחים ואחיות זה עוגן מאוד מאוד משמעותי בחיים

פנינה תמנו:  קשר הדם, הקשר מילדות, החוויות, הזיכרונות, השמחות, הכאבים בעצבות – האחים שלנו והאחיות שלנו תמיד נמצאים שם

פנינה תמנו:      ואותו ילד חמוד, שהאחים שלו פוגשים אותו, ואחותו שפנתה אליי, ה', כל שבועיים מטפחת אותו, בחופשות נמצאת איתו, הוא נקשר אליה קשר רגשי עמוק, כמו כל אח שרואה את אחותו הגדולה

פנינה תמנו:  לצערי, ההורים נכנסים שוב למשבר, והילד הזה בן החמש מוצא מהבית

פנינה תמנו:  שנתיים לאחר מכן מגיעים אליה כשהיא בת 17, אומרים לה מרשויות הרווחה, אדוני השר, שלטובתו, לטובתו, במקום פנימייה מגיל שבע עדיף שתהיה לו משפחת אומנה

פנינה תמנו:  ההורים לא כל כך מבינים, ומשכנעים אותה, והיא רק ילדה בת 17, ובגילה היא מאמינה שבאמת היא צריכה לעזור לאחיה, והיא מסכימה לזה

פנינה תמנו:  ומרגע שהוא הלך למשפחת אומנה, בתוך חצי שנה היא לא רואה אותו יותר – במסלול מאוד מאוד מהיר הילד הזה נשלח לאימוץ

פנינה תמנו:       והיא מגיעה אליי אחרי שלוש שנים, כשהיא בת 20, בוכה, שבורת לב, מחפשת אחרי אחיה שלוש שנים

פנינה תמנו:  אני נכנסת לחוק ואני מגלה שהחוק לא מכיר באחים ואחיות כזכות יסוד, זכות טבעית בסיסית, גם אם העורף המשפחתי – גם אם ההורים אינם יכולים לגדל את הילד

פנינה תמנו:  עזבו שאני בכלל בתפיסתי מאמינה שגם אם יש אימא שנכנסה לדיכאון או להתמודדות נפשית וגם האבא, יש להם את הזכות לראות את הילדים שלהם בצל המחלה

פנינה תמנו:  גם לאנשים הכי מסכנים, אם יש להם ילדים, יש את הזכות לראות את הילדים שלהם בצל המחלה, גם אם לא לגדל אותם, כי יש סיכון לילד

פנינה תמנו:  ויש מצבים שיש סיכון לילד, אז מוציאים לפנימייה, שולחים למשפחת אומנה – אין בעיה, אבל ההורים צריכים לראות אותם

פנינה תמנו:  הילד צריך להכיר את ההורה שלו

פנינה תמנו:  זו לא בושה

פנינה תמנו:       אז לא די בכך שהילד הזה לא רואה יותר את ההורים שלו, גם האחים שלו לא יוכלו לראות אותו

פנינה תמנו:  ואותה אחות אמיצת נפש מחפשת אחריו

פנינה תמנו:  ואני פונה לרשויות הרווחה, ואומרים לי: אין מה לעשות, האימוץ הוא אימוץ סגור

פנינה תמנו:  ואני אומרת: אין אלטרנטיבות, ריבונו של עולם, אם זה אומנה פתוחה, אימוץ פתוח, וגם אם לא, לא מפרידים אחים בתהליכי אימוץ, בטח כשמדובר הרבה פעמים בילדים שאין להם את הזכות והיכולת לעמוד על זכותם, גם אם מדובר לפעמים בתאומים

פנינה תמנו:  תחשבו, נגיד שיש ילדים שלא עלינו ההורים שלהם נפטרו, והם ילדים מאוד מאוד קטנים שאין להם עדיין את הזכות להביע את הזכות העתידית שלהם להכיר, את הזכות בהווה להכיר את האחים שלהם ואת האחיות שלהם

פנינה תמנו:  זה דבר שאנחנו חייבים לתקן

פנינה תמנו:       ולכן, הצעת החוק לתיקון חוק אימוץ ילדים לאיסור הפרדה בתהליכי אימוץ, אדוני השר, היא בתמיכה שלך

פנינה תמנו:  זו הזדמנות לומר לך תודה על שאתה רואה את המצוקה של המסכנים ביותר, של המוחלשים ביותר, את הערך של חוקים והחלטות, ושותף לעשות תיקון, תיקון שהוא משמעותי

פנינה תמנו:  זו גם הזדמנות להודות ליועץ שלך אמיתי, שבאמת אחרי שהוועדה, ועדת השרים, דחתה את החוק הזה, הוא עבד מאוד קשה כדי שנביא את זה אחרי שבועיים, ועכשיו זה מונח שוב כאן בפניכם, חברי הכנסת וחברות הכנסת

פנינה תמנו:  זו גם הזדמנות לומר תודה לשותפים שלי מהקואליציה שחתמו על החוק ולחברים שלי מהאופוזיציה כאחד, שרואים לנכון להגן על אוכלוסיית הרווחה, בתקווה שה', שאני אספר לכם – וואי, אני אבכה עכשיו

יעקב מרגי: מותר, מותר להתרגש

פנינה תמנו: אחרי שלוש שנים הלכתי לעשות עם המועצה לשלום הילד סיור בפיקוח במחלקות סגורות לילדים מאושפזים מתמודדי נפש, והגעתי לשלוותה, ופתאום מישהי רצה אליי עם חלוק, וזו הייתה היא

פנינה תמנו:  היא איבדה את דעתה אחרי כמה שנים

פנינה תמנו:  היא הייתה לדעתי כבר בת 23

פנינה תמנו:  מזה שהיא לא מצאה את אחיה היא השתגעה, והיא נכנסה למחלקה פסיכיאטרית, ועד היום היא מחפשת אותו, אגב

פנינה תמנו:  ואני חושבת שאנחנו חייבים – די

פנינה תמנו:  היא, שלא זכתה בסוף שיהיו לה הורים ועורף משפחתי, עד היום מחפשת את אח שלה, וזה יכול לשבור את הנפש של האדם

פנינה תמנו:  ולכן אני חושבת שהתיקון הזה, וגם תיקון לנשים מתמודדות נפש – יש לא מעט סיפורים

פנינה תמנו:  אתה בטח זוכר ב-2014 היה את ילד המריבה, בן הקהילה האתיופית, שלקחו אותו למשפחת אומנה, ועד היום האימא, שהיא מתמודדת נפש, לא יכולה לראות אותו, למרות שיש לה דודות שעשו צבא, נשים פורצות דרך

פנינה תמנו:  לקחו, פשוט תלשו את הילד הזה, חטפו אותו

פנינה תמנו:  אז מאיר כהן היה שר הרווחה וניסה לעשות כל שביכולתו וזה לא עבד

פנינה תמנו:  אנחנו חייבים להיות שם בשביל הילדים האלה, בשביל הצעירים האלה, שאין מי שיעמוד על זכותם

פנינה תמנו:  תודה

אוריאל בוסו: תודה רבה לחברת הכנסת פנינה תמנו, בהחלט גם על הדברים המרגשים והחשובים

אוריאל בוסו:  ישיב כמובן שר הרווחה והביטחון החברתי יעקב מרגי, יציג את עמדת הממשלה ביחס להצעת החוק

אוריאל בוסו:  תודה רבה

יעקב מרגי: תודה, אדוני היושב-ראש

יעקב מרגי:  חבריי חברי הכנסת, גברתי השרה, חברת הכנסת המציעה, חוק אימוץ ילדים, התשמ"א–1981, מסדיר את התנאים שבהם ניתן אישור לאימוץ מטופל במשרד הרווחה על ידי השירות למען הילד

יעקב מרגי:   תפקידו של השירות הוא הבטחת בית קבוע לקטינים שאינם יכולים לגדול בבית הוריהם – בין שההורים חתמו על הסכמת הורה לאימוץ ובין שהתנהל הליך משפטי בעניינם – בהתאם למדיניות הבית הקבוע

יעקב מרגי:       עולם האימוץ נמצא בתהליכי שינויים מהותיים המחייבים אותנו לשינויים רבים במסגרת השירות, ואנו פועלים לעשות כן במסגרת חקיקה, שינוי נהלים, הבניית רצפים של עבודה ובניית תוכניות

יעקב מרגי:  יש ביקוש וכמיהה להורות, כולל בקשות רבות לאימוץ ילדים או להסדרת הורות באמצעים אחרים, לצד קושי ממשי במציאת משפחות לכל הילדים המועמדים לאימוץ, במיוחד לילדים עם צרכים מיוחדים, מורכבות גנטית וגיל מבוגר

יעקב מרגי:  משרד הרווחה מטפל בתהליך האימוץ מהשלב הראשוני שבו מטפלים בילדים בסיכון, כשעולה השאלה לגבי הצורך באימוץ, ועד ליווי המשפחות המאמצות ותמיכה טיפולית וכלכלית בהן

יעקב מרגי:  בנוסף, המשרד מאבחן מועמדים המבקשים לאמץ ילד, ואף מטפל בפניות של מאומצים בוגרים לפתיחת תיק האימוץ

יעקב מרגי:      עד כה כ-1,400 ילדים מתחת לגיל 18 אומצו, ובשנת 2022 אומצו 81 ילדים

יעקב מרגי:  בנוסף, 71 ילדים אומצו על ידי בן הזוג של ההורה

יעקב מרגי:  בשנת 2022 התקיימו 1,123 מפגשים של הורים ביולוגיים או מי מבני משפחתם בהתאם להחלטת בית המשפט

יעקב מרגי:  משרד הרווחה מקצה קרוב ל-30 מיליון שקלים לפעילות בתחום אימוץ הילדים: 24 מיליון לטובת סידור ילדים, סעיף תקציבי 23103856, ועוד 5

יעקב מרגי: 7 מיליון שקלים לטיפול ואבחון, כמובן, סעיף תקציבי 23103857

יעקב מרגי:  כל זה מבסיס תקציב הרווחה

יעקב מרגי:      הצעת החוק המוצגת לפניכם מבקשת להוסיף להוראות סעיף 8 את סעיף 8א1 בנושא איסור הפרדת אחים בהליך אימוץ, ולקבוע כי לא ייתן בית המשפט צו אימוץ המפריד בין אחים אלא אם כן שוכנע בית המשפט כי טובת הילדים מחייבת את הפרדתם, בכפוף למפורט בחוק

יעקב מרגי:      מבדיקה ראשונית שערכתי במשרד מול גורמי המקצוע האמונים על הנושא – עמדתי הייתה כי אין צורך בהסדרים נוספים בעניין

יעקב מרגי:  הקשר בין אחים מהווה זה שנים רבות ערך בסיסי בעבודת השירות למען הילד, הפועל להבטחת השמה מיטבית לילד באימוץ

יעקב מרגי:  בהתאם להנחיות העבודה בשירות, כאשר נשקל פתרון האימוץ עבור אחים, יש להביא את הסוגיה להחלטה עם הנהלת השירות

יעקב מרגי:  בנוסף, כאשר נולד ילד נוסף לאחד ההורים, ואחיו או אחותו אומצו, נבדקת אפשרות של איחוד אחים, ואכן, בהרבה מהמקרים הדבר נעשה

יעקב מרגי:      אציין כי הצעת החוק עלולה לגרום להתארכות תהליכי האימוץ, הארוכים גם כך, ולהוספת תהליכי בדיקה על תהליכי הבדיקה הרחבים והעמוקים המתקיימים כיום

יעקב מרגי:  מעבר לאמור לעיל, יש להביא בחשבון כי הצעת החוק עשויה לחייב תוספת תקציב בשל הרחבת מספר האבחונים ובשל העובדה שככל שיתארכו תהליכי האימוץ, העובדים יידרשו לדיונים, בדיקות, תיאומים וליווי נוסף של ילדים בתהליכי אימוץ

יעקב מרגי:  כרגע, גורמי המקצוע לא יודעים במדויק את גודל המעמסה של ההצעה על התשומות הקיימות, וככל שיהיו, יהיה צורך בתקציב תוספתי לכך

יעקב מרגי:      עם זאת, אחרי כל זאת, לאחר בחינה חוזרת של הצעת החוק, התקיים שיח בין צוות לשכתי, גורמי המקצוע והלשכה המשפטית במשרד יחד עם המציעה, והוסכם על נוסח התואם את עמדת גורמי המקצוע

יעקב מרגי:  לפיכך, אני תומך בהצעת החוק בכפוף לכך שיקודם הנוסח שתואם במשרד עם המציעה

יעקב מרגי:  ועדת השרים לענייני חקיקה, שהתכנסה השבוע ודנה שנית בהצעת החוק, החליטה לתמוך בהצעת החוק בקריאה טרומית בכפוף להתניות

יעקב מרגי:  עד כאן רשמי

יעקב מרגי:      ומכאן אני אומר לך באופן אישי

יעקב מרגי:  הסוגיות האלה הן רגישות

יעקב מרגי:  אני כמעט לא מכיר סוגיה או נושא במשרד הרווחה שהוא לא רגיש

יעקב מרגי:  הכול רגיש, הכול נפיץ והכול באמת באמת במקום שחייבים לתת לזה כובד משקל, כי זה לא חד-ערכי, זה לא חד-חד-ערכי, זה מצטלב עם הרבה סוגיות

יעקב מרגי:  ואני פתוח

יעקב מרגי:  מי שמכיר – כפי שאמרתי, הקמתי ועדה לבחינת כל חוק האומנה

יעקב מרגי:  אני יכול לומר לך, חוק האימוץ עבר שינויים רבים, והרבה התקדמו בתחום, ואם צריך עוד, נעשה עוד

יעקב מרגי:  אני חושב שהנוסח שתואם יחד איתך נותן ושם על זה משקולת כבדה יותר ממה שהייתה היום

יעקב מרגי:  זה ייתן גם לגורמי המקצוע כלים להתמודד עם זה בפישוט הליכים

יעקב מרגי:      בואו, אני רוצה לומר, לפעמים אנחנו מגישים הצעת חוק ועושים הצעות

יעקב מרגי:  בסוגיה הזו ערך אחד הוא מרכזי – טובתו של הילד

יעקב מרגי:  צריך לדעת לפתח מחיצות רגשיות – טובתו של הילד, ולעיתים אנחנו מפספסים, מטשטשים את הקו החד והבלתי-מתפשר הזה

יעקב מרגי:  איפה שטובתו של הילד מתבקשת, אנחנו כולנו נתגייס כדי לשפר, להתאים, ושום שיקול – לא תקציבי ולא ביורוקרטי – לא יפריע לכך

יעקב מרגי:  טובתו של הילד במרכז

יעקב מרגי:       אנחנו כאן ואני רוצה לשמוע, פנינה – שהבית ישמע והפרוטוקול, אני יודע את דעתך – שאכן את מחויבת להתניות ולנוסח שסוכם

פנינה תמנו: בהחלט אני מחויבת, רק אני אומרת – כל עוד האח או האחות, הם לא קשורים לפגיעה, בוודאי שזה אחד מהיסודות של טובת הילד – –     

יעקב מרגי: זה ודאי

פנינה תמנו: – – להכיר את האחים שלו והאחיות שלו

דבורה ביטון: כבוד השר – – –     

יעקב מרגי: ודאי

אוריאל בוסו: בהחלט

יעקב מרגי: ודאי שאם אחד האחים הוא מקור הבעיה, זה לא יהיה

פנינה תמנו: – – – אני לא רוצה להאריך את התהליך – – – לעזור, תוך כדי שאנחנו מסייעים לגורמי המקצוע לא להאריך את התהליך

יעקב מרגי: אוקיי, אבל זה – – –     

טלי גוטליב: זה בסדר

טלי גוטליב:  קבעתם עקרון יסוד והשארתם פתח – מנימוקים מיוחדים שיירשמו

פנינה תמנו: – – –     

יעקב מרגי: ודאי, ודאי

טלי גוטליב: כך ניסחתם

טלי גוטליב:  נימוקים מיוחדים שיירשמו זה השפיל הכי טוב להכניס לשם מקרים, כי גם אם יש פגיעה אבל היא לא מצדיקה את הפירוד, יש שם שיקול דעת מאוד נרחב

טלי גוטליב:  זה ניסוח בסדר

טלי גוטליב:  פנינה, זה שומר גם על הילד הפוגע, אם יש כזה

טלי גוטליב:  זה נכנס בתוך זה

טלי גוטליב:  זה בסדר

דבורה ביטון: זה לא שומר על הילד הפוגע

דבורה ביטון:  ילד פוגע, משפטית לא – – –     

טלי גוטליב: זה ניסוח בסדר גמור

אוריאל בוסו: תודה

אוריאל בוסו:  תודה, השר

דבורה ביטון: כבוד השר, שתי מילים

דבורה ביטון:  חברת הכנסת פנינה תמנו גרמה לי לבכות, כי גם אני ייצגתי ילדים וראיתי איך מפרקים את הקשר בין האחים על לא עוול

דבורה ביטון:  זאת אומרת, אבא פגע בילד, הם מתפזרים בפנימיות, והייתי צריכה לבקש בצווים להפגיש אותם

יעקב מרגי: חברותיי, תקשיבו

יעקב מרגי:  הכי קל – – –     

דבורה ביטון: מאוד חשוב גם – – –     

יעקב מרגי: בסוגיות האלה יש צד – תמיד יהיו צדדים שייפגעו מהמהלכים

יעקב מרגי:  בכוונה הדגשתי את טובת הילד

יעקב מרגי:  לפעמים, אתם מכירים את ההומור שלי, כששואלים אותי מה שלומך אני אומר: ברוך השם; כששואלים אותי מה נשמע אני אומר: תלוי איפה אתה שם את האוזן

יעקב מרגי:  בסוף, הערך המרכזי – טובת הילד – –     

דבורה ביטון: ללא ספק

יעקב מרגי: – – וזה מה שמנחה את גורמי המקצוע, זה מה שינחה אותנו, ואם צריך לשפר ולתקן, אנחנו כאן בשביל זה

דבורה ביטון: טובת הילד גם לשמור קשר עם אחים שלו

יעקב מרגי: אני מודה לחברת הכנסת המציעה, שהתחייבה להתניות, ואני אבקש מכל חברי הכנסת לתמוך בהצעת החוק

יעקב מרגי:  תודה רבה לכם

אוריאל בוסו: תודה רבה

אוריאל בוסו:  חברת הכנסת פנינה תמנו, מקובלת עלייך תשובת השר?     

פנינה תמנו: כן, כן

אוריאל בוסו: אם כן, רבותיי חברי הכנסת, נעבור להצבעה על הצעת חוק אימוץ ילדים (תיקון – איסור הפרדה בין אחים בהליך אימוץ), התשפ"ג–2023, של חברת הכנסת פנינה תמנו וקבוצת חברי הכנסת

אוריאל בוסו:  ההצבעה כמובן תהיה הצבעה אלקטרונית

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 33 

אוריאל בוסו: נמנעים – אין 

אוריאל בוסו: פה אחד

אוריאל בוסו:  אם כן, רבותיי חברי הכנסת, להלן תוצאות ההצבעה: 33 בעד, אין מתנגדים, אין נמנעים

אוריאל בוסו:  אני קובע שהצעת חוק אימוץ ילדים (תיקון – איסור הפרדה בין אחים בהליך אימוץ), התשפ"ג–2023, של חברת פנינה תמנו וקבוצת חברי הכנסת, התקבלה בקריאה הטרומית ותעבור להכנתה לקריאה הראשונה בוועדת חוקה, חוק ומשפט

אוריאל בוסו: [הצעת חוק פ/3446/25; נספחות

אוריאל בוסו: ] 

אוריאל בוסו: חברי הכנסת, נעבור לסעיף הבא בסדר-היום – הצעת חוק שירותי הדת היהודיים (בחירות רבני עיר, רבנים אזוריים, רבני יישוב ורבני שכונות), התשפ"ג–2023, של חברי הכנסת ארז מלול ושמחה רוטמן

אוריאל בוסו:  חבר הכנסת ארז מלול, בבקשה

אוריאל בוסו:  ישיב כמובן השר יואב בן צור, בשם השר לשירותי דת

אוריאל בוסו:  ככל שתנצל את מרב הזמן, עשר דקות לרשותך

ארז מלול: אדוני היושב-ראש, חבריי חברי הכנסת, במגילת העצמאות נכתב: "אנו קובעים שהחל מרגע סיום המנדט, הלילה, אור ליום שבת, ו' אייר תש"ח, 15 במאי 1948, ועד להקמת השלטונות הנבחרים והסדירים של המדינה בהתאם לחוקה שתיקבע על ידי האספה המכוננת הנבחרת לא יאוחר מ-1 באוקטובר 1948 – תפעל מועצת העם כמועצת מדינה זמנית, ומוסד הביצוע שלה, מינהלת העם, יהווה את הממשלה הזמנית של המדינה היהודית, אשר תיקרא בשם ישראל"

ארז מלול:  כולנו יודעים מה עלה בגורל תאריך היעד

ארז מלול:  המועצה המכוננת החליטה שהכנסת הראשונה לא תאשר חוקה, ומשם הדברים הגיעו עד ניסיון לייצר חוקת דמה באמצעות חקיקת חוקי-היסוד, ועד לימים אלו, שבהם אנו מצויים בליבו של מאבק חברתי על השאלה סביב המבנה החוקתי של מדינת ישראל

ארז מלול:       מה שרבים לא יודעים הוא שלא רק שהכנסת לא חוקקה חוקה – גם נושאים רבים וחשובים נותרו בלי מעמד חוקי

ארז מלול:  חלק משמעותי מהחקיקה הישראלית היה ועודנו ירושה של תקנות מנדטוריות ועות'מאניות

ארז מלול:  הטורקים כבר מזמן לא פה, וכך גם בריטניה הגדולה, אבל החוקים והתקנות שלהם עדיין נוכחים באופן חזק במשפט הישראלי

ארז מלול:       אחד הנושאים שמעולם לא הוסדרו בחקיקה ראשית אלא באוסף אקראי של תקנות הוא נושא הבחירה של רבנים – רבני ערים, רבנים אזוריים, רבני שכונות ורבני ההתיישבות

ארז מלול:  כידוע, בישראל, כחלק מחבילת שירותי הדת, מספקת המדינה לציבור שירותים רוחניים באמצעות רבני ישראל, החל מהרבנות הראשית, הרבנות המקומית, וכלה ברבני יישובים וקהילות

ארז מלול:  הצימאון האדיר ליהדות קיים, ברוך השם, בכל מקום, ורב הביקוש על ההיצע

ארז מלול:  עם זאת, היחס שהמדינה נותנת לרבנים אלה, אשר מוסרים את נפשם למען הציבור ומספקים מעטפת רוחנית, אישית ורגשית לכל צאן מרעיתם 24 שעות ביממה, הוא מהגרועים שקיים במגזר הציבורי

ארז מלול:  רבנים נדרשים לעבוד בתנאים-לא-תנאים ובהסדרה חקיקתית מינימלית, כאשר תמיד קיימת ההבנה והידיעה שהרבנים לא שובתים; הם יעבדו בכל מצב, וחובתם הרוחנית לא תופר לעולם

ארז מלול:  אפילו רופאים בשירותי חירום מגיעים למצבי סף של שביתות למען שיפור השירות, אבל נותני שירותים רוחניים לעולם אינם שובתים

ארז מלול:       החוק הזה בא לעשות צדק

ארז מלול:  לפני שהוא חוק דתי, הוא קודם כול חוק סוציאלי

ארז מלול:  אני עומד כאן היום ואומר לרבני ישראל, שעושים את עבודתם נאמנה: אנחנו מעריכים את עבודתכם, מעריצים את פועלכם – –     

אלעזר שטרן: רק בתנאי אחד – שאתם עובדים אצלנו – –     

ארז מלול: – – ואנחנו בכנסת נשמש לכם פה

אלעזר שטרן: אם אתם לא עובדים אצלנו, לא – – –     

ארז מלול: אנחנו גאים לתת לכם את המענה הראוי

ארז מלול:  הסדרת מעמדכם הוא קודם כול שירות לציבור שייהנה משירותכם

ארז מלול:  אנחנו לא מתביישים לומר שהציבור זכאי לקבל מענה, אלעזר שטרן, גם בתחום שירותי הדת

אלעזר שטרן: נקיים, נקיים, לא מושחתים

אלעזר שטרן:  נקיים

ארז מלול: כיום המצב החוקי הוא שמעמדם של רבני עיר ואופן בחירתם מוסדרים אך ורק בתקנות משנה, כמו גם של רבני ההתיישבות ורבני שכונות, ובקושי מוסדרים בחוזר מנכ"ל

ארז מלול:  כתוצאה מכך, כמו בכל פעם שאין הסדרה של נושא בחקיקה ראשית, נוצרות לקונות ובעיות קשות, והרשימה ארוכה

ארז מלול:  מי שיעיין בחוק ובדברי ההסבר בנפש חפצה באמת, יבין על מה מדובר

ארז מלול:  בשנת 2008 גם בית המשפט העליון קרא למחוקק להסדיר את הנושא

ארז מלול:  המשנה לנשיאת בית המשפט דאז, השופט חנן מלצר, כתב: "נראה ברור כי ראוי שנושא בחירת רב עיר בישראל יעוגן כהסדר ראשוני בחקיקה ראשית"

ארז מלול:  בעיניי כמחוקק יפים הדברים שבעתיים אף לעניין בחירת רבני יישוב, רבנים אזוריים ורבני שכונות, שמעמדם לא הוסדר אפילו בתקנות וחוסה תחת אוסף של הוראות חוזרי מנכ"ל

ארז מלול:       כמעט 15 שנה חלפו מאז שבית המשפט ביקש להסדיר את בחירת רבני הערים ורבני השכונות והיישובים בחקיקה ראשית, והדבר לא נעשה

ארז מלול:  אולי זה מפני שנושא הרבנות לא חשוב מספיק, אולי זאת סתם עצלות של המחוקקים, אולי השעה לא הייתה כשרה לכך – אבל היום, דווקא היום – –     

אלעזר שטרן: אולי עוד משהו, ארז? אולי הצלחנו להשניא את הרבנות כל כך הרבה, שבאמת בגלל זה זה לא מעניין

ארז מלול: – – כשחלק משמעותי מיושבי הבית הזה קוראים לכבד את החלטות בית המשפט ככתבן וכלשונן, הגיעה השעה להסדיר את הנושא בחקיקה

ארז מלול:  אחרי 75 שנים שהמדינה שלנו קיימת, הגיע הזמן שניפטר מאוסף התקנות; הגיע הזמן לעשות סדר בבלגן; הגיע הזמן להסדיר בחקיקה ראשית את מעמדם ואופן בחירתם של הרבנים בישראל, כפי שבית המשפט העליון ביקש

ארז מלול:  לא ייתכן מצב שבו רב התיישבות שמוסר את נפשו למען היישוב 24/7 אינו יודע את עתידו הכלכלי, ונאלץ לגשת להארכת חוזה בכל רבעון או בכל שנה כאחרון עובדי הקבלן; לא ייתכן מצב שבו יימנעו שירותי דת מהציבור בשל גחמה של ראש רשות או כל גורם אחר; לא ייתכן מצב שבו מינוי רבנים ייהפך למפעל ג'ובים פוליטיים פרטי של שר או של ראש רשות ללא התחשבות בצורכי הדת ובהתאמה של מועמדים לתפקידים

ארז מלול:  לא בכדי בעשרות ערים אין רבני ערים, לא מכהנים בהן רבני ערים, והציבור נפגע

ארז מלול:      בימים האחרונים שמעתי קולות כתוצאה מבורות של חלק מהחברים כאן או בכלי התקשורת, ואני רוצה להבהיר – אלעזר, אני מדבר אליך

אלעזר שטרן: לא כדאי לך, לא כדאי לך

ארז מלול: רבני עיר ייבחרו על ידי כלל חברי מועצת הרשות המקומית – –     

אלעזר שטרן: לא כדאי לך

אלעזר שטרן:  תן לעיר לבחור, תן לעיר – –      

ארז מלול: – – חברי מועצת – – –     

אלעזר שטרן: – – לא לרבנות הראשית – – –     

ארז מלול: אתה לא מקשיב

אלעזר שטרן: לא, אני מקשיב ועוד איך

אלעזר שטרן:  אני יודע, אני מכיר את זה – –     

ארז מלול: אתה לא מכיר

אלעזר שטרן: – – אני מכיר את השחיתות ברבנות, חבל

ארז מלול: 	חברי הרשות המקומית, חברי מועצת הרבנות הראשית, שהם הגוף הרבני המקצועי הנבחר של מדינת ישראל, וכן מיעוט נציגי השר לאיזון ייצוג הקהלים בעיר

עודד פורר: איפה היית – – –      

ארז מלול: רבנים אזוריים, רבני יישובים ורבני שכונות ייבחרו בזירה המקומית בלבד – –     

אלעזר שטרן: למדינה אין כסף לכל המערך הזה

אלעזר שטרן:  די, מספיק עם רבנים, כל היום רבנים

ארז מלול: – – באמצעות נציגי הציבור בכל רשות

ארז מלול:  הגיע הזמן – – –     

אלעזר שטרן: מספיק רב אחד

אלעזר שטרן:  למה צריך שני רבנים?      

ארז מלול: זו התשובה: מספיק

אוריאל בוסו: הינה, זאת התשובה: מספיק רבנים

אוריאל בוסו:  הבנו

אלעזר שטרן: נכון, זאת התשובה

אלעזר שטרן:  למה שני רבנים?      

ארז מלול: למה על האלופים אתה לא אומר "מספיק"?     

אלעזר שטרן: די, אחד – – –      

ארז מלול: הגיע הזמן לשים קץ לפייק ניוז

אלעזר שטרן: – – – למה כל כך הרבה? ותנו לאנשים לבחור

ארז מלול:  הציבור הוא המטרה היחידה שעומדת לנגד עינינו – – –     

אוריאל בוסו: תודה

אלעזר שטרן: תעשו מחלקה בעירייה, לא מועצה דתית

אלעזר שטרן:  מחלקה בעירייה – –     

ארז מלול: סיימת?      

אלעזר שטרן: – – הרב הוא ראש מחלקת שירותי הדת, לא כל המסחרה הזאת של חילול השם

ארז מלול: טובת הציבור היא המטרה היחידה שעומדת לנגד עינינו

ארז מלול:  הגיע הזמן שהמחוקק יאמר את דברו בקול ברור

ארז מלול:       הצעת החוק שמונחת לפניכם היום מכילה סעיפים רבים, והיא למעשה קודקס הרבנים, המכיל ברובו הגדול תעתיק מדויק של תקנות המשנה ואוסף הוראות חוזרי המנכ"ל – –     

אלעזר שטרן: מימי הטורקים

ארז מלול: – – שנצטברו במשך השנים, ועריכתם לכדי מקבץ חקיקה אחיד ומסודר

ארז מלול:  החקיקה משתרעת על פני תחומים רבים הקשורים בהליכי הבחירה של הרבנים

ארז מלול:       אני לא דורש מכם שתכירו את כל הסעיפים של החוק; אני מבקש מכם שתכירו את המצב לפני שאתם מחליטים איך להצביע

ארז מלול:  קראתי בכל מיני מקומות ביקורת על הצעת החוק, ואני שואל את המבקרים: איפה הייתם עד היום? איפה הייתם במשך שנים רבות כל כך, כשהמצב היה שהיה חסר – –     

אלעזר שטרן: תגיד את האמת, מי ימנה? אתם תמנו

ארז מלול: – – של הסדרה חוקית? תנועת ש"ס שמה לה למטרה בקדנציה הנוכחית – – –     

יוסף טייב: מי ימנה? אתה תמנה?      

אלעזר שטרן: אני מציע לכם להתבייש, להתבייש

אלעזר שטרן:  עשיתם את הרבנים ש"סניקים, זאת ההגדרה

אלעזר שטרן:  לא רבנים – ש"סניקים

אוריאל בוסו: כבוד גדול, כבוד גדול

אלעזר שטרן: זה לא כבוד

אוריאל בוסו: כבוד גדול, כבוד גדול

אלעזר שטרן: זה לא כבוד, לא כבוד

אוריאל בוסו: כבוד גדול, כבוד גדול

אוריאל בוסו:  אם אתה תמנה את הרבנים, זה מקובל; כשהם ימנו את הרבנים – – –     

אלעזר שטרן: 	זה חילול השם

אלעזר שטרן:  רבנים לא צריכים להיות מזוהים – –     

אוריאל בוסו: אוה, לא צריך רבנים

אוריאל בוסו:  הבנו, תודה

אלעזר שטרן: – – עם פוליטיקה מלוכלכת

ארז מלול: אלעזר, אני לא יודע מי ימונה

ארז מלול:  אני מבטיח לך מי לא ימונה: לא ימונו רבנים שקוראים למרי אזרחי, לא ימונו רבנים שקוראים להסתה – –     

אלעזר שטרן: ימונה אח שלו, בן שלו, בן דוד שלו – –     

ארז מלול: – – לא ימונו רבנים שמוציאים את דיבת הארץ ופוגעים בביטחון המדינה ובכלכלת המדינה  כמו חלק מהיושבים פה

אלעזר שטרן: – – מי שמעסיק את אשתו, מי שהאישה של אח שלו עובדת – –      

ארז מלול: תנועת ש"ס שמה לה למטרה – –     

אלעזר שטרן: – – זה מי שמיניתם עד היום

ארז מלול: – – בקדנציה הנוכחית, ביחד עם השותפים שלנו לקואליציה וגם אלו שבאופוזיציה, להסדיר אחת ולתמיד את הנושא הסבוך הזה של מעמד ובחירת רבנים

ארז מלול:  אני בטוח שאף אחד מיושבי הבית הזה לא מתכבד בזה שרבנים בישראל, המכהנים מטעם מדינת ישראל, הם חסרי מעמד חוקי ראוי ונבחרים בהליך שהוא לא מוסדר

ארז מלול:       הצעת החוק הזאת יוצאת היום לדרך – –     

אוריאל בוסו: תודה

ארז מלול: – – ואני בטוח שתתמכו בה

ארז מלול:       אני מסיים, אדוני

ארז מלול:  הצעת החוק הזאת תידון בוועדת חוקה, חוק ומשפט, ובסופה הבית הזה יוכל להתגאות בזה שאחרי 75 שנה, בחירת רבני ישראל מתנהלת סוף-סוף באופן תקין, שקוף ויעיל – –     

קטי קטרין שטרית: – – –     

ארז מלול: – – ולרבני ישראל – –     

אלעזר שטרן: בושה, בושה

אלעזר שטרן:  ארז – – –     

ארז מלול: – – ולרבני ישראל יהיה מעמד זהה לכלל עובדי המגזר הציבורי

אלעזר שטרן:  	היושב-ראש, נגמר לו הזמן

אלעזר שטרן:  די, זה חילול השם

אלעזר שטרן:  כל משפט פה הוא חילול השם

אוריאל בוסו: הוא סיים

אוריאל בוסו:  תודה רבה, חבר הכנסת אלעזר שטרן

אלעזר שטרן: בסדר, חבל על חילול השם

קטי קטרין שטרית: אנחנו רוצים שתספר לנו מי התמנה לרב בקריית אתא

קטי קטרין שטרית:  ש"סניק? לא ש"סניק

אוריאל בוסו: תודה רבה

אוריאל בוסו:  ישיב השר יואב בן צור, שר העבודה, בשם השר לשירותי דת

אלעזר שטרן: הכול בתוך המפלגה

אלעזר שטרן:  הינה, בבקשה

קטי קטרין שטרית: בקדנציה הקודמת הייתם כוחניים

קטי קטרין שטרית:  אם הוא ש"סניק – הוא בחוץ; אם הוא אחד שלכם – ממנים

אלעזר שטרן: אח של, בן של, המעסיק של האישה – ככה זה עובד

אלעזר שטרן:  השחתם לא את הרבנות – את היהדות

אלעזר שטרן:  את היהדות השחתם

אוריאל בוסו: אלעזר, יש בחירות

אוריאל בוסו:  תודה רבה

אוריאל בוסו:  השר יואב בן צור, בבקשה

קטי קטרין שטרית: למה? למה? תענה לי

קטי קטרין שטרית:  לא חראם – – – יש יותר רבנים – – –     

אלעזר שטרן: אתם יודעים שאני צודק

אוריאל בוסו: ממש לא

קטי קטרין שטרית: למה? למה? תענה לי

אלעזר שטרן: דפקתם את היהדות, זרקתם – – –     

אוריאל בוסו: תודה רבה, אלעזר

אוריאל בוסו:  אלעזר, חבר הכנסת שטרן, תודה

אוריאל בוסו:  זהו, תודה

אוריאל בוסו:       השר יואב בן צור, בבקשה

יואב בן צור: אדוני היושב-ראש, חבריי חברי הכנסת, אני עונה על החוק הזה בשמו של שר הדתות – השר "לענייני דתות" או "דתות"?     

אוריאל בוסו: לשירותי דת

יואב בן צור: השר לשירותי דת – –     

אלעזר שטרן: מה, הוא מתבייש לבוא?     

יואב בן צור: – – שנמצא בשליחות חשובה בנכר כדי להגביר ולתת פתרונות יבוא כשרים למדינת ישראל, כדי לנסות להוריד את יוקר המחיה

יואב בן צור:       חוק שירותי הדת היהודיים, התשל"א–1971 – – –     

קטי קטרין שטרית: אלעזר – – –     

אלעזר שטרן: לכי תבדקי מי ממנה רבני שכונות

אלעזר שטרן:  האם השכונה – – –     

אוריאל בוסו: חבר הכנסת אלעזר שטרן, אני קורא אותך לסדר פעם ראשונה

אוריאל בוסו:  חבר הכנסת אלעזר שטרן, אני לא רוצה להוציא אותך

אוריאל בוסו:  אתה מפריע כבר כמה פעמים

אוריאל בוסו:  לך תנהל איתם שיח

אלעזר שטרן: אני עוזר לכם

אוריאל בוסו: אתה לא עוזר לאף אחד

אוריאל בוסו:  אתה פוגע בעצמך

אלעזר שטרן: לא, לא, אני עוזר לכם

אוריאל בוסו: תאמין לי שלא

יואב בן צור: חברת הכנסת שטרית, זה היה שונה אם הם היו עומדים פה עכשיו, כמו בקדנציה הקודמת, וממנים רבנים

יואב בן צור:  אז הכול היה בסדר

אוריאל בוסו: הם ניסו להעביר את החוק הזה

יואב בן צור: חוק שירותי הדת היהודיים, התשל"א–1971, אינו מסדיר באופן מלא בחירת רב עיר או בחירת רבנים בכלל

יואב בן צור:  אומנם המחוקק הסמיך את שר הדתות לתקן תקנות לצורך בחירת רב עיר או יישוב או מועצה מקומית, ומכוח ההסמכה הזאת אכן הותקנו תקנות שונות לאורך השנים בעניין, אולם נושא חשוב ורגיש זה טרם הוסדר בחקיקה ראשית

יואב בן צור:       בדומה לכך, מעולם לא הוסדר בחקיקה ראשית מעמדם של רבנים בהתיישבות, הכוללים רבנים אזוריים, רבני יישובים ורבני שכונות, ואלה פעלו מכוח חוזרי מנכ"ל ללא כל עיגון חקיקתי

יואב בן צור:  מצב זה יצר חוסר בהירות באשר למעמדם

יואב בן צור:  מוצע בזאת להסדיר גם את מעמדם ואת אופן בחירתם בחקיקה ראשית

יואב בן צור:       גם בית המשפט העליון בשבתו כבג"ץ עמד על הצורך בחקיקה ראשית של הנושא במסגרת עתירות שונות

יואב בן צור:  ראו למשל את דבריו של כבוד המשנה לנשיאה דאז השופט חנן מלצר בעניין ראש פינה: "נראה ברור כי ראוי שנושא בחירת רב עיר בישראל יעוגן כהסדר ראשוני בחקיקה ראשית

יואב בן צור:  יפים הדברים שבעתיים אף לעניין בחירת רבני יישוב, רבנים אזוריים ורבני שכונות, שמעמדם לא הוסדר אפילו בתקנות"

יואב בן צור:      הצעת חוק זו מתבססת בעיקרה על המצב המשפטי הקיים, כמעט ללא שינויים מהותיים, למעט התאמה של הליכי בחירת רבני עיר בהיבט שמירת זכויות הרבנים והליכי הבחירה שלהם לתקנות שירותי הדת היהודיים, התשס"ז–2007, תוך ביצוע ההתאמות הנדרשות לבחירת רבנים בהתיישבות ורבני שכונות והטמעת לקחים שהופקו במשך השנים

יואב בן צור:       אבקש להצביע בעד הצעת החוק

קריאות: לא לרדת

אוריאל בוסו: הוא לא יורד

אוריאל בוסו:  הוא סיים להציג, עכשיו הוא ימשיך

רם בן ברק: לא, לא, שירד

אוריאל בוסו: יש לו עוד חמש דקות

טלי גוטליב: שש דקות

יואב בן צור: אין בעיה

אלעזר שטרן: אין לו מה להגיד

יואב בן צור: למה? יש לי מה להגיד, אלעזר

אוריאל בוסו: אלעזר, אלעזר

יואב בן צור: רציתי להגיד לך, ולא שמעת – אם המצב היה הפוך והיינו עכשיו בממשלה, ידידנו מתן כהנא היה שר הדתות, היו ממנים – ורצו למנות – רבנים נוספים מטעם – – –     

אלעזר שטרן: לא, לא, אל תגידו את זה – – –     

יואב בן צור: רצו למנות – וימנו

יואב בן צור:  עכשיו, יש תקנות, ואנחנו – – –     

עודד פורר: לא נכון – – –     

יואב בן צור: מתן, אני אמרתי את השם שלך כדי שתוכל לדבר

אוריאל בוסו: לא, הוא לא יכול לדבר

אלעזר שטרן: אתם פוגעים קשות ביהדות, אני אומר את האמת

אלעזר שטרן:  בסוף מי שלא ילך עם זקן, כיפה שחורה, ויהיה שייך לעדות המזרח, לא יהיה יהודי

אלעזר שטרן:  לשם אתם הולכים

יואב בן צור: לא, מה פתאום

אלעזר שטרן: זה מה שאתם עושים ליהדות

יואב בן צור: מה אתה רוצה? אתה תיקרא לא יהודי בגלל שאתה אשכנזי? לא הבנתי

יואב בן צור:  אז מה אתה מדבר על עדות המזרח?     

אלעזר שטרן: לא, לא, אל תגיד לי ספרדי, אשכנזי – אני אמרתי ש"ס

יואב בן צור: למה אתה מדבר על עדות המזרח? מה זה קשור?     

אלעזר שטרן: תגיד מה ראשי התיבות של ש"ס

אלעזר שטרן:  מה, אנחנו לא יודעים?     

יואב בן צור: אנחנו לא מפלגה סקטוריאלית – –     

אלעזר שטרן: אתם כן

אלעזר שטרן:  אתם מפלגה גזענית

יואב בן צור: – – אנחנו מפלגה של כלל עם ישראל

אלעזר שטרן: אתם מפלגה גזענית, וככה תמנו רבנים

יואב בן צור: אנחנו ממנים גם מהזרם הדתי-לאומי

יואב בן צור:  אנחנו נמנה רבנים לכל הסקטורים, תרצו או לא תרצו

יואב בן צור:  אני מתבייש שאתה, אלעזר, עם כיפה, מדבר ככה נגד רבנים

אלעזר שטרן: אל תתבייש

יואב בן צור: אני מתבייש מאוד שאתה מדבר ככה

אלעזר שטרן: אל תדאג לאיך אני מדבר – – –     

יואב בן צור: אני מתבייש שאתה מדבר ככה

אלעזר שטרן: דיברתי עליכם, לא על רבנים

יואב בן צור: יש צורך ברבנים, מנהיגים רוחניים, בכל מקום ומקום

יואב בן צור:  יש צורך ברבנים – – –     

אלעזר שטרן: לא, דיברתי עליכם, לא על הרבנים

אלעזר שטרן:  יש רבנים יותר טובים, פחות טובים – – –     

יואב בן צור: יש צורך ברבנים ומנהיגים רוחניים, הם שנותנים את המענה

יואב בן צור:  אנחנו במדינה יהודית שחרתה על דגלה שהזכות שלנו לשבת פה – – –     

אלעזר שטרן: תסתכל מה קורה ליהדות של המדינה

אלעזר שטרן:  כמה מתחתנים ברבנות היום? כמה מתבוללים – – –     

יואב בן צור: הזכות שלנו לשבת פה במדינה הזאת היא בגלל מה שכתוב בתנ"ך, לא בגלל משהו אחר

אוריאל בוסו: חבר הכנסת אלעזר שטרן, אתה בקריאה שנייה

יואב בן צור: לא בגלל משהו אחר – – –     

אלעזר שטרן: תגיד לו כמה הולכים להתחתן ברבנות, תגיד לו, תשים לו את הנתונים

אוריאל בוסו: תודה

יואב בן צור: תיקח את זה באחוזים, תגיד לי כמה זה

אלעזר שטרן: אני יודע, יש לי – – –     

אוריאל בוסו: חבר הכנסת אלעזר שטרן, אני לא רוצה לקרוא אותך לסדר קריאה שלישית

אלעזר שטרן: בסדר, אבל שידע שיש ירידה – – –     

אוריאל בוסו: הוא יודע טוב מאוד את הנתונים, יותר טוב ממך

יואב בן צור: רבותיי, לכן אני חושב שזאת הפעם הראשונה שעושים דבר כזה בחקיקה מסודרת, ברורה, שקופה, וזה בהתאם להנחיותיהם של בג"ץ

יואב בן צור:  עכשיו אתם נגד בג"ץ? לא הבנתי – פתאום נגד?     

יואב סגלוביץ': זה לא מה שבג"ץ אמר

יואב סגלוביץ':  בג"ץ אמר שאין מניעה לעשות את הבחירות האלה

יואב סגלוביץ':  הייתי בוועדת חוקה

יואב סגלוביץ':  זאת המציאות – – –     

אוריאל בוסו: לא, אתה מתבלבל

אוריאל בוסו:  יואב סגלוביץ', אתה מתבלבל בחוקים

יואב בן צור: על מה אתה מדבר?      

יואב סגלוביץ': לפני חודשיים – – –     

אוריאל בוסו: אתה מתבלבל בחוקים

אוריאל בוסו:  זה חוק אחר, זה לא חוק דחיית הבחירות

יואב סגלוביץ': זה חוק אחר? בוא אני אספר לך, זה לא חוק אחר

יואב סגלוביץ':  החוק שהיה היום קשור לחוק הזה

יואב סגלוביץ':  מה, כולנו השתגענו?     

יואב בן צור: איך זה קשור?     

יואב סגלוביץ': איך זה קשור? אתה באמת שואל אותי איך זה קשור?     

יואב בן צור: כן

יואב סגלוביץ':  – – –     

יואב בן צור: מה? מה זה קשור? לא הבנתי

יואב בן צור:  איך ממנים את כל הרבנים?     

יואב סגלוביץ': לא, למה אתם לא דוחים את כולם?     

אוריאל בוסו: מה זה קשור?     

יואב בן צור: לא הבנתי מה אתה אומר

יואב סגלוביץ': זה לא החוק הזה, זה החוק שעבר היום בחוקה – – –     

אוריאל בוסו: לא, לא, זה חוק אחר

יואב בן צור: נו באמת, מה – – –     

אלעזר שטרן: זה אותו דבר, אותה משפחה

אוריאל בוסו: לא, מבחינתם רבנים – הכול אותו דבר, זה ברור

אוריאל בוסו:  אתם לא יודעים להבחין בשום דבר

אוריאל בוסו:  שמעו רבנים, יוצאים על – – –     

אלעזר שטרן: הכול יחד

אלעזר שטרן:  מסביב לרבנים – – –     

יואב בן צור: חבר הכנסת סגלוביץ', בוא, אני אשב איתך אחר כך, אני אסביר לך

יואב בן צור:  אבל אתה טועה

קריאות: – – –     

אוריאל בוסו: חבר'ה, בלי רעל, בלי רעל

אוריאל בוסו:  יואב, בלי – – –     

יואב בן צור: בטח רם בן ברק יכול להסביר לך

יואב סגלוביץ': זה קשור ועוד איך – – –     

אוריאל בוסו: לא

אלעזר שטרן: אם אתה שואל אותי, מחר אתם תכפיפו עליהם רב בנהלל

אלעזר שטרן:  אתם תמנו רב גם בנהלל

יואב בן צור: אנחנו – יש דרך למנות – – –     

אלעזר שטרן: זה החוק הזה, זה החוק

יואב בן צור: הראשון שיבחר את הרב יהיה רם בן ברק

יואב בן צור:  על מה אתה מדבר? נו, באמת

אלעזר שטרן: אבל תגיד את האמת, לפי החוק הזה אתם יכולים למנות רב בנהלל

אלעזר שטרן:  תגידו את האמת, זה החוק

יואב בן צור: אנחנו יכולים ורוצים למנות רבנים בכל המקומות

אוריאל בוסו: אלעזר, שר ביטחון ממנה אלופים, שר לביטחון פנים ממנה ניצבים, והשר לשירותי דת ממנה רבנים

אוריאל בוסו:  מה מסובך?     

אלעזר שטרן: וש"ס ממנים רבנים

יואב בן צור: שר המשטרה ממנה ניצבים, מה אתה רוצה?     

אלעזר שטרן: אתם לא נורמליים

רם בן ברק: – – –     

יואב בן צור: אתה לא רוצה רב, רם? אתה לא רוצה רב?     

קריאות: – – –     

אוריאל בוסו: אוי ואבוי אם השר לשירותי דת ימנה

אלעזר שטרן: – – – רוצה להיות רב בנהלל?     

יואב בן צור: יהיה לך עם מי לריב

אלעזר שטרן: לך להיות רב בנהלל

יואב בן צור: תודה רבה

יואב בן צור:  תצביעו בעד

קריאה: – – –     

אוריאל בוסו: תודה רבה

אוריאל בוסו:  ביקש להתנגד להצעת החוק חבר הכנסת עודד פורר

עודד פורר: אדוני היושב-ראש, חברי הכנסת, אני דווקא רוצה לפנות לחברי הכנסת בליכוד ולאלה מהציונות הדתית שלא נמצאים כאן, חוץ מאדוני השר

עודד פורר:  למה אתם קוראים לחוק הזה שירותי הדת היהודיים? כל מיני שמות, ככה, מורכבים

עודד פורר:  תקראו לזה: החוק של מכירת כל התפקידים שקשורים בשירותי הדת לסיעת ש"ס, זה הכול

עודד פורר:  תעשו את זה יותר פשוט

עודד פורר:  במקום להעביר את החוק הזה ובשבוע הבא את החוק הבא – חוק "סיעת ש"ס תמנה כל מי שקשור לעניין דתי"

עודד פורר:  שום דבר – הציונות הדתית כבר לא קיימת

עודד פורר:      אני לא מצליח להבין אתכם

עודד פורר:  בתוך הממשלה הזאת אמרו לכם: נמנה לכם שני רבנים – בקריית ארבע ובבית אל

יוסף טייב: הרב של קריית ארבע ש"סניק? על מה אתה מדבר?     

עודד פורר: בחרתם, הינה, הציונות הדתית קיבלה את שלה, ומכרתם הכול לסיעת ש"ס

עודד פורר:  למה? כדי שאריה דרעי יוכל למנות את מי שהוא רוצה? אז שבוע אחד אתם באים עם טבריה, עכשיו אתם באים עם הרבנויות בכל הרשויות המקומיות

יוסף טייב: – – –     

עודד פורר: מה נכון יותר, שהעיר תקבע מי יהיה רב העיר או שישב איזה מישהו בירושלים ויקבע לכל עיר ועיר מי יהיה הרב שלה? וזה מה שאתם רוצים כל הזמן – לקחת עוד ועוד סמכויות לתוך משרדי הממשלה שלכם כדי להכריע

אוריאל בוסו: אתה מוכן שיהיו בחירות בעיר לשופטים?     

עודד פורר: אני מוכן שרב עיר ייבחר על ידי העיר

אוריאל בוסו: למה לא שופטים? גם השופטים – על ידי העיר

עודד פורר: השלב הבא הוא שאתם תרצו גם לבחור את חברי המועצה, ואתם תרצו, אגב – השופטים הרלוונטיים לאותה עיר

אוריאל בוסו: שהשופטים ייבחרו על ידי העיר

אוריאל בוסו:  למה לא?     

עודד פורר: אדוני היושב-ראש, מכיוון שאתה קצת מבין בשלטון מקומי, יש שופטים עירוניים – איפה? יש ועדות ערר לארנונה, יש דברים שקשורים בעיר – העירייה ממנה, העיר ממנה – – –     

אוריאל בוסו: הם לא מתמנים על ידי העיר, ממש לא

עודד פורר: אלה בתי דין מעין-שיפוטיים

אוריאל בוסו: ממש לא

עודד פורר: אנחנו לא מדברים עכשיו על משהו שלא נוגע לעיר

עודד פורר:  זה בדיוק נוגע לעיר, וזה בדיוק נוגע לצביון שלה, וזה בדיוק נוגע להרכב התושבים שלה

עודד פורר:  הציונות הדתית שוב ושוב ויתרה על כל אחיזה ברבנות הראשית, ובגלל זה הפכו את הרבנות הראשית לסניף של ש"ס, ובגלל זה הפכו את הרבנות הראשית למקום שבו אף אחד מאזרחי ישראל שמסתכל עליהם – המסורתיים, החילונים, גם הציונים-דתיים – הם מסתכלים, ואין להם אף דמות שם, לא ברבנים הראשיים, ועכשיו גם לא ברבני העיר

עודד פורר:      והכול למה? כדי שתוכלו להפוך למסחרה גם את הסניפים האלה

עודד פורר:  הכול יהיה רק בשביל המינויים של הקוניונקטורות הפוליטיות שלכם

עודד פורר:  ולכן, תשנו את שם החוק לשם: הצעת חוק מינויי הרבנים של ש"ס

עודד פורר:  זה החוק שאתם מצביעים עליו, והבושה והקלון הם על סיעת הציונות הדתית, שמכרה את הציונות הדתית עבור סיעת ש"ס

עודד פורר:      ובאמירה קטנה ליושב-ראש ועדת הפנים, חבר הכנסת אשר – –     

אוריאל בוסו: תודה רבה, עודד

עודד פורר: – – חבר הכנסת יעקב אשר, למה הם לא רוצים שהחוק הזה יבוא לוועדה שלך?     

אוריאל בוסו: עודד, תודה רבה

עודד פורר: למה הם לא רוצים שהחוק הזה יבוא לוועדה שלך?     

אוריאל בוסו: עודד, תודה רבה

עודד פורר: הכול שאלה של שליטה

אוריאל בוסו: תודה רבה

אוריאל בוסו:  נא לרדת

עודד פורר: הכול שאלה של שליטה

אוריאל בוסו: תודה רבה

אוריאל בוסו:  האם חבר הכנסת ארז מלול רוצה להשיב? חבר הכנסת ארז מלול, רוצה להשיב?     

מתן כהנא: רגע, רגע

מתן כהנא:  אני ביקשתי להגיב

אוריאל בוסו: לא, הודעה אישית – אחרי הצבעה

מתן כהנא: מה זה?     

אוריאל בוסו: הודעה אישית, אם כן, אחרי הצבעה

מתן כהנא: הוא השמיץ אותי פה בריש גלי

אוריאל בוסו: הודעה אישית, אם כן, אחרי הצבעה

אוריאל בוסו:  האם ארז מלול רוצה להשיב?      טוב, רבותיי חברי הכנסת, אנחנו נעבור להצבעה

אוריאל בוסו:  הצעת חוק שירותי הדת היהודיים (בחירת רבני עיר, רבנים אזוריים, רבני יישוב ורבני שכונות), התשפ"ג–2023, של חבר הכנסת ארז מלול וחבר הכנסת שמחה רוטמן – הצבעה

אוריאל בוסו: בעד ההצעה להעביר את הצעת החוק לוועדה – 47 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, להלן תוצאות ההצבעה: 47 בעד, 41 מתנגדים

אוריאל בוסו:  אני קובע שהצעת חוק שירותי הדת היהודיים (בחירת רבני עיר, רבנים אזוריים, רבני יישוב ורבני שכונות), התשפ"ג–2023, של חבר הכנסת ארז מלול ושמחה רוטמן התקבלה בקריאה הטרומית, ותעבור לוועדת החוקה, חוק ומשפט להכנתה – – –     

קריאה: – – –     

אוריאל בוסו: ועדת הפנים

אוריאל בוסו:  היא תעבור לוועדת הכנסת לשם קביעת הוועדה

אוריאל בוסו: חברי הכנסת, נעבור לסעיף הבא בסדר-היום – הצעת חוק הפרשנות (תיקון הגדרת הפליה על רקע זהות מגדרית, נטייה מינית או אמונה דתית), של חברת הכנסת אורנה ברביבאי וחבר הכנסת יאיר לפיד

אוריאל בוסו:  בבקשה

מתן כהנא: היושב-ראש, מה עם ההודעה?     

אוריאל בוסו: סליחה

אוריאל בוסו:  חברת הכנסת אורנה ברביבאי, מתנצל

אוריאל בוסו:  הוא ביקש הודעה אישית

אוריאל בוסו:  אני רוצה לאפשר לו את זה

אוריאל בוסו: הודעה אישית לחבר הכנסת מתן כהנא

מתן כהנא: אדוני היושב-ראש, חבריי חברי הכנסת, כשאני נכנסתי לתפקידי כשר לשירותי הדת, כמעט ב-40 ערים בארץ לא היה רב בגלל תקנות בלתי אפשריות לתהליך בלתי אפשרי לבחירת רב, וגם בגלל שהמצב הזה היה נוח לש"ס

מתן כהנא:  ש"ס פעלו בצורה מאוד מאוד ברורה: איפה שהם לא הצליחו לשים רב שלהם, הם פשוט לא הלכו לתהליך של בחירת רב

מתן כהנא:  רק במקום שהם ידעו שהם הולכים להצליח בו הם הלכו לתהליך של בחירת רב, ולכן, ב-40 ערים בארץ לא היו רבנים

מתן כהנא:      אני באתי ואמרתי שחייבים לתקן את המצב הזה, כי רב עיר הוא תפקיד חשוב מאוד

מתן כהנא:  ומה שעשיתי – תיקנתי את התקנות בשני אופנים: האחד, הפכתי את התהליך לפשוט וקל, תהליך כמעט בלתי בגיץ, והדבר השני שעשיתי, העברתי 75% מהכוח בבחירת רב עיר לעיר עצמה

מתן כהנא:      כולם אמרו לי: תגיד, אתה השתגעת? בתור שר אתה לוקח כוח שיש לך ומעביר אותו לעיר? אני אמרתי: כן, בגלל שרב עיר הוא תפקיד כל כך חשוב, ורב עיר צריך להתאים לעיר שלו, הכוח צריך להיות אצל העיר

מתן כהנא:  יותר מזה, בשתי הערים שהצלחתי למנות בהן רב, הלכתי לראש העיר עוד לפני שידעתי בכלל מי המועמד של ראש העיר

מתן כהנא:  אמרתי לראש העיר: אדוני ראש העיר, גם את 25% מהנציגים שלי אתה בוחר

מתן כהנא:  כשאני הייתי שר, 100% הכוח בבחירת רבני ערים עבר לידי העיר

מתן כהנא:  כולם חשבו שהשתגעתי

מתן כהנא:  הרבנים שמונו הם רבנים מצוינים

מתן כהנא:  לא אני בחרתי אותם, לא הכרתי אותם לפני התהליך; זה מה שהעיר רצתה – זה מה שהיא קיבלה

מתן כהנא:      מה עושים עכשיו בש"ס? מורידים את הכוח של העיר לפחות מ-50%, ובחלק מהערים הכוח הוא 30%

מתן כהנא:  לעיר כמעט לא תהיה משמעות בבחירת הרב שלה, וכמו שאמר פה עודד פורר לפניי, ש"ס קיבלו שליטה מלאה בבחירת רבני הערים

מתן כהנא:  את ש"ס אני מבין, מבין היטב, אבל למה לעזאזל המפלגה המתקראת הציונות הדתית, שחטפה את המותג ציונות דתית – למה הם מצביעים בעד הדבר הזה? הם אומרים: אל תדאגו, אנחנו נמנה מלא רבני ערים

מתן כהנא:  לדוגמה, הינה, מונו רבנים בבית אל ובקריית ארבע

יוסף טייב: – – –     

מתן כהנא: אגב, גם פה – הרבנים חשובים, יקרים, גדולי תורה, אבל בבית אל וקריית ארבע זה כאילו מחר נבוא ויגידו: בבית כנסת היזדים מונה רב ספרדי

מתן כהנא:  ואו, איזה חידוש

מתן כהנא:  זה פשוט ביזיון

מתן כהנא:  כמו שאמר פה פורר, זה לתת לש"ס את השליטה הבלעדית במינוי של רבני ערים מעתה ועד שתבוא הממשלה שתשנה את החוקים האלה

מתן כהנא:  תודה

בנימין מינץ: חמור מאוד

בנימין מינץ:  דבריך לוקים בהיגיון

אוריאל בוסו: תודה רבה

אוריאל בוסו: [הצעת חוק פ/2317/25; נספחות

אוריאל בוסו: ] 

אוריאל בוסו: נעבור לסעיף הבא בסדר-היום – הצעת חוק הפרשנות (תיקון – הגדרת הפליה על רקע זהות מגדרית), התשפ"ג–2023, של חברת הכנסת אורנה ברביבאי וחבר הכנסת יאיר לפיד

אוריאל בוסו:  בבקשה

אוריאל בוסו:  אתם מחלקים את הזמן, או שרק את?     

אורנה ברביבאי: אני בהתחלה והוא אחרי תגובת השר, יש לו שלוש דקות

אורנה ברביבאי:  בסדר?     

אוריאל בוסו: אוקיי, אפשר גם את זה לחלק

אורנה ברביבאי: אם אני אסיים קודם, אפשר כבר עכשיו, אבל זה מה שעשינו, חלוקה מראש

אורנה ברביבאי:      כבוד היושב-ראש, חברי כנסת, נגיד שעכשיו היו עושים תחרות בין בתי מחוקקים בעולם, והיו שואלים אם יש סיכוי שבעוד בית מחוקקים בעולם הייתה עולה חברת כנסת – מצרך נדיר, חברת כנסת ולא חבר כנסת, בטח בכנסת הזאת – והייתה מעלה חוק שעוסק בנושא אי-אפליה על רקע מין, מגדר, זהות מגדרית

אורנה ברביבאי:  היו אומרים: תגידי, מה, את נורמלית? בזה עוסקים בכנסת ישראל? זה הרי מובן מאליו

אורנה ברביבאי:  לצערי, אני אומרת, זה ממש לא מובן מאליו

אורנה ברביבאי:       הבוקר ראש האופוזיציה כינס כנס חירום לגבי ההידרדרות של ישראל בנושא מקומן של נשים בחברה הישראלית, בוודאי במשרות בכירות, בהקשרים של תפקידים בכירים, ואנחנו מבינים שבכל מדד אנחנו בהתרסקות

אורנה ברביבאי:  נשים לא מגיעות אפילו לגרד את אחוז השוויון, כשאנחנו מדברים על 50%

אורנה ברביבאי:  היום אני מביאה הצעת חוק שמדברת על דבר מאוד פשוט, ואני רוצה להקריא את הטקסט של החוק כפי שהוא נכתב

אורנה ברביבאי:  ההצעה אומרת: מוצע כי בכל מקום בספר החוקים ובתקנות המינהל שבו יש התייחסות לאיסור אפליה, יתווסף דבר פשוט: איסור אפליה מנימוקים של נטייה מינית, זהות מגדרית או אמונה דתית

אורנה ברביבאי:       תאמרו: מה, יכול להיות שזה קורה? תכף אני אתן לכם כמה הוכחות שכן

אורנה ברביבאי:  לא רק את זה אני אומרת, אני אומרת שבהינתן שאנחנו עוסקים היום בהפיכה המשטרית ובפגיעה בבג"ץ ובסמכויות שלו, אני מבקשת שהחוק הזה גם יהיה כלי פרשני לבתי משפט בכל סוגיה הקשורה לאפליה, ואף הצהרה חינוכית, מוסרית, ערכית, בנוגע לשוויון זכויות בחברה הישראלית

אורנה ברביבאי:      אז אם הייתי רוצה להתייחס לאיך בדיוק נולד החוק, אני אומרת לכם את האמת: מחשש מאוד גדול מהממשלה הזאת, מהחברים בה

אורנה ברביבאי:  כשאני שומעת את מעוז אומר שהוא ילך ויבדוק ויפשפש בכל בית ספר כדי לעשות בקרה, לוודא שנושא הלהט"בים לא בא לידי ביטוי, או שהוא עומד כאן ואומר ליו"ר הכנסת – או כותב את זה איפשהו – שצר לו מאוד שיו"ר הכנסת היה צריך להביא את בן הזוג שלו והוא מזדעזע וחושב שהיה מוטב לו לא להיות בכנסת כשזה קרה, או כשהשרה סטרוק מדברת על זה שלא יינתן סיוע רפואי, טיפול רפואי, נגיד, על רקע דת או על רקע זהות, או כשחבר הכנסת רוטמן מציע שלהט"בים לא יוכלו להיכנס לבתי מלון אם מנהל בית המלון חשב שאין להם מקום שם – מפתיע שהחוק הזה מגיע לידי דיון?     אני חושבת שהמציאות שאנחנו נמצאים בה היא בלתי נסבלת

אורנה ברביבאי:  אני חושבת שבכל יום שעובר יותר ויותר זכויות אדם נפגעות

אורנה ברביבאי:  בחסות הממשלה יותר ויותר לגיטימיות ניתנת לפגוע בציבורים שלמים, בין שזה בנשים, בין שזה בלהט"בים ובין שזה בדתות אחרות, מוסלמים ודתות נוספות

אורנה ברביבאי:  כי מבחינת הממשלה הזאת מדינת ישראל היא מדינה יהודית, וכשאנחנו אומרים דמוקרטיה – ואנשים תוהים מה העניין הזה של דמוקרטיה כל כך מפריע לנו, אנחנו מדינה יהודית

אורנה ברביבאי:  אני אומרת: במדינה היהודית שלי היה מקום לכולם, כי יהדות בעיניי היא מדינה שמסתכלת על חביב אדם שנברא בצלם, וכל אדם באשר הוא אדם זכאי לשוויון זכויות מלא

אורנה ברביבאי:       אז איך יכול להיות שזכות בסיסית ביותר כמו שוויון הפכה להיות פריבילגיה של מטבע פוליטי? אם אני בימין – אני לא דבק בשוויון, בין שאני מאמין בזה ובין שזה איזה סידור פוליטי שבו אני לא יכול להגיד "שוויון", כי יש מפלגות אחרות שלא יסכימו שאני אהיה ליברלי ימני

אורנה ברביבאי:  אני מסתכלת על הליכוד – האם בגין או ז'בוטינסקי באמת חשבו ששוויון הוא מילה גסה? יש אין-סוף טקסטים שלהם שאומרים הפוך מזה

אורנה ברביבאי:       אז אני מסתכלת על הליכוד הליברלי, שמוכן להיכנע לתכתיבים קיצוניים של "רק יהודית ואך ורק יהודית", שמוכן בעניין הזה לקדם הפיכה משטרית כדי שהדין בישראל יהיה דין רבני ולא דין של בית משפט, של מדינה נאורה שמאמינה בערכים ליברליים לצד הערכים היהודיים שלה – ואל תעמידו במבחן אם את יותר ליברלית או יותר יהודית, כי אפשר גם וגם – עד כדי כך שהחוקים שלנו חסרים בהגדרה את השוויון כערך מאוד בסיסי בהבנה של כל אזרח את זכויות האדם שלו

אורנה ברביבאי:      בהיעדר חוקה הכול אפשרי

אורנה ברביבאי:  תקום ממשלה – – –     

טלי גוטליב: אבל מה שההצעה שלך אומרת כבר קבוע בחוק

אורנה ברביבאי: לא, לא על רקע – – –     

טלי גוטליב: כן, חוק שוויון הזדמנויות בעבודה מדבר על אפליה: לא יפלה מעסיק – – –     

אורנה ברביבאי: לא על רקע זהות מגדרית

אורנה ברביבאי:  לא, יקירה, לא על רקע זהות מגדרית ולא על רקע אמונה דתית

אורנה ברביבאי:  לא, עובדה – – –     

טלי גוטליב: כן – – –     

אורנה ברביבאי: את יודעת מה, גוטליב? בואי נעמיד אותך במבחן

אורנה ברביבאי:  אם זה קיים בחוק – תצביעי בעד החוק הזה

טלי גוטליב: אני לא אצביע – – –     

אורנה ברביבאי: בטח שלא

טלי גוטליב: את לא יכולה

טלי גוטליב:  את פשוט לא מבינה איך עושים את זה

אורנה ברביבאי: אני מבינה היטב

אורנה ברביבאי:  תאמיני לי שאני מבינה היטב

טלי גוטליב: את רוצה בחוק הפרשנות – – –      

אורנה ברביבאי: אני רוצה פרשנות בעקבות המציאות כאן, בבית הזה, בממשלה

אורנה ברביבאי:  העובדה היא שאין כאן נשים

אורנה ברביבאי:  אין כאן נשים – – –     

טלי גוטליב: זה קיים בחוק – – –     

אוריאל בוסו: תודה, תודה רבה

אורנה ברביבאי: עובדה היא שהחוקים והתקציבים בסדרי העדיפויות של מדינת ישראל – לרדוף אחרי להט"בים ולוודא שחלילה בבתי ספר ממלכתיים לא תהיה התייחסות לנושא הזה כדבר מאוד בסיסי, שאדם יכול לחיות את חייו כרצונו – בוודאי שאני רוצה לתת לזה פרשנות

טלי גוטליב: תמצאי חוק ספציפי – – –     

אורנה ברביבאי: אני דורשת פרשנות

אורנה ברביבאי:  אבל אתם כרגיל תצביעו נגד, כאילו לא יקרה שבצד הזה של המפה הפוליטית יהיה אולי ילד או ילדה שהזהות המינית שלהם היא אחרת, כאילו אצלכם אין מציאות של אפליה

אורנה ברביבאי:  יש אפליה, אתם ערים לאפליה ואתם מקבלים אותה, כי המציאות הפוליטית הפכה להיות בלתי נסבלת, מציאות שבה שוויון הפך להיות איזה נכס פוליטי במטבע עובר לסוחר: אם אתה נמצא במפלגה הנכונה, יגנו עליך, ואם לא – מיותר

אורנה ברביבאי:       אני חושבת שההליכה הזאת של המדינה לכיוונים האלה של אפליה, שגם מתאפשרת על רקע מין, על רקע מגדר, על רקע זהות מגדרית, על רקע היותנו, כל אחד מאיתנו, שווי זכויות, שהדבר הבסיסי הזה של שוויון זכויות הופך להיות כל כך לא טבעי, אלא הופך להיות תוצאה של כל מיני קונסטלציות פוליטיות – בעיניי זה מביך

אורנה ברביבאי:  אני חושבת שאם היה לכם טיפת כבוד עצמי, הייתם מצביעים בעד החוק הזה, משום שהוא חוק בסיסי

אורנה ברביבאי:  בעיניי שוויון הוא כמו לנשום, כמו לחיות – – –     

טלי גוטליב: – – –     

אוריאל בוסו: חברת הכנסת גוטליב

אורנה ברביבאי: שוויון הוא הדבר הכי בסיסי, ואם תצביעו נגד, זה יאמר בדיוק את הכותרת לממשלה הזאת: ממשלה מפלה, ממשלה שוביניסטית, ממשלה להט"בופובית, שלוקחת מציאות – – –     

טלי גוטליב: אבל אלה סיסמאות

טלי גוטליב:  החוק קבוע

אורנה ברביבאי: שום סיסמאות – מציאות הלכה למעשה, שבה אנחנו רואים לאן אתם הולכים

אורנה ברביבאי:  אתם גוררים אותנו בדירוג נוראי של מציאות של איפה נמצאות נשים בישראל 2023

אורנה ברביבאי:  צר לנו שכך יהיה, ואני קוראת לכם אולי בפעם האחרונה להתעשת ולהצביע בעד החוק הזה

אוריאל בוסו: תודה רבה לחברת הכנסת אורנה ברביבאי

אוריאל בוסו:  ישיב, בשם הממשלה, השר יעקב מרגי, שר הרווחה והביטחון החברתי

טלי גוטליב: איך משנים חוק בהעברת חוק הפרשנות? את זה אני עוד לא ראיתי

טלי גוטליב:  חוק שוויון הזדמנויות בעבודה, שם יש הגדרה לאפליה על רקע – – –     

יעקב מרגי: אדוני היושב-ראש – – –     

יוראי להב-הרצנו: לא זהות מגדרית, טלי

אוריאל בוסו: אני חושב שהמשפט שחברת הכנסת ביטון אמרה היום על נשים, שהן רחם להשכרה, הוא הרבה יותר גרוע

מיכל שיר סגמן: לא היא אמרה את זה, אבי מעוז אמר את זה

דבורה ביטון: – – –     

אורנה ברביבאי: ביטון האחרונה שתגיד את זה

אורנה ברביבאי:  האחרונה

גלעד קריב: לא היית – – –     

אוריאל בוסו: השר, כך נאמר

אוריאל בוסו:  היא לא אמרה? לא לקחתי, כך פורסם

אורנה ברביבאי: זה לחלוטין לא מה שהיא אמרה

אוריאל בוסו: אוקיי, אם לא אמרה – לא אמרה

אוריאל בוסו:  השר מרגי

יעקב מרגי: אדוני היושב-ראש, חבריי חברי הכנסת, אני מתכבד להשיב, למרות שזה לא תחום משרדי

יעקב מרגי:  נתבקשתי

יעקב מרגי:  תודה רבה על ההבנה, אבל אשיב דבר דבור על אופניו

יעקב מרגי:  הצעת חוק הפרשנות (תיקון –הגדרת הפליה על רקע זהות מגדרית, נטייה מינית או אמונה דתית), התשפ"ג–2023, של חברי הכנסת אורנה ברביבאי ויאיר לפיד, מבקשת לתקן את סעיף 3 לחוק הפרשנות, התשמ"א–1981, מה שנקרא להלן חוק הפרשנות, כך שתתווסף ההגדרה למונח הפליה: "לרבות הפליה על רקע נטייה מינית, זהות מגדרית או אמונה דתית, בשים לב למטרות החיקוק"

יעקב מרגי:  משמעות התיקון היא כי בכל מקום שבו מופיע בחיקוק חוק או תקנה או בהוראת מינהל הביטוי "הפליה", יש לקרוא את הטקסט: "הפליה, לרבות על רקע נטייה מינית, זהות מגדרית או אמונה דתית, בשים לב למטרות החיקוק"

יעקב מרגי:  ואולם, אם קריאה כאמור אינה עולה בקנה אחד עם מטרות החיקוק, יש לדבוק בלשון הקיימת ולא לקרוא לתוך החיקוק או הוראת המינהל איסור אפליה מחמת זהות מגדרית או נטייה מינית

יעקב מרגי:      הוראה זו תואמת את המסגרת הכללית שמתווה חוק הפרשנות, שלפיה החוק יחול גם לעניין חיקוק והוראות מינהל שניתנו לפני תחילתו, אם אין הוראת אחרת לעניין הנדון ואם אין בעניין הנדון או בהקשר דבר שאינו מתיישב עם חוק זה

יעקב מרגי:  איסור אפלייתו של אדם מחמת נטייתו המינית, זהותו המגדרית או אמונתו הדתית מבטא את התפיסה החוקתית המקובלת שלפיה אפלייתו של אדם בשל מאפיין טבוע בזהותו, כגון השתייכותו הלאומית, מוצאו, מינו, נטייתו המינית או זהותו המגדרית, פוגעת פגיעה חמורה בכבודו ועלולה לבזותו ולהשפילו

יעקב מרגי:  הדין הישראלי מכיר ביחס שונה שניתן לאנשים לפי מאפיינים אלה כיחס על בסיס עילה חשודה – מכירים את המושג המשפטי "עילה חשודה" – שבדרך כלל עולה כדי אפליה אסורה

יעקב מרגי:  לפיכך אני סבור כי העיקרון שמבקשת הצעת החוק לקדם ראוי לתמיכה

יעקב מרגי:       עם זאת, אני סבור כי חוק הפרשנות איננו אכסניה מתאימה לתיקון מעין זה, ועל כן יש להתנגד להצעה כפי שהיא

יעקב מרגי:  חוק הפרשנות הרי עוסק בהגדרה פשוטה וברורה של מושגים רווחים בחקיקה

יעקב מרגי:  תכליתו הרגילה אינה לקבוע נורמות מהותיות בעלות אופי חוקתי, מה גם שהמושג "אפליה" עשוי לכלול שלל רכיבים, ואין היגיון לציין רק אחדים מהם בחוק הפרשנות הכללי

יעקב מרגי:  לעמדתי – עמדתו של שר המשפטים – נכון שאיסור אפליה מחמת העילות הנזכרות ייקבע בחוקים הרלוונטיים בהתאם למשמעות המדויקת בכל הקשר – כך בכלל וכך בפרט כשהמונח הוא רכיב בעבירה פלילית

יעקב מרגי:  על כן הממשלה מתנגדת להצעת החוק בנוסחה זה

יעקב מרגי:       עד כאן לגופה של הצעת החוק

יעקב מרגי:  אני רוצה לנצל את ההזדמנות – מה השאלה? חברת הכנסת קארין אלהרר, השרה לשעבר, רצית לשאול משהו?      

קארין אלהרר: – – – באיזו אכסניה?     

יעקב מרגי: אני יודע לומר לך שזו לא האכסניה, ואני חושב שהנימוקים – –     

קארין אלהרר: אז מה כן?     

יעקב מרגי: – – שהנימוקים לצמצם בחוק הפרשנות לכמה דוגמאות – אני חושב שזה עושה עוול לחוק ויכול לגרום לנזקים אחרים

יעקב מרגי:  אני חושב שכדאי להתייחס – – –      

קריאה:   – – –     

יעקב מרגי: החוק מצמצם; בחקיקה אתה מצמצם

יעקב מרגי:  ברגע שאתה מגדיר – – –     

גלעד קריב: – – –     

יעקב מרגי: תן קרדיט לוותק הפרלמנטרי שלי

גלעד קריב: – – – חרדי, זה לא מצמצם

יוראי להב-הרצנו: אתה מרחיב את התחום

יעקב מרגי: כשאתה מדייק בחקיקה – א', ב', ג' – צמצמת, הכנסת למסגרת

גלעד קריב: השמאל תמך בהצעה – – – זה לא מצמצם?     

יוראי להב-הרצנו: – – – היא לא קבועה בחוק – – – שתי עילות

יוראי להב-הרצנו:  נוסף לעילות הקבועות בחוק יש עוד שתי עילות

יעקב מרגי: אומרים לך גורמים במשרד המשפטים שזו לא האכסניה ויש מענה

יוראי להב-הרצנו: אני לא מסכים עם הגישה הזו

יעקב מרגי: מותר לך, מותר לכך

יוראי להב-הרצנו: זה לא מצמצם, זה מרחיב

יעקב מרגי: אבל אני לא רוצה להתפלפל איתך משפטית

יעקב מרגי:  אני גם לא הבר-סמכא הכי גדול, ואני גם אומר לך את זה ביושר

יעקב מרגי:       עכשיו אני רוצה לנצל את הבמה, חבריי חברי הכנסת

יעקב מרגי:  יש ויכוח ציבורי, וזה גם הגיע לכנסת, לאחת מהוועדות כאן

יעקב מרגי:  משרד הרווחה פרסם מכרז על המעונות הממשלתיים בחוק חסות הנוער

יעקב מרגי:  המעונות האלה קולטים נערים על פי צו שופט במצבי סיכון מגוונים ולא פשוטים

יעקב מרגי:  שנים אנחנו סובלים מרשימות המתנה

יעקב מרגי:  קרוב ל-100 נערים ברשימות המתנה היו בחוק חסות הנוער במעונות הממשלתיים

יעקב מרגי:  הגורמים המקצועיים זיהו כשל במכרז הקודם

יעקב מרגי:  הרי אתם יודעים שהמדינה הפריטה כמעט את כל שירותי הרווחה

יעקב מרגי:  הם מופרטים

יעקב מרגי:  זיהו כמה כשלים

יעקב מרגי:  יצא מכרז חדש

יעקב מרגי:  גם ככה מדינת ישראל נמצאת במשבר תעסוקתי במקצועות הרווחה

יעקב מרגי:  הוותק הממוצע של מדריך במעונות הממשלתיים לחוק חסות הנוער הוא 11 חודשים; לא שורדים

יעקב מרגי:  עבודה מאתגרת

יעקב מרגי:  אתה יודע, במדינת ישראל, כשאומרים "עושים עבודת קודש", מה ההגדרה? עבודה קשה ששכרה נמוך

יעקב מרגי:  כשאומרים לך: שמע, אתה עושה עבודת קודש, תדע לך, זו עבודה מאתגרת, קשה והשכר – סליחה על הביטוי הלא-פרלמנטרי – על הפנים

יעקב מרגי:       כשיש כשל, מה אתה עושה? בודק, מזהה מה הבעיות ומנסה לשפר

יעקב מרגי:  גורמי המקצוע במשרד זיהו כמה כשלים

יעקב מרגי:  אחד מהם: למה יש רשימות המתנה

יעקב מרגי:  המכרז הקודם התייחס לפי קבוצה

יעקב מרגי:  מעון יכול להכיל 12 נערים

יעקב מרגי:  כשאתה מדבר על פי קבוצה, אתה יכול גם לקיים קבוצה של שישה, של שמונה – יצרת אינסנטיב לזכיינים לא לפתוח ולא לקלוט, בזמן שיש לך מעונות שבמקום שיקלטו 12 נערים, הם קולטים שישה, שבעה, שמונה

יעקב מרגי:  המכרז שונה ללפי ראש – זה אומר שאתה מכאיב למישהו, נכון? אם שינית לפי ראש – כדי שכל קבוצה תכיל 12 נערים ולא יהיו רשימות המתנה

יעקב מרגי:       רשימות המתנה לנופש – אנחנו יכולים לחיות עם זה

יעקב מרגי:  רשימות המתנה, לצערי הרב, בתחומי בריאות שונים – מנת חלקנו

יעקב מרגי:  נער בסיכון ברשימת המתנה – זאת אומרת שכל דקה ודקה הוא בסיכון גבוה

יעקב מרגי:  עכשיו, כדי לפתור את סוגיית ותק המדריכים, שמנו מענק ההתמדה לשלוש שנים, לא עשר שנים

יעקב מרגי:  אם מדריך ישרוד ויתמיד שלוש שנים, מענק ההתמדה שהוא יקבל לאחר 32 חודשים – 32,000 שקלים – –       

אורנה ברביבאי: תקצר לשנתיים; שלוש זה הרבה

יעקב מרגי: אפשר להתווכח על שנתיים

יעקב מרגי:  – – ועוד 12,000 שקלים מענק נוסף

יעקב מרגי:       רבותיי, מה לעשות, כפי שאמרתי בהצעת חוק הקודמת כשדיברתי, טובת הילד לנגד עינינו, טובת הנער לנגד עינינו, ואני מסרב להתרגש

יעקב מרגי:  ביקשתי מכל חברי הכנסת: מי שחושב שיש כשל במכרז, שיכתוב לי, פנייה כתובה

יעקב מרגי:  כתובה

יעקב מרגי:  אם לא יקבל ממני תשובה, אני מוכן לעצור את המכרז

יעקב מרגי:  יש עלינו לחצים לעצור

יעקב מרגי:  אני לא עוצר את המכרז כל עוד חלק מחברי הכנסת, ברוב יושרם, שאלו שאלות וקיבלו תשובות, השתכנעו, קיבלו תשובות וזזו הצידה

יעקב מרגי:  יש כאלה שכנראה יושבים עליהם ארגונים בעלי עוצמה, יושבים ארגונים עם עוצמה כלכלית, עם עוצמה ציבורית, והאמת לא מעניינת אותם

יעקב מרגי:  הינה, אני עדיין אומר לחברי הכנסת, אני עדיין אומר לחברי הכנסת: אם יש שאלות והם חושבים שאין מענה מקצועי לנקודות מסוימות במכרז, אני מזמין אותם עד היום

יעקב מרגי:  אם לא יהיו לי תשובות מקצועיות, אני אעצור את המכרז

יעקב מרגי:  כל עוד יש לי תשובות מקצועיות משכנעות, אני לא אעצור את המכרז, ואנחנו נביא בשורה לנערים האלה

יעקב מרגי:       אופיר כץ, יו"ר הקואליציה, יו"ר הקואליציה

אוריאל בוסו: בכל מקרה אתה צריך לרדת

יעקב מרגי: תודה רבה, חברי הכנסת

יעקב מרגי:  אני מודה ליושב-ראש ולחברי הכנסת

אוריאל בוסו: חבר הכנסת יאיר לפיד ביקש – חברת הכנסת אורנה ברביבאי, חבר הכנסת יאיר לפיד, שמעתם את תשובת השר, כנראה שהיא לא מקובלת עליכם, וביקשתם להגיב

אוריאל בוסו:  שלוש דקות

יאיר לפיד: אדוני היושב-ראש, כנסת נכבדה, ב-1986 – אדוני היושב-ראש, מה אתה אומר?      

אוריאל בוסו: חברי הכנסת, ששש

אוריאל בוסו:  חברי הכנסת, אפשר קצת להוריד דציבלים? חברת הכנסת לימור, חברת הכנסת הר מלך

יאיר לפיד: תודה רבה

יאיר לפיד:  אדוני היושב-ראש, ב-1986 נסעתי עם אבא שלי להונגריה

יאיר לפיד:  עוד היה קומוניזם

יאיר לפיד:  זו הייתה הפעם הראשונה שהוא חזר להונגריה מאז גטו בודפשט, והוא היה מרותק

יאיר לפיד:  ביום הראשון של הנסיעה שנינו הרגשנו שאנשים סביבו מתנהגים מוזר, ולקח לנו יממה להבין מה קרה

יאיר לפיד:  מה שקרה זה שההונגרים ראו שהולך איש שמן שנראה סמכותי, לבוש בגדים מערביים יקרים, אבל מדבר הונגרית כמו כל ההונגרים, בלי מבטא זר

יאיר לפיד:  מאחוריו הולך איש צעיר וחסון שלא מדבר מילה

יאיר לפיד:  זה הייתי אני; עוד היה לי שיער שחור ועוד הייתי איש צעיר וחסון

יאיר לפיד:  אז כל ההונגרים הגיעו לאותה מסקנה שגויה שהוא כנראה פקיד קומוניסטי בכיר

יאיר לפיד:  היות שזאת הייתה מדינה לא דמוקרטית, אז כולם מאוד נבהלו בכל פעם שהוא התחיל לדבר

יאיר לפיד:  כשהוא קלט את זה, היות שהוא לא אהב אותם, היה לו איתם חשבון היסטורי, זה שעשע אותו מאוד מאוד להתחיל לחלק הוראות לכל מיני אנשים

אוריאל בוסו: מאוד מפריע הדיבורים כאן

אוריאל בוסו:  חברי הכנסת, חברת הכנסת הר מלך, חברת הכנסת לימור סון הר מלך, אפשר לשבת? הדיבורים מפריעים, תכבדו את האדם שעומד ומדבר

יאיר לפיד: תודה רבה, היושב-ראש

יאיר לפיד:  אז הוא התחיל לחלק הוראות לכל מי שהוא ראה

יאיר לפיד:  נכנסנו למסעדה מפורסמת, "מטיה שפינצה", אמרו לנו: אין שולחן פנוי

יאיר לפיד:  הוא אמר: אז תוציאו מישהו, והם הוציאו מישהו, וישבנו ואכלנו

יאיר לפיד:  ואז הלכנו לבית ילדותו, לבית של סבא וסבתא שלו, ברחוב גזה 5

יאיר לפיד:  עלינו לדירה והוא דפק בדלת, ופתח איש צעיר את הדלת, ואבא אמר לו: צאו החוצה, בבקשה, והם יצאו

יאיר לפיד:  הם לא שאלו למה אדם זר דופק להם בדלת ואומר להם לצאת, והם יצאו, איש ואישה ושני ילדים, ואנחנו נכנסנו לתוך הדירה, והוא הראה לי את הדירה

יאיר לפיד:  הוא אמר: זה חדר הילדים, והוא אמר: זה נראה שונה אבל זה כבר לא שונה; זה נראה אותו דבר; אוי, את הכתם הזה אני עשיתי

יאיר לפיד:  היינו שם עשר דקות, ואחרי עשר דקות יצאנו והם חזרו פנימה וסגרו את הדלת

יאיר לפיד:  ואז הוא הסתובב אלי ואמר לי: אתה רואה? ככה נראים חיים במדינה לא דמוקרטית

יאיר לפיד:  הם אפילו לא שאלו אותי למה אני מוציא אותם מהבית שלהם, כי נראיתי להם איש בכיר במדינה לא דמוקרטית

יאיר לפיד:  הוא אמר: אתה יודע, בכל הדירה הזאת כבר לא זיהיתי את רוב הדברים

יאיר לפיד:  יש דבר אחד שזיהיתי – את הריח, הריח של הפחד

יאיר לפיד:       וזה מה שכולנו נריח אם הממשלה תמשיך עם המהפכה המשפטית שלה

יאיר לפיד:  תודה רבה

אוריאל בוסו: תודה רבה לחבר הכנסת יאיר לפיד, ראש האופוזיציה

אוריאל בוסו:       חברי הכנסת, אנחנו נעבור להצבעה

אוריאל בוסו:  כמובן, ההצבעה תהיה אלקטרונית

אוריאל בוסו:  הצעת חוק הפרשנות (תיקון – הגדת הפליה על רקע זהות מגדרית, נטייה מינית או אמונה דתית, התשפ"ג–2023, של חברי הכנסת אורנה ברביבאי ויאיר לפיד – הצבעה

אוריאל בוסו: בעד ההצעה להעביר את הצעת החוק לוועדה – 28 

אוריאל בוסו: נמנעים – אין 

אוריאל בוסו: אם כן, חברי הכנסת, להלן תוצאות ההצבעה: 28 בעד, 43 מתנגדים

אוריאל בוסו:  אני קובע שהצעת חוק הפרשנות נדחתה

אוריאל בוסו: [הצעת חוק פ/2671/25; נספחות

אוריאל בוסו: ] 

אוריאל בוסו: נעבור לסעיף הבא בסדר-היום – הצעת חוק הרשויות המקומיות (מימון בחירות) (תיקון – איסור קבלת תרומות מיישוב שיתופי), של חבר הכנסת ניסים ואטורי

אוריאל בוסו:  בבקשה, אדוני

אוריאל בוסו:       אופיר, תגיד לכל החברים, אם הם יהיו במקום ולא תרדפו אחריהם, הכול יכול להיגמר יותר מהר

אוריאל בוסו:  בכל הצבעה צריך לרדוף אחרי כולם

אופיר כץ: אתה חושב שזה יעזור?     

אוריאל בוסו: יום רביעי מוקדש לחקיקה

אוריאל בוסו:  בבקשה, אדוני

ניסים ואטורי: אופיר, אני אעשה את זה קצר

ניסים ואטורי:  שתהיו מוכנים – הצבעות וכאלה

ניסים ואטורי:       אדוני היושב-ראש, כנסת נכבדה – –       

אוריאל בוסו: תמשוך את העשר דקות

ניסים ואטורי: – – הצעת החוק שלי מדברת על אפליה בבחירות למועצות אזוריות

ניסים ואטורי:  מה שקורה, שהיום החוק מתיר תרומות של עד 5,000 שקלים למועמד, ובאגודות שיתופיות, האגודה עצמה יכולה לתרום עד 50,000 שקלים

ניסים ואטורי:  מה שקורה שבימים אלה, כשכבר אין הרבה אגודות שיתופיות, הרבה הופרטו, נוצר יתרון שאינו פייר למועמדים ששייכים לאגודות שיתופיות – זה יכול להיות קיבוצים; גם מושבים שיתופיים יש מעט

ניסים ואטורי:  לכן הצעת החוק אומרת: תרומות עד 5,000 שקלים לכולם

ניסים ואטורי:  ככה ניצור שוויון בבחירות למועצות, לא תהיה אפליה בין מועמד למועמד או יתרון מסוים שאינו כשר למועמד כזה או אחר

ניסים ואטורי:  לכן אני חושב שראוי לתת את האפשרות לתורם יחיד לתרום עד 5,000 שקלים

מטי צרפתי הרכבי: כמה השתמשו – – –      

ניסים ואטורי: בסעיף הזה?     

מטי צרפתי הרכבי: כן, כמה פעמים – – –      

ניסים ואטורי: היו כמה פעמים שהשתמשו בזה

ניסים ואטורי:  אין לי מושג

מטי צרפתי הרכבי: – – – זה בטל בשישים

ניסים ואטורי: בטל בשישים זה עדיין – תראי, כמה פעמים – – –      

מטי צרפתי הרכבי: – – –      

ניסים ואטורי: רגע, שנייה

ניסים ואטורי:  כמה פעמים גנבו איזה סוג מוצר מסוים? גם אם זה מעט – – –      

מטי צרפתי הרכבי: – – –      

ניסים ואטורי: אז למה זה מפריע לך? בואי נגיד שאין, אז למה זה מפריע?     

מטי צרפתי הרכבי: לא מפריע

ניסים ואטורי: לא מפריע? אז בסדר, תתמכי בחוק, אני אשמח

ניסים ואטורי:       קודם כול, אני רואה פה חיילים מחיל האוויר

ניסים ואטורי:  ברוכים הבאים

ניסים ואטורי:  אני שירתי בחצרים

ניסים ואטורי:  אוהב אתכם

ניסים ואטורי:       תודה רבה

ניסים ואטורי:  תתמכו בחוק

אוריאל בוסו: תודה רבה לחבר הכנסת ניסים ואטורי

אוריאל בוסו:  מי משיב, השר לוין? בשם שר הפנים

קריאה:   אפשר להתנגד?     

אוריאל בוסו: כבר הגישו בקשה להתנגד

אוריאל בוסו:  מי משיב בשם שר הפנים? מי משיב בשם שר הפנים? השר לוין – תביאו את התשובה לשר לוין והוא ישיב

אוריאל בוסו:       חברי הכנסת, מנהלות סיעות ויושב-ראש הקואליציה, תתחילו להתארגן אם אתם רוצים שהעניינים יתקדמו וגם יהיו מסודרים

אוריאל בוסו:  שרים שצריכים להשיב, חברי כנסת שקמים והולכים – ואז אנחנו – – –      

המשפטים יריב לוין: תודה רבה, אדוני היושב-ראש

המשפטים יריב לוין:  השר – – –      

אופיר כץ: בוסו, מה שאמרת לי – אצלכם שר שהיה צריך לבוא ולסכם לא מגיע וגם לא מביא מחליף

אופיר כץ:  בגלל זה אין שר מסכם, לא בגלל – – –      

אוריאל בוסו: כן, אנחנו יודעים שהוא לא פה, אז בכל החוקים נסתכן

אופיר כץ: הוא צריך לדאוג למחליף

אוריאל בוסו: אבל יש תשובות – לדאוג שהשר – – –      

אופיר כץ: לא, יש שר תורן

אופיר כץ:  אתה לא מגיע, תעדכן

אוריאל בוסו: גם נכון

אוריאל בוסו:  גם נכון

אופיר כץ: זה לא המקום

אופיר כץ:  נדבר על זה

אוריאל בוסו: תודה

המשפטים יריב לוין: אדוני היושב-ראש, כבוד השר, חברות וחברי הכנסת, קודם כול, אני צריך לומר שמאחר שאני משמש כיו"ר ועדת שרים לענייני חקיקה, אז מטבע הדברים אני מכיר ברמה כזאת או אחרת את החוקים שמגיעים ומובאים לכאן למליאה

המשפטים יריב לוין:  לכן, למרות שהחוק הזה לא נמצא בתחומי הסמכויות של משרדי, כמובן, אני בהחלט יכול לומר לחברי חבר הכנסת ואטורי, לומר לך ולברך אותך על הצעת חוק חשובה, צודקת מאוד, שתעשה סדר בדבר שהוא בעיניי נקודה מהותית ובסיסית בהליכי בחירות

המשפטים יריב לוין:  בהליכי בחירות הדבר החשוב ביותר, כדי שהן תהיינה בחירות דמוקרטיות אמיתיות, הוא שהבחירות תתנהלנה בתנאים של שוויון

המשפטים יריב לוין:  מציאות שבה יש חוסר שוויון בנקודת הפתיחה בין המועמדים השונים היא מצב שאי-אפשר לקבל אותו וצריך לתקן אותו

המשפטים יריב לוין:       בא חבר הכנסת ואטורי ובצדק רב, לטעמי, מצביע על בעיה אמיתית, שאומרת שבבחירות שמתקיימות – הדבר הזה כמובן רלוונטי במועצות אזוריות

המשפטים יריב לוין:  כאשר מתקיימות בחירות ובהן התרומות הניתנות למתמודדים מוגבלות לסכום כסף מסוים – ומה שבעיקר חשוב: מאנשים פרטיים בלבד, הרי אסור לקבל תרומות מתאגידים, ובצדק אסור

המשפטים יריב לוין:  יש מציאות שבה נעשתה החרגה שנועדה לתת בעצם יתרון מובנה למי שגר ביישוב שהוא יישוב בעל אופי שיתופי, או במילים פחות משפטיות ויותר עממיות, לקיבוצים, שהם מאוגדים במסגרת הזאת

המשפטים יריב לוין:       ואני אומר בצורה הכי ברורה: התנועה הקיבוצית היא תנועה מפוארת ואנשיה ברוכים

המשפטים יריב לוין:  העשייה שלהם היא דבר שאני מוקיר ומעריך

המשפטים יריב לוין:  אבל כשמגיעים לבחירות, קולו של חבר קיבוץ צריך להיות שווה לקול של חבר מושב או של כל אחד אחר, והיכולת הפיננסית של חבר קיבוץ לתת תרומה למועמד צריכה להיות שווה בדיוק ליכולת של חבר מושב או של כל אדם וכל אזרח אחר

המשפטים יריב לוין:  המציאות שבה אומרים: אנחנו נכיר באפשרות של מי שנמצא ביישוב שיתופי לקבץ ולהביא מטעם היישוב באופן מרוכז סכום כסף גדול לטובת מועמד מסוים, ואז הליכי גיוס הכספים שלו הם קלים יותר מאשר של מועמד אחר, ונעשים בתנאים אחרים – אני חושב שהדבר הזה לא נכון, הוא לא צודק, הוא לא הגיוני

המשפטים יריב לוין:  לכן, בצדק רב מבקש חבר הכנסת ואטורי, ביוזמה החשובה הזו, לתקן את הנושא הזה

המשפטים יריב לוין:       אני מברך אותך, כמובן, ואני מבקש מהכנסת לתמוך בהצעת החוק הזו, בהתאם לעמדה שקבעה ועדת השרים לחקיקה

המשפטים יריב לוין:  תודה רבה

אוריאל בוסו: תודה רבה

אוריאל בוסו:  ביקשה להתנגד להצעת החוק חברת הכנסת מרב מיכאלי

אוריאל בוסו:  בבקשה

מרב מיכאלי: אדוני היושב-ראש, חבריי וחברותיי חברות הכנסת, הצביעות, הו, הצביעות, קווים לדמותה של הצביעות והשחיתות והטינופת

מרב מיכאלי:  איזה יופי, איזה יופי של דבר

קריאות: – – –     

מרב מיכאלי: הדבר המרכזי בבחירות, אומר שר המשפטים יריב לוין, הוא שוויון בפני החוק, ולכן הקואליציה שלכם מעבירה עכשיו חוק שנותן יתרון לא הוגן למי שמונה על ידי שר הפנים כוועדה קרואה שהוא יוכל לרוץ ולא יצטרך צינון

מרב מיכאלי:  זה כבר שוויון בפני החוק

קריאות: – – –     

מרב מיכאלי: בגלל זה הקואליציה שלכם מקדמת את ביטול עילת הסבירות, ככה שרק פוליטיקאים, שרים, ראש ממשלה וממשלה ייהנו מחסינות מביקורת שיפוטית

מרב מיכאלי:  כל העובדים המקצועיים, כל האזרחיות והאזרחים, יהיו כפופים – –     

אוריאל בוסו: חבר הכנסת, אני לא צריך עזרה

מרב מיכאלי:  – – לביקורת שיפוטית, גם בענייני בחירות

אוריאל בוסו: ביקשת להתייחס להצעת החוק

מרב מיכאלי: אבל אתם מקדמים חסינות לזה

מרב מיכאלי:  שוויון בפני החוק, ממש אבירי השוויון

מרב מיכאלי:  האנשים שהצביעו הרגע נגד חוק שמקדם שוויון על בסיס זהות מגדרית, זהות מינית ומגדרית – –     

אוריאל בוסו: ביקשת להתייחס להצעת החוק

מרב מיכאלי: – – הם אבירי השוויון בפני החוק

מרב מיכאלי:       עכשיו, קודם כול, זה שקר – אתם לא מקדמים שוויון בבחירות, אתם מקדמים אי-שוויון בבחירות

מרב מיכאלי:  גם החוק הזה בא למנוע שוויון בבחירות

מרב מיכאלי:  למה? כי יישובים שיתופיים דינם לא כדין תאגיד, בכל הכבוד

מרב מיכאלי:  יישובים שיתופיים זה קהילה; יישובים שיתופיים זה קואופרטיב, זאת שותפות אמיתית

מרב מיכאלי:  זה לא תאגיד שהוא למטרות רווח, ויש לו בכלל רציונלים אחרים שהוא פועל מטעמם

מרב מיכאלי:      הדבר המדהים הוא שאתם גם עושים זה תוך כדי תנועה, בתוך קמפיין הבחירות – גם את חוק טבריה, גם את החוק הזה, אתם משנים כשהבחירות כבר בפנים, כבר קורות

מרב מיכאלי:  זה הדבר מס' אחת שלא עושים בבחירות – לא משנים את הכללים תוך כדי

מרב מיכאלי:  אבל אתם הרי משנים את הכללים לטובתכם כל הזמן

מרב מיכאלי:  הרי במי זה בא לפגוע? זה בא לפגוע בקהלים של המרחב הכפרי, שהם באופן מסורתי שייכים לצד הפוליטי לא שלכם

מרב מיכאלי:  בהם אתם באים לפגוע בכוונה תחילה, להחליש את כוחם בשביל לשלוט, כי מה שווה יישוב שיתופי אם אנחנו לא שולטים בו? מה שווה מועצה אזורית אם אנחנו לא שולטים בה? המועצות האזוריות, שהן אלה ששומרות במדינת ישראל על השטחים הפתוחים שלנו, הן אלה ששומרות על החקלאות – שני דברים שאתם הורסים ומחרבים

מרב מיכאלי:       אתם, הקואליציה, שרוממות ארץ ישראל בגרונכם – כל היום ארץ ישראל וארץ ישראל – מחרבים כל חלקה טובה של ארץ ישראל, לא משאירים מקום נקי, לא מזוהם, מקום שאפשר לגדל בו את הביטחון התזונתי של מדינת ישראל

מרב מיכאלי:  והצעת החוק הזאת באה לפגוע עוד פגיעה אנושה במועצות האזוריות ובמרחב הכפרי, והיא עוד הצעה מושחתת מבית הגידול המטונף של הקואליציה הזאת

מרב מיכאלי:       אני קוראת לחבריי וחברותיי להצביע נגד

מרב מיכאלי:  זה היה מספיק נגד החוק הזה, אדוני היושב-ראש?     

אוריאל בוסו: התייחסת לחוק

מרב מיכאלי: אני מאוד מקווה שהנחתי את דעתך

אוריאל בוסו: תודה רבה לחברת הכנסת מרב מיכאלי

אוריאל בוסו:  האם אתה רוצה להשיב או לעבור להצבעה?      

קריאה:   נעבור להצבעה

אוריאל בוסו: אם כן, רבותיי חברי הכנסת, נעבור להצבעה

אוריאל בוסו:       אתה רוצה להשיב?      

ניסים ואטורי: אדוני היושב-ראש, כנסת נכבדה, אני רוצה להשיב בדבר אחד: הכול הבל הבלים, הכול כדי להקניט את הממשלה הזאת, את הקואליציה, והכול שטויות

ניסים ואטורי:  אנחנו רוצים שיהיה שוויון

ניסים ואטורי:  נקודה

ניסים ואטורי:  דמוקרטיה

ניסים ואטורי:  ד-מו-קרט-יה

ניסים ואטורי:  תודה

אוריאל בוסו: חברי הכנסת, נעבור להצבעה

אוריאל בוסו:  הצעת חוק הרשויות המקומיות (מימון בחירות) (תיקון – איסור קבלת תרומות מיישוב שיתופי), התשפ"ג–2023, של חבר הכנסת ואטורי – הצבעה

אוריאל בוסו:       בינתיים, לפני התוצאות

אוריאל בוסו:  ביציע יש קצינים וחיילים מצטיינים מבסיס כנף 4 של חיל האוויר

אוריאל בוסו:  ברוכים הבאים

אוריאל בוסו:  תודה לכם על המסירות שלכם למען עם ישראל ומדינת ישראל

אוריאל בוסו:  בהצלחה

אוריאל בוסו:  ברוכים הבאים

אוריאל בוסו: בעד ההצעה להעביר את הצעת החוק לוועדה – 22 

אוריאל בוסו: נמנעים – אין  

אוריאל בוסו: להלן תוצאות ההצבעה: 22 בעד, עשרה מתנגדים

אוריאל בוסו:  אני קובע שהצעת חוק הרשויות המקומיות (מימון בחירות) (תיקון – איסור קבלת תרומות מיישוב שיתופי), התשפ"ג–2023, של חבר הכנסת ואטורי, התקבלה בקריאה טרומית, ותעבור לוועדת הפנים והגנת הסביבה לשם הכנתה לקריאה הראשונה

אוריאל בוסו: [הצעת חוק פ/2312/25; נספחות

אוריאל בוסו: ] 

אוריאל בוסו: נעבור לסעיף הבא בסדר-היום – הצעת חוק איסור הלבנת הון (תיקון – מתן סמכות פיקוח לרשות לאיסור הלבנת הון ומימון טרור על נותני שירותים פיננסיים), התשפ"ג–2023, של חבר הכנסת יואב סגלוביץ'

אוריאל בוסו:  בבקשה

אוריאל בוסו:      חברי סיעות, אני שוב אומר, אני לא אאפשר לאחר ךהצעות חוק

אוריאל בוסו:  תדאגו שמציעי החוקים יהיו כאן אחד אחרי השני

אוריאל בוסו:       בבקשה, עשר דקות לרשותך

יואב סגלוביץ': אדוני היושב בראש, חבריי חברי הכנסת, בטרם אני אפרט את הצעת החוק שנמצאת כאן לפניכם, אני רוצה להגיד כמה מילים לגבי מה שקורה בפשיעה בחברה הערבית, דבר שאני מעלה אותו כבר חצי שנה ברצף

יואב סגלוביץ':       היום אנחנו ב-108 נרצחים בחברה הערבית

יואב סגלוביץ':  יש עלייה כוללת בכל הפשיעה, גם בחברה היהודית

יואב סגלוביץ':  בחברה הערבית – 108 נרצחים; ארבעה רק ב-24 השעות האחרונות

יואב סגלוביץ':  אני מדבר על זה בכל הזדמנות כאן במליאה, ואני פונה לממשלה יותר מפעם אחת, או בכל פעם, ואני גם מנצל את ההזדמנות הזאת שבאמת גם השר ישראל כץ נמצא וגם השר לוין נמצא וגם יואב קיש נמצא להגיד כמה דברים בזווית לגמרי מקצועית, מה נכון לעשות

יואב סגלוביץ':       108 נרצחים עד היום זה יותר ממה שהיה בכל שנת 2022, ואנחנו עדיין לא בסיומה של החצי שנה

יואב סגלוביץ':  לטפל בצורה עמוקה, מסודרת, עניינית, בפשיעה זה לא ביום אחד ולא ביומיים

יואב סגלוביץ':  בממשלה הקודמת אני קיבלתי את המנדט מהממשלה לטפל בראייה הכוללת, בטיפול הכוללני של כלל משרדי הממשלה

יואב סגלוביץ':  כל משרדי הממשלה היו שותפים

יואב סגלוביץ':  המשרד לביטחון לאומי, שהיום מופקד בידיו של האדם הכי פחות מתאים, כושל פעם אחרי פעם

יואב סגלוביץ':  הוא לא בתקשורת עם החברה הערבית

יואב סגלוביץ':  הוא לא מיישם אף אחת מהתוכניות

יואב סגלוביץ':  הוא מדבר

יואב סגלוביץ':  הוא מלהג

יואב סגלוביץ':  אבל אני לא רוצה לדבר היום על השר איתמר בן גביר, אני רוצה לדבר על הממשלה כולה

יואב סגלוביץ':  אני רוצה לדבר גם אל השר שלמה קרעי, שנמצא פה, הוא חבר בממשלה, וכמובן, אל שרים שנמצאים

התקשורת שלמה קרעי: – – –     

יואב סגלוביץ': לא לא, אני מדבר אליך

יואב סגלוביץ':  אני חושב שכדאי שתקשיב, השר קרעי, כי אני לא מדבר כרגע דיבורים פוליטיים, אני מדבר על האחריות שלך, שאתה לא לוקח אותה, כמו הרבה דברים אחרים, על מה שקורה פה במדינה

יואב סגלוביץ':      ההצעה הזאת היא חלק ממכלול שלם

יואב סגלוביץ':  הטיפול בפשיעה שמדובר עליו באופן כללי, דורש טיפול בכמה רבדים

יואב סגלוביץ':  הרובד הראשון זה מול אנשים, מול עבריינים, מול ארגוני פשיעה

יואב סגלוביץ':  זה תפקידה של המשטרה

יואב סגלוביץ':  הרובד השני הוא רובד של תהליכים, תהליכים מונעי פשיעה, שפה זה שותפות של כלל משרדי הממשלה

יואב סגלוביץ':  שני צוותי עבודה מונו בזמנו על ידי, אבל מטעם הממשלה, אחד בראשות מנכ"ל משרד האוצר והשני בראשות מנכ"ל משרד הפנים, ויצרו תהליכי עומק שימנעו פשיעה ויפגעו במנועים הכלכליים של הפשיעה

יואב סגלוביץ':      אני פה פונה, אדוני השר לוין, אדוני השר לוין, אני פשוט פונה אליך כי אתה כאן ואני מנסה להגיד כמה דברים שלא הספקנו להגיד קודם, ואני אומר מראש: אנחנו דוחים את ההצבעה למועד אחר, ואני רוצה לנסות ולשכנע – – –     

המשפטים יריב לוין: להחזיר את זה לוועדת – – –     

יואב סגלוביץ': לא, לא

יואב סגלוביץ':  אני רוצה לשכנע

יואב סגלוביץ':  הנושא הזה של החוק שנמצא פה הוא חלק מחבילה כוללת שאמורה לפגוע במנועים הכלכליים של הפשיעה

יואב סגלוביץ':  אני אגיד בדגש על שלושה דברים: האחד זה צ'יינג'ים, נותני שירותים פיננסיים; הסיפור של הנושא של חשבוניות פיקטיביות; הדבר השלישי זה המזומן

יואב סגלוביץ':  אלה שלושת הראשים המרכזיים שאם יינתן להם טיפול כוללני, ייפגע המנוע הכלכלי והצינור הכלכלי של הפשיעה

יואב סגלוביץ':  פשיעה באשר היא חייבת מנוע כלכלי – צריכים לשלם לאנשים, צריך להחזיק עבריינים, צריך לעשות את כל הדברים האלה

יואב סגלוביץ':  חלק מהעניין זה זה

יואב סגלוביץ':  תמונת המצב שהייתה, אדוני השר לוין, היא שכשאני נכנסתי לסוגיה הזאת של הטיפול בפשיעה, זיהיתי אחד – מה זה זיהיתי? אלה דברים שכתבו גם בצוות מנכ"לים שהיה עוד בתקופת הממשלה הקודמת-קודמת בראשות בנימין נתניהו, שסימנו מהם הנושאים המרכזיים, רק לא פרטו את זה למה שצריך לעשות

יואב סגלוביץ':  לקחתי את כל התוכניות כולן ואמרתי: אוקיי, הנושא הכלכלי – מנכ"ל האוצר טיפל: זה מזומן, חשבוניות פיקטיביות וצ'יינג'ים

יואב סגלוביץ':  ואז למדתי מה שלא ידעתי קודם – כי אני השתחררתי ממשטרת ישראל שנים רבות קודם לכן – שלמעשה כבר כמה שנים אין שום פיקוח אמיתי על מה שקורה בצ'יינג'ים במדינת ישראל

יואב סגלוביץ':      עכשיו, עוד פעם, צ'יינג'ים זה לא מילה רעה

יואב סגלוביץ':  צ'יינג'ים, או נותני שירותים פיננסיים, זה חליף לבנקים, זה מייצר תחרות עם הבנקים

יואב סגלוביץ':  זה לא דבר רע, רק צריך לטפל בו

יואב סגלוביץ':  אבל כשאתה נותן רק רישוי ולא עוסק בשום אופן בפיקוח – לתוך המקום הזה נכנסו הרבה מאוד עניינים

יואב סגלוביץ':  ואז, דבר נוסף שראיתי, שבשל ריב סמכויות, שלפעמים גם זה קורה, הרשות לאיסור הלבנת הון רצתה להיכנס – תכף אני אגיד כמה מילים על העניין הזה – רשות שוק ההון לא רצתה שהם ייכנסו לשם, ובתווך אף אחד לא התעסק בפועל ברמת הפיקוח

יואב סגלוביץ':  ואני אומר מילה טובה: רשות שוק ההון עשתה עבודה מאוד מאוד טובה בכל התהליך של הרישוי, אין שאלה, רק שכשאתה נותן רישוי ולא עושה שום פיקוח, או אתה עושה אותו – הרי רשות שוק ההון עושה פיקוח רק על אותם מקומות שביקשו את הרישוי

יואב סגלוביץ':  הבעיה שלנו היא לא רק עם אלה שעושים רישוי ועושים עבירות, אלא עם הרבה מאוד תופעות של צ'יינג'ים לא רשמיים

יואב סגלוביץ':      אל מול הדבר הזה לקחתי בזמנו לראות את כל התמונה כולה

יואב סגלוביץ':  ואני מזמין גם, אדוני השר, באותו דיון שתעשו אצלכם – דוח מבקר המדינה – אני אקריא כמה דברים מהדוח עצמו

יואב סגלוביץ':  נעשה במקרה דוח מבקר המדינה – לא במקרה, נעשה דוח מבקר המדינה שהעלה את העניינים האלה

יואב סגלוביץ':  דוח מבקר המדינה היה גם במאי 2022, כלומר, הייתה פה סמיכות זמנים

יואב סגלוביץ':  היה דוח מבקר המדינה, היו פה הבעיות שראיתי מול העיניים, כי כולם אומרים שזאת בעיה, גם הממשלה אומרת שזאת בעיה, גם השטח אומר: בעיה

יואב סגלוביץ':  אין ראש רשות שאתה לא שואל אותו והוא אומר לך: חשבוניות פיקטיביות, מזומן וצ'יינג'ים

יואב סגלוביץ':      דוח מבקר המדינה – אני בתמצית אגיד כמה מילים

יואב סגלוביץ':  בדוח מבקר המדינה, הפיקוח על נש"פים והיקף פעילותם הכלכלית של נש"פים – פה אני מקריא: נכון לשנת 2015 נאמד ב-150 מיליארד שקל

יואב סגלוביץ':  בשנה שהייתה – מעל 10% מהפעילות הפיננסית של כלל הבנקים בישראל

יואב סגלוביץ':  לשנת 2021 היקף פעילותם של הנש"פים נאמד ב-230 מיליארד שקל

יואב סגלוביץ':  לפי ממצאי סקר סיכונים לאומי, שעוד פעם, פורסם ב-2021 – אני מדבר על חומרים ממשלתיים – מדובר בסקטור פגיע במיוחד לפעילות עבריינית, להלבנת הון, ופעילות הקשורה במתן שירותים פיננסיים מעוררת מספר רב של פרשיות שיש להן גם היבטים פליליים וכו' וכו' וכו'

יואב סגלוביץ':      כלומר, תמונת המצב היא שכולם יודעים ששם הבעיה, רואים אותה מול העיניים, אבל אף גורם לא לוקח ואומר: בוא נעשה עם זה מעשה, מאלף ואחת סיבות, אני לא נכנס כרגע לשיקולים

יואב סגלוביץ':  בתקופה שאני הייתי בתפקיד כאחראי לחיבור הכולל – בלית ברירה, מאחר שאלה לא עשו ולאלה לא הייתה סמכות, אני אומר ביושר – פניתי לרשות המיסים, שמהידע המקצועי שלי יש להם סוג של סמכויות; לא כולן, יש להם יכולת

יואב סגלוביץ':  מי שטיפלו בכל התקופה הזאת שאני הייתי בתפקיד היה ערן יעקב ואנשיו, שעשו עבודה נהדרת עם המשטרה

יואב סגלוביץ':  במקביל, הייתה הצעה שנתקעה כבר זמן רב, מאפריל 2022, שישבה כתזכיר חוק ממשלתי

יואב סגלוביץ':  ואני אומר לך, אדוני השר, אני משוכנע במאה אחוז שאם אני הייתי בתפקיד הפרויקטור הממשלתי, זה היה עובר כבר מזמן, ואני אומר את זה בזהירות, כי אני מכבד את כולם

יואב סגלוביץ':  אני חושב שהשיקולים שבאים ואומרים: אנחנו עושים יותר ממה שעשינו – לא מספיקים, כי מה שעושה הרשות לאיסור הלבנת הון הוא שונה

יואב סגלוביץ':  יש פה פריצת דרך בתפעול הרשות אל מול העניין

יואב סגלוביץ':  כלומר, הרשות לאיסור הלבנת הון היא גוף מודיעיני בהגדרה במדינת ישראל, בתחום הספציפי הזה

יואב סגלוביץ':  אמרו: יקימו – וזה גם כתוב בסעיפים בחוק – ותהיה חומה, זה לא שאלה שיודעים הם אלה שבודקים

יואב סגלוביץ':  תהיה חומה – זה דורש התארגנות, זה לא יקרה מחר בבוקר

יואב סגלוביץ':      אבל להגיד שאנחנו היום עושים כי התחלפו האנשים – אני מכיר גם את מי שהתחלפו

יואב סגלוביץ':  אני נפגשתי עם האנשים הטובים שהחליפו את אלה שהיו טובים גם אז

יואב סגלוביץ':  אוקיי, כולם טובים, רק בזה לא התעסקו

יואב סגלוביץ':      אני שוב בא ופונה, מעבר להצעת החוק – הבקשה שלי: תשקלו שנית

יואב סגלוביץ':  אני אומר לך, אדוני השר, זה מקצועי לחלוטין, זה יעשה שינוי דרמטי בכל הדבר

יואב סגלוביץ':  ברור לי שאף אחד לא מרגיש נוח כשמזיזים את העניין, אבל מה שאני הזזתי בעניין הזה זה מתוך כוונה אמיתית לעשות פה שינוי דרמטי בדרך שבה אנחנו פוגעים או יכולים לפגוע במנועים הכלכליים של הפשיעה

יואב סגלוביץ':  ואני שב ואומר שזו הצעת חוק מעולה

יואב סגלוביץ':  היא לא פשוטה לדרג המקצועי, זה ידרוש מהם לעשות דברים בצורה שונה

יואב סגלוביץ':  אבל אני אומר ביושר: לא אני כתבתי אותה, הדרג המקצועי כתב אותה

יואב סגלוביץ':  ואני אומר לך, אדוני השר, התקופה הזאת של פשיעה גבוהה וגואה – ואני קורא לך באותה הזדמנות, בקצת הזמן שנשאר, גם לבדוק שנית את מה שמשרד האוצר אמר שהוא לא מקבל, את ההצעה שלי על חשבוניות פיקטיביות

יואב סגלוביץ':  גם היא כתובה בפנים והזיזו אותה הצידה, גם את נושא המזומן שיצא מחוק ההסדרים

יואב סגלוביץ':      להגיד משפט סיום – אני אומר מה שאמרתי גם לראש הממשלה כשהיה פה בדיון 40 חתימות, ואמרתי את זה לא כחבר אופוזיציה, ואני אומר את זה גם פה לשרי הממשלה: תמנו פרויקטור שיסתכל בראייה כוללת של כלל משרדי הממשלה

יואב סגלוביץ':  אני מבין את האילוצים הפוליטיים, לא נכנס אליהם עכשיו

יואב סגלוביץ':  התפקיד שלי היה לעשות את הארגון הכולל של משרדי מול הפשיעה, לא להיכנס לנחלתו של אף אחד, לא לקחת מאף אחד שום דבר, אלא לעשות מעבר למה שממשלה יכולה לעשות

יואב סגלוביץ':  הממשלה חייבת לעשות, ראש הממשלה חייב לעשות, כל הממשלה חייבת לעשות

יואב סגלוביץ':  אני גם יודע שאפשר, רק צריך לקבל את ההחלטה שעושים את זה

יואב סגלוביץ':      אני אומר את זה בפעם אני לא יודע כמה, אבל באמת בצורה שהכי רוצה לרתום לעניין

יואב סגלוביץ':  אני אומר עוד פעם, בכל מה שאני אוכל לעזור ולסייע למי שתחליטו, אני נכון לעזור בכל דקה, בכל זמן

יואב סגלוביץ':  תודה רבה

אוריאל בוסו: תודה רבה לחבר הכנסת סגלוביץ'

אוריאל בוסו:  הבנתי שבכל זאת תהיה תשובה של שר התקשורת, השר שלמה קרעי, אולי בשם שר המשפטים

התקשורת שלמה קרעי: אדוני היושב-ראש, מכובדי השר, כנסת נכבדה, בנוגע להצעת החוק, הבנתי משר המשפטים שיש סיכום שההצעה תחזור לוועדת שרים לחקיקה ביום ראשון ושם נדון בה מחדש

התקשורת שלמה קרעי:  אבל יש לי שאלה אליך, חבר הכנסת סגלוביץ'

התקשורת שלמה קרעי:  אנחנו שומעים את ההתבטאויות של אלשיך היום בעצם, מהבוקר, ואתה, כאחד שהמלצת בזמנו להגיש כתב אישום על שוחד לחבר הכנסת ליברמן, אולי תגלה לנו פעם מה קורה שם בתוך התהליכים

התקשורת שלמה קרעי:  מה הריקבון? תגלה לנו חלק קטן מהריקבון הזה שפושה בתוך המערכת כשההמלצה שלך להגיש שוחד כנגד ליברמן נקברה עמוק באדמה, ומצד שני אלשיך מגלה לנו שכל כתבי האישום הוגשו מתוך הנחה שלא תצטרכו לבסס את כתב האישום בבית המשפט בכלל, כי אולי, כנראה, נתניהו יתפטר, כי הוא יפחד מכם

התקשורת שלמה קרעי:  אז נתניהו לא פחדן, הוא לא מפחד מכם

התקשורת שלמה קרעי:  הוא נאבק על חפותו בבית המשפט, ואתם, כדאי שפעם תעלו ותגלו לנו את הריקבון הזה שפשה שם במערכת הזו

יואב סגלוביץ': אתה לא מחכה לתשובה

התקשורת שלמה קרעי: אדוני היושב-ראש, אני רוצה – לא, יש דברים שהם רטוריים, חבר הכנסת סגלוביץ'

יואב סגלוביץ': התכוונתי כבר לחכות – – –     

התקשורת שלמה קרעי: אדוני היושב-ראש, יש גם נושא שלפני שבועיים, אחרי הבחירות לוועדה לבחירת שופטים, עליתי כאן והזכרתי את זה כבדרך אגב, את המשל על האריה והשועל

התקשורת שלמה קרעי:  יש כמה משלים על האריה והשועל, אבל דיברתי על המשל של האריה והשועל, הארנב והכובע, וקיבלתי תגובות מהציבור: לא מכירים את המשל הזה

התקשורת שלמה קרעי:  אז אני רוצה, ברשותכם, לספר את המשל ולהסביר למה התכוונתי

התקשורת שלמה קרעי:  אז ככה: ישבו האריה והשועל ביער משועממים

התקשורת שלמה קרעי:  מה נעשה, שאל האריה? בוא נקרא לארנב, השיב השועל, ונסתלבט עליו: אם יבוא – –     

רם בן ברק: – – – מעשה בחמישה בלונים – – –     

התקשורת שלמה קרעי:  – – עם כובע, נגיד לו: איך אתה מעז להתייצב בפני מלך החיות בלי להסיר את הכובע? ונכסח אותו

התקשורת שלמה קרעי:  ואם יבוא בלי כובע, נגיד לו: איך אתה מעז להופיע בגילוי ראש לפני מלך החיות? וגם נחטיף לו

התקשורת שלמה קרעי:  נשמע טוב, אמר האריה

התקשורת שלמה קרעי:  קראו לארנב

התקשורת שלמה קרעי:  בא הארנב עם כובע, התנפלו עליו האריה והשועל: למה אתה עם כובע? וחטף

התקשורת שלמה קרעי:  כעבור זמן מה שוב ישבו האריה והשועל משועממים: בוא נסתלבט על הארנב, אמר השועל: זה היה נחמד בפעם הקודמת

התקשורת שלמה קרעי:  ומה נעשה הפעם? שאל האריה

התקשורת שלמה קרעי:  נבקש ממנו סיגריה, אמר השועל, אם ייתן לנו סיגריה עם פילטר, נגיד לו: איך אתה מעז לתת לנו סיגריה כזאת עלובה? ונכסח אותו

התקשורת שלמה קרעי:  ואם ייתן לנו סיגריה בלי פילטר, נגיד לו: איך אתה מעז לתת לנו סיגריה שתפגע בבריאות של מלך החיות? ונכניס לו גם כן

התקשורת שלמה קרעי:  נשמע טוב, אמר האריה

התקשורת שלמה קרעי:  קראו לארנב, והפעם בא בלי כובע

התקשורת שלמה קרעי:  תביא סיגריה, ארנב, אמר לו השועל

התקשורת שלמה קרעי:  הוציא השפן שתי חפיסות סיגריות ושאל: מה אתם מעדיפים, נכבדיי, עם פילטר או בלי פילטר? למה אתה בלי כובע? אמרו לו האריה והשועל וכיסחו אותו

התקשורת שלמה קרעי:  עד כאן המשל

התקשורת שלמה קרעי:       את הנמשל הבין הציבור כולו לפני שבועיים ובמהלך השבועיים האחרונים

התקשורת שלמה קרעי:  ישבו גנץ ולפיד, משועממים, בלי אאודי ושיירה ובלי קומבינות, ג'ובים ופנסיות תקציביות לחברים, והחליטו להציק לראש הממשלה ולציבור כולו

התקשורת שלמה קרעי:  בהתחלה התווכחו על עילת הסבירות; ראו שבעצם אין מחלוקת על זה

התקשורת שלמה קרעי:  עברו לחוק היועמ"שים; גילו שגם כאן בעצם יש הסכמות

התקשורת שלמה קרעי:  עברו להתווכח על הוועדה לבחירת שופטים, קשקשו וקשקשו ומרחו זמן ואז אמרו: בואו נציב אולטימטום לנציג אופוזיציה בוועדה כתנאי להידברות

התקשורת שלמה קרעי:  חצופים, כן, אבל מילא

התקשורת שלמה קרעי:  קיבלו נציג אופוזיציה עם פילטר, כזאת שתדע לסנן כל שופט שהוא לא שיבוט בדמותה, כצלמה של הקליקה השלטת

התקשורת שלמה קרעי:  וגם בלי פילטר, כזאת שמעיזה לחתור תחת יסודות הדמוקרטיה, להסית ולפלג ולאיים בהבערת הרחובות

התקשורת שלמה קרעי:  קיבלו כל מה שרצו, אבל אז נזכרו בכובע – למה אין לכם נציג קואליציה?      אתם חבורה מופקרת, חסרת אחריות

התקשורת שלמה קרעי:  התקשורת אולי הופכת אתכם לאריות גדולים, אבל הציבור כבר מבין היטב מי אתם

התקשורת שלמה קרעי:  שועלים קטנים, מחבלים כרמים

סימון דוידסון: תגיד, לא השתנית מאז שאתה שר?     

התקשורת שלמה קרעי: כי אתם לא השתניתם

סימון דוידסון:  אתה שר במדינת ישראל

סימון דוידסון:  אתה לא משתנה?      

התקשורת שלמה קרעי: למרות כל רעשי הרקע שלכם, דוידסון – – –      

אוריאל בוסו: חבר הכנסת סימון

התקשורת שלמה קרעי: תגיד, שמעת הבוקר את אלשיך אומר שהכול היה תפור?      

סימון דוידסון: ישבנו בשקט ואתה מתריס – – –       

אוריאל בוסו: אבל תן דברים נחמדים

סימון דוידסון: ישבנו בשקט, הוא מדליק אותנו סתם

סימון דוידסון:  לא הוצאתי מילה מהפה

התקשורת שלמה קרעי: שמעת את אלשיך: הכול היה תפור

התקשורת שלמה קרעי:  אתם לא קצת חוזרים בתשובה? תעמוד, דוידסון, תגיד: חטאנו, עווינו, פשענו, יצאנו כנגד המנהיג של המחנה הלאומי

התקשורת שלמה קרעי:  תחזרו בתשובה קצת

סימון דוידסון: אתה לא הרב שלי ולא קרוב אליו

סימון דוידסון:  כשהרב שלי יגיד לי לעשות את זה – – –      

התקשורת שלמה קרעי: אבל זה לא מזיז לכם

התקשורת שלמה קרעי:  אתם בלון נפוח, כמו שראש הממשלה הציג שלשום

אוריאל בוסו: השר קרעי, סגר את העסקים שלו בשבת, חזר בתשובה

התקשורת שלמה קרעי: חזר בתשובה לגבי זה

התקשורת שלמה קרעי:  יש לו עוד הרבה מה לחזור בתשובה

סימון דוידסון: עסקים של אשתי, גילוי נאות

אוריאל בוסו: וגם את זה שיושב לידך, תחזיר גם אותו

נאור שירי: אל תדבר אליי

נאור שירי:  תודה

התקשורת שלמה קרעי: למרות כל רעשי הרקע שלכם, חברות בין-לאומיות מגדילות את ההשקעות בישראל, דירוג האשראי יציב, הממשלה חזקה מאי פעם – –      

נאור שירי: תגיד, אתה נוסע עם ראש הממשלה לסין?      

התקשורת שלמה קרעי: 777

התקשורת שלמה קרעי:  – – וראש הממשלה הוא בנימין נתניהו, על אפכם ועל חמתכם

נאור שירי: תהיתי אם אתה סגרת את העסקה

התקשורת שלמה קרעי: אתם לא מספיקים למצמץ והוא כבר במיזם הבא

התקשורת שלמה קרעי:  עוד לא הבנתם מה זה הסכמי אברהם, והוא כבר הופך את ישראל למרכז תקשורת עולמי שיחבר בין אסיה ומדינות ערב לאירופה והעולם כולו

התקשורת שלמה קרעי:  "חזית איש מהיר במלאכתו לפני מלכים יתיַצָב"

התקשורת שלמה קרעי:  שבו קצת בשקט, תלמדו איך מנהלים מדינה, תעשו חשבון נפש על המרורים שהאכלתם את אזרחי ישראל שנה וחצי, ואחר כך נדבר

סימון דוידסון: אתה תגיד לנו איך מנהלים מדינה?      

התקשורת שלמה קרעי: בינתיים אנחנו נמשיך להוביל את ישראל במדיניות החוץ, במאבק הבלתי-מתפשר בגרעין האיראני – לא כמו היושב-ראש שלכם – בביטחון האישי, בכלכלה, בזהות היהודית, וכן, גם נחזק את הדמוקרטיה

סימון דוידסון: אתה בודק את הנתונים באיזה מצב המדינה נמצאת? על מה אתה מדבר?      

התקשורת שלמה קרעי: יש לנו שר משפטים מצוין שיודע לעשות את העבודה

התקשורת שלמה קרעי:  נממש יחד איתו ועם ראש הממשלה את המנדט שקיבלנו מהציבור, בשׂום שכל אבל בנחישות

התקשורת שלמה קרעי:  תודה רבה

נאור שירי: שׁום שכל

אוריאל בוסו: תודה רבה לשר שלמה קרעי

אוריאל בוסו:  הבנתי שאין הצבעה

התקשורת שלמה קרעי: בשׂום שכל

התקשורת שלמה קרעי:  בשׂום שכל

התקשורת שלמה קרעי:  אני יודע שאתם ביש עתיד קצת חסרי השכלה, אבל זה שום שכל

נאור שירי: שׁום שכל, חסר כל בינה

אוריאל בוסו: תודה רבה לשר

אוריאל בוסו: [הצעת חוק פ/3246/25; נספחות

אוריאל בוסו: ] 

אוריאל בוסו: אנחנו עוברים להצעת חוק הגנה על עיתונאים (תיקוני חקיקה), התשפ"ג–2023, הצעה מס' פ/3246/25, של חבר הכנסת עידן רול

אוריאל בוסו:  בבקשה

אוריאל בוסו:  להצעת החוק הזאת הוצמדה הצעה נוספת, של חברת הכנסת מרב מיכאלי וקבוצת חברי הכנסת

אוריאל בוסו:  הבנתי שתנמק את זה חברת הכנסת אפרת רייטן מרום, ככל שתהיה פה

אוריאל בוסו:  בבקשה, עשר דקות לרשותך

עידן רול: תודה רבה, אדוני היושב בראש

עידן רול:  כנסת נכבדה, אדוני השר, הצעת החוק שלי נועדה לחזק את ההגנה על העיתונאים והתקשורת, הצעת חוק שלתפיסתי צריכה להיות הצעת חוק שאין עליה מחלוקת

עידן רול:  הרי כמו שאמר פה ממש לפני שנייה שר התקשורת קרעי שהוא וממשלתו מכוונים לחזק את הדמוקרטיה – אנחנו כנראה לא נסכים על זה, אבל מי שמכוון לחזק את הדמוקרטיה, חזקה עליו שהוא צריך גם להגן על תקשורת חופשית, עצמאית ומבוססת

עידן רול:       לא סתם אומרים שהתקשורת היא כלב השמירה של הדמוקרטיה

עידן רול:  התקשורת נועדה לחשוף שחיתויות, התקשורת נועדה להאיר את עיני הציבור לגבי כל ניסיון לערער את הדמוקרטיה, והתקשורת שלנו נמצאת תחת מתקפה

עידן רול:  מתחילת השנה אירעו 34 תקיפות של עיתונאים ואנשי תקשורת

עידן רול:  34

עידן רול:  לצורך השוואה, ב-2021 היו בכל השנה 48

עידן רול:  אנחנו רק במחצית, ואני מקווה שהמספר לא יעלה – 34 תקיפות שמצטרפות לאקלים רעיל ומקוטב

עידן רול:  המהפכה המשטרית, יחד עם יוזמות כמו של השר קרעי, שהדבר הראשון שהוא אמר עם כניסתו לתפקיד היה: אני הולך לסגור את התאגיד – הן מייצרות אווירה רעילה עבור התקשורת

עידן רול:  עכשיו, התקשורת חוטפת מכל כיוון

עידן רול:  למעשה, אם מסתכלים על רשתות התקשורת הגדולות, אז תקיפה אחת הייתה של צוות "כאן", שלוש תקיפות של ערוץ 12, שמונה תקיפות של ערוץ 13 וארבע תקיפות של ערוץ 14

עידן רול:  יש חובה של הבית הזה על כלל סיעותיו להשמיע את קולה של התקשורת ולחזק אותה ולייצר כלי הרתעתי, בגלל שתקשורת לא חייבת יוזמות בזויות כמו של השר קרעי, כמו סגירת התאגיד

עידן רול:  והרי כולם יודעים מה הקשר בין שידור ציבורי חזק לבין דמוקרטיה

עידן רול:  אבל לא צריך יוזמות כאלה בשביל להחליש ולהרתיע את התקשורת

עידן רול:       אתם יודעים, בפברואר האחרון יזמתי בוועדת הכלכלה דיון בנושא הזה בדיוק, דיון בנושא העלייה באלימות כלפי אנשי תקשורת

עידן רול:  שמעתי שם ממפיקים, מרכזי מערכת, אמירות שאותי מאוד העציבו

עידן רול:  ישבו שם אנשים שכבר שנים עוסקים בחדשות כאן בארץ, ואמרו: לאור האקלים הנוכחי, לאור החשש לחייהם, לבריאותם, לאור ההסתה הגוברת ברשתות ובשטח, צוותי צילום ואנשי חדשות לא פעם מהססים ומסרבים לצאת לשטח ולסקר

עידן רול:  זה מביא אותנו לאותה תוצאה שאנחנו כולנו כחברה וכמדינה דמוקרטית צריכים לחשוש מפניה ולעשות כל שביכולתנו כדי להימנע ממנה – אירוע פוליטי, אירוע חדשותי שלא מסוקר, זה אירוע שלא מסופר

עידן רול:  לא ייתכן מצב שבו איש חדשות, כתבת, צוות שנלווה אליהם, מפחד לצאת לשטח בגלל שהוא יודע שיפגעו בו

עידן רול:  הקיטוב הפוליטי והחברתי, שהוא מנת חלקנו כרגע במדינה, בטח כאן בפוליטיקה, הפך להיות משהו שלא פוסח גם על אנשי התקשורת

עידן רול:  אנשי תקשורת מספרים שהם מוצאים את עצמם בשיאה של מחלוקת, כל אחד נצבע בצד הזה או בצד השני – אם מתבטאים ברגע אחד אז הוא ביביסט, ואם לא, אז הוא מתנגד לממשלה

עידן רול:  אי-אפשר כבר להביע דעה, וזה גולש לרשתות וזה גולש גם לאיומים והטרדות לבני המשפחות של העיתונאים

עידן רול:       צר לי שוועדת השרים דחתה את ההצעה הזאת

עידן רול:  אני חושב שהיא דורשת תיקונים, אני חושב שאפשר היה לעשות פה דברים משמעותיים ושינויים מרחיקי לכת בהצעה בהליך החקיקה, אבל זאת הצעה שצריכה לעבור

עידן רול:  כולנו צריכים לדאוג שעיתונאים ירגישו בטוחים לעשות את עבודתם

עידן רול:  קרו פה בחצי שנה האחרונה דברים איומים

עידן רול:  יש לנו מקרה של העיתונאי יוסי אלי ושל אבי קשמן; הם חטפו מכות במקלות, מכות אלימות, עד כדי שבירת צלע – פציעות קשות, אמיתיות

עידן רול:  יש לנו כתבים שמקבלים איומים אמיתיים, ממשיים, לרצח

עידן רול:  יש לנו את ספי עובדיה ואת ליאור קינן, שקיבלו איומים שעדיף לא לחזור עליהם מעל הפודיום הזה

עידן רול:  ומה ההצעה הזו בסך הכול אומרת? הרי היא לא צובעת אף גוף תקשורת, אלא היא אומרת: בואו נספק להם את ההגנה כדי שהם ימשיכו לעשות את התפקיד שלהם

עידן רול:      ראוי לציין שני גורמים בממשלה הזאת שלהם האחריות ושלהם אוזלת היד למה המצב הזה מתקיים, למה אין הבדל, למה אין שום שינוי, למה ההרתעה הולכת וגדלה, אבל לא הרתעה כלפי הפוגעים אלא ההרתעה כלפי עיתונאים

עידן רול:  רק כדי לסבר את האוזן, מתוך אותן 34 תקיפות, 12 תקיפות שתועדו על ידי מועצת העיתונות, בוצעו על ידי משטרת ישראל

עידן רול:  לכן גם היה הדיון שיזמתי אז בוועדה, וניסינו לגבש בין מועצת העיתונות למשטרה נוהל אבטחה מתוגבר וברור לעיתונאים שיוצאים לשטח

אוריאל בוסו: ומי ישלם על האבטחה הזאת כשהעיתונאי יוצא לשטח?     

עידן רול: אפשר לדבר

עידן רול:  היום המשטרה מאבטחת

עידן רול:  לפעמים זה באירוע שגם ככה יש שם אבטחה

אוריאל בוסו: אבל לא מאבטחת עיתונאי

אוריאל בוסו:  משטרה מאבטחת אירוע, ואתה רוצה שמשטרה תאבטח עיתונאים כסדר

עידן רול: נכון

עידן רול:  זה היה חלק מזה וזה חלק ממה שהם היו צריכים לפתור ביניהם, זאת אומרת, גם באיזה מקרים תתקבל אבטחה של כוח משטרתי ובאיזה מקרים יהיה צריך להביא אבטחה

עידן רול:  יצוין, אדוני היושב-ראש, שיש הרבה פעמים שצוותי תקשורת יוצאים עם אבטחה לשטח, שגופי התקשורת מממנים מאבטח

עידן רול:  יש גם כאלה שאומרים: בלי אבטחה אני לא יוצא

עידן רול:  זו בעיה וזה מצער וזה משהו שלא נתקלנו בו בסדרי הגודל האלה בעבר

עידן רול:      יש פה שר לביטחון לאומי שידוע באובססיה שלו למיקרופונים ומצלמות

עידן רול:  אם איתמר בן גביר היה מקדיש חצי מהזמן שהוא מבלה בראיונות לתקשורת עבור הגנה על אותם עיתונאים, היינו עכשיו במצב אחר לגמרי

עידן רול:  ואם שר התקשורת היה משתמש במשרד הזה כמשהו שהוא מאמין בו, דוגל בו, בתקשורת חופשית; אם שר התקשורת היה בוחר לחזק את התקשורת, להגן על העיתונאים ולא להיות האחרון שמגנה כל תקיפה – באמת, אחרי שכבר סיימו לנקות פה בבניין, סגרו את המליאה, תמיד שר התקשורת נזכר: כן כן כן, זה באמת לא יפה לתקוף עיתונאים

עידן רול:  איפה הוא נמצא כשהוא צריך לבוא ולעמוד לצידם של אותם עיתונאים? אני אגיד לכם איפה הוא נמצא: הוא עסוק בלהיאבק בהם ובלזמום כל מיני מזימות לסגירת התאגיד

עידן רול:       אני מכיר פה הרבה אנשים שיושבים במליאה, משני צידי הבית, ואני יודע מה דעתם של רבים על הצורך בתקשורת עצמאית

עידן רול:  חלקם משויכים לערוץ כזה או אחר, חלקם לא, אבל כולנו צריכים לתת לזה צ'אנס

עידן רול:  ולכן אני מקווה שהיום האנשים כאן במליאה יבינו שזו החובה שלהם, החובה של כולנו לדאוג לתקשורת חופשית, עצמאית, בטוחה ומוגנת, לטובת כולם ולטובת הדמוקרטיה הישראלית

עידן רול:  תודה רבה

אוריאל בוסו: תודה רבה לחבר הכנסת עידן רול

אוריאל בוסו: [הצעת חוק פ/2072/25; נספחות

אוריאל בוסו: ] 

אוריאל בוסו: להצעת החוק הזאת הוצמדה הצעת חוק הגנה על עיתונאים של חברת הכנסת מרב מיכאלי וקבוצת חברי הכנסת

אוריאל בוסו:  תנמק חברת הכנסת אפרת רייטן מרום, בבקשה

אוריאל בוסו:  לאחר מכן ישיב במשולב שר המשפטים וסגן ראש הממשלה חבר הכנסת יריב לוין

אוריאל בוסו:  שלוש דקות

אפרת רייטן: תודה רבה

אפרת רייטן:  תודה רבה, אדוני היושב-ראש

אפרת רייטן:  כנסת נכבדה, שר המשפטים, אני אתחיל דווקא מעמדתו של השר לביטחון לאומי ואולי נתייחס לזה, כי יש לזה התייחסות ואולי חשיבות גדולה

אפרת רייטן:  באמת, אין הרבה התייחסויות של השר לביטחון לאומי לתקיפה כלפי עיתונאים, אבל הייתה לו התייחסות אחת במרץ, והוא אמר: הם – זה אנחנו, כמובן, אנחנו המחנה הנאור, הליברלי – תומכים בדמוקרטיה רק כשהם – אנחנו – מנצחים; תומכים בחופש הביטוי רק כשמביעים את העמדות שלהם ותומכים בחופש העיתונות רק שאלה העיתונאים הנכונים

אפרת רייטן:  זה המחנה הליברלי והנאור

אפרת רייטן:       אז הינה, אני אומרת לשר בן גביר, שלא נמצא כאן, בתור נציגתו של המחנה הליברלי והנאור, שהמחנה, אכפת לו מכל העיתונאים, כי אכפת לו מחופש הביטוי ואכפת לו מתקשורת חופשית

אפרת רייטן:  היום אנחנו מציעים כאן הצעה שמגינה על כל העיתונאים, גם מימין, גם משמאל, יהודים, ערבים

אפרת רייטן:  לשר פשוט היה נשאר רק להצביע, אבל אני לא חושבת שהוא הגיע לכאן

אפרת רייטן:  ויותר מזה שהוא לא הגיע לכאן, כמו שאמרת קודם חברי עידן רול, לפני כמה חודשים אנחנו יזמנו דיון בנושא הזה וקיימנו אותו אצל יושב-ראש ועדת הכלכלה חבר הכנסת ביטן, מהקואליציה

אפרת רייטן:  בסוף הדיון, חבר הכנסת או יו"ר הוועדה, אחרי שהוא שמע את כל הצדדים והגורמים המקצועיים, הוא הנחה, הוציא החלטה שהוא מבקש מהמפכ"ל לגבש נוהל משטרתי להגן על עיתונאים

אפרת רייטן:  אז הנוסח הזה, ההחלטה, הגיע גם למטה השר

אפרת רייטן:  השר לא הגיב לחבר הכנסת וליו"ר הוועדה

אפרת רייטן:  גם מזכירות הכנסת כתבה מכתב והתריעה לשר בן גביר כבר בחודש מאי שעבר זמנו והוא היה צריך להגיב על ההחלטה של יו"ר ועדת הכלכלה, שבעצם הוא מחויב למסור את ההתייחסות של המשרד

אפרת רייטן:  מאז, לא רק שהוא לא הגיב ושם פס גם על מזכירות הכנסת וגם על יושב-ראש ועדת הכלכלה, גם המשיכו להיות מותקפים עיתונאים – עיתונאים מכאן ועיתונאים משם

אפרת רייטן:       לדעתי, עד שלא ייקבעו באמת כללים ברורים ועד שלא תהיה התייחסות ברורה לנושא הזה, שהולך ונהיה יותר ויותר נפוץ בשנים האחרונות, לצערנו הרב, אז אנחנו עוצמים עיניים

אפרת רייטן:  הממשלה עכשיו יכולה לעשות פה תיקונים

אפרת רייטן:  הינה, אנחנו פונים אליכם: אפשר לעשות פה, קואליציה-אופוזיציה, שלטון החוק, הגנה על חופש תקשורת, הגנה על עיתונאים

אפרת רייטן:  אני לא מקבלת את האמירה שלך, אדוני סגן יו"ר הכנסת, על כמה זה עולה

אפרת רייטן:  בסוף זה חיי אדם

אפרת רייטן:  אם חס וחלילה בן אדם ייפצע או ייהרג, אחר כך לא ישאלו כמה זה עלה או כמה זה לא עלה

אפרת רייטן:  אפשר לעשות את התיקונים האלה, ואנחנו מפצירים בכם לנסות ולחשוב ביחד איך עושים כאן את התיקון הפוזיטיבי

אפרת רייטן:  תודה רבה

אוריאל בוסו: תודה רבה

אוריאל בוסו:  ישיב במשולב שר המשפטים וסגן ראש הממשלה חבר הכנסת יריב לוין

אוריאל בוסו:  עד עשר דקות

המשפטים יריב לוין: תודה רבה, אדוני היושב-ראש

המשפטים יריב לוין:  השרים, חברות וחברי הכנסת, אני ציפיתי, חברי הכנסת רול ורייטן מרום, קודם כול, שתתייחסו בפתח הדברים שלכם לשני עניינים: העניין הראשון, והוא הדבר המדהים – מה שאמר היום מפכ"ל המשטרה לשעבר אלשיך, דבר פשוט מטורף במדינה דמוקרטית

המשפטים יריב לוין:  אני חייב להגיד לכם שהדבר המדהים ביותר במה שהוא אמר זה שזו לא הייתה פליטת פה, זה לא שהוא אמר משהו שהוא מבין שהוא לא בסדר אבל בטעות יצא

המשפטים יריב לוין:  הוא חושב שזה ככה צריך להיות

המשפטים יריב לוין:  יושבים היועץ המשפטי לממשלה, פרקליט המדינה ומפכ"ל המשטרה

המשפטים יריב לוין:  ראש הממשלה לא מוצא חן בעיניהם, ולהם יש משימה: להזיז אותו מתפקידו

המשפטים יריב לוין:  והם מארגנים לו תיקים ולא בוחלים בשום אמצעי כדי לעשות את זה

גלעד קריב: – – –     

המשפטים יריב לוין: הם לא בוחלים בשום אמצעי כדי לעשות את זה, מאיומים על עדים, וגביית עדויות בהליכים בלתי חוקיים, והדלפות אין-סופיות, ושימוש בכל מיני תוכנות ודברים אסורים

המשפטים יריב לוין:  ואחר כך יש תקלה בתוכנית, הלגיטימית הזאת כביכול: ראש הממשלה מסרב להרכין את ראשו, להיכנע ולעזוב את תפקידו, וחברי מפלגתו, הליכוד – מעשה שטן, איך זה יכול להיות – מתייצבים לצידו ולא באים להדיח אותו

המשפטים יריב לוין:  השתבש האירוע

המשפטים יריב לוין:  ואז יש תקלה, שצריכים לנהל הליך משפטי, וחס וחלילה, כל האמת תתגלה אחרי שטרללו מדינה שלמה, לקחו אותה לשורה של מערכות בחירות, הרסו לאדם שנים ארוכות, לו ולבני משפחתו, הוציאו סכומי עתק

המשפטים יריב לוין:  בעוד הוא אומר את הדברים האלה, עורכי דין ופרקליטים כולם יושבים בברייטון כדי לגבות עדויות על תיקים של כלום ושום דבר

המשפטים יריב לוין:  עכשיו – – –     

גלעד קריב: מה שנתניהו אמר על אולמרט – – –      

אוריאל בוסו: תודה רבה

מיכל שיר סגמן: לשלטון החוק אין קשר – – –      

גלעד קריב: אדוני – – –     

אוריאל בוסו: חבר הכנסת קריב

סימון דוידסון: – – –     

המשפטים יריב לוין: אדוני, תגן עליי וגם תוסיף לי זמן

מיכל שיר סגמן: אתם רוצים להחליף את השופטים כי אתם פוחדים בסוף מהתוצאה

מיכל שיר סגמן:  האיש הזה לא תקף ולא שום דבר

מיכל שיר סגמן:  הדבר היחיד שעשו הוא להעמיד אותו לדין, כמו שמעמידים – – –     

אוריאל בוסו: תודה רבה

אוריאל בוסו:  חבר הכנסת גלעד קריב, תודה רבה

אוריאל בוסו:  חברת הכנסת מיכל שיר, תודה רבה

גלעד קריב: – – –     

אוריאל בוסו: תודה רבה, חבר הכנסת גלעד קריב

אוריאל בוסו:  קריאה ראשונה

גלעד קריב: אין גבול לצביעות שלכם

גלעד קריב:  צבוע

אוריאל בוסו: חבר הכנסת גלעד קריב

המשפטים יריב לוין: אדוני גם יוסיף לי, בבקשה

המשפטים יריב לוין:  עכשיו – – –     

אוריאל בוסו: אני עצרתי את הזמן

גלעד קריב: חבר הכנסת גלעד קריב, אני קורא אותך לסדר פעם שנייה

גלעד קריב:  חבר הכנסת ואטורי, אני לא צריך עזרה

המשפטים יריב לוין: עכשיו תראו מה קורה לנגד עיניו

המשפטים יריב לוין:  החזית האחידה שהייתה בין היועץ המשפטי דאז, פרקליט המדינה דאז ומפכ"ל המשטרה, שחשבו שהכול יסתדר כי ראש הממשלה ילך והאמת לא תתגלה אף פעם – פתאום, כשהאמת מתחילה להתגלות – –     

ולדימיר בליאק: ראש ממשלה עם כתב אישום צריך ללכת

אוריאל בוסו: תודה רבה, חבר הכנסת ולדימיר בליאק

אוריאל בוסו:  תנו לשר להשלים את הדברים

חנוך דב מילביצקי: אתה לא מתבייש? אתה לא מתבייש?      

אוריאל בוסו: תנו לשר להשלים את הדברים

אוריאל בוסו:  תודה רבה

מיכל שיר סגמן: לא, הוא לא מתבייש

מיכל שיר סגמן:  זאת מדינת חוק

חנוך דב מילביצקי: תתביישו

אוריאל בוסו: חבר הכנסת חנוך מלביצקי, אני לא צריך עזרה

אוריאל בוסו:  חבר הכנסת מלביצקי, אתה מפריע

אוריאל בוסו:  תודה רבה

מיכל שיר סגמן: זאת מדינת חוק

מיכל שיר סגמן:  זאת מדינת חוק

אוריאל בוסו: חבר הכנסת מלביצקי, אני קורא אותך לסדר פעם ראשונה

מיכל שיר סגמן: זאת מדינת חוק, ואתם לא – – – את זה

אופיר כץ: במדינה מתוקנת – – –     

מיכל שיר סגמן: במדינה מתוקנת – – –     

אוריאל בוסו: חברי הכנסת מלביצקי ובליאק, תודה רבה

אוריאל בוסו:  תודה רבה

מיכל שיר סגמן: חבורת מושחתים

אוריאל בוסו: תודה רבה

אוריאל בוסו:  חבר הכנסת חנוך מלביצקי, פעם שנייה

אוריאל בוסו:  אני קורא אותך לסדר פעם שנייה

אלמוג כהן: תתביישו

אלמוג כהן:  תתביישו

אלמוג כהן:  אתם רבים בלי לקרוא לי?      

אוריאל בוסו: תודה

קריאה: איפה הנקניקיות שצפות על המים?     

המשפטים יריב לוין: אני אומר לחבר הכנסת בליאק, במדינה דמוקרטית מחליפים ראש ממשלה בבחירות או בהצבעת אי-אמון בפרלמנט, ולא – אדוני היושב-ראש, אי-אפשר לנהל את הדברים ככה

אלמוג כהן: תתביישו

אוריאל בוסו: חבר'ה, אתם מפריעים

אוריאל בוסו:  יש לשר עוד שש וחצי דקות לדבר

אוריאל בוסו:  הוא יגיד מה שהוא רוצה, כמו שאתם אומרים מה שאתם רוצים

אוריאל בוסו:  אבל אתם אומרים מה שאתם רוצים כשאתם על הדוכן

המשפטים יריב לוין: אולי פעם אחת תלמדו להקשיב

המשפטים יריב לוין:  זה גם כישור לא רע בחברה דמוקרטית

רון כץ: חשוב שהמפכ"ל לא היה מפכ"ל באותה תקופה, או שזה לא חשוב?      

המשפטים יריב לוין: חבר הכנסת בליאק, כפי שאתה יודע, במדינה דמוקרטית, מחליפים ראש ממשלה בבחירות או בהצבעת אי-אמון בפרלמנט, ולא על ידי כך ששלושה מראשי מערכת מה שאמור להיות אכיפת החוק מחליטים שהם רוצים להיפטר ממנו

המשפטים יריב לוין:  זה בדיוק מה שעושים במשטרים חשוכים – שם טופלים על אנשים האשמות כדי להביא למצב שהם יודחו מתפקידיהם – ובדיוק בזה אנחנו נלחמים

המשפטים יריב לוין:       אבל אני רוצה, אדוני – – –     

ולדימיר בליאק: – – –     

אוריאל בוסו: תודה רבה, חבר הכנסת בליאק, אני קורא אותך לסדר פעם ראשונה

אוריאל בוסו:  קראתי אותך לסדר פעם ראשונה

מיכל שיר סגמן: במדינה מתוקנת איש עם כתב אישום הולך לבית משפט ומנסה להוכיח את חפותו

מיכל שיר סגמן:  זה מה שקורה

אוריאל בוסו: חברת הכנסת מיכל שיר, אני לא רוצה לקרוא אותך לסדר

המשפטים יריב לוין: אני אחזור לדברים שאמרתי קודם: אותה חזית אחידה שהייתה כביכול כל הזמן, של אלה שחשבו שהאמת לא תתגלה לעולם – כשהאמת מתחילה לצאת לאור, תראו איך החזית האחידה הזאת מתפוררת ברגע

המשפטים יריב לוין:  יוצא היום היועץ המשפטי לממשלה לשעבר מנדלבליט, נכון? מנדלבליט, כל מה שהוא אומר – קודש-קודשים

רון כץ: מי מינה אותו?     

המשפטים יריב לוין: ומה הוא אומר? מה הוא אומר? מה הוא אומר היום?     

קריאות: – – –     

אוריאל בוסו: חבר הכנסת דוידסון, חברת הכנסת מיכל שיר, קריאה ראשונה

מיכל שיר סגמן: זה מה שהוא אומר

גלעד קריב: – – –     

אוריאל בוסו: חבר הכנסת גלעד קריב, אתה כבר בשתי קריאות

ולדימיר בליאק: – – –     

המשפטים יריב לוין: אוי, כמה שהאמת קשה

מיכל שיר סגמן: שוחד, מרמה והפרת אמונים

חנוך דב מילביצקי: – – –     

המשפטים יריב לוין: כמה שהאמת כואבת

אוריאל בוסו: חברת הכנסת מיכל שיר, קראתי אותך קריאה ראשונה

המשפטים יריב לוין: כמה שהאמת קשה לכם

ולדימיר בליאק: – – –     

אוריאל בוסו: חבר הכנסת ולדימיר בליאק, קריאה שנייה

מיכל שיר סגמן: שוחד, מרמה והפרת אמונים

אוריאל בוסו: חברת הכנסת מיכל שיר, את בקריאה ראשונה

המשפטים יריב לוין: כמה שהאמת מקשה עליכם

חנוך דב מילביצקי: – – –     

אוריאל בוסו: חבר הכנסת חנוך מלביצקי, אתה כבר בשתי קריאות

מיכל שיר סגמן: שוחד, מרמה והפרת אמונים

ניסים ואטורי: – – –     

אוריאל בוסו: ניסים ואטורי, חבר הכנסת ואטורי, אני מבקש

המשפטים יריב לוין: אוי, איזה דבר נורא זה האמת

המשפטים יריב לוין:  כמה זה קשה

המשפטים יריב לוין:  עכשיו תראו מה קורה, עכשיו תראו מה קורה

המשפטים יריב לוין:  יוצא היועץ המשפטי לשעבר מנדלבליט – – –     

מיכל שיר סגמן: עד שתסיים לדבר, הוא כבר ישב במדי אסיר

המשפטים יריב לוין: אדוני, זה לא יכול להיות

המשפטים יריב לוין:  זה לא יכול להיות

המשפטים יריב לוין:  בכל הכבוד, גם לי מותר להוציא מילה כשאני על הדוכן, ברשותה של חברת הכנסת שיר סגמן

מיכל שיר סגמן: אנחנו בעד חופש ביטוי

המשפטים יריב לוין: חברת הכנסת סגמן, רחובות? את קראת להבעיר את הרחובות, הבעירו את הרחובות

המשפטים יריב לוין:  את יכולה לנוח קצת עכשיו

מיכל שיר סגמן: בעד חופש ביטוי

המשפטים יריב לוין: שרפו את הרחוב ליד הבית שלי

המשפטים יריב לוין:  תנוחי

המשפטים יריב לוין:  תני לי עכשיו לפחות לדבר

ולדימיר בליאק: לא שרפו לך שום דבר

המשפטים יריב לוין: לא שרפו? לא הייתה שרפת צמיגים אתמול או שאני לא ראיתי טוב, או לא הרחתי את העשן, או שהיה נדמה לי? מישהו רק עישן סיגריה, חשבתי שזה עשן

מיכל שיר סגמן: זה לא שאמרתי ללכת לשרוף כפר שלם על יושביו

המשפטים יריב לוין: את אמרת, ואת אחראית ישירה למה שקרה

המשפטים יריב לוין:  ההסתה שלך פה תורגמה למה שקרה בשטח

מיכל שיר סגמן: זה לא שאמרתי לשרוף כפר שלם על יושביו

המשפטים יריב לוין: אבל תכף נדבר גם על זה, אם את תיתני לי, כמובן, אבירת הדמוקרטיה

המשפטים יריב לוין:       אדוני היושב-ראש, והינה, כשהאמת מתחילה לצאת לאור, תראו מה קורה

המשפטים יריב לוין:  מה אומר היום מנדלבליט? בעצם, הוא אומר: אלשיך משקר

רון כץ: הוא לא אמר את זה

המשפטים יריב לוין: הוא אומר דבר שלא היה

רם בן ברק: לא אמר

רון כץ: זה לא נכון

המשפטים יריב לוין: לא אמר? תקרא מה הוא אומר: מה שאלשיך אומר לא נכון

רון כץ: הוא אמר שהוא לא היה מפכ"ל באותה תקופה

המשפטים יריב לוין: אלשיך אומר משהו לא נכון

רון כץ: הוא לא אמר באותה תקופה

המשפטים יריב לוין: אהה, הוא לא אמר באותה תקופה, אז אלשיך שיקר אז

המשפטים יריב לוין:  תחליט מתי

המשפטים יריב לוין:  עכשיו? אז? בשני המקרים?     

רון כץ: הוא לא היה בתפקיד

רון כץ:  לא הייתה לו סמכות

קטי קטרין שטרית: אדוני השר, הם חשבו גם שהמפלגה תדיח אותו

קטי קטרין שטרית:  גם המפלגה תדיח אותו

קטי קטרין שטרית:  הם לא יודעים – – –     

המשפטים יריב לוין: היושב-ראש, אני לא מצליח להגיד משפט

מיכל שיר סגמן: אין לנו ציפיות מהמפלגה הזאת

אוריאל בוסו: חברי הכנסת

קטי קטרין שטרית: – – –     

אוריאל בוסו: חברת הכנסת קטי שטרית, תודה רבה

אוריאל בוסו:  תודה רבה

אוריאל בוסו:  חברי הכנסת, אתם שניכם בשתי קריאות

אוריאל בוסו:  חבל

אוריאל בוסו:  אתם שניכם בשתי קריאות

אוריאל בוסו:  לאפשר לשר לומר את הדברים

אוריאל בוסו:  תאמינו לי שאנשי האופוזיציה אומרים מה שרוצים פה, ואין הפרעות מסוג זה

אוריאל בוסו:  אין הפרעות מסוג זה

אוריאל בוסו:  אני יושב פה כבר שלוש שעות ושומע

מירב בן ארי: כן, למה לא באים להחליף אותך? אין סגנים?     

אוריאל בוסו: מנהלות הסיעות רוצות שרק אני אשב פה

המשפטים יריב לוין: אדוני, יש גם ערך לרציפות של היכולת להציג רעיון

המשפטים יריב לוין:  אי-אפשר, אני לא יכול

המשפטים יריב לוין:  זה לא יכול להתנהל כך

אוריאל בוסו: חבר'ה, יש לו ארבע דקות, אבל שיהיה מזוקק

אוריאל בוסו:  לא להפריע לו

המשפטים יריב לוין: לא, אדוני, זה לא יכול להיות

המשפטים יריב לוין:  אני לא מצליח לדבר דקה אחת רצופה

אוריאל בוסו: השרה גולן

אוריאל בוסו:  מי זאת, השרה גולן?     

המשפטים יריב לוין: אני אצטרך זמן, כי יש לי מה להגיד ולא מאפשרים לי

טלי גוטליב: – – –     

אוריאל בוסו: מפריעים לשר

המשפטים יריב לוין: לא מאפשרים לי

טלי גוטליב: צריך להוסיף לו

אוריאל בוסו: נכון

אוריאל בוסו:  בבקשה

אוריאל בוסו:  עצרתי כשהפריעו

המשפטים יריב לוין: רבותיי, אנחנו עוד נדע את האמת, מה קרה שם – האם אלשיך משקר או אולי מנדלבליט לא אומר את כל האמת, ואולי כל האמת עוד לפנינו בכלל

המשפטים יריב לוין:  דבר אחד רק הפליא אותי – שאתם, שכל כך חרדים לשלטון החוק ולדמוקרטיה, אתם לא מבינים שהיום זה קרה לנתניהו, מחר זה יכול לקרות לכל אחד, אם אלה השיטות

המשפטים יריב לוין:  אתם לא מבינים כמה זה מסוכן?      

קריאות: – – –     

אוריאל בוסו: לא, לא להפריע

אוריאל בוסו:  תודה

אוריאל בוסו:  לא להפריע, אלמוג

אוריאל בוסו:  אלמוג, חבר הכנסת אלמוג, אתה מפריע לו

המשפטים יריב לוין: אדוני, אני אומר את האמת, אני ארד מהדוכן

המשפטים יריב לוין:  אני לא יכול לדבר

המשפטים יריב לוין:  אי-אפשר, זה לא יכול להיות

המשפטים יריב לוין:  זה לא יכול להיות

המשפטים יריב לוין:  קריאות ביניים זה בסדר, לפעמים עונים, לפעמים זה

המשפטים יריב לוין:  אני גם משתדל להתייחס

המשפטים יריב לוין:  לא יכול להיות שלא ייתנו לי להוציא משפט אחד שלם רצוף

אופיר כץ: בזה אתה טועה, השר – – –     

המשפטים יריב לוין: אדוני היושב-ראש, שמעתי את הדאגה הגדולה של חבר הכנסת רול וחברת הכנסת רייטן לעיתונאים, לביטחונם ולשלומם

המשפטים יריב לוין:  זה ממש נגע לליבי, רק זה עורר אצלי שתי שאלות

יצחק פינדרוס: אדוני השר, מאז שאני – – –     

המשפטים יריב לוין: אני לא יכול

המשפטים יריב לוין:  נו, אני באמת לא יכול

אוריאל בוסו: חבר הכנסת פינדרוס, אבל זה מפריע לו

אוריאל בוסו:  אתם בעצמכם מפריעים לשר

אוריאל בוסו:  תנו לו להשלים את הדברים

אוריאל בוסו:  אתה אומר, אז הם עונים

המשפטים יריב לוין: אתמול, חבר הכנסת רול, חברת הכנסת רייטן מרום – שבצדק מורידה את הראש, כי אני מניח שהיא כבר יודעת מה אני הולך להגיד

אפרת רייטן: לא, לא, ממש לא

המשפטים יריב לוין: אתמול התרחש אירוע

המשפטים יריב לוין:  בעקבות קריאתה של חברת הכנסת מיכל שיר סגמן, יצאו במבצע – טוב, אדוני, אני לא יכול

המשפטים יריב לוין:  אני מודה לאדוני, אני לא יכול

מיכל שיר סגמן: – – –     

אוריאל בוסו: תודה רבה, תודה רבה

אוריאל בוסו:  חברת הכנסת מיכל שיר

המשפטים יריב לוין: מה זה?     

גלעד קריב: אדוני השר – – –     

אוריאל בוסו: תודה רבה

אוריאל בוסו:  אתה בקריאה שנייה והיא בקריאה שנייה, ואתם בחלק מקריאה שנייה

המשפטים יריב לוין: מה שאתם עושים זה גם סוג של אלימות, אגב – לסתום פיות, לא לתת לדבר; לא מוכנים לתת רגע אחד לבן אדם לומר מה שיש על ליבו

המשפטים יריב לוין:  אדוני היושב-ראש לשעבר, עברתי איזשהו אירוע רק אתמול

המשפטים יריב לוין:  קצת כבוד

המשפטים יריב לוין:  קצת כבוד

מיקי לוי: לא, אני לא מדבר על האירוע

אוריאל בוסו: חבר הכנסת מיקי לוי, תודה רבה

אוריאל בוסו:  לא להפריע

מיקי לוי: אתה אומר: אתה לא נותן לדבר

אוריאל בוסו: חבר הכנסת מיקי לוי, תודה רבה

המשפטים יריב לוין: אתמול, אדוני היושב-ראש, קבוצה של אנשים אלימים נענתה לקריאתה של חברת הכנסת מיכל שיר סגמן, והגיעה לשכונת מגורים בשעה 05:30, 05:30, וביצעה, בניגוד לחוק שקובע מהן שעות ההפגנה המותרות, המרחק המותר מהבית – –     

מיכל שיר סגמן: רוב האזרחים לא חושבים כמוך

המשפטים יריב לוין: – – ללא רישיון הפגנה בכלל, בלי לבקש בכלל רישיון, בלי כלום, תוך הפרה בוטה של החוק, את הפעולות הבאות: מתחה קונצרטינות על הכביש, משל הכביש – שאגב, הוא עורק תחבורה ראשי בעיר – שייך בכלל להם, הציתה צמיגים, התייצבה עם תופים ועם חצוצרות וזמבורות – –     

מיכל שיר סגמן: – – –     

המשפטים יריב לוין: – – על פתח, על גדר חצר הבית שאני גר בו – –     

מיכל שיר סגמן: להיות מותקף על ידי זמבורה פחות נעים מלהיות מותקף על ידי מדבקה, אתה צודק

אוריאל בוסו: תודה רבה

אוריאל בוסו:  חברת הכנסת מיכל שיר, קריאה שלישית

אוריאל בוסו:  נא לצאת

מיכל שיר סגמן: מותקף על ידי זמבורה

המשפטים יריב לוין: – – העירה משנתם – –     

מיכל שיר סגמן: הותקף על ידי זמבורה

אוריאל בוסו: נא לצאת

המשפטים יריב לוין: – – מאות אנשים – –     

מיכל שיר סגמן: כמו רוטמן

מיכל שיר סגמן:      (חברת הכנסת מיכל שיר סגמן יוצאת מאולם המליאה

מיכל שיר סגמן: )     

המשפטים יריב לוין: – – חסמה את יכולתם לנסוע של מי שהיו צריכים לצאת לעבודה, חסמה את חניון הבית המשותף, שמשותף ל-17 דירות, ומנעה מאנשים לצאת לעבודה או לקחת ילדים למוסדות חינוך

המשפטים יריב לוין:  אירוע חמור

המשפטים יריב לוין:  אגב, אירוע שיכול לקרות לכל אחד ואחד מאיתנו

אפרת רייטן: מה עם העיתונאים? למה זה קשור אחד לשני?     

המשפטים יריב לוין: היושב-ראש

אוריאל בוסו: הוא כבר ענה לגבי העיתונאים

אוריאל בוסו:  תודה רבה

אוריאל בוסו:  חברת הכנסת אפרת רייטן מרום, תודה רבה

אפרת רייטן: לא הבנתי

אוריאל בוסו: תודה רבה

המשפטים יריב לוין: ואתם יודעים מה, אני אגיד לכם גם משהו ברמה האישית

אפרת רייטן: זאת לא התשובה

המשפטים יריב לוין: ואתם יודעים מה, אני אגיד לכם גם משהו ברמה האישית

המשפטים יריב לוין:  לי יש משפחה, יש שכנים שגרים איתי בבניין, גם לכם יש משפחות ויש שכנים שגרים איתכם בבניין, ואף אחד מכם לא חשב לומר מילה אחת של גינוי – –     

יוראי להב-הרצנו: ככה עשיתם לניר אורבך, לעידית סילמן

יוראי להב-הרצנו:  ככה עשיתם

יוראי להב-הרצנו:  אתה גינית מה שעשית לניר אורבך, לילדים שלו?     

המשפטים יריב לוין: – – אתם יודעים מה, לומר מילה אחת של הזדהות

אוריאל בוסו: חבר הכנסת יוראי להב, קריאה ראשונה

המשפטים יריב לוין: אף אחד מכם לא חשב שצריך להגיד – לא את, חברת הכנסת רייטן מרום, ולא אתה, חבר הכנסת רול – שצריך להגיד מילה אחת: להימנע מקריאה לאלימות

יוראי להב-הרצנו: איפה היית כשעשו את זה לניר אורבך? כשעשו את זה לבנט?     

המשפטים יריב לוין: אף אחד מכם לא חשב שצריך לומר לחברת הכנסת שיר סגמן: כך לא מדברים – –     

אוריאל בוסו: תודה רבה

אוריאל בוסו:  חבר הכנסת יוראי להב, קריאה שנייה

המשפטים יריב לוין: – – כך לא מסיתים

המשפטים יריב לוין:  עכשיו אני אגיד לכם את האמת, אתם לא הייתם לבד

המשפטים יריב לוין:  אפילו אחד מחברות וחברי הכנסת של האופוזיציה, ראש האופוזיציה חבר הכנסת בני גנץ הממלכתי – אף אחד מכם לא אמר מילה – –     

ולדימיר בליאק: יש לזה פתרון: לא להרוס את הדמוקרטיה הישראלית, מאוד מאוד פשוט

המשפטים יריב לוין: – – אף אחד מכם לא טרח – אתם יודעים מה – לשלוח לי הודעה פרטית בווטסאפ

המשפטים יריב לוין:  אפילו את זה לא עשיתם

המשפטים יריב לוין:  איזה מין בני אדם אתם? איך אתם לא מתביישים?     אני עומד פה מעל הדוכן הזה פעם אחר פעם, מגנה אלימות, מגנה אלימים, לא משנה מטעם מי הם באים – עשיתי את זה כאן רק בשבוע שעבר – –      

יוראי להב-הרצנו: לא ניתן לך להרוס את הדמוקרטיה הישראלית

קריאות: – – –     

המשפטים יריב לוין: – – פעם נוספת – –     

אוריאל בוסו: חברת הכנסת אפרת רייטן מרום, קריאה ראשונה

המשפטים יריב לוין: – – אבל אתם דואגים לעיתונאים

המשפטים יריב לוין:  אתם דואגים להם

המשפטים יריב לוין:  אתם מוכנים שמי שלא חושב כמוכם יהיה מופקר, אין לכם בעיה

אפרת רייטן: – – –     

אוריאל בוסו: תודה רבה

אוריאל בוסו:  קריאה שנייה

מיקי לוי: שר המשפטים, לא שמעתי אותך אומר מילה על – – –     

המשפטים יריב לוין: אבל לעיתונאים פתאום נזכרתם לדאוג

יוראי להב-הרצנו: איפה היית כשעשו את זה לניר אורבך?      

המשפטים יריב לוין: עכשיו אני אגיד לכם משהו על העיתונאים

אוריאל בוסו: חבר הכנסת יוראי להב הרצנו, קריאה שלישית

אוריאל בוסו:  נא לצאת

אוריאל בוסו:      (חבר הכנסת יוראי להב הרצנו יוצא מאולם המליאה

אוריאל בוסו: )     

המשפטים יריב לוין: עכשיו אני אגיד לך משהו על העיתונאים, חבר הכנסת רול, ובזה אני אסיים, אדוני, למרות כל ההפרעות

המשפטים יריב לוין:  אני אגיד לך, חבר הכנסת רול, ההצעה הזאת לגופה לא תשיג את המטרה שאתה רוצה להשיג

המשפטים יריב לוין:  יש לי כאן הסבר ארוך ושלם שדווקא רציתי להקריא, רק שמנעתם את זה ממני בכל ההפרעות בדרך, ולא נשאר מספיק זמן

המשפטים יריב לוין:  אבל אני אגיד לך רק דבר אחד: יש בהצעה הזאת עוד בעיה קשה

המשפטים יריב לוין:  אתה יודע מהי? לו הייתי מאשר אותה, הייתי סופג טענות קשות מאוד כמעט מכל אלה שעובדים בערוצים 12 ו-13

המשפטים יריב לוין:  אתה יודע למה? כי הם היו אומרים לי: הצעה כזאת לא מגינה עלינו, כי אנחנו כבר מזמן לא עיתונאים, אנחנו תועמלנים שעושים תעמולה שבינה לבין עבודה עיתונאית אין שום קשר

המשפטים יריב לוין:       חבר הכנסת רול, במקום לחפש איך להגן על תועמלנים שמשתמשים לרעה בכוח שיש להם, בכלי התקשורת שיש להם, אני מציע לך לדאוג גם לביטחון ולשלומם של כלל אזרחי ישראל, כולל השכנים שלי, שגם להם יש זכויות

המשפטים יריב לוין:  אני מציע לך, חבר הכנסת רול, לבוא ולדרוש שבאמת תהיה פה עיתונות חופשית, שבאמת תהיה כאן עיתונות שהיא שומרת סף, ולא שידורי תעמולה בוטים

המשפטים יריב לוין:      ואני אגיד עוד משפט אחד אחרון: אתה יודע, חבר הכנסת רול, לצערי, המצב שלנו בהקשר הזה הוא אפילו יותר גרוע ממה שקיים במדינות טוטליטריות

המשפטים יריב לוין:  אתה יודע למה? כי במדינות טוטליטריות אנשים יודעים שהשידורים הם שידורי תעמולה פוליטית עלובה; פה זה מתכסה באצטלה של התקשורת הנשכנית, הלוחמת

המשפטים יריב לוין:  נו, בחייך

המשפטים יריב לוין:  על מי אתם חושבים שאתם עובדים?     

ולדימיר בליאק: – – – ערוץ 14 – – –     

המשפטים יריב לוין: אף אחד כבר לא מאמין לסיפורים האלה

המשפטים יריב לוין:  ולכן, חבר הכנסת רול, אין שום מקום לתמוך במדיניות הצבועה הזאת שאתה מציע בהצעת החוק הזאת, שמפלה בין דם לדם, שמפלה בין אנשים לאנשים

המשפטים יריב לוין:  תודה רבה

אוריאל בוסו: תודה רבה

אוריאל בוסו:  ביקש להשיב על תשובת השר חבר הכנסת עידן רול

אוריאל בוסו:  לאחר מכן – חברת הכנסת מרב מיכאלי

אפרת רייטן: – – –     

אוריאל בוסו: את לא תקבלי הודעה אישית

אוריאל בוסו:  את יכולה להשיב במקומה

אפרת רייטן: אלה שני דברים שונים

אוריאל בוסו: אלה לא שני דברים שונים

אוריאל בוסו:  השר השיב לך כי את הצעת, והשר משיב על קריאות ביניים, ואתם אומרים "הודעה אישית"

אוריאל בוסו:  הוא הזכיר פה בערך 30 שמות

אוריאל בוסו:  30 לא יקבלו הודעה אישית

אוריאל בוסו:  זו לא תרבות שאתם תצעקו, הוא ישיב לכם, ותגידו: הזכיר את שמי

אוריאל בוסו:  תודה רבה, אני יודע להסתדר

אוריאל בוסו:  בבקשה

עידן רול: תודה, אדוני היושב-ראש

אוריאל בוסו: לא יעזור שתבואי לפה

אוריאל בוסו:  בסוף זו החלטה של היושב-ראש

עידן רול: חברים וחברות, מה ששמענו פה עכשיו – ואני חייב להגיד שאני מתפלא, שר המשפטים – הוא תמצית כל מה שדפוק בממשלה שלכם

עידן רול:  אני העליתי נושא חשוב, נושא אקוטי, נושא שמדבר על הגנה, על תקשורת חופשית ועל עיתונאים, ולמען הסר ספק, כי שר המשפטים אמר שאני מפלה בין דם לדם – אני לא מפלה בין דם לדם

עידן רול:  תדעו לכם ש-34 עיתונאים ואנשי צוות הותקפו מתחילת השנה, ארבעה היו מערוץ 14, אני לא מקפח, אבל אתם, אתם לא מסוגלים להיות ענייניים לרגע

עידן רול:  לא מעניין אתכם הציבור הישראלי, לא מעניינת אתכם דמוקרטיה, לא מעניינת אתכם התקשורת, לא מעניין אתכם אף אחד, לא מעניינת אתכם הפשיעה – מעניין אתכם רק אתם עצמכם

עידן רול:  רבע שעה בלי נימוק אחד שמדבר על הבעיה לגופה, משהו אחד שמתייחס אשכרה לבעיה שיש פה – תקיפות עיתונאים, שעיתונאים מאוימים ואומרים: אנחנו לא יוצאים לסקר חדשות בשטח – עיתונאים גם מהימין וגם מהשמאל, איך שלא תצבעו אותם

עידן רול:  כבר צבעתם אותם בכל דבר

עידן רול:       ואם יש לכם ספק למה עיתונאים מותקפים – שמענו עכשיו את שר המשפטים קורא לערוצי התקשורת המרכזיים "תעמולה", ושר התקשורת קרעי, שמבחינתו, הדבר הראשון שהוא עושה הוא לסגור את התאגיד

עידן רול:  אני לעומת זאת פועל בענייניות

עידן רול:  אתם יכולים להמשיך ולהאשים כל אחד, אבל אתם יכולים להאשים רק את עצמכם

עידן רול:  זה מה שהציבור רואה וזה מה שהציבור יודע

עידן רול:      ולגבי אלשיך – כי אני יודע שבכל הספסלים של הקואליציה יש מלא מלא בלגן פה מהבוקר, כי דף המסרים חוגג חזק חזק – אני אסדר לכם את הציטוט של אלשיך, שכולכם תוכלו לנוח בשקט ולסיים את היום

עידן רול:  אלשיך בסך הכול ציטט את המנהיג שלכם, ראש הממשלה נתניהו, מ-2008

עידן רול:  הוא פשוט שכח לומר את זה, שכחו לשים מירכאות

עידן רול:  הוא אמר את מה שנתניהו אמר בקולו

עידן רול:  הוא אמר: לא ייתכן שראש ממשלה ששקוע בחקירות עד צוואר יקבל החלטות גורליות על גורל המדינה

עידן רול:  זה מה שנתניהו אמר, ואלשיך, שמונה על ידי נתניהו, עשה את אותו תהליך מחשבתי שמבין שאין בזה שום היגיון

עידן רול:  לראיה, תראו לאיזה כאוס הגענו במדינה הזאת

עידן רול:      עכשיו, בתוך כל הטרפת שאתם יוצרים, בתוך מדינה שכושלת ביחסי חוץ, בכלכלה, בביטחון, בפשיעה, בביטחון אישי – בכול – עדיין אין לכם יכולת להתמקד עשר דקות בהצעה קונקרטית שמדברת על אלימות נגד עיתונאים – ולא עליכם ולא עליהם, על עיתונאים – ולהתייחס

עידן רול:  וגם שר המשפטים לא טרח לתת לי דבר אחד רציונלי על הדבר הזה, אלא ניצל את ההצעה שלי בשביל להתנגח בי, במחאה, באלשיך – בכולם

עידן רול:      רואים לכם

עידן רול:  אתם ממשלה כושלת

עידן רול:  הנתונים מראים את זה, הציבור יודע את זה

עידן רול:  תודה רבה

אוריאל בוסו: תודה רבה

אוריאל בוסו:  חברת הכנסת מרב מיכאלי, ולאחר מכן ההצבעה תהיה אלקטרונית

אוריאל בוסו:  מי שיצא, יכול להישאר כאן בשביל להצביע

אוריאל בוסו:  אפשר גם להישאר אחר כך, רק אל תפריעו

אוריאל בוסו:  מה ביקשנו?     

קריאה: – – – התקיפות האחרונות – – –     

אוריאל בוסו: לנהל כיתה – זה אפשר; לנהל כיתת חינוך מיוחד זה עוד יותר מורכב

אוריאל בוסו:  התקן של כיתת חינוך מיוחד הוא שמונה, לא – – –       

קריאות: זה שמונה – – –     

אוריאל בוסו: אמרתי, שמונה

מרב מיכאלי: אדוני היושב-ראש, הצביעות, הצביעות

מרב מיכאלי:  כשאני עליתי הנה קודם – – –     

אוריאל בוסו: איך אומרים? לא, תגידי אוי אוי אוי

מרב מיכאלי: הצביעות

מרב מיכאלי:  כשעליתי הנה קודם להתנגד להצעת החוק ואמרתי מילה שהייתה קשורה לעילת הסבירות, מייד התנפל עליי אדוני: תתייחסי להצעת החוק, תתייחסי להצעת החוק

אוריאל בוסו: אשלח אותך אחר כך ללמוד את תקנון הכנסת ותגידי לי אם צדקתי

מרב מיכאלי: עומד פה שר שבא להשיב על הצעת החוק, במשך עשר דקות שלמות לא מתייחס להצעת החוק – אבל היושב-ראש מגן על זכותו הקדושה לא להתייחס להצעת החוק

מרב מיכאלי:  אבל הצביעות היא כאין וכאפס לעומת הבכיינות

מרב מיכאלי:  אדוני שר המשפטים, איזה בכיינות

קטי קטרין שטרית: – – –     

אוריאל בוסו: חברת הכנסת קטי שטרית, אני מסתדר

אוריאל בוסו:  הכול בסדר

מרב מיכאלי: מי ישמע – הפגינו לאדוני מול הבית

מרב מיכאלי:  לי כשרת תחבורה היו הפגנות מתחת לבית במשך שנה שלמה ערב אחרי ערב – –     

קריאות: – – –     

אוריאל בוסו: תודה רבה, חברי הכנסת

מרב מיכאלי: – – הילד שלי, בן חצי שנה, התרגל לישון עם סירנות, עם מוזיקה בקולי-קולות שהפריעה לכל הרחוב לישון

מרב מיכאלי:  שמעתם על זה משהו ממני? שמעת ממני מילה על זה?      

טלי גוטליב: – – – לא היו הפגנות – – –      

אוריאל בוסו: ששש, לא להפריע

קריאות: – – –     

מרב מיכאלי: מעולם לא ביקשתי להגביל את זכות ההפגנה של האנשים האלה, מעולם לא באתי בטענות לאף אחד

מרב מיכאלי:  אתה יודע למה? משום שאם אתה נכנס למטבח, זה חלק מהחום שצריך לעמוד בו

אוריאל בוסו: חברי הכנסת

מרב מיכאלי: אבל הבכיינות: הפגינו לי מול הבית, אוי ואבוי, אנשים אלימים

קריאות: – – –     

אוריאל בוסו: אבל חברי הכנסת, היא תגיד מה שהיא רוצה

אוריאל בוסו:  אני אעצור את הזמן

אוריאל בוסו:  אתם לא תפריעו לאנשים שמדברים

מירב בן ארי: למה אצלנו שניים כבר בחוץ? מה זה הדבר הזה? אנחנו לא שומעים – – –     

קטי קטרין שטרית: – – –     

אוריאל בוסו: חברת הכנסת קטי שטרית, זה מפריע

מרב מיכאלי: נורא מעניינת הרגישות הזו לאלימות, אדוני השר, כשזה מול הבית שלך; מעניין שכשאלה מתנחלים קיצוניים, אלימים, ששורפים והורסים ומתפרעים ופוגעים – לא רק בפלסטינים אלא בצה"ל ובמדינת ישראל – דממה דקה

מרב מיכאלי:  פתאום אין שום בעיה עם אלימות; פתאום אין מה להגיד על זה, כל שכן לגנות

מרב מיכאלי:  זו צביעות, אדוני השר

מרב מיכאלי:  הצביעות והבכיינות, הקוזק הנגזל – פתאום התגלתה לכם האמת על המפכ"ל והיועמ"ש

מרב מיכאלי:  מעניין מאוד

מרב מיכאלי:  הדרישה להתפטר כשיש חקירות נגד ראש הממשלה, שבאה מראש הממשלה שלך, שהיה אז ראש האופוזיציה – זה נראה לכם בזמנו נזר הדמוקרטיה, מה זאת אומרת? עשיתם קמפיין שלם שדרש ממנו להתפטר

קטי קטרין שטרית: – – –     

אוריאל בוסו: תודה רבה, חברת הכנסת קטי שטרית

קטי קטרין שטרית: – – –     

אוריאל בוסו: תודה רבה

אוריאל בוסו:  חברת הכנסת קטי שטרית, קריאה ראשונה

מרב מיכאלי: אבל כשאומרים את אותו הדבר על הצד שלכם, על ראש הממשלה הקדוש נתניהו שלכם, לא לא לא – –      

אוריאל בוסו: תודה, מרב

אוריאל בוסו:  כשמישהו אחר מהקואליציה דיבר, כולם כאן צעקו, אז אחת צועקת, אני יודע – – –     

מרב מיכאלי: – – אז פתאום מחליפים ראש ממשלה רק בקלפי, נכון? כשזה ראש ממשלה אחר, אפשר להחליף אותו בחקירות, אבל כשזה ראש ממשלה שלכם – לא לא לא

קטי קטרין שטרית: – – –     

אוריאל בוסו: תודה, חברת הכנסת שטרית

מרב מיכאלי: עכשיו, בשניות האחרונות שנותרו לי, צריך להגיד: לא פלא שהממשלה הזו מתנגדת להצעת חוק להגנה על עיתונאים

מרב מיכאלי:  אתם הראשונים שנותנים את הרוח הגבית להתקפה על עיתונאים

מרב מיכאלי:  אתם הראשונים שמאפשרים אלימות פיזית קשה נגד עיתונאי גיבור ישראל

אוריאל בוסו: תודה רבה

מרב מיכאלי: אתם אלה שהבאתם לחיינו, כי אתם רוצים רק שופרות וקרנפים, קרנפים ושופרות, אז בטח ובטח שלא תגנו על עיתונאים

קטי קטרין שטרית: – – – לכי

אוריאל בוסו: תודה רבה לחברת הכנסת מרב מיכאלי

אוריאל בוסו:       חברי הכנסת, נעבור להצבעה

אוריאל בוסו:  תחילה נצביע על הצעת החוק של חבר הכנסת עידן רול, הצעת חוק להגנה על עיתונאים (תיקוני חקיקה), התשפ"ג–2023, פ/3246/25

אוריאל בוסו:  הצבעה

אוריאל בוסו:  יש עוד הצבעה, חברי הכנסת

אוריאל בוסו: בעד ההצעה להעביר את הצעת החוק לוועדה – 36 

אוריאל בוסו: נמנעים – אין 

אוריאל בוסו: 36 בעד, 43 מתנגדים

אוריאל בוסו:  אני קובע שהצעת החוק נדחתה

אוריאל בוסו:       נעבור להצבעה על הצעת החוק להגנה על עיתונאים (תיקוני חקיקה), התשפ"ג–2023, של חברת הכנסת מרב מיכאלי וקבוצת חברי הכנסת

אוריאל בוסו:  הצבעה

אוריאל בוסו: בעד ההצעה להעביר את הצעת החוק לוועדה – 37 

אוריאל בוסו: נמנעים – אין 

אוריאל בוסו: להלן תוצאות ההצבעה: 37 בעד, 44 מתנגדים

אוריאל בוסו:  אני קובע שאף הצעת החוק הזו נדחתה

אוריאל בוסו: [הצעת חוק פ/1278/25; נספחות

אוריאל בוסו: ] 

אוריאל בוסו: נעבור לסעיף הבא בסדר-היום – הצעת חוק הסיוע הניתן מטעם המדינה לסטודנטים במוסדות להשכלה גבוהה, של חברי הכנסת יוליה מלינובסקי, יבגני סובה ושרון ניר

אוריאל בוסו:  תציג את הצעת החוק חברת הכנסת יוליה מלינובסקי, בבקשה

אוריאל בוסו:  כמובן, על הצעת החוק הזו ישיב השר יואב קיש, שר החינוך

אוריאל בוסו:  לבדוק שהוא נמצא כאן; הוא באולם – תודה

אוריאל בוסו:  בבקשה, עשר דקות לרשותך

אוריאל בוסו:  ששש, חברי הכנסת, אם אפשר

יוליה מלינובסקי: תודה רבה, אדוני היושב-ראש

יוליה מלינובסקי:  שרים, חבריי חברי הכנסת, אני מאמינה שרבים מכם היו סטודנטים

יוליה מלינובסקי:  ישראל, אתה היית יושב-ראש אגודת הסטודנטים, אם אני לא טועה, נכון? כשאנחנו יצאנו מסיני, אם אני לא טועה, אתה עשית שם מהומות בתור סטודנט, נכון? היה כזה סיפור בהיסטוריה שלך, אבל אתה כבר שכחת

יוליה מלינובסקי:  אז רובכם הייתם סטודנטים, ואני מאמינה שאתם זוכרים שחיי הסטודנט לא פשוטים: סטודנט גם משלם על שכר הלימוד שלו, כי אין ארוחות חינם, כפי שאנחנו יודעים; סטודנט גם עובד לפרנסתו

יוליה מלינובסקי:  אם הוא רוצה לקבל איזשהו סיוע מהמדינה – ובטח עכשיו שר החינוך יעלה ויספר לנו פה סיפורים, עד כמה המדינה עוזרת לסטודנטים בכל מיני מלגות

יוליה מלינובסקי:  אז זה לא מדויק, כי יש מספר ממש קטן של סטודנטים שצריכים לעמוד בקריטריונים מאוד נוקשים כדי להיות זכאים לאיזושהי קצבה או לסיוע

יוליה מלינובסקי:      אבל בצד השני יש לנו קבוצה אחרת, וכרגע אני לא אדבר על מה קודם למה

יוליה מלינובסקי:  מה יותר חשוב, ללמוד רפואה או תורה? כנראה גם זה חשוב וגם זה חשוב

יוליה מלינובסקי:  אבל מדינת ישראל החליטה שלמי שלומד תורה מגיע יותר

יוליה מלינובסקי:  זאת אומרת, אתה יכול ללמוד רפואה, לשלם, לקרוע את התחת – זה בסדר, זו בעיה שלך; אבל כשאתה לומד תורה, אתה במעמד אחר, אתה באמת סוג א', אז אתה מקבל קצבה

יוליה מלינובסקי:  אם אתה בחור צעיר ולא נשוי, הקצבה שלך היא כ-600 שקל בחודש; אם אתה נשוי, אברך עם ילדים, הקצבה שלך כבר 1,500 שקל בחודש על עצם זה שאתה יושב ולומד תורה

יוליה מלינובסקי:  אבל זה עוד לא הכול: חוץ מקצבה – הקצבה מקנה לך עוד זכויות

יוליה מלינובסקי:  אתה מקבל קצבה נוספת מהמוסד הלימודי שלך באותו סדר גודל של כספים, אבל בנוסף מגיעות לך הרבה מאוד הטבות: אתה מקבל סיוע בשכר דירה, קצבאות ילדים, סבסוד מעונות, הנחה בארנונה ובחשמל – ואללה, משתלם

יוליה מלינובסקי:  לפי המקורות, אם אתה מלמד תורה כאברך ואתה בחור נשוי, ההכנסה שלך מגיעה לכ-7,000 שקל בחודש

יוליה מלינובסקי:      סטודנט – משכורת ממוצעת של סטודנט שלומד ועובד מגיעה לכ-4,500 שקל בחודש, ואגב, הוא גם משלם על הלימודים שלו

יוליה מלינובסקי:  סטודנט משלם על התואר שלו בין 10,000 ל-35,000 שקל

יוליה מלינובסקי:  לא ידוע לי שבחורי ישיבות ואברכים משלמים עבור הלימודים שלהם

יוליה מלינובסקי:  אז אני לא נוגעת במה קודם למה, מה יותר חשוב, מה יותר משתלם, אבל נוצר פה חוסר שוויון אמיתי, משהו שזועק לשמיים

יוליה מלינובסקי:       אגב, הסטודנטים – רובם שירתו בצה"ל, נתנו למדינה, נשאו בנטל

יוליה מלינובסקי:  אחר כך הם לומדים את התואר שלהם, משלמים עבור התואר הזה, עוד עובדים לפרנסתם בערב כדי לממן את עצמם, ואחר כך הם הולכים לעבוד כדי לשלם אחר כך מיסים, מן הסתם

יוליה מלינובסקי:  המדינה יפה יפה יודעת לקחת מכולנו מיסים

יוליה מלינובסקי:       ופה יש קרנות

יוליה מלינובסקי:  אם אני לא טועה, יש עכשיו תזכיר חוק של משרד החינוך – כדאי ששר החינוך יקשיב

יוליה מלינובסקי:  זה מה שמצאתי: כל קרן הסיוע לסטודנטים, כקצבה – 120 מיליון שקל בשנה

יוליה מלינובסקי:  בסך הכול 12,500 סטודנטים, לפי הקריטריונים – צריך לעמוד בקריטריונים – יכולים לקבל איזשהו סיוע בין 5,000 שקל בחודש ל-12,000 שקל בחודש

יוליה מלינובסקי:  סך הכול, לפי מה שאני מצאתי, 12,500 סטודנטים

יוליה מלינובסקי:       ומה קורה עם הקצבאות לבחורי הישיבות ולאברכים? רק עכשיו עבר תקציב, וכולנו זוכרים את המספרים: 2

יוליה מלינובסקי: 5 מיליארד שקל דו-שנתי

יוליה מלינובסקי:  אז עוד פעם, לא מתווכחת על הערך, כנראה אפשר לדבר על זה בקונסטלציה אחרת, אבל אני באמת לא מבינה מה ההבדל, למה בחור צעיר יושב בישיבה לומד תורה – מקבל כסף; בחור צעיר באותו גיל לומד הנדסה, לומד הוראה, לומד רפואה, לומד כלכלה, ולא מגיע לו כלום ממדינת ישראל

יוליה מלינובסקי:  אז אם הוא חייל משוחרר, אם הוא חייל משוחרר, לפחות יהיה לו סיוע מתוכנית ממדים ללימודים

יוליה מלינובסקי:  כמה צעקות היו בבניין הזה, כמה האופוזיציה דאז נלחמה נגד החוק הזה, כמה קרבות היו פה, ממש נגד העם; הלכו נגד העם, רק ראו פוליטיקה

יוליה מלינובסקי:       אז כן, יש לנו ממדים ללימודים, ולפי הנתונים, מה שאני מצאתי, ב-2022 יש סך הכול 16,500 חיילים שלפי קריטריונים – עוד פעם, קריטריונים; כדי להתקבל לישיבה, אתה לא צריך שום קריטריון, כלום אין, לא קיים

יוליה מלינובסקי:  אתה בא ואומר: אני רוצה, אתה חרדי לומד – מקבלים אותך

יוליה מלינובסקי:  אז פה ב-2022 16,500 חיילים היו זכאים לשכר לימוד, אבל זה סיוע בשכר לימוד, זה הולך למוסד האקדמי, זה לא הולך לכיסם של אותו בחור או בחורה צעירים

יוליה מלינובסקי:  פה אנחנו נמצאים בסיטואציה שיש לנו קבוצה אחת משלמת, עובדת, משרתת, ולא מקבלת כלום, כי הם פראיירים, וקבוצה אחרת, שלא צריכה להתאמץ, לא צריכה קריטריונים, לא צריכה לעמוד בשום מבחנים, לא מכינה – אגב, בהרבה מוסדות אקדמיים אתה צריך לעבור מכינה כדי להתקבל לשם, יש מבחני כניסה – כלום, שום דבר, ואתה יושב ולומד

יוליה מלינובסקי:       יש עכשיו בג"ץ, אפרופו בג"ץ ולמה אנחנו כל כך נלחמים על מערכת המשפט הישראלית – לא מתוך אהבה גדולה, מתוך הבנה גדולה עד כמה זה חשוב

יוליה מלינובסקי:  יש עכשיו בג"ץ תלוי ועומד שהגישה התאחדות הסטודנטים כדי להשוות תנאים, ושופט בג"ץ קיבל את העתירה, ויהיה הרכב של שלושה שופטי בג"ץ, והמדינה תצטרך להסביר מה ההבדל בין סטודנט לבחור ישיבה, בין סטודנט נשוי לאברך: בשר אחר? דם אחר? צבע אחר? שייכות פוליטית אחרת?     ואני מקווה מאוד שכפי שעכשיו אני שומעת הרבה פה מהצד הזה של האולם על השוויון – דפקו אותנו, אכלו לנו, עשו לנו, התעללו בנו – הגיע הזמן לפתוח עיניים

יוליה מלינובסקי:  זאת פגיעה בשוויון בחברה הישראלית

יוליה מלינובסקי:  זאת פגיעה במרקם החברתי

יוליה מלינובסקי:  לא צריך להבדיל בין אנשים לפי השייכות או היחס שלהם לדת

יוליה מלינובסקי:  לכולם מגיע

יוליה מלינובסקי:  אם המדינה החליטה שבחור ישיבה או אברך זכאים לקצבה ולכל סל הסיוע הזה, מה שאמרתי קודם – שסך הכול, תחשבו על זה, כ-7,000 שקל בחודש בכסף, מה רע? סטודנט קורע את התחת ומרוויח הרבה פחות

יוליה מלינובסקי:  אז שישוו את התנאים וייתנו לסטודנטים בדיוק לפי אותם קריטריונים

יוליה מלינובסקי:  כפי שמקבל בחור ישיבה לא נשוי, יקבל סטודנט; מה שמקבל אברך נשוי, יקבל סטודנט נשוי

יוליה מלינובסקי:       ולפי מספרים, יש לנו עכשיו 170,000 בחורי ישיבות ואברכים, ויש לנו עכשיו 246,000 סטודנטים לתואר ראשון; אני אפילו לא מדברת על תואר שני ושלישי, עזבו, תואר ראשון

יוליה מלינובסקי:  אפשר לעשות חושבים, אפשר לעשות אולי כל מיני מבחנים, אבל רוב-רובם – אם יש לי 170,000 אברכים ובחורי ישיבות שמקבלים קצבאות, אין שום סיבה ש-246,000 סטודנטים בתואר ראשון לא יקבלו אותו סיוע

יוליה מלינובסקי:  אני לא רוצה להפריד בין אדם לאדם, וערך השוויון – גם בנטל, גם בכלכלה, גם בביטחון וגם בשירות – זה ערך עליון במדינת ישראל, אם חבר הכנסת קיש, השר קיש, עדיין זוכר את זה

יוליה מלינובסקי:  אני מקווה מאוד שכן

ישראל אייכלר: תודה רבה

ישראל אייכלר:       לפני שאני מזמין את השר קיש, אני רוצה להגיד שהנוסח של החוק של חברת הכנסת מלינובסקי יכול להיות מקובל עלינו, ואת תדעי מה יקרה? במקום 2

ישראל אייכלר: 5 מיליארד שקל לישיבות, נקבל 14 מיליארד, כמו האוניברסיטאות

יוליה מלינובסקי: אבל מדברת על קצבאות לבן אדם

ישראל אייכלר: וגם המלגות שמקבלים סטודנטים וכל אלה, זה יכול להיות מאוד נחמד שתלמידי הישיבות יקבלו אותן

ישראל אייכלר:  את מבקשת שלא יהיה פחות מזה

ישראל אייכלר:  יכול להיות שצריך לעשות חשבון וזה יהיה כדאי לנו

יוליה מלינובסקי: אני מצטערת אבל אתה מטעה עכשיו

ישראל אייכלר: לא, אני לא אמרתי שאת מטעה, כי אני יודע שמסרו לך אינפורמציה שקרית

ישראל אייכלר:  14 מיליארד שקל, אלא שלישיבות נותנים את זה כמלגה, ובאוניברסיטאות נותנים את זה לפרופסורה ולצוות ולנסיעות ולטיסות

יוליה מלינובסקי: אני מדברת איתך על סטודנט, סטודנט, בן אדם, מה שהוא מכניס לכיס

ישראל אייכלר: גם על הסטודנט, אבל אני רוצה להשוות את האוניברסיטאות לישיבות, כמו שאת מציעה פה

ישראל אייכלר:  רעיון טוב

יוליה מלינובסקי: כפי שבן אדם לוקח לכיס, לא מה שהולך לעסקנים

ישראל אייכלר: אדוני שר החינוך, אתה תשיב

החינוך יואב קיש: חשבתי שאתה משיב לה

ישראל אייכלר: לא, אני השבתי על העובדות, כי לא רציתי להגיד שהן לא נכונות

יוליה מלינובסקי: – – – זאת עובדה

ישראל אייכלר: אז הוספתי את העובדות שחשוב לדעת, ויש גם בני ישיבות שהם עולים חדשים, חברת הכנסת מלינובסקי, והם מקבלים גם כעולים חדשים, שכחת לציין את זה

ישראל אייכלר:  אני גם מוכן להשוות לעולים חדשים, העולים החדשים של הישיבות

יוליה מלינובסקי: – – –     

ישראל אייכלר: יש, יש

החינוך יואב קיש: כבוד היושב-ראש, כנסת נכבדה, האמת היא שיש פה דיון שהתפתח, כי יש פה השוואה של תפוחים לאגסים ללא יודע, עגבניות שרי, כל מיני כאלה

קארין אלהרר: והכול פירות וירקות

החינוך יואב קיש: ואני לא שר החקלאות, אני שר החינוך

קארין אלהרר: אז מה הבאת ירקות עכשיו?     

החינוך יואב קיש: בוא נדבר רגע על המספרים ונבין ואת העניין

החינוך יואב קיש:  זה נכון שיש את העתירה שהזכירה חברת הכנסת מלינובסקי

החינוך יואב קיש:  העתירה עומדת בבית הדין בנוגע להתייחסות לסל הסיוע לסטודנטים מול תלמידי ישיבות

החינוך יואב קיש:  צריך להבין למה משווים

החינוך יואב קיש:  סתם דוגמה, בוא ניקח רגע את תקציב האוניברסיטאות – אני אומר גם לך, היושב-ראש

החינוך יואב קיש:  תקציב האוניברסיטאות המתוקצבות – אלה לא רק אוניברסיטאות, יש גם מכללות, אבל הוא עומד על מעל 12 מיליארד; בשנה הבאה 14 מיליארד

החינוך יואב קיש:  הוא מתחלק להערכתי חצי–חצי, אולי 40%–60%

החינוך יואב קיש:  חצי הולך למחקר ולהשקעה במחקר, שזו השקעה סופר-חשובה

החינוך יואב קיש:  היא בכלל לא קשורה למימון שכר לימוד

החינוך יואב קיש:       אז אם אתה מסתכל על תקציב האוניברסיטאות אתה מבין שבעצם צריך בגדול לנכות ממנו בערך חצי, כי חצי הולך למחקר, והמחקר הזה הוא רגל סופר-משמעותית וחשובה, ואסור לפגוע בה, וצריך לחזק אותה

החינוך יואב קיש:  היא דוחפת למצוינות את כל המערך של ההשכלה הגבוהה במדינת ישראל

החינוך יואב קיש:  לכן, זו דוגמה אחת מדוע צריך לראות למה משווים

החינוך יואב קיש:      הדוגמה השנייה, דווקא ספציפית למה שפנתה חברת הכנסת מלינובסקי – על קרן הסיוע לסטודנטים

החינוך יואב קיש:  זה 120 מיליון שקלים, שזה מלגה מוגדרת לסטודנטים, והסיוע שם ללומדי תורה עומד על 14 מיליון שקלים מתוך זה

החינוך יואב קיש:  החוק מתיר סיוע של 82% ללומדי תורה, אבל בגלל קריטריונים שונים הם מקבלים 12%

החינוך יואב קיש:  אני חושב שלא לזה כיוונת

יוליה מלינובסקי: לא לזה כיוונתי

החינוך יואב קיש: לא לזה כיוונת, כי כיוונת לכל המלגות לאברכים

החינוך יואב קיש:  דרך אגב, ספציפית, אני לא רואה פה את השר ליברמן, אבל חשוב לציין שבתקופת השר ליברמן כשר אוצר, מספר האברכים הזכאים לסיוע לאותה קרן צמח מ-1,298 ל-1,344 אברכים, וברכות לשר ליברמן על הפעילות המבורכת לטובת לומדי התורה

יוליה מלינובסקי: אתה לא הקשבת

החינוך יואב קיש: לכן אנחנו כנראה לא עוסקים בקרן הספציפית שאליה הצעת החוק נוגעת, אלא בהסתכלות רחבה יותר

החינוך יואב קיש:  ובהסתכלות הרחבה יותר אנחנו נכנסים פה לשיקולים משיקולים שונים

החינוך יואב קיש:  בסוף יש מספר שונה של אברכים מול סטודנטים, ותואר ראשון דינו לא כדין תואר שני ושלישי

החינוך יואב קיש:  לא ראוי לקחת את כל תקציב האוניברסיטאות, כי חציו הולך למחקר

עודד פורר: כמה מקבל הסטודנט עם הכסף שהוא משלם שכר לימוד?     

החינוך יואב קיש: ולכן, אם אתה מסתכל על שנת לימוד של סטודנט ורוצה להבין בכמה המדינה מממנת באופן גס שנת לימוד של סטודנט, גם פה המספרים משתנים, כי ברגע שאתה – – –     

עודד פורר: שר החינוך, מה סטודנט מקבל לכיס? לא שכר לימוד

עודד פורר:  שכר לימוד בישיבות לא משלמים

החינוך יואב קיש: תקשיב, תשמע תשובה

החינוך יואב קיש:  יש את הבדיחה, אני לא יודע אם אתה מכיר אותה, חבר הכנסת פורר, שהילד הולך עם אבא שלו ואומר לו: אבא, למה יש כל כך הרבה – – –     

עודד פורר: אם לא תשאל איך תדע

החינוך יואב קיש: בדיוק

החינוך יואב קיש:  אז אם לא תקשיב, איך תדע?     

עודד פורר: בקיצור, אתה לא מתכנן לענות על השאלה

החינוך יואב קיש: אז אני מציע לך, תקשיב רגע ותשמע

החינוך יואב קיש:  גם שכר הלימוד לסטודנט משתנה בהתאם לתואר ולמורכבות שלו

החינוך יואב קיש:  למשל, תואר ברפואה נע סביב 70,000 שקלים, לפעמים עד 100,000 שקלים, תלוי בקליניקה עצמה, עלות – – –     

עודד פורר: מה שכר הלימוד של תלמיד ישיבה?     

החינוך יואב קיש: אני אומר לך מה העלות שהמדינה מממנת

החינוך יואב קיש:  זה מה ששאלת

עודד פורר: לא, מה שכר הלימוד? כמה הוא משלם? סטודנט לרפואה, גם מסובסד, משלם – – –     

ישראל אייכלר: אתה לא חייב לענות

החינוך יואב קיש: סטודנט לרפואה מסובסד משלם שכר לימוד אוניברסיטאי רגיל, שזה נע גם סביב ה-12,000 שקלים בשנה, ומקבל סבסוד של 16,000 בממוצע, תלוי, סדר גודל של 16,000 שקלים בשנה

החינוך יואב קיש:  לגבי אברכים, הקצבה היא סביב ה-1,000 שקלים

עודד פורר: לא, כמה הם משלמים?     

החינוך יואב קיש: לגבי אברכים, הקצבה היא בערך 1,000 שקלים לחודש

החינוך יואב קיש:  זה מביא לאזור ה-12,000–13,000 שקלים

החינוך יואב קיש:  עכשיו, אני אומר לך בצורה מאוד ברורה – – –     

עודד פורר: כמה משלם בחור ישיבה כדי ללמוד?     

ישראל אייכלר: חבר הכנסת פורר, לא להפריע

אלעזר שטרן: – – –     

ישראל אייכלר: חבר הכנסת שטרן, אתה בקריאה שנייה, תיזהר

החינוך יואב קיש: אני, בניגוד לשר האוצר, מסתכל על תקציב האוניברסיטאות ורוצה לקבל בו עוד, מסתכל על מה העלות בישיבות ומנסה לחזק את הישיבות

החינוך יואב קיש:  אני פועל למען החינוך

החינוך יואב קיש:  יש פה עניין של סדרי עדיפויות

החינוך יואב קיש:  כשאתה מסתכל על מלגות כאלה או אחרות, דווקא במקרה הזה, במקרה של המלגה שעליו חברת הכנסת מלינובסקי העירה, אני לא רואה בו שום צורך

החינוך יואב קיש:  ההפך, אפשר לחזק עוד

החינוך יואב קיש:  ולכן, כל האירוע בסופו של דבר מיותר, ואנחנו מתנגדים להצעה

החינוך יואב קיש:      מכיוון שיש לי עוד ארבע דקות, אני ברשותך אנצל את הזמן להתייחס לעוד נושא שאולי יפעל לקירוב לבבות

החינוך יואב קיש:  כמות השקר, הרעל והשטנה של אותם אנרכיסטים שמשתמשים באלימות כנגד ממשלה דמוקרטית במדינת ישראל חוצה כל גבול

החינוך יואב קיש:  לא יכול להיות שמפרסמים איזושהי כרזה – לחייב את תלמידי ישראל להניח תפילין, ממשלת הסתה וטרור

החינוך יואב קיש:  קודם כול, מי שירצה שיניח תפילין, זה מבורך

החינוך יואב קיש:  אבל האבסורד לחשוב שנלך לחייב – כאילו, אני שואל את עצמי: לאן תגיעו? באמת

טלי גוטליב: זו הסתה פרועה

טלי גוטליב:  אין להם גבולות

החינוך יואב קיש: הסתה פרועה, שקרית

החינוך יואב קיש:  אני לא יודע, בואו תתייחסו עניינית

מיקי לוי: לא שמעתי את שר החינוך כשקראו לבנט רוצח וממשלה מקוללת, ששר שיושב בממשלה – – –     

ישראל אייכלר: חבר הכנסת לוי, לא להפריע

טלי גוטליב: רגע, אבל זה בסדר לעשות – – – נו, באמת, זה מביש

מיקי לוי: לא שמעתי אותו אומר מילה

ישראל אייכלר: חבר הכנסת לוי, קריאה ראשונה

ישראל אייכלר:  בבקשה

החינוך יואב קיש: יושב-ראש הכנסת לשעבר, אני רק זוכר שכשנכנסת לתפקידך, אמרת שתתנהל אחרת כשתחזור להיות באופוזיציה, ואני רואה – – –     

מיקי לוי: מותר לי קריאת ביניים נימוסית

מיקי לוי:  מותר לי

מיקי לוי:  בהשוואה אליך אני מסמיק

החינוך יואב קיש: אז אם אתה כבר שואל, אז אני רוצה לומר לך: הסתה אלימה ראויה לכל גנאי

החינוך יואב קיש:  להדליק צמיגים בוערים, לבוא בניגוד לשום – הרי זה לא דמוקרטיה

החינוך יואב קיש:  אתה יודע מה? אצלי מפגינים, אתמול הפגינו, ועשו את זה בצורה דמוקרטית

החינוך יואב קיש:  לא התלוננתי ולא אמרתי כלום

החינוך יואב קיש:  עשו את זה במרחק ראוי, עשו את זה בתיאום

יוליה מלינובסקי: מה אתה אומר? תשאל את סילמן – – –     

החינוך יואב קיש: זה לגיטימי וזו דמוקרטיה

החינוך יואב קיש:  לבוא ולהבעיר צמיגים על הפתח של החניון, בלי שום אישור – זו לא דמוקרטיה, זה אנרכיזם

החינוך יואב קיש:  המשטרה צריכה לטפל באירועים האלה ביד קשה

החינוך יואב קיש:  היועצת המשפטית לממשלה צריכה להנחות לאכיפה קשה כנגד אותם מקרי אלימות ברורה באמת, וזה פוגע באושיות של הדמוקרטיה

החינוך יואב קיש:      ואני יכול לומר לסיום, הרי בסוף, מה אומרים המפגינים? הצעקה שלהם זה "דמוקרטיה", והאמת היא שכל עם ישראל צועק "דמוקרטיה"

החינוך יואב קיש:  כשאנחנו רואים איך נוצר מצב במדינת ישראל שמפכ"ל לשעבר מודיע בפיו: רצינו שראש הממשלה יתפטר, הגשנו תיק שהיה תפור, לא היה שם שום דבר – אני אומר לכם, זו בושה גדולה שמדינת ישראל הגיעה למצב הזה

החינוך יואב קיש:  ובמידה מסוימת הקריאה "דמוקרטיה" בימים אלה מאוד מאוד חשובה, כי מה שניסו לעשות פה, אותה כנופיה מצומצמת ששמענו את אלשיך מתוודה עליהם – את הדבר הזה אנחנו נהיה חייבים לעקור מהשורש

החינוך יואב קיש:      אני קורא ליועצת המשפטית לבחון היטב ולזמן אותו לחקירה בעניין הזה

החינוך יואב קיש:  זו פעולה שמסכלת את אושיות הדמוקרטיה, ואני בטוח שכל אותו ציבור גדול שחושש לדמוקרטיה מצטרף גם לקריאה הזו שלי

החינוך יואב קיש:  אופיר, אופיר

החינוך יואב קיש:  איפה היושב-ראש?     

עודד פורר: שר החינוך, למי התכוונת כשאמרת כנופיה?     

החינוך יואב קיש: יש לי 30 שניות

ישראל אייכלר: לא, אני עשיתי שבע דקות במקום עשר

קריאות: – – –     

החינוך יואב קיש: אני מודה שלא שמעתי את הריאיון בגל"צ

אלעזר שטרן: אז הוא לא אמר "רצינו"

אלעזר שטרן:  אתה לא יכול לשים לו מילים כאלה בפה

החינוך יואב קיש: אז הוא לא אמר "רצינו", אוקיי, אבל אני כן שמעתי חלק – – –     

משה סעדה: יואב, שמעתי את הריאיון

משה סעדה:  הוא דיבר על זה שהם רצו לפטר ראש ממשלה – – –     

החינוך יואב קיש: שקיוו שתנועת הליכוד, בשביל שלטון, תגרום לראש הממשלה להתפטר

החינוך יואב קיש:  זה היה או לא היה?     

סימון דוידסון: למה הוספת לו זמן? נגמר לו הזמן

משה סעדה: זה היה

משה סעדה:  זה מדויק

משה סעדה:  והקונספציה שלהם הייתה להגיש כתב אישום, ליירט את ראש הממשלה, ואחר כך את מי זה יעניין

משה סעדה:  זו הייתה הקונספציה, ולשמחתנו היא כשלה

משה סעדה:  זה האירוע, ואתה מדייק הפעם

החינוך יואב קיש: פשוט מדהים

החינוך יואב קיש:  מפכ"ל שקיווה, דרך התיקים שהוא מנפח – – –     

משה סעדה: זה מפכ"ל, פרקליט מדינה – – – שלושה אנשים

משה סעדה:  שלושה אנשים שפוגעים בדמוקרטיה

טלי גוטליב: שהוא משקר

החינוך יואב קיש: שהוא משקר

החינוך יואב קיש:  שלושה אנשים מסוכנים מאוד שפעלו לריסוק הדמוקרטיה הישראלית

טלי גוטליב: שיודע שאין לו ראיות, עושה שימוש לרעה בכוח השררה על דרך חקירות, והיום הוא אומר שהוא לא האמין שנתניהו לא יתפטר

טלי גוטליב:  גם שקרן וגם באמת רפה שכל

החינוך יואב קיש: אני יכול לברך על דבר אחד: שברוך השם, אותה מזימה נואלת כשלה

החינוך יואב קיש:  יש לנו ממשלה יציבה שתמשיך לשלוט פה עוד שלוש וחצי שנים

החינוך יואב קיש:  יהיה לכם הרבה זמן לשבת בצד הזה, לשקול ולבדוק

דבורה ביטון: ימים יגידו לגבי הנושא של היציבות

ולדימיר בליאק: – – – את החברה הישראלית, ממשלה שמעבירה חוקים מושחתים

החינוך יואב קיש: ואנחנו נעשה את מה ששלח אותנו עם ישראל: נוביל מדיניות ימנית לעשייה, לטובת עם ישראל, ארץ ישראל

ולדימיר בליאק: לא פועלת למען עם ישראל

החינוך יואב קיש: ואנחנו פה בשביל לנצח

החינוך יואב קיש:  תודה רבה

ישראל אייכלר: תודה רבה

ישראל אייכלר:  את רוצה שניגש להצבעה או שאת רוצה להגיב?     

יוליה מלינובסקי: אני אשמח להגיב

ישראל אייכלר: בבקשה, שלוש דקות

יוליה מלינובסקי: אני אשמח

יוליה מלינובסקי:  הוא סיפר סיפורי סבתא מפה עד להודעה חדשה

יוליה מלינובסקי:  הוא צריך להיות שר הסיפורים, לא שר החינוך

ישראל אייכלר: שלוש דקות, בבקשה

יוליה מלינובסקי: אדוני השר, אני באמת אשמח אם תקשיב

יוליה מלינובסקי:  סיפרת לי על התקציב של האוניברסיטאות – מצוין, אבל לא על זה החוק

יוליה מלינובסקי:  החוק מדבר על הפרט, על בן אדם

יוליה מלינובסקי:  גם על תקציב האוניברסיטאות אפשר להתווכח, כי לעומת תקציב המדינה הוא ממש ירד

יוליה מלינובסקי:  אתם ניתבתם כסף למקומות אחרים, ודווקא לא להשכלה הגבוהה

יוליה מלינובסקי:  זה מדבר על סדר העדיפויות של הממשלה שלך, אדוני השר

יוליה מלינובסקי:  אבל אברך, בחור ישיבה לא משלם עבור הלימודים שלו, אין לו את השורה הזאת בהוצאות – זה חינם בשבילו; מי שלומד רפואה, הנדסה, הוראה וכל דבר אחר, משלם בין 10,000 ל-35,000 שקל – תלוי במוסד

יוליה מלינובסקי:  הסטודנט גם עובד לפרנסתו, הוא לא מקבל כלום מהמדינה

ישראל אייכלר: זה לא נכון

יוליה מלינובסקי: כלום

יוליה מלינובסקי:  סטודנט לא מקבל קצבה

ישראל אייכלר: זה לא נכון, הוא מקבל מלגות, כן

יוליה מלינובסקי: הוא לא מקבל שום דבר מהמדינה

ישראל אייכלר: הוא כן מקבל

ישראל אייכלר:  עוד דבר תורה – בחור ישיבה משלם שכר לימוד

יוליה מלינובסקי: בחור ישיבה, אברך, מקבל סיוע

יוליה מלינובסקי:  אבל אתה יודע מה – –   

ישראל אייכלר: אבל הוא משלם שכר לימוד, זה לא העניין של – – –     

יוליה מלינובסקי: – – לא על זה הוויכוח

יוליה מלינובסקי:  חבר הכנסת אייכלר

ישראל אייכלר: רק העובדות, אני לא מתווכח

יוליה מלינובסקי: הוויכוח שלנו כרגע הוא לא על הפרט

יוליה מלינובסקי:  אני מסתכלת על סטודנטים, רואים את החיים הלא-פשוטים שלהם, רואה לאן המדינה מנווטת כסף, ואני אומרת דבר פשוט: רציתם שוויון, צועקים שוויון – תסבירו לי בבקשה, מה ההבדל בין בחור ישיבה לבין סטודנט? למה זה צריך לקבל לכיסו בין 600 ל-1,500 שקל וסטודנט ששירת, עבד, עובד, ישלם מיסים ובסוף רוכש מקצוע, לא מקבל מאיתנו כלום כמדינה? זה סדר העדיפויות של הממשלה הזאת

יוליה מלינובסקי:  אם יש כסף לזה, אנא מכם, תמצאו כסף גם לזה

יוליה מלינובסקי:  ואל תספרו לי על תקציב המוסד האקדמי, כי אין קשר

יוליה מלינובסקי:  אתם רוצים לקצץ במחקר – אגב, זה כבר קוצץ

יוליה מלינובסקי:  הם סובלים מחוסר תקציב

יוליה מלינובסקי:  אגב, זאת הקדמה של מדינת ישראל, זה מקדם אותנו, זה מושך אלינו את ההשקעות, זה מקדם את ההייטק

יוליה מלינובסקי:  זאת האבולוציה שלנו

יוליה מלינובסקי:       שוב, בלי להתווכח – זה שומר על המסורת, זה מקדם אותנו

יוליה מלינובסקי:  מה קודם למה? מה יותר חשוב? לא נכנסת לזה

יוליה מלינובסקי:  אבל אני מדברת איתכם על פרט, על בן אדם, על פלוני-אלמוני, שמוליק ושמוליק, ראש, שתי רגליים, שתי ידיים – מה ההבדל? אחר כך צועקים על שנאה, צועקים על הסלידה בחברה הישראלית, על זה שזה שונא את זה

יוליה מלינובסקי:  אתם בחיים לא תוכלו להסביר מה ההבדל בין שני האנשים האלה

ישראל אייכלר: תודה רבה

יוליה מלינובסקי: ואתה, שר החינוך, במקום להיות ענייני, עשית ערבוב בין העובדות, ובסוף, מה אמרת? אנחנו לא חושבים שצריך

ישראל אייכלר: תודה רבה

יוליה מלינובסקי: תאמין לי, את המשפט הזה אני אזכור לך

יוליה מלינובסקי:  תודה רבה

ישראל אייכלר: תודה רבה

ישראל אייכלר:       אנחנו עוברים להצבעה, רק תגיעי למקום

ישראל אייכלר:  מי בעד הצעת החוק של חברת הכנסת יוליה מלינובסקי? מי נגד? מי נמנע? אנחנו מפעילים הצבעה

ישראל אייכלר: בעד ההצעה להעביר את הצעת החוק לוועדה – 33 

ישראל אייכלר: נמנעים – אין 

ישראל אייכלר: 33 בעד, 42 נגד

ישראל אייכלר:  ההצעה הוסרה מסדר-היום

ישראל אייכלר: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת –     לקריאה שנייה ולקריאה שלישית: הצעת חוק הרבנות הראשית לישראל (הארכת כהונה של הרבנים הראשיים לישראל ושל חברי מועצת הרבנות הראשית לישראל) (הוראת שעה), התשפ"ג–2023, שהחזירה ועדת החוקה, חוק ומשפט

דן מרזוק:       עוד הונחו על שולחן הכנסת החלטות ועדת האתיקה בקובלנות נגד חבר הכנסת עופר כסיף ובקובלנות נגד חבר הכנסת שמחה רוטמן, יושב-ראש ועדת החוקה, חוק ומשפט, בגין שימוש לרעה בסמכותו כיושב-ראש ועדה

דן מרזוק:       עוד אבקש להודיעכם, כי הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023, של חבר הכנסת יצחק קרויזר, נדונה בוועדה משותפת של ועדת החוקה, חוק ומשפט והוועדה לביטחון לאומי לדיון בהצעת חוק לתיקון פקודת המשטרה (המחלקה לחקירת שוטרים), ותוחזר לוועדה זו לשם הכנתה לקריאה השנייה והשלישית

דן מרזוק:  תודה

ישראל אייכלר: תודה למזכיר הכנסת

ישראל אייכלר: [הצעת חוק פ/1605/25; נספחות

ישראל אייכלר: ] 

ישראל אייכלר: אנחנו עוברים לסעיף הבא – הצעת חוק ארוחה יומית לתלמיד (תיקון – ארוחת כריך יומית בבית ספר על-יסודי), של חבר הכנסת מאיר כהן

ישראל אייכלר:  בבקשה, מאיר, עשר דקות

מאיר כהן: אדוני היושב-ראש, חברי וחברות כנסת נכבדים, צעקנו כל היום על המהפכה, התומכים והמתנגדים

יוראי להב-הרצנו: אפשר שיהיה שקט במליאה?     

מאיר כהן: אנחנו צריכים להתעסק גם במדינה הזאת, אז אנא מכם, תעזבו רגע את כל הרגשות ואת כל הכעסים

מאיר כהן:  הצעתי היא הצעה פשוטה

מאיר כהן:  עיקר התיקון לחוק זה הוא להוסיף את הזכאות של תלמידים לארוחה יומית גם לנוער שלומד בבתי ספר על-יסודיים, נוער בסיכון

מאיר כהן:  כמו שאתם שומעים – פשוט

מאיר כהן:  יש חוק שבבית ספר יסודי שיש בו יום לימודים ארוך, מקבלים ארוחה; אני אבקש שגם בבתי ספר שמתעסקים בהם עם נוער בסיכון יקבלו ארוחת צוהריים

מאיר כהן:  פשוט, קל, לא עולה הרבה כסף

מאיר כהן:  אפשר לעשות את זה, וכל אחד מאיתנו יסמן לו וי בלי שום שייכות פוליטית על כך שגם ילדים בסיכון – בדיווחים שלנו יש וגם למשרד החינוך, יש שם נשירה, כי באים לשם ילדים מסוציו-אקונומי נמוך – מן הראוי שמדינת ישראל תדאג להם

מאיר כהן:       בחוק הקיים תלמידים שמצבם הכלכלי אינו מאפשר השתתפות בתשלום הארוחות, יהיו זכאים לקבל ארוחות יומיות ללא תשלום

מאיר כהן:  מה שאני מבקש הוא שגם נוער בסיכון, שסעיף החוק הזה לא חל עליהם, יקבלו ארוחה אחת או סנדוויץ', משהו במהלך היום, כדי שיוכלו להתרכז בלימודיהם ולהישאר

מאיר כהן:  המנהלים והמורים מדווחים שהם לא יכולים לשבת עד שלוש ועד ארבע, והם פשוט הולכים; במקומות שיש בהם ארוחת צוהריים, הילדים נמצאים

מאיר כהן:  תנסו אתם, חברי הכנסת, במהלך יום דיונים שלם לא לקבל אוכל בפרסה, או שיסגרו לכם את חדרי האוכל

מאיר כהן:  האם תוכלו לשבת יום שלם ולחוקק בלי שיש לכם אפשרות לאכול? הרי הייתה קמה כאן צעקה

מאיר כהן:  אבל על ילדים בסיכון יעלה שר החינוך ויגיד: יש לנו כל מיני סיבות למה לא לתת להם

מאיר כהן:       על מנת לצמצם ככל האפשר את הפערים בין אלו שיכולים לספק להם ארוחה לבין אלו שאין באפשרותם, גם בגלל המצב הכלכלי, גם בגלל המורכבות של המוסד החינוכי, אני מביא את התיקון לחוק הזה

מאיר כהן:  אני מאוד מבקש מכם, באמת, תעזבו עכשיו את כל הוויכוחים

מאיר כהן:  יש רגעים שבהם – תעזבו את הסיפור הקואליציוני, זה נוגע לכל אחד מאיתנו

מאיר כהן:  אנחנו פוגשים את הילדים ואת הילדות האלה, אנחנו רואים אותם, וצריך להצביע ולתקן את החוק הזה

מאיר כהן:       אדוני שר החינוך, קראתי את ההתייחסות של הגורמים במשרדך, ותודה רבה על המכתב המנומק והמסודר, אבל לא הסכמתי לשום מילה

מאיר כהן:  על אף ההתנגדות שלכם והקשיים המקצועיים אני חייב לומר לך, הכול פתיר

מאיר כהן:  ניהלתי בית ספר, חטיבת ביניים, והילדים בסיכון קיבלו ארוחת צוהריים שאנחנו אלתרנו מכספנו

מאיר כהן:  הכול פתיר, אין שום בעיה

מאיר כהן:       מטרת-העל של החוק היא להכניס למאגר מפעל ההזנה את בתי הספר של נוער בסיכון, אני חוזר בפעם הרביעית

מאיר כהן:  אני מוכן להתגמש בכל מקום, לשבת איתכם

מאיר כהן:  לא ביקשתי שום חוק מורכב – חוק שסך כל עלותו 8 מיליון שקלים

מאיר כהן:  לא הלכתי על חוק שעולה מיליארדים ולא מאות מיליונים – 8 מיליון שקלים, לאפשר לילדים האלה להישאר עד 14:00, 15:00, לקבל ארוחת צוהריים

מאיר כהן:  כתבתי בהצעת החוק – או כמו שמקבלים במפעלים, שקית שיש בה סנדוויץ' ועוד משהו קטן, פרי, זה הכול

מאיר כהן:  ולקבל תשובה ממשרד החינוך על ארבעה גיליונות: זה בלתי אפשרי, מי יכין את זה, יש בעיות של משרד הבריאות – מה קרה במשרד הזה? אני שואל אותך, יואב, מה, הפקידים השתלטו על המדיניות?      

טלי גוטליב: מה חדש? תמיד הפקידים משתלטים

מאיר כהן: מה קרה?     

טלי גוטליב: אבל מה זה חדש?      

מאיר כהן: הייתי שר

טלי גוטליב: הפקידות שולטת במדינה

מאיר כהן: תשאלו את האנשים במשרד הרווחה

מאיר כהן:  כשפקיד בא ואמר שזה קשה, אמרתי לו: אדוני, להגיד קשה אני יודע

מאיר כהן:  עכשיו אתה תסביר לי איך אפשר לעשות את זה

מאיר כהן:  תסביר לי איך אפשר לעשות את זה

מאיר כהן:  קשה אני יודע

מאיר כהן:       אני מאוד מבקש

מאיר כהן:  במסמך שקיבלתי ממך, אדוני השר, כתוב: הגם שהמטרה של הצעת החוק מבורכת – אתה אומר את זה – קיימים קשיים שונים במתווה המוצע

מאיר כהן:  לפיכך, מוצע להתנגד להצעת החוק

מאיר כהן:  אתה שומע מה הם כתבו, החבר'ה שלך? החוק הוא מבורך, אבל בגלל שיש קצת קשיים אז אנחנו נתנגד

מאיר כהן:  מה, אף אחד לא רואה את התלמידים האלה לנגד עיניו? ועכשיו אני אומר ברצינות: מה יש לכם? יש ילדים בסיכון, אף אחד לא רואה אותם?     אני רוצה להגיד לכם, לפתוח סוגריים ולהגיד גם לך, יואב

מאיר כהן:  אני הייתי שם פעמיים, פעמיים הגיעו אליי הצעות חוק של האופוזיציה

מאיר כהן:  מעולם לא הסתכלתי מי של האופוזיציה ומי של הקואליציה, אלוהים עדי, תשאל פה את כל חברי הכנסת

מאיר כהן:  אתי נמצאת פה

מאיר כהן:  כמה הצעות חוק חברתיות היא הגישה – לא שאלתי אותה מהי

מאיר כהן:  העברתי אותן

חוה אתי עטייה: נכון

מאיר כהן: נלחמתי עם הביטוח הלאומי, עם הפקידים

מאיר כהן:  אמרו: זה קשה; אמרתי: לא, זה טוב

מאיר כהן:  ופה, יש לי תחושה שכל דבר שאנחנו מביאים, במיוחד במשרד החינוך: זה של האופוזיציה – יאללה, דחוף את זה

מאיר כהן:  מה קורה במשרד הזה, יואב?      

החינוך יואב קיש: – – –     

מאיר כהן: אתמול, בדיון סביב האוניברסיטה בגליל – יואב, אתה שולח את היועץ שלך? חברי כנסת מגיעים, חמישה חברי כנסת – אתה שולח את היועץ שלך

מאיר כהן:  לפחות תשלח את המנכ"ל, תשלח מישהו מטעמך

החינוך יואב קיש: – – –     

מאיר כהן: וזה מעיד – סליחה, אדוני, אני אתן לך להגיב

מאיר כהן:  יואב, אני לא מתנצח איתך

מאיר כהן:  יש לי הערכה כלפיך

מאיר כהן:  לא מתנצח, אבל האומנם, באמת ככה זה צריך להמשיך להתנהל – שאנחנו בנושאי חינוך ורווחה רואים אופוזיציה וקואליציה? למה?     ביקשנו אוניברסיטה בצפון, זה חלק שלך

מאיר כהן:  גם אתה, שמעתי אותך אומר כמה שזה חשוב

מאיר כהן:  לפחות תבוא, תשלח את המנכ"ל שלך, תבוא אתה, תסביר, תגיד עד כמה אתה צודק

מאיר כהן:  נתווכח איתך, יכול להיות

מאיר כהן:  אתה מכבד את המעמד ולא שולח יועץ

מאיר כהן:  איפה נשמע כזה דבר? שאלתי את המזכירות של הוועדה אם קרה פעם, הן אמרו לי: לא

מאיר כהן:  מעולם לא זלזלתי בוועדה של הכנסת

מאיר כהן:       אני מוכן לשנות כל סעיף, אדוני שר החינוך, בתנאי שמטרת-העל תישמר ובבתי הספר האלה – שאתה בוודאי מבקר בהם, אדוני – נאפשר להם ארוחה אחת ביום או סנדוויץ' אחד ביום

מאיר כהן:  ותאמין לי, הצעת החוק הזאת לא נכתבה כדי לטרלל אתכם אלא נכתבה אחרי שאני סיירתי, ראיתי, פגשתי ושאלתי מה אחת הבעיות, למה אצל הילדים יש נשירה

מאיר כהן:  אומרים לי: מאיר, הם באים מבתים קשים, מאוד מורכבים, וכן, בשעה 12:00, 13:00, הם הולכים הביתה, הולכים לחפש אוכל

טלי גוטליב: אבל אדוני, איך הגעת ל-8 מיליון שקל? אנחנו לא לוקחים לחם, מחלקים ומורחים שוקולד

סימון דוידסון: אבל זה לא כל בתי הספר

טלי גוטליב: אישור משרד הבריאות – – –     

מאיר כהן: טלי, זה לא כל בתי הספר, רק בתי הספר לילדים בסיכון

מאיר כהן:  אני נזהר – – –     

טלי גוטליב: אבל איך רק 8 מיליון?     

מאיר כהן: טלי, אני מאוד נזהרתי, כי אני לא יכול לבוא עכשיו להגיד כל בתי הספר התיכוניים, כי אז זה מגיע ל-300 מיליון

מאיר כהן:  הלכתי – – –     

טלי גוטליב: כי הוא צריך את התברואה ואישור משרד הבריאות

טלי גוטליב:  זה סיפור שלם, זה לא 8 מיליון

מאיר כהן: את צודקת

מאיר כהן:  הלכתי ואמרתי: זו תהיה התחלה מבורכת, רק לבתי הספר לנוער בסיכון

מאיר כהן:  זהו

מאיר כהן:  אחרי זה משרד החינוך ישב, יחליט, יקבל את השיקולים שלו, אבל פה זה רק לאותם בתי ספר, לא מעבר לזה

מאיר כהן:  הכי קל זה למצוא בעיות

מאיר כהן:       יואב, עד לפני כמה חודשים הייתי שר כמוך

מאיר כהן:  אדוני שר החינוך, כוונותיך טובות, אני לא מאמין שכוונותיך לא טובות, אבל אני רק מציע לך, באמת מציע לך: משרד החינוך זה משרד קשה, מורכב מאוד, קשה מאוד להצליח, אבל בניסיון שלי, אל תיתן לפקידות להחליט על מדיניות

מאיר כהן:  אתה תחליט מה המדיניות

מאיר כהן:  אני בטוח שאתה רוצה להצביע על הצעת החוק הזאת, אתה רוצה להיכנס לבתי הספר ולהגיד: אני השר, פתרתי את הבעיה

מאיר כהן:  תענה לי אתה

מאיר כהן:  אל תשלח את הפקידים שלך שיענו

מאיר כהן:  אל תשלח

מאיר כהן:  לא הפקידים חינכו אותי בירוחם ולא בדימונה, לא הפקידים חינכו אותנו

מאיר כהן:  חינכו אותנו מורים

ישראל אייכלר: תודה רבה

מאיר כהן: עוד חצי דקה, אדוני

ישראל אייכלר: עוד משפט סיכום

מאיר כהן: חינכו אותנו מורים, ובתלמוד תורה חינכו אותי רבנים, עם אידיאולוגיה, שעמדו על שלהם, לא אמרו: זה קשה, פקיד יבוא ללמד אותך

מאיר כהן:      ואני מאוד מבקש ממך, אדוני, תתמוך בהצעה הזאת

מאיר כהן:  אני אבוא, אני אשב איתכם, מה שתרצה לשנות תשנה, אבל רק נחזור לכאן ונגיד לכנסת שהצלחנו דבר קטן לפתור

מאיר כהן:  אתה רוצה ששמך יהיה כתוב על הצעת החוק – קח את זה, שלך

מאיר כהן:  תודה רבה

ישראל אייכלר: תודה רבה

ישראל אייכלר:  ישיב שר החינוך יואב קיש

יוראי להב-הרצנו: יישר כוח

בועז טופורובסקי: מאיר, כל הכבוד

קריאות: – – –     

ישראל אייכלר: הוא יכול לתת גם תשובה, ואת ההצבעה – במועד אחר

מאיר כהן: לא

מאיר כהן:  אני מעדיף תשובה והצבעה יחד

ישראל אייכלר: איך שאתם תסתדרו ביניכם

ישראל אייכלר:  רק אמרתי שיש אופציה כזאת ואופציה כזאת

קריאות: – – –     

החינוך יואב קיש: תשובה והצבעה במועד אחר

ישראל אייכלר: תשובה והצבעה במועד אחר

מאיר כהן: עד סוף המושב

ישראל אייכלר: אתם תקבעו

החינוך יואב קיש: תוך שלושה שבועות

החינוך יואב קיש:  יש הגדרת זמנים?     

ישראל אייכלר: לא

ישראל אייכלר:  מועד אחר, אתם תקבעו

ישראל אייכלר:  אני לא קובע את סדר-היום של העתיד

קריאות: – – –     

ישראל אייכלר: אני, כיושב-ראש, יכול להגיד: במועד אחר

ישראל אייכלר:  אתם תסדרו מתי המועד

ישראל אייכלר:  ואני רוצה להעיד על כבוד השר לשעבר מאיר כהן שמה שאמרת פה, שטיפלת במוסדות, גם אם הם היו שייכים לכל מיני – אני יכול להעיד באופן אישי על מסירותך לפתור בעיות – –     

מאיר כהן: תודה

ישראל אייכלר: – – במוסדות שלא שייכים למפלגה שלך

מאיר כהן: תודה רבה

מאיר כהן:  לא אנוכי – – –     

ישראל אייכלר: תודה רבה

קריאה: אין הצבעה?     

ישראל אייכלר: אין הצבעה עכשיו

ישראל אייכלר: [הצעת חוק פ/2291/25; נספחות

ישראל אייכלר: ] 

ישראל אייכלר: אנחנו עוברים להצעת חוק מרשם האוכלוסין (תיקון – שינוי שם משפחה), של חברת הכנסת מטי צרפתי הרכבי, בבקשה

טלי גוטליב: מה עם חוק שוברים להשלמת – – – מה זה החוק הזה?      

מטי צרפתי הרכבי: שלום, אדוני

מטי צרפתי הרכבי:  תמיד אתה ואני – – –     

ישראל אייכלר: מסתדרים

ישראל אייכלר:  עשר דקות

טלי גוטליב: מה עם החוק הזה – – –     

מטי צרפתי הרכבי: הינה, רגע, טלי, תקשיבי

מטי צרפתי הרכבי:  אדוני היושב-ראש, כנסת נכבדה, חברים, ב-6 במרץ 2020, בבוקר חג פורים – – –     

טלי גוטליב: חברת הכנסת, את יודעת שהשרים רצו לשקול את זה וביקשו דחייה? בסדר?     

מטי צרפתי הרכבי: ב-6 במרץ 2020, בבוקר חג פורים, לירון דרור חיפשה ואיפרה את בתה בת השלוש לפני שלקחה אותה לגן

מטי צרפתי הרכבי:  מי שהיה אז בעלה של לירון, ברק בן עמי, כעס, כי לטעמו התחפושת של הילדה לא הייתה מספיק מושקעת

מטי צרפתי הרכבי:  בהתקף אמוק לקח בן עמי סכין והחל לדקור שוב ושוב את לירון, את בתם בת השלוש ואת גוני התינוקת, בת עשרה חודשים בלבד

מטי צרפתי הרכבי:  לירון ובתה הבכורה אושפזו במצב קשה

מטי צרפתי הרכבי:  גוני התינוקת לא שרדה

מטי צרפתי הרכבי:  כעבור שנה וחצי הורשע בן עמי ברצח בנסיבות מחמירות ובשני ניסיונות רצח

מטי צרפתי הרכבי:      לירון, אימא צעירה שאיבדה בבוקר אחד נורא של אלימות קשה את בתה התינוקת וכמעט שאיבדה את חייה ואת חיי בתה הבכורה, קיבלה החלטה: על המצבה של גוני לא יופיע שמו של האיש שרצח אותה

מטי צרפתי הרכבי:  היא הרגישה שרק כך ניתן לנתק את הקשר בין הפעוטה לאב שרצח אותה

מטי צרפתי הרכבי:  בהמשך, שינתה לירון את שם משפחתה שלה ושל בתה הבכורה לשם נעוריה של לירון, אך כאשר ביקשה לשנות את שמה של גוני – – –     

ישראל אייכלר: אפשר לדבר בשקט

ישראל אייכלר:  לא להפריע לנואמת

מטי צרפתי הרכבי: בהמשך, שינתה לירון את שם משפחתה שלה ושל בתה הבכורה לשם נעוריה של לירון, אך כאשר ביקשה לשנות את שמה של גוני, זיכרונה לברכה, נאמר לה שהחוק בישראל לא מאפשר את שינוי שמו של אדם לאחר פטירתו

מטי צרפתי הרכבי:  לירון לא נכנעה

מטי צרפתי הרכבי:  לא מסוגלת שגוני תישא את השם של המפלצת, היא אמרה

מטי צרפתי הרכבי:  כדי לשנות את שם משפחתה של גוני ז"ל לשם נעוריה, דרור, נאלצה לירון לפנות לבית המשפט

מטי צרפתי הרכבי:  עו"ד רותי אלדר, שליוותה את לירון כנפגעת עבירה מטעם משרד המשפטים, הגישה בשמה תביעה לבית המשפט לענייני משפחה ובה דרשה שיאפשרו לה לשנות את שם משפחתה של גוני

מטי צרפתי הרכבי:  בנובמבר 2022 קיבל בית המשפט בהחלטה תקדימית את בקשתה של לירון, והודיע למדינה שיש להחליף ברשומות את שמה של גוני ז"ל ל"דרור", כשם נעוריה של אימה, לירון

מטי צרפתי הרכבי:       לירון אינה האישה היחידה שלאחר אובדן של ילד או ילדה בעקבות רצח בתוך המשפחה מבקשת להחזיר לעצמה ולילדיה את שם נעוריה כדי לגדוע את הקשר המשפחתי של הרוצח לקורבנותיו: מיכל סלה ז"ל, רחל אייזנשטדט ז"ל, דיאנה דדבייב ז"ל, יפית פוריאן ז"ל, סמר טוביא ז"ל – כולן נשים שנרצחו בידי בעליהן, ובני משפחותיהן ביקשו להחזיר להן את שמות נעוריהן

מטי צרפתי הרכבי:  גם לילך שם-טוב, ששלושת ילדיה נרצחו בידי אביהם, החליטה להשמיט את שם משפחתו מהמצבות, ועדיין, גם כאשר משמיטים שמות ממצבות, וכאשר התקשורת מגלה חמלה ומשתפת פעולה עם בקשות המשפחה, נותרת הסוגיה החוקית: ברשומות נותר שם הנרצחות והנרצחים כפי שהיה

מטי צרפתי הרכבי:       כנסת נכבדה, זאת מהותה של הצעת החוק שאני מבקשת להביא היום לפניכם

מטי צרפתי הרכבי:  אני גם מבקשת להודות כאן בקצרה לעו"ד רותי אלדר מארגון משפחות נרצחים ונרצחות והסיוע המשפטי, שליוותה את הצעת החוק

מטי צרפתי הרכבי:  הצעת החוק מבקשת לאפשר בחקיקה לשנות את שם המשפחה של קורבן רצח בתוך המשפחה בתעודת הזהות של הורי הנרצחת או הנרצח, כדי שיתבצע ניתוק בין הנרצח לרוצח, הפוגע, וייגדע הקשר המשפחתי ביניהם באופן מהותי ובאופן סימבולי

מטי צרפתי הרכבי:  שינוי השם יקל ויצמצם את הקושי הרב הטמון בהמשך קיומה של הזיקה המשפחתית הבולטת העולה מנשיאת שם המשפחה של הפוגע

מטי צרפתי הרכבי:       הצעת חוק זו קובעת כי במקרה שילד נרצח על ידי אחד מהוריו, ניתן יהיה לשנות את שם המשפחה של הילד בתעודת הזהות של ההורה השני לפי בקשת ההורה השני

מטי צרפתי הרכבי:  כך גם מרחיבה ההצעה וקובעת כי במקרה של רצח בן או בת זוג ישתנה שם המשפחה של קורבן הרצח בתעודת הזהות של הוריו, ולאחר מותו הוא יחזור להיות רשום בשם המשפחה הקודם שלו, שהיה טרם נישואיו

מטי צרפתי הרכבי:       הצעת החוק הזאת לא דורשת תקציב; הצעת החוק הזאת דורשת דבר אחד בלבד, דבר פשוט ומאוד בסיסי: חמלה

מטי צרפתי הרכבי:  הצעת חוק זו יכולה לחסוך כאב רב לאנשים שכבר סבלו כאב גדול מנשוא, ולהסיר מחייהם גורם אחד שמחדד, מזכיר את הכאב ומחמיר אותו

מטי צרפתי הרכבי:  חבריי חברות וחברי הכנסת, היום אני מבקשת מכם דבר אחד בלבד: לגלות חמלה למשפחות שאיבדו את היקר להן מכול

מטי צרפתי הרכבי:  מתוך החשכה ניתן להם שביב של אור ונאפשר הנצחה מכבדת של היקרים להם מכול

מטי צרפתי הרכבי:  תודה רבה

ישראל אייכלר: תודה רבה

ישראל אייכלר:  ישיב על הצעת החוק השר ישראל כץ

ישראל אייכלר:  עד עשר דקות

ישראל כץ: כבוד היושב-ראש, חברות וחברי הכנסת, הצעת חוק מרשם האוכלוסין (תיקון – שינוי שם משפחה של קורבנות עבירת רצח שבוצעה על ידי בני משפחתם)

ישראל כץ:  עניינה של הצעת החוק במתן אפשרות להורה של נרצח לבקש שבספח תעודת הזהות שלו ישונה שם משפחת הנרצח, אם שם זה זהה לשם משפחתו של הרוצח

ישראל כץ:  שינוי השם ייעשה או לשם משפחתו של ההורה השני או לשם נעוריו של הנרצח או הנרצחת

ישראל כץ:       ההצעה מבקשת לתת פתרון חלקי בלבד לכאב הנורא של משפחות אלו שנרצחו על ידי קרובי משפחתם – תופעה קשה שגובה מדי שנה את חייהם של רבים, בעיקר של נשים וילדים, תופעה שחובה עלינו לנהוג בה ביד חזקה ולעקור אותה מהשורש

ישראל כץ:  ההצעה מעלה פתרון מסוים שדורש עבודה ודיוק, ומעלה שאלות לא פשוטות: כיצד הדבר ייעשה, באילו תנאים, האם השינוי מחייב גם תיקון במרשם האוכלוסין, אשר החוק היום לא מאפשר לאחר מותו של אדם, האם נדרשת הרשעה ברצח לשם התיקון וכיוצא בזה

ישראל כץ:  מדובר בהצעה מורכבת שמשנה את המצב הקיים היום שינוי משמעותי, ומחייבת חשיבה מעמיקה

ישראל כץ:       לצד האמור ולצד המורכבות, שר הפנים, שבשמו אני משיב כאן, סבר שנכון יהיה לבחון את ההצעה לעומקה כדי לנסות למצוא איזון נכון שנותן מענה על שאלות שהזכרתי ועל הקשיים האלה

ישראל כץ:  בנסיבות אלה ולאחר שיח עם המציעה, היא הסכימה לדחות את ההצבעה למועד אחר כדי לנסות למצות את לימוד ההצעה ובחינתה

ישראל כץ:  לכן, מאחר שאני מבין שהמציעה אכן עומדת בהסכמתה, אני מציע לא לקיים כרגע את ההצבעה, ולאפשר למציעת החוק ולשר הפנים להמשיך לקיים את ההידברות כדי להגיע לסיכום ולהסכמה

ישראל כץ:  תודה רבה

ישראל אייכלר: תודה רבה, כבוד השר

ישראל אייכלר:  אז אם אין הצבעה, לפי הסכמה בין המציעה לממשלה, אנחנו נעבור לסעיף הצעות דחופות ורגילות לסדר-היום

ישראל אייכלר:  << הלסי >> מעל 20 ילדים נשכחו ומעל 900 ילדים ננעלו ברכב וחולצו מתחילת שנת 2023 << הלסי >>        

ישראל אייכלר: הצעות דחופות לסדר-היום: מעל 20 ילדים נשכחו ומעל 900 ילדים ננעלו ברכב וחולצו מתחילת 2023, של חבר הכנסת מישרקי ושורה של חברי הכנסת

ישראל אייכלר:  מי מהם שיהיה פה יוכל לעלות לדבר

ישראל אייכלר:  חבר הכנסת מישרקי, בבקשה

יונתן מישרקי: אדוני היושב-ראש, חברי הכנסת, אדוני השר, חברי סגן השרה, אני מעלה היום נושא כאוב מאוד

יונתן מישרקי:  אני בכוונה אחסוך מכם את התיאור שמופיע לי כאן בדפים שלפניי

יונתן מישרקי:  הנושא הוא שכחת ילדים ברכב, בפרט בימי הקיץ החמים

יונתן מישרקי:       מהנתונים שפרסמה עמותת ידידים – סיוע בדרכים עולה כי מתחילת שנת 2023 מעל 20 ילדים נשכחו, מעל 900 ילדים ננעלו ברכב וחולצו על ידי מתנדבי הארגון, ובשלוש השנים האחרונות חולצו למעלה מ-5,000 ילדים על ידי מתנדבי הארגון

יונתן מישרקי:  חפרתי קצת בנתונים ומצאתי עוד נתון, של ארגון בטרם: 40 ילדים מתו בעשור האחרון כתוצאה משכחה או הילכדות ברכב – 40 ילדים שמתו בייסורים

יונתן מישרקי:  כל ילד הוא עולם ומלואו, ומאחורי כל טרגדיה כזאת נותרת משפחה מרוסקת וכאובה

טלי גוטליב: זה ילד שמת באכזריות רבה

טלי גוטליב:  זה המון זמן, החנק – – –     

יונתן מישרקי: את צודקת לגמרי, טלי

יונתן מישרקי:       אדוני היושב-ראש, כשאנחנו מדברים על שכחת ילדים ברכב, אנחנו מדברים על תופעה שהיא חלק מקבוצת סכנות הקשורות לבטיחות ילדים – סכנות שאורבות לילדינו, אך לא פחות מכך אורבות גם לנו, ההורים

יונתן מישרקי:  רק אתמול פורסם עוד דוח של ארגון בטרם שממנו עולה כי מתחילת שנת 2023 טבעו למוות שישה פעוטות; בחמש השנים האחרונות טבעו למוות 100 פעוטות, ילדים ובני נוער

יונתן מישרקי:      אדוני היושב-ראש, אנחנו נמצאים בתקופת השיא של עונת הקיץ, החופש הגדול בפתח, והוא מביא עימו יציאה מהשגרה המוכרת: טיולים, יציאות לנופשונים וכו'

יונתן מישרקי:  לצערי הרב, הנתונים מראים עלייה בהיפגעות ילדים במקרים של תאונות, טביעה ושכחת ילדים בתקופה זו

טלי גוטליב: איפה ההורים?      

יונתן מישרקי: הערנות שלנו כהורים – – –     

ישראל אייכלר: חברת הכנסת גוטליב, את תוכלי להירשם לדעה נוספת, ותהיה לך דקה שלמה להגיד כל מה שאת רוצה

טלי גוטליב: לא צריך

טלי גוטליב:  אני מקשיבה ופשוט אני אומרת, אדוני היו"ר, שאסור לנו להתבייש לומר שלהורים יש אחריות

טלי גוטליב:  שישמרו על הילדים שלהם

ישראל אייכלר: תגידי את זה בדעה נוספת, אני אתן לך רשות דיבור

יונתן מישרקי: הערנות שלנו כהורים היא הכרחית

יונתן מישרקי:  הורים יקרים, אל תאמרו: לי זה לא יקרה

יונתן מישרקי:  המציאות העגומה מראה שזה עלול לקרות לכולנו

יונתן מישרקי:  רגע של חוסר מודעות, פגישה צפויה, שיחת טלפון שנכנסה וכדומה עלולים לגרום לנו לחוסר ערנות רגעי, חוסר ערנות שתוצאותיו עלולות להיות הרסניות

יונתן מישרקי:       לפני שנה העבירה ועדת הכלכלה תקנות על חובת התקנת מערכת למניעת שכחת ילדים בכל רכב פרטי

יונתן מישרקי:  לצערי הרב החובה הזו אינה נאכפת באופן אפקטיבי

יונתן מישרקי:  היום בבוקר בדקתי כמה עולה הערכה הזו של המערכת החכמה למניעת שכחת ילדים

יונתן מישרקי:  מדובר בסך הכול ב-70 שקלים

יונתן מישרקי:  אין חולק על האפקטיביות שיש בהצפת הנושא למודעות

יונתן מישרקי:  קמפיינים של משרד התחבורה על אודות הנושא, לצד עידוד המשרד את ההורים להתקין מערכות חכמות למניעת שכחה, יכולים להציל חיים

יונתן מישרקי:      אדוני סגן השרה, אין מבקשים אלא ממי שהיכולת בידו, וכמי שעסק בנושא זה בעבר, הנכונות שלך למצוא פתרונות אינה מוטלת בספק

יונתן מישרקי:  תודה רבה

טלי גוטליב: תודה רבה

ישראל אייכלר: תודה רבה

ישראל אייכלר:  חבר הכנסת אחמד טיבי – איננו

ישראל אייכלר:  חבר הכנסת מיכאל ביטון

מיכאל ביטון: אדוני היושב-ראש, מגיע לך מזל טוב, לא?     

ישראל אייכלר: תודה רבה

ישראל אייכלר:  אצלך בשמחות

מיכאל ביטון: מה היה שם?     

ישראל אייכלר: לא, זה לא לבמה

מיכאל ביטון: אני לא יודע, שוסטר רקד שמה

ישראל אייכלר: נו, מה רע?     

מיכאל ביטון: היה עלא כיפאק

מיכאל ביטון:  במעגל

מיכאל ביטון:  מזל טוב

ישראל אייכלר: תודה

מיכאל ביטון: אדוני היושב-ראש, חברי הכנסת, אני מצטרף בנושא הזה לחבר הכנסת מישרקי

מיכאל ביטון:  עסקתי בדבר הזה בוועדת הכלכלה, עסקתי בזה שנה

מיכאל ביטון:  בשנה הזאת עמדה להיכנס לתוקף תקנה שמחייבת הורים לשים התקן

מיכאל ביטון:  משרד התחבורה ביקש מאיתנו לעכב את זה עד שהוא ייערך לנושא

מיכאל ביטון:  עיכבנו את זה בשלושה חודשים, ומשרד התחבורה בא ואמר: אני נגד התקנה

מיכאל ביטון:  ניהלנו מאבק במשרד התחבורה, אמרנו: אם אתה נגד התקנה, מה אתה מתכוון לבצע? האם אתה מתכוון לעשות הדרכות? להיכנס לטיפות חלב? לתת איזה פיילוט של מכשירים? מי שזוכר, זה היה אחד המאבקים שלנו

מיכאל ביטון:  גם המאבק על ההתקנים האלה וגם המאבק על התחבורה הציבורית

מיכאל ביטון:  אני בא ואומר למי שנאבק איתי – סגן השר מקלב החליף אותי כיושב-ראש ועדה נאמן בנושאים האלה ובנושאים אחרים – אני אומר: אתם צריכים לתקן את מה שנאבקנו ביחד בממשלה שהייתי חלק ממנה

מיכאל ביטון:       לגבי ההתקנים של שכחת ילדים, שמעתי גם תשובות מאוד גזעניות בחדרים סגורים

מיכאל ביטון:  שמעתי שזה בגלל שבסוף רוב הילדים זה משפחות ערביות וחרדיות, אז שהקהילות האלה ידאגו לילדים

ישראל אייכלר: אתה יכול להגיד מי אמר את זה?     

מיכאל ביטון: לא, אני לא יכול להגיד מי אמר את זה

מיכאל ביטון:  אני אומר רק אם מישהו אמר דברים טובים

מיכאל ביטון:  אבל אנחנו צריכים – – –     

ישראל אייכלר: זכות הציבור לדעת שיש אנשים שמתייחסים ככה לבני אדם

מיכאל ביטון: אנחנו צריכים להציל נפשות, זאת משימתנו

מיכאל ביטון:  ואני באתי לממשלה ואמרתי: נבטל את התקנה, אולי באמת לא צריך לכל דבר חוק, אבל בואו נעשה פיילוט, בואו נדריך הורים, בואו ניכנס למרכזי הגיל הרך

מיכאל ביטון:  אם זה עולה 70 שקל, בואו נקנה 10,000 ערכות, רק בשביל הניסיון

מיכאל ביטון:  זה כלום, זה 700,000 שקל

מיכאל ביטון:  ניסיון, נבדוק את הנושא

מיכאל ביטון:  מתים בממוצע בסביבות שלושה-ארבעה ילדים בשנה; נשכחים – ספרת 20 בחצי שנה? זה לפני הקיץ

מיכאל ביטון:  הקיץ הוא מסוכן

מיכאל ביטון:  אתה ספרת את העונה של ינואר עד מאי, חכה תראה בקיץ איזה סכנת חיים

מיכאל ביטון:       העולם המודרני מטריד – המסכים, הסטרס, הקצב, הפקקים, העומסים – ואנשים עושים טעויות

מיכאל ביטון:  עדיף שהורים יהיו מודעים ויעשו לעצמם סייג ולא ישכחו ילדים, אבל אני לא אאשים אותם

מיכאל ביטון:  אני סיפרתי בוועדה, היושב-ראש, שחברה שלנו, משכילה, עם תואר שני, לקחה את הילדה שלי להצגה עם הילדים שלה ושכחה אותה באוטו

מיכאל ביטון:  בוא, זה לא עניין להאשים אף אחד

מיכאל ביטון:  אדם יכול בטעות

מיכאל ביטון:  ולכן, טכנולוגיה עוזרת למנוע תקלות

מיכאל ביטון:  טכנולוגיה היא בטיחות, מה גם שמשרד התחבורה מסבסד ברכבים מיובאים יבוא והקלה במס למי שמביא את ההתקן הזה כאחד ההתקנים שהוא מכיר בו להצלת חיים

מיכאל ביטון:  זאת אומרת, באוטו חדש הוא נותן סבסוד כספים אם תביא את ההתקן הזה; באוטו ישן הוא לא מוכן לסבסד

ישראל אייכלר: תודה רבה

מיכאל ביטון: רגע

מיכאל ביטון:  לסיום, אני פונה לחבר הכנסת וסגן השרה מקלב, ידידי וחברי, אתם צריכים לעשות את התיקון הזה או בפיילוט בגיל הרך וטיפות חלב – לחלק התקנים ותוכנית הדרכת הורים – או להביא את התקנה

מיכאל ביטון:  ברכב חדש – שזה יתקיים, וברכב ישן – לממן את ההתקן הזה

מיכאל ביטון:  לא סיפור

מיכאל ביטון:      אני כן קורא לך, סגן השר, לקיים את ההתחייבות שלכם מולי בזמנו, שאם תהיה פה ממשלה אחרת ואתם תתקנו את תעריפי התחבורה הציבורית, תתקנו עוולות של פגיעה בפריפריה, וכל שכן המחירים שעכשיו הולכים לעלות בתחבורה הציבורית – אל תאפשרו את זה

מיכאל ביטון:  מה שנלחמנו ביחד נגד – אל תאפשרו בממשלה הזאת

מיכאל ביטון:  תודה רבה

ישראל אייכלר: תודה רבה

ישראל אייכלר:  חבר הכנסת רון כץ, בבקשה

טלי גוטליב: אבל חייבים את המסר שלהורים תהיה אחריות, ביטון, אנחנו חייבים

ישראל אייכלר: רשמתי אותך לדיבור

טלי גוטליב: לא, אני לא רוצה לדבר, אני רק אומרת

ישראל אייכלר: אני רשמתי

ישראל אייכלר:  תרצי – תדברי

רון כץ: הינה, את רואה, פתרת את הבעיה

ישראל אייכלר: בבקשה

רון כץ: תודה רבה, אדוני

רון כץ:  כנסת נכבדה, גם אני מצטרף להצעתו של חבר הכנסת מישרקי

רון כץ:  מתחילת שנת 2023 נשכחו במדינת ישראל מעל 20 ילדים, ומעל 900 ננעלו ברכב

רון כץ:  שימו לב למספר האסטרונומי הזה

רון כץ:  התופעה העצובה הזו, שלצערי הרב מובילה לטרגדיות נוראיות, קורית יותר מדי במדינת ישראל

רון כץ:  ואני לא מאשים את הנהג או את הנהגת, חלילה

רון כץ:  אני קורא מפה למצוא פתרון

רון כץ:  אפשר למצוא פתרון, זה לא גזרת גורל

רון כץ:      אנחנו נכנסים עכשיו לחודשי הקיץ

רון כץ:  בחודשי הקיץ אפילו שכחה של כמה דקות יכולה להיות מסכנת חיים, ולא עלינו, זה יכול להיגמר בצורה אפילו קשה יותר

רון כץ:  הפתרון הזה הוא פתרון קיים – הוא פתרון קיים, דנו עליו, משרד התחבורה מכיר אותו, דנו עליו בוועדת הכלכלה בקדנציה הקודמת, בראשות ידידי מיכאל ביטון

רון כץ:  עשינו על זה שעות של דיונים, ומצאנו את הפתרון

רון כץ:  הבעיה הייתה במימון ובסבסוד

רון כץ:  כלומר, הדרך להציל את הילד הבא כבר קיימת ותלויה בתקציב שמשרד התחבורה ומשרד האוצר יחליטו להשקיע במיזם

רון כץ:       אני חושב שאם יש נושאים שהם באמת לא קואליציה ואופוזיציה, זה הנושאים הללו

רון כץ:  הנושאים הללו חייבים להיות בקונסנזוס

רון כץ:  יש פה עשרות מיליארדים בכספים קואליציוניים, אז אם משרד התחבורה לא ימצא את הכסף, אני מציע שחברי הכנסת והשרים אולי ימצאו כתובת נכונה יותר לכספים שחולקו בבית הזה

רון כץ:  אני מציע שמשרד התחבורה ייקח את זה כמשימה לפני הקיץ החם

רון כץ:      אני קורא מפה ליו"ר ועדת הכלכלה לקחת את זה כפרויקט שלו

רון כץ:  כי כשאנחנו לקחנו את זה כפרויקט שלנו הגענו ממש עד השלב האחרון, ובשלב האחרון התעסקנו בתקציב ובאיך עושים את זה

רון כץ:  ואפשר לעשות את זה

רון כץ:  אז אני באמת חושב שאפשר להראות לציבור הישראלי שאפשר גם אחרת

רון כץ:  אפשר למצוא את הפתרון

רון כץ:  אני מפה מתחייב שאנחנו נתמוך ונעשה כל מה שאנחנו יכולים בשביל למצוא את הפתרון

רון כץ:  אני קורא מפה לסגן שרת התחבורה, שנמצא איתנו, לשר האוצר ולשרת התחבורה, שלקחה את זה על עצמה בעבר, לעשות את זה כמה שיותר מהר, שחלילה לא נשמע על עוד ילד אחד שקרה לו משהו נורא בקיץ הקרוב

רון כץ:  תודה רבה, אדוני

ישראל אייכלר: תודה רבה

ישראל אייכלר:  חבר הכנסת יצחק קרויזר, בבקשה

ישראל אייכלר:  שלוש דקות

יצחק קרויזר: אדוני היושב-ראש, כבוד השר, כנסת נכבדה, יוזם ההצעה החשובה הזו חבר הכנסת מישרקי ושאר המצטרפים – נושא חשוב מאוד

יצחק קרויזר:       אני מת בכל יום מחדש

יצחק קרויזר:  כבר קיבלתי גזר דין מוות לכל החיים בלי אפשרות לחנינה

יצחק קרויזר:  עד שזה קרה לי, שפטתי את כל אותם ההורים ששכחו את הילדים שלהם ברכב

יצחק קרויזר:  עכשיו אני מבין שזו לא קלישאה, ושזה באמת יכול לקרות לכל אחד

יצחק קרויזר:  אני מת כל יום מחדש, אומר ר'

יצחק קרויזר:  לפני כמה שנים הוא שכח את בנו במכונית, וכעבור כמה שעות גילה שקרה הנורא מכול

יצחק קרויזר:  כששמע על מותה הטרגי של התינוקת באר הורוביץ, שהושארה בשוגג על ידי סבתה ברכב, הכאב החד שוב פילח את גופו

יצחק קרויזר:       זה מספיק נורא שהילד שלך נפטר, אני לא מאחל לאף אחד דבר כזה, אבל כשאתה יודע שזה קרה באשמתך, זה הרבה יותר נורא, מסביר ר'

יצחק קרויזר:  הכאב הופך בלתי נסבל

יצחק קרויזר:  בחודשים הראשונים לא הצלחתי לעצום עין

יצחק קרויזר:  הרגשתי שחלק מהגוף שלי נגדע

יצחק קרויזר:  כל הזמן הרצתי לעצמי מחשבות בראש: אילו הייתי עושה ככה, אילו הייתי פועל אחרת

יצחק קרויזר:  רציתי למות

יצחק קרויזר:  אנשים היו מסתכלים עליי במין מבט מוזר, וידעתי בדיוק מה הם חושבים

יצחק קרויזר:  אבל לא עשיתי שום דבר בכוונה

יצחק קרויזר:  כשהוא שומע את אלו שקוראים להעמיד לדין את ההורים האחראים ולכלוא אותם, בטנו מתהפכת

יצחק קרויזר:  אני קיבלתי כבר גזר דין מוות לכל החיים

יצחק קרויזר:  לי כבר לא תהיה חנינה

יצחק קרויזר:  החיים שלי השתנו מהקצה אל הקצה

יצחק קרויזר:      הסיפורים של ההורים, אדוני היושב-ראש, הם קורעי לב, והנתונים מדאיגים עוד יותר

יצחק קרויזר:  מתחילת 2023 – כבר חזרו על הנתונים – מעל 900 ילדים ננעלו ברכבים וחולצו, בין היתר גם על ידי ארגון ידידים

יצחק קרויזר:  20 ילדים נשכחו

יצחק קרויזר:  אנו בעיצומה של עונת הקיץ הישראלי, והחום הלוהט יכול להיות קטלני עבור תינוקות וילדים שנשכחים ברכב

יצחק קרויזר:  הפתרון הוא לא האשמת ההורים

יצחק קרויזר:  הם כבר נענשו, אדוני היושב-ראש

יצחק קרויזר:      באיטליה יש להם חוק שחובה להתקין ברכב מנגנון שנקרא "שכחת את הילד"

יצחק קרויזר:  יכול להיות שמחובתנו כאן – ואולי זה מה שיצא פה מהדיון החשוב הזה – לחוקק בחוק שתהיה חובה להתקין את ההתקן הזה

טלי גוטליב: תקנה של זה, תקנה

טלי גוטליב:  לא צריך חוק

יצחק קרויזר: תקנה

יצחק קרויזר:  עוד יותר קל

טלי גוטליב: תקנת עזר של שרת התחבורה, זה הכול

טלי גוטליב:  תקנה

טלי גוטליב:  יש לה סמכות

יצחק קרויזר: וחס וחלילה, כשיש אסון כזה, מי שלא יהיה לו את ההתקן – כמו שאתה הולך לבצע טסט ברכב, יש לך דברים שאתה צריך לעשות ולהתקין ברכב שלך כדי למנוע אסונות

יצחק קרויזר:      אז אני יוצא גם מכאן בבקשה אלינו, כולנו, ההורים, לעשות איזה סימן, איזו שיחה עם בן או בת הזוג, רגע לפני שהוא יוצא מהעבודה

יצחק קרויזר:  אנחנו כולנו בלחץ ושוכחים, וכמו שסיפרת, חבר הכנסת ביטון, זה יכול לקרות לכולם, זה לא איזה אירוע של אוכלוסייה מסוימת כזאת או אחרת

יצחק קרויזר:  ולכן – לסגל איזה סימן, עד שתיכנס התקנה או החוק: איזה פלאפון בספסל האחורי, להשאיר את התיק, תזכורת לדבר עם בן או בת הזוג רגע לפני שיוצאים מהאוטו

יצחק קרויזר:  זה באמת יכול לקרות לכל אחד ואחת

יצחק קרויזר:  אני מאחל לנו, לכל עם ישראל, שיהיה קיץ נעים ובריא

יצחק קרויזר:  תודה

ישראל אייכלר: תודה רבה

ישראל אייכלר:  חבר הכנסת אביחי בוארון, בבקשה

טלי גוטליב: – – – במהדורות חדשות לדבר על זה, במהדורות חדשות, חדשות ברדיו, להזכיר את זה כל הזמן, לא רק אנחנו בכנסת

טלי גוטליב:  לא, אביחי?     

אביחי אברהם בוארון: צודקת

אביחי אברהם בוארון:      אדוני היושב-ראש, חבריי חברי הכנסת, אומנם הצעת החוק שלפנינו לא עוסקת בסוגיה שעליה רציתי לדבר, אבל הכול קשור

אביחי אברהם בוארון:  כנציג מחוז יהודה ושומרון בסיעת הליכוד בכנסת, אני מרגיש חובה להתייחס להודעת ראשי מערכת הביטחון שהגדירה את מעשיהם של צעירים ביו"ש "טרור לאומני"

אביחי אברהם בוארון:      בראש ובראשונה, אבקש להודות לראשי מערכת הביטחון על מאמצי חיילי ומפקדי צה"ל, שוטרי משטרת ישראל ואנשי שב"כ, על פעילותם לילות כימים למען הישראלים תושבי יהודה ושומרון וכלל אזרחי ישראל

אביחי אברהם בוארון:  לולא פעולתם הנחושה תחת פיקודם, היה ביטחון ישראל תלוי על בלימה

אביחי אברהם בוארון:  אבל חייבים גם לומר, חייהם של 506,000 תושבי יו"ש הפכו קשים מנשוא בחודשים האחרונים

אביחי אברהם בוארון:  הביטוי "ברווזים במטווח" אינו מליצה; כך באמת חשים התושבים

אביחי אברהם בוארון:      בחודש אחד – מאות מקרי יידוי אבנים, עשרות מקרי זריקת בקבוקי תבערה, עשרות מקרי ירי מן המארב; לאחרונה – מטעני צד ואף זירות מטענים

אביחי אברהם בוארון:  העלייה במספר הפיגועים מטורפת

אביחי אברהם בוארון:  בפחות משלושה חודשים ליווינו את שלוש בנות משפחת די, את האחים יגל והלל יניב, ובשבוע החולף עוד ארבעה קורבנות שנרצחו מטווח אפס במסעדה הומה אדם

אביחי אברהם בוארון:  את עשרות הפצועים החיים כמעט בכל יישוב לא ספרנו

אביחי אברהם בוארון:  הספורט היישובי – מי חטף אבן, על מי התנפץ בקת"ב, לעבר מי נורתה אש מן המארב

אביחי אברהם בוארון:  ילדים, נשים וגברים מצויים בפוסט-טראומה

אביחי אברהם בוארון:  הציבור הרחב, לצערי, לא יודע את זה

אביחי אברהם בוארון:      נכון, הפעילות ההתקפית שמבצעות יחידות צה"ל ושב"כ מול קיני המחבלים כדי למנוע פגיעה בתושבים, היא לא פחות ממדהימה, אבל פעילות זו לא מקהה את המתח הביטחוני-אישי היום-יומי שבו מצויים התושבים

אביחי אברהם בוארון:  על רקע זה, ההגדרה של תופעות שוליים כטרור לאומני, יש בה, ואני אומר את זה בכאב, כדי להתיר את דמם של התושבים הישראלים

אביחי אברהם בוארון:      נכון, המעשים שנעשו אינם חוקיים ואסורים בתכלית, אבל כמו שזה לא טרור אצל הדרוזים בצפון, אצל הבדואים בדרום או המפגינים בקפלן ובמודיעין, גם כאן לא מדובר בטרור לאומני אלא בהתנהלות פלילית שיש לטפל בה במסגרת חוק העונשין

אביחי אברהם בוארון:  למען הסר ספק, חוק הוא חוק ויש לשמור עליו מכל משמר

אביחי אברהם בוארון:  אבל – וזהו סייג חשוב מאוד – כשם שצה"ל לא פועל כנגד אזרחים בשום מצב, אסור להפעיל את צה"ל כנגד אוכלוסייה אזרחית ביו"ש

אביחי אברהם בוארון:  יש משטרה, והיא שצריכה לאכוף את החוק

אביחי אברהם בוארון:      ראשי מערכת הביטחון, אני פונה אליכם: חכמים, היזהרו בדבריכם

אביחי אברהם בוארון:  מי שמגדיר היום הפרת חוק של אזרחים ישראלים כטרור לאומני, מחר יפנה יכולות מבצעיות של צה"ל כלפי אותם אזרחים, ומוחרתיים – כלפי כלל האוכלוסייה היהודית ביו"ש

אביחי אברהם בוארון:  מפקד אוגדת איו"ש עצמו – מתנחל מנווה צוף

אביחי אברהם בוארון:  בעלי מתגוררים מאות קציני מילואים

אביחי אברהם בוארון:  האם הם טרור לאומני? ואל תגידו לי: דווקא הם לא

אביחי אברהם בוארון:  בטלוויזיה כבר מפמפמים את אלימות המתנחלים כולם, ואם מישהו חושב שהחייל בקצה יודע להבחין בין מתנחל למתנחל, הוא טועה טעות חריפה, טעות שתעלה לנו בדם

ישראל אייכלר: נא לסכם

אביחי אברהם בוארון: ראשי מערכת הביטחון, באמירתכם מקופלת סכנה

אביחי אברהם בוארון:  ודבר נוסף: טוב תעשו אם תבטיחו לציבור את הברור מאליו בעיקר במצבי קצה – צה"ל היקר ומערכת הביטחון כולה מחויבים, קודם כול ובראש ובראשונה, לכם, אזרחי ישראל

אביחי אברהם בוארון:  יש לכם, ראשי מערכת הביטחון, את הכוח להרגיע

ישראל אייכלר: משפט סיום ממש

אביחי אברהם בוארון: ובאותה נשימה – נאמנים פצעי אוהב

אביחי אברהם בוארון:  נשוב ונחזק את ידיכם ואת ידי פקודיכם, נשוב ונחבק באהבה את ידי חיילי צה"ל המחרפים את נפשם להגן עלינו, על עמנו ועל מדינתנו

אביחי אברהם בוארון:  השם ישמור צאתכם ובואכם מעתה ועד עולם

ישראל אייכלר: תודה רבה

ישראל אייכלר:  חבר הכנסת משה רוט

משה שמעון רוט: כבוד היושב-ראש, כנסת נכבדה, ההצעה לסדר-היום – מעל 20 ילדים נשכחו ומעל 900 ילדים ננעלו ברכב וחולצו מתחילת שנת 2023

משה שמעון רוט:  אני חייב להגיד, דבר ראשון, שאני מזדעזע שהנושא הזה – היום אנחנו לקראת הקיץ – אבל אחרי 20 ילדים אנחנו מעלים את זה לסדר? למה לא אחרי הילד הראשון? למה חיכינו ל-20 ילדים? יכולנו אולי להציל 19 ילדים, אולי את כל ה-20

משה שמעון רוט:      היום ט' בתמוז

ישראל אייכלר: אני רוצה שיהיה ברור, לפי הניסוח נראה ש-20 ילדים מתו, וזה טעות

ישראל אייכלר:  20 ילדים נשכחו ומעל 900 ננעלו, אבל לא, חס וחלילה – כי אני עד לרגע הזה חשבתי שאתם מדברים על 20 מתים

מיכאל ביטון: בממוצע שלושה-ארבעה נהרגים בשנה

ישראל אייכלר: אז זהו, צריך להדגיש את זה

משה שמעון רוט: אנחנו לא יודעים את הנזק שנגרם בכאלה דברים

משה שמעון רוט:  נכון שלא מתו, אבל ניזוקו

משה שמעון רוט:  ואני מבקש מכבוד היושב-ראש, שדיבר דברים של טעם על הזמן שלי

משה שמעון רוט:      היום ט' בתמוז, יום פטירתו של בעל השפע חיים, האדמו"ר מצאנז, זכותו תגן עלינו, זה שבנה את בית חולים לניאדו, מעון ילדים ועוד מוסדות רבים בארץ ובחו"ל

משה שמעון רוט:  הוא היה דורש הרבה, ודורש לפעמים על אותו דבר, דורש וחוזר ודורש על אותו הדבר, והוא היה אומר כך: אני אגיד את זה אפילו אלף פעמים, את הדבר הזה, אולי זה יעזור לאדם אחד, אולי אדם אחד ייקח אותי ברצינות, שווה לי לדבר על זה אלף פעמים

משה שמעון רוט:  לכן אני אומר, כשמדברים על נושא כל כך חשוב, שצריך להציל אנשים, צריך להציל ילדים, שווה לדבר על זה אפילו אלף פעמים

משה שמעון רוט:      מה אנחנו צריכים? אנחנו צריכים, כמובן – מיכאל, דיברת על הנושא של התקנים, אבל יש עוד דברים

משה שמעון רוט:  יש הסברה, צריך לעשות הסברה בכל השפות לכל המגזרים

משה שמעון רוט:  אני לא יודע אם זה נכון שזה קורה במגזר מסוים יותר מאשר במגזר אחר, לא בדקתי את הסטטיסטיקה, בגלל שצריך לקחת בחשבון את הנושא של רכבים וכו'

משה שמעון רוט:  אבל אני עדיין זוכר – זה לא מעכשיו, לפני שנים רבות, כשקרה הדבר הזה – איזה אסון, איזה עומק של אסון כשזה קרה לכל המשפחה, לכל העיר, לכל המדינה

משה שמעון רוט:       ולכן מפה אני מבקש, אנא, להשקיע את כל המאמצים, כל האמצעים, כדי להציל את הילדים מהאסון הזה

משה שמעון רוט:  אני רוצה להודות לכל אלה שהעלו את הדבר הזה לסדר-היום

משה שמעון רוט:  אנא, אל תיתנו שהדבר הזה ירד מסדר-היום

משה שמעון רוט:  דברו על זה אלף פעמים אפילו – אולי אולי יצילו ילד אחד

משה שמעון רוט:  תודה

ישראל אייכלר: תודה רבה

ישראל אייכלר:  ישיב סגן השר הרב אורי מקלב, סגן שרת התחבורה והבטיחות בדרכים

אורי מקלב: תודה רבה

אורי מקלב:  אדוני היושב-ראש, מכובדי השר, שר התחבורה לשעבר, חבר הכנסת מישרקי ועוד רשימה שלמה של חברי כנסת נכבדים – חבר הכנסת ביטון, חבר הכנסת קרויזר, חבר הכנסת רוט ועוד שהיו פה והעלו את הנושא המאוד-חשוב – – –     

קריאה: – – –     

אורי מקלב: אמרתי, חבר הכנסת ביטון

אורי מקלב:  היה כאן עוד חבר שהציע וגם דיבר

אורי מקלב:  חוץ מרוט היה עוד חבר כנסת שהציע

קריאה: רון כץ

אורי מקלב: נכון

אורי מקלב:  גם רון כץ הציע את זה

מיכאל ביטון: גם בוארון העלה את זה, אבל הוא נתן לנו נאום – – –     

אורי מקלב: כן, אבל לא התייחסתי ליהודה ושומרון, חבר הכנסת בוארון, אולי מישהו אחר יתייחס

אורי מקלב:  כסגן שר הביטחון לשעבר אתה יכול לתת לו הרבה יותר ממני בעניין הזה

אורי מקלב:  אבל אין ספק שהנושא הזה הוא נושא כאוב, כאוב מאוד

אורי מקלב:  אני באופן אישי ודאי מתחבר מאוד לעניין הזה

אורי מקלב:  כפי שהזכיר חבר הכנסת מישרקי, בעבר – הוא כנראה הסתכל בפרוטוקולים – יזמתי הרבה הרבה דיונים, יחד עם אחרים, השתתפתי בדיונים, יזמתי הצעות לסדר-היום, דיונים מהירים, ניהלתי בעצמי דיונים בוועדת המדע כשזה קשור לטכנולוגיה חדשה, ואני חושב שוודאי יש לי יד מסוימת, אם לא הרבה, בנושא הזה של הפתרונות, או בלהעלות את זה על סדר-היום

אורי מקלב:      אני באמת לא יודע מתי זה התחיל, שכחת הילדים, אבל זו תופעה שאני לא יודע להסביר

אורי מקלב:  אנחנו לא יודעים להסביר מה קרה בשנים האחרונות שזה מתרחב יותר, כשלכאורה זה היה צריך להתמעט – – –     

ישראל אייכלר: פשוט מאוד, כשמכוניות היו פחות טכנולוגיות והחלונות לא היו אטומים, אפשר היה לפתוח

אורי מקלב: גם זה נכון

ישראל אייכלר: היום הכול אטום

אורי מקלב: יכול להיות שבאמת הנעילות יותר חזקות ואוטומטיות ואי-אפשר לפתוח, אבל אני אגיד לך עוד משהו, וזה המשהו הכואב ביותר, באמת כואב: נפגשתי עם הורים שאיבדו את הילדים שלהם, הבאתי לוועדה אבא שקם מהשבעה והגיע לוועדה, ניחמתי הורים ששכלו את הילדים שנשכחו על ידי סבים וסבתות, והמילים שמאוד תפסו אותי, שאני חושב שגם הזכרתם כולכם, הן היסח הדעת

אורי מקלב:  היסח הדעת בתקופות האחרונות הוא הרבה יותר גדול מפעם

אורי מקלב:  היום אנחנו לא נוסעים לעבודה אלא אנחנו כבר בתוך העבודה, אנחנו כבר עם הפלאפון, אנחנו כבר מתחילים את העבודה עם הנסיעה

אורי מקלב:  הורדנו – או חס וחלילה לא הורדנו את הילד במעון, או שיצאנו מהבית, קשרנו את הילד בכיסא הבטיחות, ואנחנו כבר בעבודה

אורי מקלב:  אלה המקרים, בכל אופן המקרים שנחשפו בפניי

אורי מקלב:      ואני רוצה להגיד במאמר מוסגר: נכון מה שאמר חבר הכנסת ביטון – האשימו את ההורים ואמרו בהתחלה שזה בחברה החרדית ובחברה הערבית; בכל החברות, אצל כל האנשים, אצל כולם זה קרה

אורי מקלב:  בהתחלה אמרו שזה רק האבא ולא האימא, אצל האימא זה לא קורה, האימא יותר ערנית – זה קרה לצערנו גם אצל אימהות

אורי מקלב:  אמרו שבחברה כזאת – זה קרה בכל החברות, בכל הסוגים

אורי מקלב:  זה קרה גם לסבא וסבתא, לא רק להורים, כך שזה באמת קורה לכולם, והיסח הדעת הוא אצל כולם

אורי מקלב:       אין ספק שזה קודם כול מוות אכזרי

אורי מקלב:  אין דבר אכזרי מזה שאתה יודע שהילד התייבש והוא בעצם בסופו של דבר ניסה לצאת מהרכב, התעורר מחום מאוד גבוה; לפעמים גם זה לא קרה

אורי מקלב:  הזמנו לאחת הוועדות – אני חושב שזה היה בוועדה לזכויות הילד – הגיע השף חיים כהן, אני לא הכרתי אותו אז, ואמרו לי: אתה לא מכיר? לא, לא הכרתי, התנצלתי בפניו אז, אבל אמרו לי שהוא עשה תחקיר

אורי מקלב:  היום הוא כבר נמצא פה, אבל אז הוא היה כנראה איזו דמות בטלוויזיה שלא הכרתי

אורי מקלב:  הוא הגיע לוועדה, והוא עשה איזה תחקיר: הוא שם פיצה, אני חושב, על גג של רכב; לא בתוך הרכב – על הגג של הרכב

אורי מקלב:  בתוך כמה זמן הפיצה נאפתה?     

ישראל אייכלר: הגמרא כבר מדברת על זה שעל חום השמש אפשר לעשות באלה חביתה

אורי מקלב: חום השמש, נכון

אורי מקלב:  בני ישראל עשו את המצות גם כן – – –     

ישראל אייכלר: יש לי שאלה: האם המכשיר, המתקן שכולם מדברים עליו, שאף אחד לא הזכיר, באמת הוכח כיעיל? זו השאלה הכי מרכזית, כי כולם דיברו ולא שמעתי

אורי מקלב: אני אגיד, קודם כול, שלא שמעתי על מישהו שהיה לו את ההתקן ושזה קרה לו, בכל אופן

אורי מקלב:  לא שמענו

אורי מקלב:  לכן, אני לא יודע להגיד לך לגבי ההתקן – – –     

ישראל אייכלר: לא, צריך לנסות

אורי מקלב: ההתקנים האלה הם גם מורכבים

אורי מקלב:  יש התקן שניתן לכל דורש בלי כסף ביד שרה, יד שרה פרסמו את זה; אולי בעירבון של חמישה שקלים – התקן שמתחבר ליד, מתחבר לאן שהוא רוצה

אורי מקלב:  גם בהתקנים, יש התקנים שצריך להפעיל, אז גם זה התקן לא טוב, בגלל שגם את ההפעלה אתה שוכח

אורי מקלב:  לא רק את הילד אתה שוכח – את ההתחלה של הדברים אתה יכול לא לזכור

אורי מקלב:      אנחנו יודעים כולם, הרי היום הרכבים מזכירים לנו הרבה דברים – מזכירים לנו את החגורה, מזכירים לנו אם הדלת לא סגורה טוב, יש לנו תזכורות על ידי הרכב אם אנחנו קצת זזים עם הרכב מהמסלול שלו – – –      

ישראל אייכלר: זאת אומרת, זה לא מתקן במיוחד לזה אלא כחלק מההתרעות

אורי מקלב: לא, יש כמה סוגי התקנים

אורי מקלב:  קודם כול, הבעיה הראשונית הייתה שלא הייתה לזה תקינה

אורי מקלב:  אנחנו אולי הראשונים, מדינת ישראל, שעשינו תקינה להתקנים האלה

ישראל אייכלר: בעולם זה לא נמצא?     

אורי מקלב: לא, לא הייתה תקינה

אורי מקלב:  היה איזה משהו במדינה אחת שלא היה ברור אם באמת – לטענת מומחים זה לא אותו דבר וזה לא עומד בתקינה, היינו צריכים לייצר תקינה

אורי מקלב:  הייתה לנו פה שאלת הביצה והתרנגולת: איזה יזם שמסתכל מבחינה פיננסית, כלכלית, ייזום התקנים כאלה אם אין חובה? הוא צריך לעבור את מכון התקנים, צריך לעבור כל מיני דברים כאלה – אם אין חובה הוא ישקיע באב-טיפוס, במודלים?      בדיון שקיימתי בוועדת המדע הציגו בפניי אולי 15 התקנים; את חלקם ילדים פיתחו, ילדים בבאר שבע – מאווררים מתחילים לפעול כשחם, כל מיני סוגים של התקנים – אבל אף אחד לא היה יכול להעביר את זה לשלב ביצועי ויישומי, בגלל שכדי שמשרד התחבורה ימליץ לקנות באיזה מקום, הוא צריך לקחת אחריות

אורי מקלב:  ודאי היועצים המשפטיים מאוד הגבילו אותנו בעניין הזה, והכול בצדק, היום יש נהלים

אורי מקלב:  היום בכל קנייה ברשתות – בעלי אקספרס, בכל הרשתות האינטרנטיות, יש התקנים ממש לא זולים

אורי מקלב:  גם ההתקן שקיים היום – יש ב-70 שקלים, 90 שקלים, יש כל מיני סוגים של התקנים

אורי מקלב:      אבל קודם כול אני רוצה להגיד לכם בעניין הזה את הדבר המרכזי: יש גם היום חוק, והחוק הזה, כפי שהזכיר מיכאל ביטון, עבר כמה גלגולים

אורי מקלב:  השרה רגב שרת התחבורה היום, אבל כשהיא הייתה גם לפני שתי קדנציות, זה היה בערך ב-2019, היא קידמה הצעת חוק וחיוב לעשות וזירזה את התהליך בתוך משרד התחבורה

אורי מקלב:  בסופו של דבר משרד התחבורה נלחץ מאוד כדי להביא את זה בזמן, והחיוב היה – אני לא זוכר – ב-31 בדצמבר 2021, אני חושב, או 2020, כבר הייתה חובה להתקין את זה

אורי מקלב:       אבל יצאו מאוד מאוד נגדנו, דהיינו, העיתונאים – בעיקר עיתונאים – וגם הורים יצאו: מה אתם מטילים על הציבור? מה פתאום מכריחים את האנשים לעשות את זה? זה לא הוגן

אורי מקלב:  חלק היה גם אולי פוליטי

אורי מקלב:  מי שהוביל את זה כנראה היו עיתונים ותקשורת לא אוהדת לשרה שהייתה אז, והיא סבלה

אורי מקלב:  היא עמדה בפני התמודדות קשה מאוד על עצם החוק: מה פתאום מחייבים?     עכשיו, את מי אתה מחייב? ההתקן הוא בתוך הרכב או ההתקן הוא על הכיסא? נצא מתוך נקודת הנחה שכל הילדים האלה – דרך אגב, רובם או כמעט כולם הם ילדים עד גיל חמש; קרה גם יותר מזה

אורי מקלב:  מדובר בילדים קטנים שלא יכולים לחלץ את עצמם

אורי מקלב:  חלקם נרדמו ולא התעוררו ממידת החום הגבוהה שיש בתוך הרכב כשהוא נמצא שעה בשמש; כמובן הרבה יותר כשזה עובר

אורי מקלב:  זה מוות בייסורים

אורי מקלב:  אני רק חזרתי לנושא

אורי מקלב:  ונקיפות מצפון, כפי שחלקם הזכירו, נקיפות מצפון – הרי זה קורה על ידי קרוב משפחה קרוב, ברוב-רובם של המקרים זה קרה על ידי קרובי משפחה הכי קרובים

אורי מקלב:  לחשוב במה הוא חי ומה מלווה אותו

אורי מקלב:  זה גם קרה עם נהג הסעות

אורי מקלב:  גם קרה שהסבא של הילד הגיע לוועדה

יונתן מישרקי: אז מה הפתרון?     

אורי מקלב: יש היום פתרונות, יש הרבה פתרונות

אורי מקלב:  קודם כול יש חקיקה, החוק קיים

ישראל אייכלר: אבל המכשיר קיים? אני שואל שאלה פשוטה

אורי מקלב: כן, יש הרבה מכשירים

ישראל אייכלר: מכשיר שהוכח במבחן

אורי מקלב: שאושר, יש לזה תקן

יצחק קרויזר: מה עם ההתקן שיש – – –      

ישראל אייכלר: אז מה הבעיה לחוקק שכל יבואן שמביא רכב מהיום? כמו שהדלת מצפצפת שם פתאום, כמו שהחגורה מצפצפת

אורי מקלב: אבל לזה הייתה ההתנגדות

אורי מקלב:  לזה הייתה התנגדות

אורי מקלב:  לזה הייתה התנגדות

אורי מקלב:  לא רק התנגדות – בוועדת הכלכלה שרת התחבורה הקודמת ביטלה את זה, היא שינתה את זה

טלי גוטליב: סוף כל סוף תקנה חשובה – – –      

אורי מקלב: זה מנקודת הנחה שההתקנים – – –     

טלי גוטליב: – – – חגורת ביטחון, חיוב לכל הורה שתהיה לו מערכת – – –     

אורי מקלב: יש בחלקם, בחלק מההתקנים זה בחגורת ביטחון, חלק – –     

טלי גוטליב: מה הסיפור? עוצר אותך שוטר – נותן לך קנס

אורי מקלב: – – מההתקנים, יש לזה – אני נוסע עם עוזרי, יש לו קול, הוא שם ב-Waze

אורי מקלב:  אני לא נוסע הרבה עם Waze, אבל כשהוא נוסע עם Waze, יש תזכורת כל פעם: אהרון והילד השני, המתוקים, מחכים לך, לזכור שהוא לא מכבה את הרכב בלי – – –      

קריאה:   – – –     

אורי מקלב: אבל זה לא חיוב

אורי מקלב:  גם היום זה קיים ללא חיוב

אורי מקלב:  אבל יש היום חיוב

אורי מקלב:  המדיניות של השרה הקודמת הייתה לא לחייב

ישראל אייכלר: אתה רוצה שידונו על זה בוועדה?      

אורי מקלב: אני לא חושב שזה קשור לקואליציה ואופוזיציה

אורי מקלב:  כשחבר הכנסת מיכאל ביטון היה יושב-ראש ועדת הכלכלה כחבר בקואליציה, הייתה לו עמדה אחרת בעניין זה, שונה משל שרת התחבורה

טלי גוטליב: – – – תקנת משנה

ישראל אייכלר: אתה מציע להעביר את זה לוועדת המשנה?     

אורי מקלב: לא, לא, תן לי שתי דקות

טלי גוטליב: למה לא תקנה בסמכות השרה?      

ישראל אייכלר: אה, אין בעיה

אורי מקלב: אני צריך קודם כול לענות שחוץ מההתקן הזה – – –     

ישראל אייכלר: תנו לסגן השר לסיים

ישראל אייכלר:  תנו לו

אורי מקלב: אני רוצה להודות לעמותת ידידים, שנתנו את הנתונים

אורי מקלב:  הם באמת עמותה חשובה מאוד, אחת מעמותות החסד הגדולות שקיימות, ולא חשבתי שעד כדי כך זה יתפתח – אנשים, לא רק בהצלת נפשות, ברכבים; עכשיו זה הגיע גם לנושא של ילדים, אבל רוב הפעילות שלהם זה לא עם ילדים

אורי מקלב:  אנשים יוצאים מהבתים, מחליפים תקר בגלגל, באים לתקן – דברים נפלאים שהעמותה הזאת עשתה

אורי מקלב:  דרך אגב, אני חושב שהיא נוצרה על ידי הציבור שהיום מושמץ ומוכפש, אותם אנשים שלא תורמים לחברה

אורי מקלב:  הינה, אלה האנשים שהקימו עוד עמותה אחת מתוך העמותות החשובות

אורי מקלב:  אבל יש כמובן את בטרם, שהנתונים שלהם קצת יותר מדויקים ומוסמכים, וזה לא קשור רק לקריאות שהם מקבלים – הם מקבלים מבתי חולים – – –     

משה שמעון רוט: הם עושים את זה בגלל התנ"ך שלהם

אורי מקלב: מה?     

משה שמעון רוט: הם עושים את זה בגלל התנ"ך שלהם

אורי מקלב: בגלל?     

משה שמעון רוט: 	התנ"ך שלהם, זה כתוב בתנ"ך שלהם

אורי מקלב: אה, התנ"ך

משה שמעון רוט: כן, לכן הם עושים את זה

אורי מקלב: נכון, נכון, הם עושים את זה מאותו ציווי, מאותו עניין שהאדמו"ר מקלויזנבורג הקים את בית החולים לניאדו וכמו שהזכרתי קודם, את יד שרה ועוד עשרות עשרות ארגונים, ואנחנו לא יכולים להרחיב כל כך

אורי מקלב:  אם אעמוד כאן רבע שעה, אני רק אקריא את העמותות הגדולות האלה שקמו מהציבור, כמו העמותה הזו

אורי מקלב:  יש לנו כמובן את הרלב"ד בתוך משרד התחבורה למלחמה בתאונות דרכים, שגם היא מתעסקת בזה

אורי מקלב:  האמת היא, רק צריך להגיד, ששכחת ילדים ברכב זו לא תאונת דרכים; היא גם לא קשורה לביטוח

אורי מקלב:  זה לא קשור לתאונת דרכים, היא תאונת שכחה

אורי מקלב:  זה קרה גם במקררים – אנחנו זוכרים שילדים היו נכנסים

אורי מקלב:  דרך אגב, בשנה הקודמת, בשנת 2022, נפטרו חמישה ילדים בתוך רכבים

אורי מקלב:  שלושה מתוך השניים היו לכודים, נלכדו בתוך הרכב – שיחקו ברכב בחצר, באחת הפזורות, אני חושב שזה היה, נלכדו ונפטרו

אורי מקלב:  בסופו של דבר, מ-2011 יש לנו 31 ילדים שנפטרו משכחה ו-12 ילדים שנפטרו כי נלכדו בתוך הרכב

אורי מקלב:  יש לנו עלייה ב-2016, אז הייתה לנו הרבה פעילות, הייתה עלייה, שבעה ילדים נפטרו בשנה אחת

אורי מקלב:  אחרי זה, ב-2017 – ילד אחד, ואחרי זה שני ילדים; ילד אחד; שלושה ילדים

אורי מקלב:  ב-2021, כשזה היה אז הנושא, כשבאמת היה אז דיון ציבורי, חמישה ילדים נפטרו

אורי מקלב:  איך שלא נסתכל – ילד אחד, כמובן שזה לא יכול להיות, לא צריך להיות, אסור שזה יהיה

אורי מקלב:       עכשיו, מה עושים? אז דבר ראשון, מה שכן עושים, אנחנו עושים הרבה הסברה, ויש קמפיינים שלמים, וזה במיוחד בשעות הבוקר, ועוד יותר בקיץ – זה ממוקד

אורי מקלב:  הרבל"ד משקיע הרבה כספים בפרסום

אורי מקלב:  בנושא הסברה, יש היום את הקמפיין למניעת שכחת ילדים שמפתרסם ברדיו, בערוץ גלגלצ, בחמישה ערוצים במגזר החרדים ובשניים, שלושה ערוצים במגזר הערבי

אורי מקלב:  בנוסף, מתפרסם קמפיין בדיגיטל ובאתרים שלהם

אורי מקלב:  זה כמובן כדי לתת תזכורות

אורי מקלב:  הסברה, כמובן, יש, ועושים את ההסברה הזאת

אורי מקלב:  מה שאנחנו עושים עכשיו זה גם הסברה, חלק מההסברה – מעלים את זה למודעות, מדברים בעניין הזה

אורי מקלב:  חבל שאנחנו עושים את זה כל פעם אחרי אירוע, אבל בלי זה כמובן לא היו מאשרים לך את זה כהצעה דחופה לסדר-היום

ישראל אייכלר: אבל טוב שעשיתם את זה עכשיו, כדי שהוועדה תוכל לדון במכשירים ולדעת איזה מכשיר יעיל ואיזה סתם – מכירות צעצועים

אורי מקלב: אז עכשיו התקנות מסתיימות, התוקף שלהן מסתיים, ב-31 ביולי, בעוד כחודש

אורי מקלב:  זה מונח על שולחה של השרה, והיא ודאי תדון מה היא עושה; היא יזמה את הדבר הזה, אבל ודאי מה המדיניות, המדיניות של השרה הממונה, ועד אז אנחנו נדע

אורי מקלב:  אבל אין ספק שחוץ מזה, גם כיום נמצאים התקנים כאלה, ואני לא רוצה – אני גם הואשמתי באיזה דבר שאני כיוונתי לאיזה התקן

אורי מקלב:  לא היה, לא נברא ואפילו משל לא היה

אורי מקלב:  הכול מגיע, ובאמת חבל שבדברים כאלה עושים מלחמה

אורי מקלב:  בתקנות, שהיה בחיוב – יש כאלה שיוצאים נגד החיוב

אורי מקלב:  יותר מזה, היה גם דיון שלם שחלק מהפתרון היה דרך המעונות והמשפחתונים והגנונים, לעשות את זה בדרך שיהיה התקן בין האבא, הילד שלא מגיע לגן, למעון – מה שגם אתה הזכרת, חבר הכנסת ביטון – שתהיה תזכורת, שתהיה אפליקציה, שיקבל מהגננת

אורי מקלב:  הייתה התנגדות נחרצת של הגננות להסכים לזה

אורי מקלב:  הן לא הסכימו

אורי מקלב:  דיונים מאוד סוערים היו בעניין הזה

אורי מקלב:  הם אמרו: ההורים שכחו ואנחנו נהיה הפליליים שלא טילפנו ולא זכרנו? אמרו שכל הורה שמגיע, שם את התג שלו, ואז רואים אם הוא הגיע או לא, ואז זה יוצא אצל הגננת

אורי מקלב:  משרד החינוך וארגוני הגננות לא הסכימו

אורי מקלב:       ההתקנים היום, יש היום התקנים מאוד פשוטים ולא יקרים

אורי מקלב:  עכשיו השאלה היא אם לחייב והשאלה היא אם לעשות את זה בחוק

אורי מקלב:  הדברים תלויים במדיניות השר, במקרה הזה שרות; שרה אחת קידמה ושרה אחת לא

אורי מקלב:  גם בקואליציה חבר הכנסת ביטון תמך ורצה להביא את התקנות

אורי מקלב:  אני אומר נכון? עם כל זה שרצית גם למנוע ולעשות

אורי מקלב:  עכשיו, השאלה של המחיר, אני לא חושב שהיא הפונקציה, אבל ודאי שיש התקנים

אורי מקלב:  האם סבא שלוקח את הילד, גם הוא צריך? הוא מחזיר אותו – האם לא מספיקה להגיע ומבקשים מהסבא והסבתא לקחת

אורי מקלב:  הוא צריך התקן אז? הוא צריך התקן

ישראל אייכלר: הרכב צריך התקן, זה לגמרי פשוט

ישראל אייכלר:  כמו שהדלת נפתחת וזה מצפצף, כך זה צריך לצפצף

ישראל אייכלר:  השאלה היא אם יש התקן שכזה

אורי מקלב: אבל זה התקן גם ברכב שלו

אורי מקלב:  לי יש – –     

ישראל אייכלר: בכל רכב, מה השאלה?     

אורי מקלב: – – בתא המטען של הרכב שלי יש לי התקנים וכיסאות אפילו שאין לי ילדים קטנים, ברוך השם, אבל בשביל הנכדים, שיהיה לי מייד לשים אותם בתוך כיסא בטיחותי

ישראל אייכלר: טוב, אז אתה מציע – – –     

אורי מקלב: אני מניח שגם אתה, יש לך ברכב, בתא המטען, גם כשאין לך ילדים קטנים בבית, למקרה שיוצא לך

אורי מקלב:  אבל את ההתקנים האלה – לא לכל סבא ולכל סבתא

אורי מקלב:  זה עולה, המחיר גבוה

אורי מקלב:  אני לא חושב שאנחנו דנו בזה – גם היום אני אומר את זה – במשקל ובמערכת האיזון האמיתית שצריך בין שכחת ילדים, בין האסונות, לבין השיח שהיה מסביב

אורי מקלב:  אני לא חושב שהוא היה – הוא היה שיח יותר פוליטי, ואני לא חושב שהוא היה שיח – זה בעיניי – – –     

ישראל אייכלר: עכשיו אני מקווה שזה יהיה בוועדה וזה יהיה יותר מקצועי, ואז בעזרת השם זה יהיה

ישראל אייכלר:  אתה מציע שזה יעבור לוועדה?      

אורי מקלב: אני מאוד אשמח

אורי מקלב:  אני מאוד אשמח שזה יעבור לוועדה

אורי מקלב:  אני מניח שלתקנות האלה – הייתי מציע שהדיון בוועדה יהיה אחרי חודש, כדי לראות מה השרה עושה בעניין הזה ועל זה לדון

ישראל אייכלר: אתם תחליטו

אורי מקלב: אין בעיה

ישראל אייכלר: אתם תחליטו, יושב-ראש הוועדה יחליט

ישראל אייכלר:  אני רוצה לגשת להצבעה, אבל לפני ההצבעה אני רוצה לאפשר לחברת הכנסת גוטליב

ישראל אייכלר:  הלכה

ישראל אייכלר:  טוב

ישראל אייכלר:  היא רצתה להביע דעה

ישראל אייכלר:       אז ניגש מייד להצבעה

ישראל אייכלר:  מי בעד ההצעה להעביר לוועדת הכלכלה את ההצעה לסדר-היום בעניין שכחת ילדים במכוניות?      

ישראל אייכלר: בעד ההצעה להעביר את הנושא לוועדה – 6 

ישראל אייכלר: נמנעים – אין 

ישראל אייכלר: שישה בעד, אין מתנגדים

ישראל אייכלר:  ההצעה תועבר לוועדת הכלכלה

ישראל אייכלר: אנחנו עוברים לסעיף הבא – הצעה רגילה לסדר-היום בנושא: תושבי מודיעין עילית, העיר היחידה עם כניסה יחידה, נצורים לעיתים תכופות או תקועים שעות בפקק בדרך לעיר, של חבר הכנסת אברהם בצלאל

ישראל אייכלר:  בבקשה

ישראל אייכלר:       הודעה לסגנית מזכיר הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –     מסקנות ועדת העלייה, הקליטה והתפוצות בעקבות דיון מהיר בהצעתו של חבר הכנסת עידן רול בנושא: עלייה במקרי האנטישמיות בקרב יהודי התפוצות

אלינור ימין:       עוד הונחה היום על שולחן הכנסת הודעת שר האוצר על מסקנות הוועדה המיוחדת לצמצום פערים חברתיים בפריפריה בעקבות דיון בהצעה דחופה לסדר-היום של חברי הכנסת ארז מלול וואליד אלהואשלה בנושא: סגירת סניפי הדואר בפריפריה החברתית והגיאוגרפית

אלינור ימין:       כמו כן, הונחה היום על שולחן הכנסת הודעת שר האוצר על מסקנות ועדת הכספים בעקבות דיון מהיר בהצעה לסדר-היום של חברי הכנסת אליהו ברוכי, ינון אזולאי, רון כץ, צבי ידידיה סוכות, חנוך דב מלביצקי וואליד אלהואשלה בנושא: שינוי אופן הגשת הוכחות תרומה לזיכוי מס לפי סעיף 46

אלינור ימין:  תודה

אלינור ימין:  << הלסי >> תושבי מודיעין עילית, העיר היחידה עם כניסה יחידה, נצורים לעיתים תכופות או תקועים שעות בפקק בדרך לעיר << הלסי >>        

ישראל אייכלר: חבר הכנסת אברהם בצלאל, בבקשה

ישראל אייכלר:  זאת הצעה רגילה, יש לך עד עשר דקות

אברהם בצלאל: אני מקווה לקצר, לא עשר דקות

ישראל אייכלר: כמה שתרצה

אברהם בצלאל: יש כל כך הרבה אנשים שנשארו, נושא כזה חשוב, אז נשתדל גם לא להטריח את סגן השר שנמצא איתנו

ישראל אייכלר: הוא ישיב

אברהם בצלאל: כן

אברהם בצלאל:  אני אומר שאנחנו נשתדל

אברהם בצלאל:       אדוני היושב-ראש, שר האנרגיה ישראל כץ, סגן השר הרב אורי מקלב, תארו לעצמכם אם לירושלים הייתה רק כניסה אחת הכוללת ברובה נתיב אחד לכל צד, או אתם יודעים מה? לשכונות בירושלים הייתה רק כניסה אחת, כביש אחד שיש בו רק נתיב אחד

אברהם בצלאל:  בואו נגיד שאפילו רק דרום העיר – אם היה לו רק כביש אחד עם נתיב אחד בלבד לכל צד

אברהם בצלאל:       זה לא היה קורה, כי אם זה היה קורה, מייד היו משנים את זה

אברהם בצלאל:  לצערי הרב, יש כזאת עיר, שלא רק מי שרוצה להיכנס לעיר הזאת נוסע בכביש המוביל לעיר אלא גם מי שרוצה להגיע אל היישובים הסמוכים, כמו לפיד וחשמונאים ועוד כמה יישובים בדרך, צריך לעבור בכביש הצר הזה

אברהם בצלאל:  לעיר הזאת קוראים מודיעין עילית

אברהם בצלאל:  הכביש המוביל אליה מצומת שילת הוא כביש 446

אברהם בצלאל:  ברובו הכביש הזה הוא נתיב אחד לכל צד, והמצב שנוצר הוא בלתי נסבל

אברהם בצלאל:  אפילו ביום רגיל, בזמן של שגרה, כשאין איזה אירוע מיוחד בכביש, בשעות הבוקר – אתם יודעים מה זה שעות הבוקר? מ-06:30 ועד 10:00 לפחות, או בצוהריים או בערב – הכביש הזה פשוט עומד

אברהם בצלאל:  כביש שלוקח בו ממש כמה דקות ספורות להגיע למודיעין – זה יכול להימשך לפעמים שעה ואפילו יותר מזה

אברהם בצלאל:  כל שכן בערבי שבתות, חגים

אברהם בצלאל:  במוצאי שבת, בן אדם שרוצה לצאת ממודיעין יודע – או שהוא יצא ממש בצאת שבת, מתפלל במניין של עשר דקות קודם, בצאת השבת, עושה הבדלה ופשוט יוצא מהעיר, או שפשוט הוא יוצא ב-24:00, כי הוא יודע שיש לו כמה שעות שהוא לא יכול לצאת מהעיר הזאת

אברהם בצלאל:  כל שכן אם יש איזו תקלה בדרך, איזה רכב שנתקע בכביש הזה – אז בכלל צריכים לחכות ולחכות

אברהם בצלאל:       המצב שנוצר שם הוא בלתי נסבל

אברהם בצלאל:  זאת עיר שמונה כיום למעלה מ-84,000 תושבים

אברהם בצלאל:  תתארו לעצמכם את היולדת שצריכה לנסוע בכביש הזה

אברהם בצלאל:  בעיר הזאת, ברוך השם, יש הרבה הרבה ילודה, כן ירבו

אברהם בצלאל:  כמה פעמים צריכים להיתקע בכביש הזה כמה שעות

אברהם בצלאל:  תתארו לעצמכם כמה חיים היו ניצלים אם היו מצליחים לעבור בכביש הזה בצורה נורמלית

אברהם בצלאל:  לצערנו, קורה בדיוק הפוך – לפעמים אנשים שהיו בדרך לפעמים כבר לא נשארים בין החיים, או שקורות להם בעיות לטווחים הרבה הרבה יותר ארוכים, רק בגלל שעומדים בכביש הזה, ולפעמים הרבה הרבה זמן

אברהם בצלאל:       אני מקבל פניות רבות דבר יום ביומו בנושא הזה

אברהם בצלאל:  אי-אפשר להמשיך ולעבור שוב לסדר-היום כשאלפים ואפילו עשרות אלפי אנשים מהעיר מודיעין עילית והסביבה תקועים בכל יום בפקק הזה

אברהם בצלאל:  אני יודע שהנושא הזה עלה כמה וכמה פעמים

אברהם בצלאל:  אני יודע שראש העיר עושה הרבה הרבה למען הדבר הזה; אני מתכוון לראש העיר יעקב גוטרמן, שעושה באמת הרבה

אברהם בצלאל:  המסירות שלו היא בכל מה שהוא עושה לרווחת התושבים, אבל גם בנושא הזה

אברהם בצלאל:  אבל אדוני סגן השר, אם אנחנו לא – בסדר, אתה יכול לצאת לדקה

אורי מקלב: כבר חוזר

אברהם בצלאל: בסדר גמור

אברהם בצלאל:       אני אומר שאם אנחנו פה, בבניין הזה, במשכן הזה, לא נטפל בזה בצורה רצינית, מהירה – הרי רואים שהתחילו שם לעבוד קצת ולהרחיב את הכביש הזה

אברהם בצלאל:  משום מה כנראה זה לא חשוב, יש דברים יותר חשובים שמתעסקים בהם בממשלה

אברהם בצלאל:       לכן, אני מבקש מסגן השר, משרת התחבורה: הגיע הזמן לעצור את הסבל, את המצוקה הקשה והמחרידה הזאת של כל כך הרבה תושבים במדינת ישראל

אברהם בצלאל:  לכן העליתי את זה בהצעה רגילה

אברהם בצלאל:  אני מבקש שנדון בזה כמה שיותר מהר

ישראל אייכלר: יש בכלל תוואי לכניסה נוספת לעיר?     

אברהם בצלאל: יש שם תוואי שלצערי הרב לא מקודם

אברהם בצלאל:  מה שמקודם כרגע – גם זה כבר סיפור של כמה שנים – להרחיב קצת את הכביש הזה

אברהם בצלאל:  אולי זה ייתן קצת פתרון, אבל בוודאי שיש גם פתרון של עוד יציאה וכניסה לעיר הזאת, ומשום מה לא מקדמים את זה

אברהם בצלאל:  אני אומר, באמת, לצערנו הרב, דבר שאתה לא לוחץ עליו מספיק או לא מעלה אותו מספיק על סדר-היום, פשוט פחות מתייחסים אליו

אברהם בצלאל:  אנחנו נמצאים באמת בעיר – אני אומר, כמעט כל אחד שנמצא – – –     

ישראל אייכלר: מה זה, זה שאלה של תקציב או שאלה של תכנון?     

אברהם בצלאל: גם תקציב, גם תכנון, גם רצון

אברהם בצלאל:  פשוט, דברים שרוצים, יודעים מהיום למחר לסדר אותם

אברהם בצלאל:  אבל לצערי הרב, הדבר הזה, שהוא כל כך כל כך חשוב, כל כך הרבה אנשים – אין יום שאני לא מקבל פניות ללשכתי בעניין הזה

אברהם בצלאל:  אני נמצא פה למעלה מחצי שנה, ואני יכול להגיד שיש לי עשרות אם לא מאות פניות בנושא של מודיעין עילית

אברהם בצלאל:  הגיע הזמן אחת ולתמיד לטפל בזה וכמה שיותר מהר, כי יפה שעה אחת קודם

אברהם בצלאל:  מי יודע כמה חיים של אנשים יכולנו להציל; מי יודע כמה לידות שקורות בדרך, כשנעמדים בצד והאישה צריכה ללדת, ולא יודע מה קורה שם – חס ושלום, הסתבכות שיכולה להיות בלידה, או סתם הצלת חיים

אברהם בצלאל:  וגם אם זו לא הצלת חיים, כמה אנשים תקועים בפקקים – מחשבה על שעה, שעתיים קודם כדי לצאת לעבודה, לקחת את הילדים למוסדות

אברהם בצלאל:  אנשים צריכים להגיע לאירועים בשעות הערב – כמה פעמים אנחנו נתקעים? כמה חופות של אנשים נדחות? אני אומר ברצינות, עיר כל כך גדולה בישראל, עם כל כך הרבה תושבים וכל כך הרבה דברים שפשוט לא מתייחסים אליהם, לצערי הרב

אברהם בצלאל:       אז אדוני סגן השר, אשמח לקבל תשובה בעניין, ואשמח שנדון בזה בוועדה כמה שיותר מהר ובאמת להביא פעם אחת ולתמיד פתרון לעיר הזאת ולכביש הלא-כזה-גדול

אברהם בצלאל:  זה כביש לא עם כל כך הרבה קילומטרים, אבל הוא יכול להביא לרווחה של עשרות אלפי תושבים, אם לא מאות אלפי תושבים בסך הכול, עם כל היישובים שנמצאים באזור

אברהם בצלאל:  תודה רבה

ישראל אייכלר: תודה רבה לחבר הכנסת הרב אברהם בצלאל

ישראל אייכלר:  ישיב סגן שרת התחבורה והבטיחות בדרכים אורי מקלב

אורי מקלב: תודה רבה, אדוני היושב-ראש

אורי מקלב:  מכובדי השר, חבריי חברי הכנסת, חבר הכנסת אברהם בצלאל

אברהם בצלאל: דיון אישי

אורי מקלב: דיון אישי כמעט, בסדר גמור

אורי מקלב:  יש פה הרבה אנשים שמאוד קשורים: שר התחבורה לשעבר, שפעל ועשה ומכיר את זה בעל פה, והיושב-ראש, שמפניות הציבור מכיר את הנושא הזה

ישראל אייכלר: הרבה דנו בנושא הזה

אורי מקלב: אתה יודע שאני דן בזה היום וגם בעבר

אורי מקלב:  כמובן שגם אתה – הרקע שלנו שווה מעיריית ירושלים, ואנחנו קצת בקיאים בנושא של כבישים ועבודות בכבישים

אורי מקלב:       אז אני שואל גם אותך ואני שואל את עצמי וגם אותנו: טוב שעובדים בכבישים או לא טוב שעובדים בכבישים? מה אתה אומר? אני דיברתי עם ראש העיר לשעבר

אברהם בצלאל: בכביש כזה למשל אין – – – אי-אפשר לעבוד בו בלילות

אורי מקלב: נכון

אברהם בצלאל: לצערי הרב, כשרוצים, יודעים לבנות דברים מהר; כשלא רוצים – אתה יכול לראות – – –      

אורי מקלב: אז קודם כול, מצד אחד זה טוב שעובדים, אבל מצד שני, אנחנו היום חווים – אני פניתי למנכ"ל נתיבי ישראל מר ניסים פרץ

אורי מקלב:  בתקופה האחרונה אנחנו חווים עיכובים מאוד גדולים בכביש 1

אורי מקלב:  מי שנוסע בתקופה האחרונה בלילה – זה יכול להיות סדרי גודל של שלוש שעות

אורי מקלב:  אני מקבל ווטסאפים והודעות על שלוש שעות נסיעה מתל אביב – – –      

אברהם בצלאל: חבל שאני לא שר

אברהם בצלאל:  אני הייתי יורד לשוליים ונוסע

אורי מקלב: אני לא שר, ואני לא יורד, ולא ירדתי מימיי לשוליים, ברוך השם, עד היום

אורי מקלב:  אני היום מחשבן – אני רוצה להגיד לך שאתמול חשבנתי לעשות איזה סבב שהייתי צריך לעשות, להתחיל קודם כדי להגיע לפני שהכביש נסגר, כולל במודיעין עילית, שבה הייתי אתמול, וגם עשיתי חשבון: מה יותר טוב – לבוא ב-07:30, שזה הזמן היותר-עמוס, או ב-09:30, לפי סדר האירועים שבהם הייתי צריך להיות

אורי מקלב:      אנחנו מכירים את הדברים האלה מקרוב

אורי מקלב:  אנחנו יודעים מה הסדר, תיארת את זה היטב – סבל של עומסי תנועה בכל שעות היום כמעט, זה לא רק בבוקר; בבוקר זה הרבה זמן

אורי מקלב:  אבל אנחנו, אנשי רמות, בכביש גולדה מאיר, שנים נסענו שלושת רבעי שעה כל פעם מכל יציאה, וגם היום זה יכול לקרות

אורי מקלב:  היום בירושלים שאלתי את ראש העיר: מה אתה אומר? אתה לפני בחירות

אורי מקלב:  את כל העיר פתחת

אורי מקלב:  יש לזה מעלות ויש לזה חסרונות

אורי מקלב:  מה שמתסכל מאוד – ואני גם מקבל את זה שמה שמתסכל מאוד זה כשאתה בא ואתה רואה שלא עובדים

אורי מקלב:  אתה אומר: אם כבר לא עובדים – אני ליוויתי את הרכבת הקלה בירושלים

אורי מקלב:  זה היה פרויקט על שטח גדול ביותר

אורי מקלב:  אני הייתי בתב"ע

אורי מקלב:  תסכל אותי שאני עובר עכשיו ברחוב יפו – יש פועל אחד פה, פועל אחד בעוד שני קילומטרים

אורי מקלב:  אתם סגרתם כבישים

ישראל אייכלר: עשר שנים סגרו את העיר

אורי מקלב: עשר

אורי מקלב:  ואתם תעשו את זה קצת יותר מהר

אברהם בצלאל: – – – בחוץ לארץ אתה לא רואה כבישים סגורים; לפעמים זה כמה דקות

אברהם בצלאל:  לא יודע, צריך לבדוק מה קורה שם – – –      

אורי מקלב: יש

אורי מקלב:  יש לנו

אורי מקלב:  אנחנו עדיין בתחבורה, והשר כץ נמצא פה, והוא השקיע הרבה בנושא תשתיות

אורי מקלב:  אבל עם כל זה, יש לנו מסילת רכבת אחת

אורי מקלב:  כשצריך תיקון, מחפשים את השבת לעשות אותו, מכיוון שאין להם ימים אחרים

אורי מקלב:  במדינות מתפתחות זה לא כך

אורי מקלב:  תראה כמה עיכובים יש ברכבות

אורי מקלב:  אפשר להאשים את השרה או את השר, אבל זה לא – – –     

ישראל אייכלר: בעניין מודיעין עילית, אני רוצה לשמוע ממך: האם יש תוואי נוסף? שאלתי את חבר הכנסת בצלאל

ישראל אייכלר:  יש תוואי נוסף לעשות כביש?     

אורי מקלב: אני אתייחס

אורי מקלב:  בעצם, השאילתה של חבר הכנסת בצלאל מחולקת לשניים

ישראל אייכלר: הצעה לסדר-היום

אורי מקלב: סליחה, הצעה לסדר-היום

אורי מקלב:  ההצעה לסדר-היום הרגילה של חבר הכנסת אברהם בצלאל, על חשבון המכסה שלו – באמת, הוא ראה את זה כדבר חשוב, וצריך להודות לך בעניין הזה, וטוב שמעלים את זה – בסופו של דבר היא מחולקת לשניים

אורי מקלב:  בחלק העיקרי הוא מדבר על הפקקים ועל העומסים שיש היום, אבל בשורה האחרונה הוא מדבר על כך – –      

ישראל אייכלר: שזו דרך יציאה יחידה

אורי מקלב: – – שכדאי לבדוק מתי יחושו הנוסעים – בעיקר כדי לזרז כניסה נוספת לעיר, נושא שכבר דובר בו רבות, לא אחת ולא שתיים

אורי מקלב:  אני מבקש להעלות את הנושא במליאת הכנסת

אורי מקלב:       אבל צריך לענות ראשון ראשון ואחרון ואחרון, ברשותך, היושב-ראש, אז אני כן אדבר, מכיוון שהסבל של תושבי מודיעין עילית או מי שצריך להגיע למודיעין עילית – היום העיר מודיעין היא לא רק לתושביה; שמחות רבות קורות שם

אורי מקלב:  זו עיר ואם בישראל

אורי מקלב:  אני מנהל הרבה שיחות עם ראש העיר בנושא, עם חברי המועצה, הסגנים שלו ואנשי מקצוע

אורי מקלב:  הוא לקח היום בן אדם מיוחד – ולקחת במודיעין עילית משרה זה חתיכת פרויקט – רק בשביל נושא התחבורה

אורי מקלב:       הייתה ישיבה עם התושבים – זה לא רגיל לראות את זה – לפני שלושה, ארבעה שבועות

אורי מקלב:  הזמינו את כל תושבי מודיעין עילית לערב עם נתיבי ישראל כדי להסביר ולדעת תשובה

אורי מקלב:  אנחנו נמצאים באירוע שקודם כול הכביש הזה, הוא היום עמוס – אולי חלק זה בגלל תאונות ודברים כאלה – בגלל עבודות שנעשות בכביש הזה

אורי מקלב:       אני אקריא לכם קודם כול מתוך מה שאני קיבלתי ממשרד התחבורה, ובקצרה אני אעשה את זה

אורי מקלב:  כשאנחנו מדברים על 436, בעצם מתקיימת בו עבודת הרחבה דרמטית

אורי מקלב:  למה זה דרמטי? מנתיב אחד – אני מתכוון ל-446 – במקום נתיב אחד, סוללים עכשיו ומכינים תשתיות לשני נתיבים בכל צד, עוד נתיב לתחבורה ציבורית משני הצדדים ועוד שביל אופניים ועוד מדרכה עד הקו

אורי מקלב:  זה נמצא בשני מקטעים: חלק נמצא עכשיו בסוף התכנון, מלפיד עד צומת שיל"ת, ועד לפיד, שעכשיו זו המאסה המרכזית

אורי מקלב:  אלה עבודות בהיקף גדול מאוד, בהיקף רחב מאוד

ישראל אייכלר: יש תאריך סיום?     

אורי מקלב: כן, יש תאריך סיום, ברבעון הראשון של 2026

ישראל אייכלר: 2026?     

אורי מקלב: 2026

אורי מקלב:  הקבלן כרגע חשב שאולי הוא יקדים, אבל לא, הקבלן עומד

אורי מקלב:       בעצם, אין ויכוחים, כולם רוצים את הכביש

אורי מקלב:  כולם משקיעים

אורי מקלב:  זה לא רק מכניס למודיעין עילית, זה כביש שבעצם נותן לעוד – להמשך, לכל היישובים שנמצאים שם

אורי מקלב:  זה כביש מרכזי מאוד ונצרך מאוד

אורי מקלב:  אני בטוח שהתכנון היה בתקופת השר כץ, ואחרי זה בתקופת סמוטריץ', כשהיה, ומי שפועל והביא לזה הרבה כספים זה ראש העיר

אורי מקלב:  ראש העיר יעקב גוטרמן פועל הרבה

אורי מקלב:  אני יודע שיש עליו הרבה ביקורת בעניין הזה, אבל אני שמעתי ממנו את הדברים

אורי מקלב:  יש לי מסמכים שלמים שנשלחו אליי בדברים שהוא פעל, כולל בנושא התקצוב

אורי מקלב:  אבל עכשיו עובדים בכביש

אורי מקלב:  הנתונים לעבודה בכביש מאוד מאוד קשים

אורי מקלב:  אני רק כן רוצה לבשר שהיום הם יושבים כנראה לקראת פתרון קצת להרחיב את המסלולים, להרחיק אותם אחד מהשני, ממש, במרחק שאפילו יכול להיות אולי 20 סנטימטר, עד כדי כך, כדי שזה אולי ימנע את תאונות הדרכים שקורות היום בגלל החיכוך הצמוד ממש של מי שנוסע

ישראל אייכלר: החיכוך, כן

אורי מקלב: כשאני נוהג שם, במשנה זהירות אני נוהג בקטע הזה

אורי מקלב:  תושבי המקום כבר יודעים

אורי מקלב:  כנראה שמי שלא תושב המקום לא יודע את זה, אבל אנחנו, שנוסעים, יודעים שצריך משנה זהירות בקטע הזה

אורי מקלב:  עכשיו עובדים

אורי מקלב:       עכשיו, נכון אם עובדים כל הזמן או לא? זה נכון וזה נכון

אורי מקלב:  לפעמים עובדים ולא נראה שעובדים

אורי מקלב:  למה זה לא נראה? בגלל שלפעמים צריך לפרוץ דרך, ועושה את זה רק טרקטור אחד, ואחרים מחכים עד שהוא יפרוץ את זה

אורי מקלב:  אין שם מקום לעבוד

אורי מקלב:  יש פריצת דרך

אורי מקלב:  העבודה שנעשית שם היא רבת-היקף, עם מסדרונות אקולוגיים רחבים מאוד מתחת, עם קירות תמך

אורי מקלב:  זו לא עבודה קלה, של מה בכך

אורי מקלב:  מדובר על פריצת דרך של סלעים עם מכונת ריסוק

אורי מקלב:  מדובר כאן בעבודה רחבה מאוד, גדולה מאוד ומורכבת מאוד

אורי מקלב:       אני ניסיתי ללחוץ על ראש העיר: אולי בכל אופן תעשה יותר בטיחותי ותעשה תוכנית – כל תוכנית אחרת – – –     

אברהם בצלאל: – – – חלק, אולי

אורי מקלב: אבל אתה יודע, זה יכול להיות – –      

אברהם בצלאל: – – – חשוב – – –     

אורי מקלב: אבל אז היינו רואים שש שנים של עבודות בכביש

אורי מקלב:  איך אמר היושב-ראש? עשר שנים גם יכול להיות

ישראל אייכלר: עשר שנים הרכבת הקלה לקחה מירושלים

ישראל אייכלר:  רוב הזמן לא עבדו

אורי מקלב: לפעמים גם קורה שצריך תשתיות, המון תשתיות

אורי מקלב:  חברת החשמל – לא יכול להמשיך, גם חברת החשמל צריכה לשלוח מישהו; פעם לתשתיות המים צריך לשלוח מישהו; פעם היועץ לבטיחות – הוא יועץ והוא צריך לבוא, צריכים לחכות לו

אורי מקלב:  אתה לא יכול להתקדם, בגלל שגמרת ואתה לא יכול להביא אותו לפני גמר עבודה

אורי מקלב:       עכשיו, אני אומר את האמת בעניין הזה, ולא שאני מגן על זה

אורי מקלב:  קבלנים הם עם מיוחד, וגם אם הוא מאוד רוצה, גם הוא תלוי בדבר

אורי מקלב:  אנחנו מזמינים לבית כל בעל מלאכה, ויסלחו לי כולם, ופתאום אתה בא, והוא משאיר אצלך בבית – כל אחד יכול לספר לך שבא אינסטלטור, בא צבעי או בוודאי קבלן, שהוא יותר מורכב, ואתה פתאום לא רואה אותו, פתאום חגים, פתאום זה, ועיכובים

אורי מקלב:  מישהו לא מכיר את זה? אז תארו לכם בעבודה מורכבת, שתלויה בעוד הרבה גופים, והיא צריכה להתבצע

ישראל אייכלר: ומה עם הכביש החדש?     

אורי מקלב: אז מה בכל אופן הבשורה כאן? בכל אופן, הבשורה בעניין הזה היא שמנסים, ואפילו הייתה כוונה לתת תמרוץ לגמור יותר מהר, אבל הנסיבות בשטח לא מאפשרות לנו

אורי מקלב:  פתאום מתברר שהגריסה של האבן, בגלל שזה קרוב, בעצם זורקת אבנים על המכוניות – עוד דברים והתפתחויות שקורים תוך כדי עבודה

אורי מקלב:  לא נלאה אתכם

אורי מקלב:  בסופו של דבר, התושבים סובלים

אורי מקלב:  עכשיו זו תקופת עבודה

אורי מקלב:  רוצים לזרז את זה

אורי מקלב:  כמובן שאחר כך זה כבר יהיה כביש אחר לגמרי, בסדר גודל, איך אמרת? לא של מסלול אחד – שני מסלולים בכל צד, עוד מסלול לתחבורה ציבורית בכל צד, בעצם שישה מסלולים, ועוד שביל אופניים ועוד מדרכה וכל מה שכרוך בכביש הזה

אורי מקלב:  אני חושב שהוא יהיה כביש מתקדם מאוד וברמה גבוהה

אורי מקלב:  ממה שאני שומע בשטח, העבודות שנעשות עד היום הן לשביעות רצון אנשי המקצוע

אורי מקלב:  אני לא מבין בזה

אורי מקלב:  זה בקטע הזה

אורי מקלב:       נושא הבטיחות שדיברת עליו – יש לזה משמעות, אדוני היושב-ראש

אורי מקלב:  הבטיחות – מכיוון שזה כביש עם תאונות דרכים, נעשים יותר עיכובים

אורי מקלב:  כל תאונת דרכים כזאת – העיכובים יותר גדולים, הפקקים יותר גדולים והקשיים הרבה יותר גדולים

אורי מקלב:       עכשיו, אני חושב שבשאילתה שלך לא פחות חשוב זה מה שאתה שואל כל הזמן: מה קורה? איך יכול להיות שיש כביש אחד לעיר? עכשיו, אם זו בעצם הייתה השאלה, ואני אומר את זה ככותרת, לא הייתי יכול לענות על זה, מכיוון שזה לא על שולחנו של משרד התחבורה ולא של מישהו אחר

אורי מקלב:  זה בעצם נמצא בוועדות התכנון

אורי מקלב:  לא יאומן כי יסופר, מ-2002 עד 2023 זה נמצא בוועדות התכנון ולא מאשרים את הכביש – את הכביש הזה, המדובר, הנצרך, שיש לו חשיבות כל כך גדולה מכל היבט שהוא

אורי מקלב:  אגב, הכביש הזה, יש בו תכנון ויש בו גם מימון, אין בעיה של כסף

אורי מקלב:  יש בעיה סטטוטורית – שלא מאשרים אותו, התנגדויות

אורי מקלב:  עיקר ההתנגדויות הן מהגופים הירוקים

אורי מקלב:  אני נמצא כאן עם פרוטוקולים של ועדות

אורי מקלב:  מעבר למורכבות – – –     

קריאה: – – – גבעת אורנים

אורי מקלב: גבעת אורנים? הם רוצים אותם, חלק מהיישובים רוצים

אורי מקלב:  ראש העיר גוטרמן הקים קואליציה – הוא כותב לי כאן – של ראשי ערים מסביב, גם של לפיד, גם של מועצה אזורית חבל מודיעין, וגם של כפר אורנים, וגם עם ישראל כץ, שהוא ראש – – – וגם עם חיים ביבס

אורי מקלב:  כולם היו בדעה אחת והיו ביחד כדי למצוא את הפתרון

אורי מקלב:  בסופו של דבר זה קשור לכולם, והם כולם היו תמימי דעים בעניין הזה

אורי מקלב:  אבל ועדות התכנון, ומלחמה עיקשת וגדולה מאוד של הגופים הירוקים, ואני מודה ומתוודה – גם של המשרדים הממשלתיים שהצטרפו, ולכן לא היה לזה רוב, כולל המשרד לאיכות הסביבה, להגנת הסביבה, ומשרד התחבורה וגם עוד משרדים

אורי מקלב:  על זה צריך לעבוד וזה הסיכוי שלנו עכשיו, זה הזמן, העת הזו, לפעול כדי שהמשרדים ישנו את עמדתם, יחשבו מה עומד בצורה מאוזנת

אורי מקלב:  אקולוגי, מסדרונות אקולוגיים, גשרים אקולוגיים – הכול יעשה, אבל מעמידים את זה לפני הכול

אורי מקלב:  אי-אפשר לבנות עיר, אי-אפשר לבנות את ארץ ישראל, מדינת ישראל, אם המשקל המרכזי יהיה רק על הדברים האלה

אברהם בצלאל: – – –     

אורי מקלב: אני לא חשוד שהגופים הירוקים לא חשובים לי

אברהם בצלאל: – – – מאז שהקימו אותה

אברהם בצלאל:  העיר הזאת – – –     

אורי מקלב: בוודאי

אורי מקלב:  מ-2002

אורי מקלב:  ב-2002 הגיע להבנות עם התכנון לתכנן את זה ועד היום הן לא אושרו

אורי מקלב:  עכשיו זה התפקיד שלנו, של המשרדים, בקדנציה הזאת

אורי מקלב:  הוכפל ושולש מספר התושבים, הרצון של היישובים האחרים שליד זה – זה מחויב המציאות

אורי מקלב:  צריך לאשר את זה במערכת איזונים

אורי מקלב:  אני לא מזלזל במלחמה של הירוקים – באמת חשובות הריאות הירוקות והאקולוגי, יש כאן צבאים ויש פה הרבה דברים מן החי, באמת, מקום עשיר בכל הדברים האלה, באמת חשוב מאוד

אורי מקלב:  אבל צריך למצוא לזה פתרונות, ומוכנים לעשות את הפתרונות, ויש פתרונות

ישראל אייכלר: מה אתה חושב, איפה זה צריך להיות? בוועדת הפנים?     

אורי מקלב: תסקירי סביבה מחמירים ביותר

אורי מקלב:  עכשיו תראה, היושב-ראש, לא רק זה – להגיע שם להסכמה זה לא פשוט

אורי מקלב:  חלק נמצא בתוך ועדות תכנון של איו"ש, של המינהל האזרחי, וחלק – של משרד הפנים במרכז

ישראל אייכלר: אז זה פעמיים לתושייה

ישראל אייכלר:  כן

אורי מקלב: את כל זה עברו כבר ואת כל זה עשו, ובסופו של דבר – אני מצטט את ראש העיר: צריך להתגמש

אורי מקלב:  בנסיבות המיוחדות של הכביש הזה צריך להתגמש

אורי מקלב:  אם רק הדבר הזה לבד, אנחנו נעשה

אורי מקלב:  זה הכרח המציאות, חובת המציאות

אורי מקלב:  הכרח לעשות את הדברים האלה וצריך לעשות את זה

אורי מקלב:      החלק שלנו עכשיו – טוב שזה עולה לסדר-היום

אורי מקלב:  צריך להעלות את זה ביתר שאת

ישראל אייכלר: אולי נעביר את זה לוועדת הפנים? נכון?     

אורי מקלב: צריך להעלות את זה בוועדות – – –     

ישראל אייכלר: אם זה תקוע בתכנון ובנייה, אז צריך את ועדת הפנים

אורי מקלב: ועדות – – – אין אישור לכביש

אורי מקלב:  אין בעיה תקציבית

אורי מקלב:  אין בעיה תקציבית של כביש

ישראל אייכלר: חשוב מאוד, מה שאתה אומר

אורי מקלב: רק הנושא הזה שאין אישור לכביש עצמו, אז איך אפשר לבנות אם אין לך את האישור? אתה לא יכול לקדם שום דבר בלי אישור

ישראל אייכלר: תודה

אורי מקלב: היום, חבר הכנסת בצלאל, אם המשרדים הממשלתיים – –      

ישראל אייכלר: ועדת הפנים

אורי מקלב: – – היום יתמכו בזה, זה יכול לעבור ואפשר לעשות את זה

אורי מקלב:  אני דיברתי שלשום עם השרה עידית סילמן, השרה להגנת הסביבה

אורי מקלב:  היא תומכת

אורי מקלב:  היא אמרה שהיא יודעת, היא מודעת לזה – העליתי את זה בפגישה

אורי מקלב:  היא תעשה כל מאמץ בעניין הזה

אורי מקלב:  אין לי ספק שגם שרת התחבורה תתמוך בעניין הזה

אורי מקלב:  לנציגות הייתה עמדה מסוימת, יותר אקולוגית ודברים כאלה, לא עמדה של צורך בדברים האלה

ישראל אייכלר: כן

אורי מקלב: בסופו של דבר, צריך ליישם את מדיניות הממשלה – – –     

ישראל אייכלר: אז בואו נעביר את זה – אתה מסכים להעביר את זה לוועדת הפנים?     

אורי מקלב: ברצון רב

ישראל אייכלר: אתה מסכים?     

אברהם בצלאל: כן

ישראל אייכלר: אז בואו נצביע

אורי מקלב: יש בזה – ועדת – – –     

ישראל אייכלר: כן

ישראל אייכלר:  כי הבעיה, אני מבין, היא תכנונית

ישראל אייכלר:       אז אני רוצה להביא להצבעה להעביר את ההצעה הרגילה לסדר-היום של חבר הכנסת אברהם בצלאל לוועדת הפנים והגנת הסביבה

אברהם בצלאל: אני מסכים

אברהם בצלאל:  תשאלו את כץ

ישראל אייכלר: כן, כן

ישראל אייכלר:  ישראל כץ גם פה

ישראל אייכלר:  מה, הוא נורבגי? הוא כן יכול להצביע, נכון? אתה כן יכול להצביע

ישראל אייכלר: בעד ההצעה להעביר את הנושא לוועדה – 3 

ישראל אייכלר: נמנעים – אין 

ישראל אייכלר: פה אחד החליטה מליאת הכנסת – שלושה בעד – להעביר את זה לוועדה לתכנון ובנייה

ישראל אייכלר:  אתה תדאג באמת שזה לא ירד מסדר-היום, כי עשרות אלפי משפחות סובלת יום-יום

ישראל אייכלר: [מס' מ/1472; דברי הכנסת, חוב' כ"ט, ישיבה 79

ישראל אייכלר: ]     

ישראל אייכלר: אנחנו עוברים לסעיף הבא – החלטות על החלת דין רציפות

ישראל אייכלר:  החלטה א': החלטת הממשלה על רצונה להחיל דין רציפות על הצעת חוק הטיס (תיקון מס' 3), התשפ"ב–2021

ישראל אייכלר:       המתנגדים לא נמצאים, ולכן אנחנו ניגשים מייד להצבעה

ישראל אייכלר:  אנחנו ניגשים להצבעה

ישראל אייכלר:  מי בעד להחיל דין רציפות – השר כץ, אנחנו מצביעים עכשיו

ישראל אייכלר:  השר כץ, אני רוצה להצביע עכשיו על החלת דין רציפות על הצעת חוק הטיס

ישראל אייכלר:  מי בעד? מי נגד? מי נמנע?     

ישראל אייכלר: בעד הודעת הממשלה – 2 

ישראל אייכלר: נמנעים – אין 

ישראל אייכלר: המליאה אישרה, כולם היו בעד החלת דין הרציפות, והיא חוזרת לדיון בוועדת הכלכלה

ישראל אייכלר: [מס' מ/1540; דברי הכנסת, חוב' כ"ט, ישיבה 79

ישראל אייכלר: ]     

ישראל אייכלר: אנחנו עוברים לסעיף ב': החלטת הממשלה על רצונה להחיל דין רציפות על הצעת חוק הטיס (תיקון מס' 4), התשפ"ב–2022

ישראל אייכלר:       המתנגדים לא נמצאים, ולכן אנחנו ניגש מייד להצבעה בעד או נגד החלת דין הרציפות

ישראל אייכלר:  אני מפעיל הצבעה

ישראל אייכלר:  מי בעד? מי נגד? מי נמנע?     

ישראל אייכלר: בעד הודעת הממשלה – 2 

ישראל אייכלר: נמנעים – אין 

ישראל אייכלר: כן

ישראל אייכלר:  שניים בעד, אין מתנגדים, אין נמנעים, ולכן הצעת החוק חוזרת לדיון בוועדת הכלכלה, לאחר שהמליאה אישרה להחיל דין רציפות

ישראל אייכלר:      מוריי ורבותיי, תם סדר-היום

ישראל אייכלר:  הישיבה הבאה תתקיים ביום שני י"א בתמוז התשפ"ג, 3 ביולי 2023, בשעה 16:00

ישראל אייכלר:  ישיבה זו נעולה